
în momentul în care deschiseră uşa avionului, soarele tocmai se desprindea de colinele din zare, incendiindu-le 
coamele bolovănoase. Lumina portocalie îi produse lui Harris un sentiment ciudat, tie melancolie. Privi afară, în 
lungul pistei. Căpitanul Orellana se apropia, zîmbitor ca întotdeauna, urmat de patru soldaţi. Doi dintre ei cărau 
un cufăr metalic. Ceva mai departe, în faţa micului turn de control, era oprit un camion militar şi, de la el spre 
pistă, se înşirase un cordon format din cîţiva, soldaţi în obişnuitele uniforme de camuflaj. Harris privea absent, 
ca prin sticlă, sufletul lui încărcîn-du-se tot mai mult cu o tristeţe nedefinită. Probabil din cauza apropiatei 
pensionări. O căsuţă undeva pe malul unui lac, cîteva sălcii, o barcă pentru pescuit şi un balansoar, pe terasă, 
pentru Elsa. Altceva ce şi-ar mai putea dori ? Anii se vor scurge pe nesimţite şi ei vor îmbătrîni împreună, apoi... 
O palmă grea, pe umăr, îi întrerupse visarea făcîndu-l să tresară violent. 

m— Transport gras, bătrîne ! rînji Mendez, care 'venise şi el în uşă şi acum stătea cu ochii pe lada purtată de cei 
doi militari. 

Harris nu îl agrea pe Mendez, deşi, în afara unor asemenea gesturi, şi acestea destul de rare, nu avea de ce se 
plînge din partea lui. Mendez era o namilă de aproape doi metri înălţime, cu ochii înfundaţi 

în grăsime şi cu o mustață subţire ce îi urmărea marginea buzei superioare. Nu părea prea isteţ, deşi uneori ochii 
îi luceau a viclenie. De fapt, Harris n-a ştiut niciodată ce gîndeşte. Dacă gîndeşte vreodată. Erau împreună în 
serviciu numai de vreo trei luni şi în acest răstimp nu se întîmplaseră prea multe lucruri care să le fi permis să se 
cunoască mai bine. 

— Hola, viejo ! Como estă ? îl interpelă Orellana pe Harris ajungînd la uşa avionului. Pe Mendez nu-l luă în 
seamă, dar nici grăsanul nu se obosi să-l salute. 

— Muy bien, gracias, răspunse Harris apatic, fără a face efortul să surîdă măcar din politeţe. 

— Eşti cam morocănos astăzi. S-a întîmplat ceva ? 

— Nimic... îmbătrînesc... 

y — De asta eşti trist ? Ehe, ce viaţă ! Să stai toată 

\ ziua cu burta la soare şi să urmăreşti undiţele... Te invidiez, bătrîne. 

Intre timp, cei doi soldaţi urcară icnind cufărul în avion şi Mendez îl trase spre mijlocul compartimentului. Ochii 
îi sticliră. 

— Ce-i în el ? Fleacurile pentru „Condor" ? Orellana îl privi rece, fără să-i răspundă şi se 

întoarse din nou către Harris. 

— Ti-am făcut rost de un set special de momeli. O minunăţie... 

Căpitanul îl cunoştea pe bătrîn de aproape zece ani şi, într-un fel, îi părea rău că acesta va părăsi cursele. Se 
obişnuise cu el şi îi înţelegea tristeţea. De fapt, era singurul cu care putea să converseze. Pe Mendez nu-l plăcea, 
nici el nu-şi dădea seama din ce motiv, iar Croft şi Jenkins, cei doi piloţi, aproape că nu-şi părăseau cabina. Nu 
schimbase nici zece cuvinte cu ei. 

— Atunci, pe miercurea viitoare, zîmbi Orellana şi se retrase pentru a închide uşa. în acel moment 

însă, auzi undeva în spatele lui claxonul nervos al unei maşini. Se întoarse şi văzu la capătul pistei un Ford 
negru, blocat de militari. Se depărta de avion, cei patru soldaţi îl urmară, şi le făcu semn oamenilor din cordon să 
lase maşina. Fordul demară scurt şi rulă pe pistă frînînd la numai cîţiva centimetri de pantalonii căpitanului. 
— Ce se întîmplă ? întrebă Croft privind către Harris prin uşa deschisă a cabinei. Mai aşteptăm ceva ? 

— Nu ştiu, ridică din umeri bătrînul. N-a spus nimic. 

— Atunci ? 

— Să mai stăm puţin. 

Croft îşi puse ochelarii de soare, porni motoarele şi rămase în aşteptare. Jenkins se străduia să privească prin 
geam, spre spate, către limuzina neagră. 

Din Ford ieşi un bărbat mărunţel, insipid, într-un costum boţit. Avea cu el o geantă diplomat şi tot încerca să-l 
convingă ceva pe căpitan. Mendez, încruntat, îşi consultă de cîteva ori ceasul, apoi răbufni : 

— Ce dracu' mai aşteptăm ? Dă-i drumul, Croft ! Pilotul privi către ei, dar Harris îi făcu semn să 

mai aştepte. 

In sfîrşit, după îndelungi parlamentari, după ce mărunţelul îi arătă căpitanului conţinutul servietei şi nişte acte, 
Orellana prelua diplomatul, veni la uşa avionului şi i-l întinse lui Harris. 

— Pentru locotenentul Kowalski. îl cunoşti ? 

— Parcă... 

— Te va aştepta la aeroport. 

— Bine, dar... 

— Nu-ţi face griji. Tipul, arătă spre noul venit, a,re aprobarea colonelului, 


Harris nu mai comentă. Luă servieta din plastic securizat, prevăzută cu cifru, şi o aşeză lîngă el. 

— Destul de uşoară, constată zîmbind şters. 

— Câteva hirtii doar. 

Mendez simţea că explodează. îşi privi din nou ceasul încercînd să se calmeze, dar nu îndrăzni să mai vorbească. 
Nu era prudent să atragă atenţia căpitanului asupra sa tocmai acum. 

în sfîrşit, uşa avionului se închise, Harris bloca zăvorul şi îi făcu semn lui Croft să decoleze. 

Douăzeci de minute mai tîrziu treceau frontiera. 

Mendez se retrase spre spatele compartimentului şi se întinse cu picioarele pe banchetă, rezemîndu-şi spinarea de 
bara de aluminiu. în felul acesta îi avea sub ochi atît pe Harris, cît şi, prin uşa întredeschisă, pe cei doi piloţi. Pe 
măsură ce soarele se ridica devenind tot mai strălucitor, la patru mii de metri mai jos, peisajul arid, accidentat, 
devenea tot mai plat, vegetaţia cîştiga teren, cîmpia îşi făcea. simțită prezenţa. Curînd, cît vedeai cu ochii, pînă 
departe, unde sclipeau ca un miraj solzii mării, întreg cuprinsul se arăta acoperit cu o vegetaţie abundentă, 
mustind de apă, brăzdată de canale întortocheate. Mendez îşi consultă pentru ultima dată ceasul. Era timpul. 
încet, fără mişcări bruşte, reveni cu picioarele pe podea şi îşi împinse pălăria pe ceafă. Harris nu-i dădea nici o 
atenţie. Stătea cu coatele rezemate pe genunchi si privea alb. undeva în podea. Se gîndea probabil la heleşteul lui 
cu peşti. Mendez îi cercetă atent poziţia, căutînd punctul slab. Nu simţea absolut nimic pentru Harris. Nici 
dispreţ, nici prietenie, nici regret. Bătrînul era pur şi simplu un obstacol ce trebuia înlăturat. îşi duse mîna la şold 
şi scoase cu mişcări lente pistolul din toc. Ochii i se reduseră la două fante înguste, Ca filmat cu încetinitorul, 
braţul drept 

urcă, se întinse, mîna stîngă veni alături, cuprinzînd şi ea patul pistolului, ambele braţe se rigidizară în unghi 
ascuţit, ţintind tîmpla bătrînului. 

Harris simţi că ceva nu e în regulă, probabil vederea periferică înregistrase mişcările lui Mendez, dar creierul 
refuza încă să priceapă. Deodată însă, bătrînul îl privi direct în ochi pe grăsan şi pupilele i se dilatară brusc. Simţi 
o gheară în inimă, deschise |£ura, însă nu mai avu timp să strige. Auzi o detunătură violentă, în timp ce fruntea, 
deasupra ochiului drept, îi era străpunsă de glonţ. Lovitura îl- aruncă pe spate, se izbi cu capul de perete, apoi se 
prăbuşi pe podea fără să înţeleagă ce se petrece în realitate. Buzele murmurară pentru ultima dată „Elsa..." şi o 
ceaţă neagră îi invada creierul. 

Croft şi Jenkins tresăriră speriaţi şi întoarseră capetele spre compartimentul din spate. 

— Ce dracu' j Mendez, ce-i cu tine ? ! Grăsanul, cu o agilitate puţin obişnuită pentru 

masivitatea lui, sări peste corpul lui Harris şi se postă în uşa cabinei ţintindu-i, cînd pe unul, cînd pe celălalt. 

— Fără prostii, băieţi ! Harris e mort. Nu mă obligaţi să mai împuşc pe vreunul din voi. 

Jenkins, copilotul, încremenise. Croft, însă, nu şe putea obişnui cu absurdul situaţiei. 

— Ce dracu', Mendez ! Idiotule ! De ce ? 

— Uşurel, omule ! Potoleşte-te ! 

Le smulse amîndurora căştile de la urechi şi, ob-servînd că Jenkins încearcă să ducă mîna la centură, îi înfipse 
ţeava fierbinte a pistolului sub ureche. Omul tresări de durerea arsurii, dar grăsanul nu îl slăbi. 

— Ți-am spus, băiete, fără tîmpenii ! 

— In regulă, în regulă, murmură alb Jenkins şi puse amîndouă mîinile pe manşă. 

Croiît îl privi pe Mendez cu ochii scînteind de ură. 

— Ce te-a apucat, idiotule ? ! N-ai nici o şansă ! 

— Nu zău ! Ascultă, băiete, m-am săturat de isteriile tale 1 Uite ce ai de făcut... 

— Nu primesc ordine de la tine, înţelegi, imbecilule ? Nu-mi dai tu mie ordine ! 

Ochii lui Mendez se îngustară şi faţa îi căpătă o paloare stranie. 

—  Băiete, nu-mi place cum vorbeşti t De ce mă obligi să-ţi crap capul ? ! 

— Puțin îmi pasă de plăcerile tale, idiotule ! Ai să ajungi pe scaunul electric, auzi, pe scaunul elec-ti ic ! 
Buzele grăsanului se arcuiră într-un rînjeţ rău. 

— Ai întrecut măsura, băiete 1 

Fulgerătoâr întoarse braţele, lipi ţeava pistolului de tîmpla lui Croft şi apăsă pe trăgaci. Detunătura îi asurzi. 
Parbrizul crăpă circular în jurul locului unde îl lovi glonţul ieşit din ţeasta lui Croft, dar nu se sparse. Jenkins 
strînse instinctiv manşa şi redresa aparatul. Abia se abţinea să nu vomite la vederea parbrizului şi a tablourilor de 
bord împroşcate cu sînge. 

Mendez lipi din nou ţeava fierbinte a pistolului de gâtul copilotului. Jenkins nu îndrăzni să se mişte. Tremura tot 
şi pe frunte îi apăruseră broboane de sudoare rece. 

— L-am avertizat, Jenkins, îi suflă grăsanul în ureche. Ai văzut, l-am avertizat, nu-i aşa ? 

— Da, Mendez, l-ai avertizat... 

Grăsanul împinse şi mai mult țeava pistolului în carne. 

m— Sînt eu vinovat, Jenkins ? 

— Nu, Mendez, tu n-ai nici o vină. 

—u îmi placi, omule. Cu tine se poate discuta. Tu ai să mă asculţi, nu-i aşa ? 

m— Da, Mendez. 

— Bravo! Acum relaxează-te şi fii atent ! Cunoşti Iron Valley ? 

— Oarecum. 

— Bine. Virează uşurel spre... 

Mendez se întrerupse brusc. In spatele său auzise foarte clar zgomotul caracteristic piedicii unui pistol. Era 
imposibil ! Harris era mort ! Se întoarse încet, fără a lua arma de la gâtul copilotului. 

Chircit pe podea, bătrînul se chinuia să-l ţintească. Ochiul drept îl avea închis, inundat de cheagurile de sînge de 
la rana din frunte, iar stîngul păstra încă lucirea unei priviri rătăcite. Se chinuia din răsputeri să oprească tremurul 
mîinilor şi să-şi fixeze ţinta. Mendez schiţă un gest de apărare, dar nu apucă să-l ducă pînă la capăt. Harris apăsă 
pe trăgaci, detunătura reverberă în compartiment, apoi mîna bătrînului, inertă, scăpă arma. Ochiul stîng îi mai 
clipi o dată şi se tulbură devenind sticlos. 

Abia după cîteva secunde, cînd avionul începu să se smucească tot mai des din cauza rateurilor motoarelor, 
Mendez îşi reveni din spaimă, nevenindu-i să creadă că nu fusese atins. Glonţul trecuse pe lîngă el şi se înfipsese 
seînteind, undeva în bord. 

Brusc, zgomotul motoarelor încetă şi avionul începu să piardă înălțime. 

— Ce se întîmplă ? ! urlă grăsanul prinzîndu-l pe Jenkins de gulerul combinezonului. 

— Nu ştiu ! Glontul... Nu mai funcţionează alimentarea buj iilor... 

Mendez îi puse pistolul la tîmplă încereînd cu greu să-şi menţină echilibrul. 

— Nu glumi cu mine, Jenkins ! Nu te- juca ! 

— Pentru numele lui Dumnezeu, crede-mă ! Nu pot face nimic ! 

— încearcă, Jenkins ! încearcă, dacă vrei să trăieşti ! 


Fruntea copilotului era lac de sudoare. Încerca febril să pornească din nou motoarele, însă toate ten- 
tativele lui erau zadarnice. Avionul pierdea vertiginos înălțime. Resemnat, copilotul se lăsă moale în 
scaun. 

— Nu pot, Mendez. Nu ne mai rămîne decît să încercăm o aterizare forţată. Deşi... 

— Continuă ! Ce vrei să spui ? ! 

— Nu avem prea multe şanse... De fapt nu îmi aduc aminte să fi reuşit cineva o aterizare forțată în 
mlaştini... 

Mendez simți, ştiu că de data asta Jenkins nu minte. Puse piedica la loc şi cobori pistolul. I se în- 
muiaseră genunchii. Privi în gol, undeva spre cadavrul lui Harris, către cufărul metalic, dar mintea lui 
refuza să priceapă că totul se sfîrşise. 

Ar fi un sfirşit atît de absurd... 

Jack Moretti aruncă plictisit ziarul pe birou. Iarăşi dispăruse un puşti de treisprezece ani. Din păcate, părinţii erau 
prea săraci ca să apeleze la serviciile unui detectiv particular. Se lăsă pe spate şi îşi întinse picioarele pe birou. 
Prin storurile trase la jumătate, razele soarelui pătrundeau în fişii lungi, vizualizînd jocul particulelor de praf. Era 
neobişnuit de cald. Elicea din tavan se rotea alene, dar efectul ei era abia sesizabil. Jack privi în jur şi se simţi 
deprimat, încăperea era aproape goală. Un fişet, două scaune şi biroul. Clienţii nu puteau fi prea încrezători în 
faţa unei asemenea privelişti şi, cu toate că numele lui apăruse cîteva zile pe primele pagini ale ziarelor după 
afacerea cu sectanţii, nu se înghesuiau să-l solicite, îşi scoase încă o dată portofelul şi numără bancnotele. 46 de 
dolari. Cam puţin pentru a-i oferi lui Hellen o seară plăcută la restaurant. Va trebui să găsească altceva pentru 
întîlnire. 

Gîndurile îi fură întrerupte de zgomotul unor paşi ce urcau scările de afară. O mînă energică apăsă clanţa şi un 
bărbat în costum negoru, o adevărată curiozitate pe asemenea caniculă, pătrunse. în-încăpere. 

— Bună ziua, domnule Moretti. Nu aştept punsul, ci merse direct la fereastră şi ridică zelele lăsînd lumina 
incendiară a soarelui să i încăperea. 

Abia atunci Jack îşi aduse aminte de unde noaste. O undă de speranţă îl cuprinse. 

— Ce surpriză!! Luaţi loc, domnule Bento nu-mi spuneţi că aţi venit pentru afaceri. 

— Ba da, zise solemn uscăţivul şi puse pe o mapă de aceeaşi culoare neagră, din care un dosar. 

i — O bere ? îl întrebă înviorat Moretti. m—m Nu, mulţumesc. N-am. timp. Să trecem la subiect. 

— Vă ascult., 

— Ieri, spre prînz, un avion al firmei „Bennet S.T." s-a prăbuşit în apropiere de Creekpoint, într-o zonă 
mlăştinoasă. 

— Parcă am auzit ceva... 

Vizitatorul nu-i luă în seamă remarca. Scoase din mapă un dosar şi îl deschise arătîndu-i o hartă. 

— Locul e indicat cu exactitate. 

— Era un transport special ? 

— Da. „Condor Jewlery" expediase din Mexic, pentru filiala ei din New Orleans, cîteva seturi de bijuterii 
extrem de valoroase. 

— Cît? 

— Societatea noastră a acceptat să le asigure pentru suma de 400.000 de dolari. 

Moretti fluieră admirativ. Se profila într-adevăr o afacere grasă. Uscățivul continuă imperturbabil. - — După 
cum probabil ai intuit deja, containerul cu bijuterii nu, a fost găsit printre rămăşiţele avionului. Poliţia a pornit o 
anchetă, însă preşedintele societăţii noastre, domnul Gregorian, a fost de părere să apelăm şi la serviciile unui 
detectiv particu- 

ă ras- 

jalu- 

nunde 

îl cu- 

n! Să 

birou 

scoase 


direct 

Iar. Cu toate că, eu personal, l-am avertizat că vor fi bani pierduţi degeaba. 

— Mulţumesc pentru încredere, domnule Benton ! se căzni să surîdă Morctti, dar celălalat nu-l luă în seamă. 
— Ne-am hotărît să-ţi încredințăm dumitale cazul deoarece, djn informaţiile culese, pari a avea destulă 
ingeniozitate pentru a ajunge la un rezultat pozitiv. Deşi, aruncă o privire critică în jur, am impresia că în ultima 
vreme nu prea îţi merg afacerile. 

— Vă înşelaţi. Mi-am luat o mică vacanţă şi... 

— Da, bine, îl întrerupse Benton rece şi răsfoi în continuare dosarul. Ai aici lista bijuteriilor şi unele date 
despre avion şi echipajul său. 

— A scăpat cineva ? , 

— Nu. Erau doi piloţi şi doi însoțitori. Toţi sînt morți. 

— S-a aflat cauza accidentului ? 

— încă nu. E posibil ca avionul să fi explodat în timpul aterizării forțate, dar experţii au unele dubii. N-ar fi rău 
să încerci să mai afli amănunte de la locotenentul Derek. El conduce ancheta. Din cîte ştiu, îţi este îndatorat. 
Moretti zîmbi acru. Locotenentul într-adevăr îi iatora viaţa, dar, pe de altă parte, nu va accepta cu nici un chip să 
se amestece cineva în treburile lui. Cu atit mai mult el, Jack Moretti. Destul îl ridiculizaseră ziarele, cu două luni 
în urmă, cînd cu sectanţii, pe motiv că Jack rezolvase cazul şi, pe deasupra, îl mai salvase şi de la moarte. 

— A mai rămas să discutăm condiţiile în care vei lucra pentru noi, spuse domnul Benton. Care sînt pretențiile 
dumitale ? 

Jack rămase pe gînduri, încercînd să-şi facă unele socoteli. 

— E uri caz special. Cu totul special. 150 de dolari pe zi, plus cheltuielile, cred că este destul de rezonabil. 

— Domnul Gregorian îţi oferă 100 de dolari pe zi, plus cheltuielile, iar dacă vei recupera bijuteriile, voi mai 
primi zece la sută din valoarea lor... 

— 40 de bătrîne ? ! 

— Exact. In căz că vei recupera totul. 

— în regulă. Accept. Domnul Benton duse mîna la buzunarul interior 

al hainei şi scoase un plic. 

— Al aici o mie. Pentru zece zile. Jack simţi că viaţa devine iarăşi frumoasă. Luă 

plicul, îl deschise şi privi cu drag bancnotele verzi de cite o sută. 

Domnul Benton îşi luă mapa şi se îndreptă spre uşă. In prag se opri. 

— încă un lucru, Moretti ! Medicul legist afirmă că toţi cei patru membri ai echipajului au fost împuşcaţi. 

Jack tresări. 

— Cum. '? Nu înţeleg. 

— Te-am angajat tocmai ca să înţelegi. Poimiine domnul Gregorian aşteaptă un prim raport din partea dumitale. 
La revedere. 

In Creekpoint, Jack ajunse la ora apusului. O lumină roşiatică învăluia orăşelul aşezat la marginea unei întinderi 
nesfîrşite de mlaştini. Canale de apă mărgineau şoseaua, din loc în loc apăreau case pe piloni, cu pontoane lîngă 
care pluteau bărci sau hi- 

droglisoare, o vegetaţie abundentă se întindea cît vedeai cu ochii. Strada principală sfirşea într-un debarcader cu 
cîteva iahturi ancorate la cheu. In fața, lui se afla o piaţă dreptunghiulară, mărginită de cîteva clădiri oficiale, un 
magazin universal, prăvălii, un hotel, trei localuri. Iniţial, Jack se gîndise să meargă la poliţie să se intereseze de 
echipa locotenentului Derek, însă pe drum ajunsese la concluzia că n-ar strica o informaţie prealabilă. Şi unde ar 
putea obţine cel mai uşor informaţii, dacă nu la o circiumă. 

Prezenţa lui nu rămase neobservată-de localnici. Probabil era multă plictiseală aici, iar prăbuşirea avionului 
înfierbîntase spiritele şi imaginaţia oamenilor. Trebuia să acţioneze cu multă prudență. 

Parcă maşina în faţa unui hotel alb, cu două etaje, construit în stil georgian. Rămase la volan şi îşi aprinse un 
„Salem", inspirînd cu nesaţ fumul mentolat. Privi în jur. Cea mai arătoasă circiumă părea a fi „Aligatorul". 
Celelalte două nu îi inspirau prea multă încredere. leşi din maşină şi se îndreptă spre localul vizat. De cum intră 
pe uşă, toţi ochii îl fixară cu suspiciune. Chiar şi discuţiile încetară la cele cîteva mese. Observă un scaun liber la 
bar, traversă încăperea încercînd să pară cît mai degajat şi se aşeză. 

— O bere. 

Barmanul, un vlăjgan pistruiat, cu o scobitoare între dinţi, îl privi curios cîteva secunde, apoi îndeplini comanda. 
— Nu eşti de pe aici. 

— Nu. Abia am sosit. 

— Afaceri ? 

— Poţi să le spui si asa. Am un cont de încheiat. 

"Bătrînul de lîngă el nu se abţinu. 

— Pariez că e tot ceva în legătură cu avionul ăla. Moretti zîmbi. Lucrurile avansau destul de repede 

Sorbi o gură de bere, apoi îl privi pe bătrîn în ochi. 

— Cum ai ghicit ? 

Moşul se lovi cu degetul arătător peste nas. 

— Te-am mirosit de cum ai intrat. Eşti copoi ? 

— Am eu mutră de copoi ? 

— Nu s-ar zice. Dar poţi să ştii ? 

—' Am lucrat o vreme ca detectiv particular. Acu' am o agenţie de publicitate. Dar asta n-are nici o legătură cu 
avionul. 

— Atunci? 

— Unul dintre băieţii de la bord era cel mai bun prieten al meu. Am copilărit împreună. Se zice că ar fi fost 
împuşcat. Ca şi ceilalți de altfel. Vreau să aflu cine a făcut-o... 

— N-ai încredere în poliţie ? 

— Dumneata ai avea ? 

Bătrînul îşi netezi mustăţile îngălbenite de nicotină. 

— Ştiu şi eu ? Poate ar trebui să mai aştepţi. Jack simți că cei din încăpere nu cred o iotă din 

toată povestea lui. Trebuia găsită o altă metodă de a-i atrage de partea lui. Se întoarse către barman şi rosti cu 
voce tare : 

— Câte o tărie la toată lumea. Plătesc eu. 

încordarea scăzu brusc. Oamenii, chiar şi barmanul, îi deveniră favorabili şi chiar dispuşi să-l creadă. Un poliţist 
nu face asemenea gesturi. 

Aşteptă să i se umple şi lui paharul şi ciocni cu bătrînul. 

— Dumneata, dacă ai fi în locul meu, cu ce ai începe ? 

Moşul dădu paharul pe gât, apoi, fără să spună un cuvînt, îl întinse barmanului. Jack îi făcu acestuia semn să-l 
umple din nou. De data aceasta bătrînul 

savura lichidul cu înghiţituri mici. După un timp, cînd cei de la mese, plictisiţi, îşi reluară discuţiile, se aplecă 
spre Moretti şi vorbi cu voce scăzută. 

— Arnie Hogan are o coşmelie pe Canalul Negru, la o jumătate de milă de locul în care a căzut avionul. El ar fi 
putut ajunge primul acolo. 

— Mulţumesc, bătrîne, am să-l caut. 

— Vezi că mişună poliţiştii prin zonă. Nu le place să-ţi, bagi nasul în treburile lor. 

Moretti simţi cum îi scade entuziasmul. 

— Probabil l-au interogat deja pe Hogan. Crezi că aş putea afla ceva în plus de la el ? 

— Nu l-au interogat. Arnie a dispărut după accident. Chiar eu l-am văzut gonind cu hidroglisorul spre canalele 
din nord. Cel puţin impresia asta am avut-o. 

— Eşti sigur că era el ? 

— Absolut. Glisor portocaliu ca al lui nu are nimeni pe o rază de o sută de mile. Asupra direcției nu sînt sigur. 
M-am gîndit toată noaptea. Poate voia să ajungă cît mai repede la autostrada 26. Oamenii vorbesc că din avion ar 
fi dispărut un cufăr cu o adevărată comoară. Deşi, drept să spun,-nu-l văd pe el în stare de o asemenea figură. 
— Dece? 

— E cam sărac cu duhul. 

— Le-ai spus poliţiştilor de Hogan ? 

— Nu m-a întrebat nimeni. 

— In regulă, bătrîne. Mai toarnă-ţi un pahar şi explică-mi cum ajung la coşmelia aia a lui. 

Moşul îi întinse barmanului paharul şi, în timp ce" acesta îl umplea cu un zîmbet ironic pe buze, Jack scoase'din 
buzunarul de la piept al bluzonului harta primită de la domnul Benton. O despături şi o întinse pe tejgheaua de 
metal. 

Barmanul şi cu bătrînul se aplecară asupra ei. Moşul urmări cu atenţie traseele canalelor, apoi, cu 

unghia degetului mic, făcu o cruce la cîţiva centimetri de cea însemnată cu roşu. Barmanul îl privi gîn-ditor, dar 
nu zise nimic. 

— Cam pe aici, spuse bătrînul. Ai s-o găseşti repede. E singura din zonă şi canalul este destul de lat pentru a nu 
te rătăci. 

Jack strînse harta, plăti şi se îndreptă spre ieşire. Oamenii de la mese îl urmăriră în tăcere. Suspiciunea le 
revenise în priviri. 

Cum ieşi în stradă, Moretti se opri. Lîngă Ply-mouthul lui se afla singurul om pe care nu ar fi vrut să-l 
întîlnească în acel moment. 

Locgtenentul Derek îl observă la rîndul său şi veni spre el cu paşi rari. încercînd să-şi stăpînească iritarea. Era un 
bărbat robust, ars de soare, cu o burtă respectabilă. Sub chipiul tras pe frunte ochii îi luceau duri. 

— Moretti. Cu ce ocazie pe aici ? 

— In vacanţă. 

— Serios ? Tocmai în orăşelul ăsta plicticos ? 

— Am nevoie de linişte. E locul ideal. 

— Presupun că nici n-ai auzit de avionul ăla... 

— Care avion ? întrebă candid Jack. 

— N-are importanţă. Principalul e că va fi cam agitaţie pe aici şi n-ai să te poţi odihni cum trebuie. Iţi recomand 
să pleci cît mai repede. 

— Astăzi este prea tîrziu, dar mîine îţi promit că mă voi gîndi la propunerea dumitale. 

Locotenentul nu avu timp de replică pentru că Jack îl părăsise deja îndreptîndu-se către hotel. 

Recepţionerul îi închirie imediat o cameră la primul etaj şi îi promise că va veni să-l trezească a doua zi de 
dimineaţă la ora dorită. Jack urcă în cameră, se dezbrăcă în grabă şi se aruncă în pat bucurîndu-se de răcoarea 
aşternuturilor. Cinci minute mai tîrziu dormea ca un prunc, 

A doua zi de dimineaţă se trezi cu cîteva clipe înainte ca soneria ceasului-brăţară să ţiuie de ora şase. Orologiul 
său biologic funcţionase corect şi de această dată. Era deja în picioare cînd băiatul de la recepţie îi bătu în uşă 
pentru a-l deştepta. Deschise larg geamurile şi inspiră aerul răeoros al dimineţii. Priveliştea era de o frumuseţe 
tulburătoare. Cîteva case lateral, apoi mlaştinile pînă la orizontul pe care plutea discul uriaş, incandescent al 
soarelui, alune-cînd parcă pe ceţurile ce se tîrau alene pe canalele sufocate de vegetaţie. Inspiră din nou, adînc, 
savu-rînd mireasma proaspătă a sălbăticiei naturii şi îşi dezmorți muşchii cu .cîteva exerciţii de gimnastică, 
înviorat, trecu sub duş, lăsînd apa rece să-i biciu-iască pielea. Reveni apoi în cameră şi începu ritualul îmbrăcării, 
Şosetele bine întinse, fără nici o cută, pantalonii uşori de bumbac, cizmele din piele moale de căprioară, apoi, 
direct pe piele, la subţioara stingă, tocul pistolului, cataramele bine strînse pentru a elimina orice joc şi, în sfârsit, 
bluzonul alb, cu o mulţime de buzunare. Luă de pe noptieră ceasul, apoi brăţara de argint pentru încheietura 
mîinii drepte._ Se privi în oglindă şi desfăcu la maxim reverele. Pe pieptul gol luceau un lanţ de aur şi o 
cruciuliță. îşi pieptănă cu grijă părul rebel şi îşi trecu încet palma peste barba nerasă de cîteva zile. Uitase 
ustensilele de bărbierit, dar, în fond, acum era moda neraşilor. 

Cobori în holul de la intrare unde recepţionerul, morocănos, neobişnuit probabil cu trezitul la ore atît de 


matinale, îi pregătise deja pe o măsuţă un suc de portocale, două sandvişuri cu şuncă şi o ceaşcă de cafea. 

La 6.30 ieşi din hotel, traversă piaţa, îndreptîn-du-se spre debarcader. Uşa căsuţei de lemn de pe malul apei era 
întredeschisă. Înăuntru, un bărbat în tricou de marinar, morfolind o pipă stinsă în colţul gurii, îşi făcea de lucru 
cu un ibric de cafea. 

— Bună dimineaţa, îl salută Jack cu un zîmbet exagerat. 

Individul mormăi ceva de neînțeles fără să-şi întrerupă operaţiunile. 

— Aş dori să închiriez o barcă, insistă pe acelaşi ton optimist Moretti. 

— N-am nimic disponibil. 

Jack privi cei cîţiva papuci zburători care pluteau la cheu, apoi oftă şi scoase o bancnotă de cinci dolari pe care o 
puse pe măsuţa soioasă. 

— Poate se găseşte totuşi ceva. 

Bărbatul privi bancnota, îl privi pe Jack, apoi o luă şi o îndesă în buzunarul pantalonilor. 

— Pentru cît timp ? 

— Două-trei ore. 

— 20 de dolari pînă la amiază. 

— în regulă. mIndividul îl duse la capătul pontonului şi îi arătă, 

lipit de un iaht, un papuc destul de acceptabil. 

Moretti dezlegă saula, sări în el şi porni motorul, întinse harta alături, o studie cîteva secunde pînă ce labirintul 
canalelor din imediata apropiere i se întipări în minte, apoi o luă din loc. 

Douăzeci de minute mai tîrziu, păpurişul se depărta lateral şi ambarcaţiunea intră pe Canalul Negru. Deasupra 
apei verzulii pluteau vălătuci de ceaţă. Celălalt mal abia se distingea. Drept în faţă, soarele strălucea tot mai 
intens, imprimînd aburilor irizări roşiatice. Broaştele îşi începuseră deja ora de muzică, iar ţînţarii deveneau din 
ce în ce mai agresivi. Ici-colo, peştii clipoceau vînînd insectele de pe 


suprafaţa apei. Un aligator, trezit de zgomotul motorului, ieşi dintre ierburi şi îşi dădu drumul în apă. îl urmări o 
vreme, apoi renunţă plictisit şi se îndreptă din nou spre mal. Un peisaj de vrajă. Mai lipsea zîna apelor. Brusc, 
Jack îngheţă. îşi aminti de Hellen, pe care uitase să o anunţe de plecarea lui ieri după-amiază. Şi nici măcar nu 
avea ce cadou să-i ducă din sălbăticia asta. Seara, cu siguranţă va fi furtunoasă. 

După aproape un sfert de oră depăşi un cot larg şi zări drept în faţă o cabană pe piloni. Opri motorul şi se apropie 
din inerție, în linişte absolută. Cabana părea părăsită. Nici o ambarcaţiune nu se zărea prin preajmă. 

Acostă la ponton, legă papucul şi străbătu cei cî-ţiva metri pînă la coşmelie străduindu-se să nu facă prea mult 
zgomot. Nu se ştie niciodată ce surprize pot apărea. Dărăpănătura avea o singură încăpere. In geam, o perdea 
zdrenţuită şi decolorată de soare îl împiedică să distingă ceva în interior. Uşa era închisă. Trase în jos fermoarul 
bluzonului pentru a avea pistolul la îndemînă şi apăsă clanţa. Scîrţiitul balamalelor se auzi la o milă împrejur. 
Intră cu simţurile la pîndă, incomodat de obscuritatea din interior, însă chiar după primul pas, o voce puternică îl 
făcu să încremenească. 

— Miinile sus ! 

. Se conformă blazat, zărind lîngă peretele din fundul încăperii o siluetă prelungindu-se cu o puşcă direct spre 
pieptul său. Contururile deveneau tot mai clare pe măsură ce ochii i se obişnuiau cu puţinătatea luminii. 
Bărbatul care! îl somase coborî puşca şi izbucni într-un rîs sănătos. Un rîs cunoscut. 

— Fred ! Fred Carera ! Ce dracu' faci aici ? răbufni Jack. 

— Nu vezi ? Aştept musafiri. 

— Te-a pus locotenentul să-l pîndeşti pe Ho-gan ? 

— Te-ai prins. întotdeauna am susţinut că eşti un băiat inteligent. Dar tu ce cauţi prin locurile astea pustii- ? 
— îmi fac siesta de dimineaţă. 

— Serios ? Puteam să jur că şi tu îl cauţi pe Arnie Hogan. 

Moretti zîmbi relaxat. Fred era singurul polițist simpatic pe care îl cunoştea. Privi în iur. 

— Ingrată meserie. Ai stat toată noaptea în chi-ţimia asta oribilă ? 

— N-a fost deloc rău. Broscoii au cîntat fără în'-cetare. Mai ceva ca gondolierii din Veneţia. 

— înseamnă că proprietarul coşmeliei n-a dat nici un semn de viaţă. 

— Jack, băiatule, eu am impresia că vrei să mă tragi de limbă. 

— M-ai citit, Fred. 

— Şi chiar te aştepţi să afli ceva ? 

— încercam şi eu... 

— înseamnă că n-ai reuşit încă să-l cunoşti pe locotenentul Derek. M-ar jupui de viu dacă ar mirosi că ţi-am 
suflat ceva. 

— în regulă, Fred.. Păstrează-ţi pielea. Sper totuşi că mă laşi să arunc o privire dacă tot am reuşit să ajung pînă 
aici. 

— Bineînţeles. Eşti invitatul meu, deşi nu eu sînt gazda. 

Fred luă cîrpa de la fereastră lăsînd să pătrundă lumina. Interiorul era mizer. Un pat de fier, un dulap într-b rînă, 
o masă, două scaune, o plită, un cuier cu cîteva boarfe atîrnate pe el. două lăzi cu lucruri. Hainele uzate nu mai 
văzuseră apa şi săpunul de foarte mult timp, conserve, un aparat de ra- 

dio, o biblie cu foile soioase, ustensile de pescuit, diverse alte mărunţişuri. Arnie Kogan părea un om şters, fără 
pasiuni sau curiozităţi, poate într-adevăr cam sărac cu duhul. 

Jack se aşeză la masă nemulţumit de rezultatul căutărilor. Privi într-o doară spre cele două obiecte 'aflate în faţa 
lui, pe tăblia mesei : un ciocan şi un piron gros, ruginit. Chipul i se lumină brusc. 

m— Hei, Fred, ce zici de astea ? 

— Ce să zic ? se arătă polițistul nedumerit. 

— Nu-ţi închipui la ce ar putea fi folosite ? Carera privi înciudat, cîteva secunde, cele două 

obiecte, apoi se lovi cu palma peste frunte. 

— Ai dreptate. Cum de nu m-am gîndit ? Şi am stat toată noaptea... 

Moretti îl întrerupse febril. 

— înseamnă că şi cufărul trebuie să fie pe undeva pe aici. 

— Probabil 1-a aruncat în apă. Era metalic, s-ar fi dus imediat la fund. 

Jack luă una dintre undiţe şi i-o întinse pe cealaltă poliţistului. 

— Hai să sondăm puţin. Nu văd de ce s-ar fi ostenit să-l arunce prea departe. 

leşiră pe ponton şi începură să pipăie fundul apei. După un timp, Jack simți că trestia se loveşte de un corp dur. 
— Fred, vezi în cabană. Parcă era şi o cange pe acolo. 

— Ai găsit ceva ? 

— Cred că da. 

Carera aduse din coşmelie cangea şi i-o întinse urmărindu-i încordat mişcările. După cîteva încercări, Moretti 
reuşi să scoată din apă un container metalic cu însemnele firmei „Condor Jewlery". II puse pe ponton şi îi făcu 
lui Fred cu ochiul. 

— Ce zici, prietene, te propune Derek pentru primă ? 

— Pe mine ? Tu ai fost cu ideea... tăcu imediat realizînd că în nici un caz nu-i putea pomeni locotenentului de 
Jack Moretti. 

Jack aşteptă liniştit să ajungă la această concluzie. 

— Aşa e viaţa : crudă. Ce să-i faci ? Acum s-ar zice că îmi eşti îndatorat. 

Polițistul îl privi acru. 

— Ar fi trebuit să mă- aştept la aşa ceva din partea ta. 

— Nu-ţi face sînge rău, Fred. Am să-ţi dau posibilitatea să te revanşezi. 

— Nici nu mă îndoiam. întotdeauna ai fost un generos. 

— Uite, prietene, spune-mi cîte ceva despre accident. Amănunte minore. Am aflat că toți membrii echipajului 
au fost'împuşcaţi. Cum îţi explici treaba asta ? A mai fost cineva în avion ?m 

— Nu. Am verificat în Mexic. N-a urcat xVĂ un pasager. 

— înseamnă că au fost ucişi după ce s-a prăbuşit. 

— Aşa s-ar zice. 

— De fapt, se ştie ceva precis despre accident ? 

—m Specialiştii de la aviaţie susţin că a fost o aterizare forţată. Abia după aceea s-a produs explozia. Urmele de 
alunecare sînt evidente. Porţiuni lungi de vegetaţie tasată. Ceea ce nu înţeleg nici ei este explozia de după 
aterizare. 

— N-ar fi fost posibilă ? 

— Ba da, însă probabilitatea era foarte mică. Mai ales în cazul ăsta. 

— Au aflat â,e ce a fost nevoit să aterizeze for-' ţat ? 

— încă nu ştiu. Cercetările vor mai dura cel puţin cîteva zile. E nevoie de o expertiză minuțioasă a tuturor 
fragmentelor de avion. Şi, ca să fim chit, îţi vînd un pont. 

— Timpanele îmi vibrează de încordare. 

— Medicul legist zice că toţi cei patru au fost împuşcaţi înainte de explozia rezervoarelor. 

— E absurd. Atunci cine a făcut manevrele de aterizare ? Spuneai că nu mai era nimeni în viaţă la bord. 
— Aşa zice medicul. Cadavrele erau mutilate şi arse în urma exploziei. Unul a fost carbonizat complet. 
Identificarea lui s-a făcut pe baza inscripţiei de pe brăţara de la mîna dreaptă. 

— De cine vorbeşti ? 

— Louis Mendez. Un mexican angajat de cîteva luni. Forţează-ţi puţin mintea. Cine ar fi împuşcat nişte cadavre 
mutilate ? 

— Şi altceva, ce mai spunea medicul legist ? 

— Nu ştiu rezultatul autopsiei. Am stat toată noaptea aici. Ceea ce -ţi-am zis, am aflat din' primele lui constatări, 
de ieri, de la faţa locului. * 

— Şi cum a observat el aşa repede că sînt împuşcaţi, cînd cadavrele erau mutilate şi arse ? 

— Nu toate fuseseră atinse în acelaşi grad. Harris, spre exemplu, putea fi uşor recunoscut. Se vedea clar că 
fusese împuşcat în cap. Jankins, la fel, avea tîmpla străpunsă de glonţ. Medicul i-a examinat meticulos şi pe 
ceilalți doi. Şi Croft, şi Mendez fuseseră împuşcaţi. 

—' Tot în cap ? 

— Tot în cap. 

— Trebuie să fie un dur tipul care a făcut aşa ceva. 

— Ti-a pierit entuziasmul ? rise Fred. 

— A mai rămas un strop. 

Jack scoase din buzunar un tub de bomboane mentolate, îi oferi lui Fred, apoi luă şi el. Răcoarea pastilei îl 
învioră. Simţea nevoia unui răgaz pentru a ordona informaţiile. Deasupra apei, ceața dispăruse şi soarele începea 
să dogorească. 

— Pînă la ce oră stai aici, Fred ? 

— Ziceau că vin să mă culeagă pe la nouă. 

— Rămîne altcineva în locul tău ? 

— Habar n-am. Derek nu mă consultă cînd ia vreo decizie. 

— In fond de ce îl vînaţi pe Hogan ? 

— Locuieşte cel mai aproape de locul în care s-a prăbuşit avionul. E imposibil- să nu fi observat explozia. Ar fi 
fost primul care ar fi-ajuns acolo. 

— Eşti sigur că ieri se afla în zonă ? 

— Am înţeles că nu are obiceiul să circule. Cel puţin aşa spun cei din oraş. Trîndăveşte toată ziua. E cam sonat 
băiatul. 

— Agresiv ? 

— Nu, nici pe departe. Dar cine poate pătrunde mintea unuia ca el ? 

Jack îşi privi ceasul. Trebuia să se grăbească dacă nu voia să dea nas în nas cu locotenentul Derek. Fred îi 
observă începutul de nelinişte. 

— într-adevăr, ar fi cazul să cam dispari de-aici. 

— Fred, îţi mulțumesc. Fără glumă. 

— Hai, visleşte ! Informaţiile astea oricum le aflai din ziare. De altfel am o vagă bănuială că nu te bazezi numai 
pe el. 

— Eşti formidabil ! Ce intuiţie ! Privi spre cufăr, apoi din nou spre poliţist. Sper să ne mai vedem cît de curînd. 
Avem noroc împreună. 

Fred se încruntă. 

— Vrei să-mi sugerezi că mă ai la mînă ? 

— în nici un caz. Prea te superi uşor. 

Polițistul nu răspunse. Jack îşi privi din nou ceasul şi se îndreptă spre barcă. In minte începuse deja să i se 
contureze un plan de acţiune pentru următoarele cîteva ore. Cobori în ambarcaţiune şi, înainte de a porni 
motorul, se mai întoarse o dată spre Fred Carera. 

— Fred, cum arată Arnie Hogan ? 

Polițistul, tot încruntat, se hotărî totuşi să-i răspundă. 

— Un malac de vreo doi metri înălţime, cu barbă şi plete soioase. Âia din oraş spun că umblă mereu cu o scurtă 
*de doc pe el. Jerpelită, cîndva albastră... Mai mult nu ştiu nici eu. 

— Mulţumesc, e de ajuns. Făcu un ultim semn de adio şi demară.în trombă. 

Carera îl urmări cum se depărtează pînă îl pierdu din ochi la cotul canalului. Ridică apoi icnind cufărul şi îl trase 
cu lehamite după el în cabană. Încerca să-şi imagineze ce ochi o să holbeze Derek cînd îl va vedea. în orice caz, 
va înceta un timp cu glumele tîmpite la adresa lui. îşi aminti din nou de Jack. în fond, trebuia să recunoască, 
detectivul era un băiat de treabă. Chiar dacă uneori cam prea istet... 

4 

Moretti conducea papucul consultînd harta la fiecare ramificaţie de canale. Nu putea părăsi zona fără să arunce 
măcar o privire în locul unde se prăbuşise avionul. Erau puţine şanse de a afla ceva în plus faţă de ceea ce îi 
spusese Fred Carera, însă 

experienţa îl învățase că nici un amănunt nu trebuia neglijat. Apa scînteia ca un smarald cu miezul tulbure şi 
labirintul canalelor părea fără sfîrşit. Vizibilitatea era minimă. Perdelele de stuf, fără nici o spărtură, mărgineau 
culoarul de apă iar deasupra soarele începea să lumineze incandescent. în jur, zumzet de ţînţari, clipocitul 
peştilor, arareori cîte un țipăt de pasăre. în rest, nici ţipenie. Păienjenişul minuscul de pe hartă începu să-i joace 
în faţa ochilor. Spera să fie corect trasată. Altfel... îşi aminti că, la circiumă, bătrînul îi spusese că de la cabana lui 
Hogan pînă la locul unde se prăbuşise avionul nu era decît o jumătate de milă. Ar fi trebuit să ajungă deja. Vira 
pe un nou cot al canalului şi observă deodată, chiar în faţa lui, cum pe o porţiune de cîţiva metri stuful de pe 
ambele părți ale căii de apă era strivit, aproape smuls din pămîntul clisos. Răsuflă uşurat. Ajunsese la urma lăsată 
de avion în timpul aterizării forţate. Aparatul traversase canalul, din fericire mult prea îngust pentru a-i permite 
scufundarea în apă şi izbirea de malul opus. Alunecase perfect, împotmolindu-se la vreo sută de metri în dreapta, 
unde se vedeau mişunînd cîţiva indivizi în salopete azurii. Probabil acolo se produsese şi explozia. Jack porni cu 
viteză minimă căutînd culoare de apă spre locul acela. Rătăci un timp călăuzindu-se după strigătele rare ale oa- 
menilor, dar în cele din urmă găsi canalele potrivite de acces. Explozia fusese deosebit de puternică. Fuselajul 
era rupt în două, partea din faţă distrusă şi arsă, iar aripile frînte. Peste tot erau fragmente din carcasă, înfipte în 
noroi sau plutind pe apă. Cei cîţiva bărbaţi care se ocupau cu cercetarea lor nu-i dădură nici o atenţie. O şalupă 
cu motorul în funcţiune staţiona, fiind încărcată cu resturile ce urmau a fi trimise la laborator. Moretti 

se apropie de ea pentru a încerca să-l contacteze pe individul aflat la bord, dar un huruit tot mai puternic, pe care 
nu putea să-l localizeze, îl determină să oprească motorul. Cîteva clipe mai tîrziu, la cîţiva metri de el păpurişul 
fu culcat la pămînt şi un hidroglisor uşor îşi făcu apariţia. Un salt scurt şi începu să plutească pe apă. Huruitul 
elicei încetă. Jack simţi că-i piere tot entuziasmul. Exact aceeaşi stare de spirit o citi şi pe faţa locotenentului 
Derek aflat la bordul hidroglisorului. 

—m Parcă avusesem o înţelegere, azvârli locotenentul. 

— Da, dar ziua e abia la început. 

— Nu face pe şmecherul cu mine !* Jack simţi că-i sare muştarul. 

— Ascultă, Derek, nu mor de plăcere să discut cu tine, dar ar trebui să-ţi amintesc că ai memoria cam scurtă. La 
ultima noastră... colaborare, dacă nu eram eu, băieţii ăia simpatici te-ar fi prăjit la foc mic. N-am nevoie de 
recunoştinţa ta, dar scu-teşte-mă de aerele astea ! 

Faţa locotenentului se făcu roşie ca sfecla. Vru să-i răspundă tăios, dar renunţă în mod neaşteptat şi se întoarse 
furios către polițistul de la comanda hidroglisorului. 

—m Ce te .holbezi, dobitocule ! Trage la mal ! 

Polițistul îi îndeplini ordinul mormăind ceva neinteligibil. Derek sări greoi afundîndu-se în noroi pînă la glezne. 
Elanul fusese însă prea mare şi locotenentul căzu imediat în genunchi, apoi în patru labe. în spatele lui, polițistul 
rînjea cu gura pînă la urechi. Derek nu privi în urmă. înjură printre dinţi şi se ridică anevoie ştergîndu-şi mîli-nile 
înnoroite de turul pantalonilor. Păşi apoi cu demnitate către unul din oamenii în salopetă. 

Moretti pomi motorul şi se apropie de şalupă. Tînărul de la bord rîdea urmărind mersul legănat al locotenentului. 
— Cam arţăgos burtosul, făcu spre Jack. 

— îi place să-şi dea importanţă. 

— Eşti poliţist ? 

— Nu, detectiv. Jack Moretti mă numesc. 

— Peter Hunt. Cu ce-ţi pot fi de folos ? 

—'* M-ar interesa ce crezi despre povestea asta, zise Jack arătînd cu bărbia spre rămăşiţele avionului. 

— Deocamdată nu-ţi pot da nici o informaţie concretă. E ceva ciudat la mijloc. 

— Adică ? 

— După toate probabilitățile, explozia ar fi trebuit să se producă la impactul cu solul. Dar, din urmele lăsate, se 
pare că pilotul a fost un as. A reuşit aterizarea forţată. Asta nu înseamnă că rezervoarele nu puteau exploda în 
momentul imediat următor. Să-ţi arăt însă ceva. Se aplecă şi luă' o pungă de plastic în care se afla un fragment de 
parbriz şi i-o întinse. Ce părere ai ? 

'— Sînt nişte crăpături circulare şi aici, în margine, pare a fi urma unui... glonţ ? 

— Exact. Şi de petele alea ce zici ? 

Jack privi cu atenţie simțind cum îl cuprinde neliniştea. m— Sînge ? 

— Aşa s-ar părea. Şi, ţine cont, după curbură se pare că e faţa interioară a geamului. Ya trebui totuşi o analiză 
de laborator... 

Moretti îl întrerupse îngîndurat. —m Vrei să spui că cineva a fost ucis în avion înainte de explozie ? 

— Aşa ceva l-am auzit spunînd şi pe medicul legist după ce a examinat cadavrele... 

— Spune-mi, Peter, crezi că se va putea afla ceva precis la citirea cutiilor negre ? 

— Din păcate n-am găsit nici una. Şi, crede-mă, am periat ore întregi împrejurimile. Parcă s-au evaporat... 
Jack îi întinse ciobul de parbriz. Lucrurile se dovedeau a fi mult mai complicate decît le crezuse iniţial. Pentru a 
doua oară i se punea în faţă, de data asta cu o dovadă concretă, varianta împuşcării celor din echipaj înaintea 
pulverizării avionului. 

Deocamdată, de aici nu mai avea ce afla. 

— Peter, vrei să-mi faci un serviciu ? m— Sigur. Dacă pot. 

—  Lasă-mi un număr de telefon unde te pot găsi. M-ar interesa rezultatele expertizei voastre. 

Tînărul scoase din buzunarul de la piept o carte de vizită şi i-o întinse. 

— Aş prefera să mă cauţi acasă. 

— In regulă. Mulţumesc ! 

— li salută zîmbind scurt şi demară îndepăr-tîndu-se cu viteză maximă. 

Cînd ajunse în sfîrşit la debarcader, ceasul arăta ora 10,30. 

In baraca iui, întins pe un fotoliu zdrenţuit, paznicul pufăia din lulea cu ochii închişi. Jack ciocăni formal în tocul 
uşii. 

Bătrînul îl privi printre gene, cu indiferenţă, apoi consultă orologiul din perete. 

— Mai aveai două-trei ore bune. Plătite... 

— Nu contează. Spune-mi, dacă aş vrea să a-jung cu o barcă sau, mă rog, cu un hidroglisor, la şoseaua 26, pe 


unde ar trebui s-o iau ? 
2 — Timpul hienelor 

— Cel mai lesne ar fi pe la Botul Şarpelui. De acolo pînă la şosea nu sînt nici o sută de metri. Dar, să ştii, 
hidroglisor nu am... 

— Era doar o întrebare. încă ceva. De aici cum pot ajunge cu maşina la Botul Şarpelui ? 

— Pe drumul obişnuit pînă la autostradă, iar de acolo la dreapta, spre N.O. După vreo zece mile ai să vezi 
ieşind din stuf o stîncă teşită. 

— Mda, cred că am văzut-o ieri, cînd veneam încoace... 

— Probabil. E singura din zonă. Dumnezeu ştie cum a apărut în mlaştinile alea... 

— Bine, bătrîne, îi aruncă Jack peste umăr gră-bindu-se spre maşină. Piaţa era ca de obicei, aproape goală. Urcă 
la volan şi introduse cheia în contact. Privi într-o doară spre „Aligatorul" şi ridică instantaneu talpa piciorului de 
pe acceleraţie. în uşa localului, moşneagul cu care vorbise în ajun discuta ceva cu un individ înalt, cu ochelari de 
soare. Alături, lîngă bordură, era tras un Lincoln negru, cu motorul mergînd. Nici individul de la volan, nici cel 
de pe trotuar nu păreau a fi de la Armata Salvării. 

Jack presimţea că va începe cursa cu obstacole. Prea mersese totul uşor pînă acum... lar miza era mai mult decît 
apetisantă. 

Se surprinse gîndind că ar da chiar şi diurna pe o zi pentru a putea afla cine erau cei doi flăcăi... 

Aerul tremura lichefiat de căldură, iar în faţa iui panglica de asfalt lucea ape-ape. Intrase deja pe autostradă şi 
rula urmărind cu atenţie dunga 

subțire verde-închis, ce marca departe, spre dreapta, începutul stufărişului. Din cînd în cînd, pe lingă el treceau 
camioane uriaşe, claxonînd strident. Circulaţia era destul de rarefiată. Pe întinsul cîm-piei, la distanţe mari între 
ele, apăreau grupuri de construcţii din lemn şi pilcuri de pomi : fermele. Prin geamul deschis al portierei, 
curentul de aer făcea zăpuşeala suportabilă. Radioul emitea non-stop un program săltăreţ de muzică country. 
Pînă la Botul Şarpelui mai erau cîteva mile bune. îşi aprinse o nouă ţigară din pachetul verde şi savura fumul 
mentolat. Avea un mic răgaz pentru a încerca să pună cap la cap informaţiile aflate în cursul dimineţii. Dispariţia 
cutiilor negre făcea să se contureze o primă ipoteză plauzibilă : asasinul celor patru membri ai echipajului 
încercase să şteargă urmele. Şi tot el era cel care provocase explozia avionului după multipla omucidere. Gine 
putea fi acesta ? Arnie Hogan ? Aşa părea la prima vedere. Şi totuşi cîteva lucruri rămîneau neclare. Cum reuşise 
el, cam sărac la minte după cum afirmau toţi cei care îl cunoşteau, să ucidă patru oameni înarmaţi, special 
antrenați pentru misiuni dificile ? Să fi fost ei răniţi în urma șocului şi incapabili de a se apăra ? Puțin probabil, 
dar nu imposibil., Rămînea şi celălalt aspect, al împuşcăturilor în cap. Ele demonstrau sîngele rece al unui asasin 
de profesie sau, de ce nu, al unui maniac. Şi totuşi, operaţiunea fusese extrem de bine gîn-dită şi executată cu 
maximum de rapiditate. Asasinul îşi dăduse seama că la locul accidentului puteau pica dintr-o clipă în alta şi alți 
curioşi sau poliţiştii. Să fi făcut Arnie Hogan totul de unul singur ? — nebunii au uneori sclipiri de geniu —, sau 
mai exista altcineva în spatele său care dirijase întreaga operațiune ? Apariţia la Creckpoint a 

celor doi indivizi cu Lincolnul îl determina sa ia serios în considerare această presupunere. Se putea prea bine ca 
Hogan, cu şiretenia lui tîmpă, să încerce să-l tragă pe sfoară pe adevăratul creier al acţiunii. Mai erau şi alte 
amănunte tulburi : cauza prăbuşirii, arma cu care fuseseră împuşcaţi cei patru, dar ele vor fi lămurite de expertiza 
specialiştilor. Deocamdată, cel care trebuia găsit în primul rind era Arnie Hogan. Şi asta cît mai repede. Tipii cu 
Lincolnul sau chiar locotenentul Derek nu pierdeau nici ei timpul... 

încetini. Un zîmbet de satisfacţie îi apăru în colţul gurii zărind, în dreapta, cum răsare din pă-rnîntul plat şi 
mustos al câmpiei-, o cocoaşă singulară de piatră, precum carena încremenită a unei şalupe răsturnate. Opri 
maşina pe asfaltul din dreapta liniei continue, cobori şi alergă spre monstrul de piatră. Se învârti un timp în jurul 
lui fără să observe vreo urmă, apoi încercă să pătrundă cu privirea perdeaua de papură. Zadarnic. Enervat, ocoli 
din nou stînca şi pe una din părţile laterale găsi o zonă accesibilă şi urcă. De la înălțimea celor cîţiva metri, 
reţeaua canalelor ce brăzdau hăţişul vegetal se vedea ca în palmă. La nici douăzeci de paşi în faţă, ascuns în 
păpuriş, un hidroglisor zăcea părăsit, aplecat într-o rînă. Moretti răsuflă uşurat. Cobori şi încercă din nou să 
descopere vreo eventuală urmă în iarba grasă din împrejurimi, dar fără succes. Arnie Hogan părea să se fi eva- 
porat pur şi simplu. 

Ingîndurat, se întoarse la maşină. Abia acum începea partea cea mai grea a căutărilor. Şi cel mai trist era că nu 
avea nici o idee valabilă. Mai mult ca sigur, idiotul alergase la şosea şi făcuse autostopul. Găseşte-l dacă poţi... 
Pe lîngă el, un autocamion trecu urlînd, cu peste 80 de mile la oră. Ma- 


36 


şina se clătină din cauza curentului de aer. Iritat, porni motorul, dar imediat un surîs îi apăru în colţul 
gurii. Cine ar fi oprit în pustietatea asta să ia o namilă soioasă ? în nici un caz cei cu limuzine. Poate 
doar şoferii de camioane. Iar aceştia obişnuiau să oprească pentru masa de prînz la restaurantele din 
marginea autostrăzii. Trebuiau luate la rînd, era unica soluţie. Mai rămînea de stabilit direcţia. Drept în 
faţă, la vreo sută de mile, era New Orleans. Orice fugar isteţ ar încerca să-şi piardă urma într-o mare 
metropolă. Mai rămînea de văzut dacă Hogan, în sminteala lui, alesese a-ceastă variantă. O şansă 
minimă, dar trebuia încercată. Demară şi dădu la maxim volumul radioului... m 

Abia la al patrulea popas, cînd soarele îşi începuse deja drumul descendent, norocul păru să-i surîdă. 
Locul arăta aidoma celorlalte : o staţie de benzină, cîteva magazine cu vitrinele cît pereţii, un 
restaurant MacDonald. în perimetrul de asfalt erau parcate mai multe camioane şi cîteva limuzine. 
Restaurantul era şi el din cele obişnuite : o încăpere dreptunghiulară, cu mesele la ferestre şi cu o 
tejghea cît toată lungimea camerei. Două grupuri de bărbaţi solizi, în tricouri, mîncau şi vorbeau 
zgomotos. în jurul lor se învîrteau cele două ospătăriţe rîzînd şi intrînd în vorbă cu ei, ca nişte vechi 
cunoştinţe, in afara şoferilor mai erau cîteva persoane răzlețe, lipsite de importanţă. 

Jack se îndreptă spre chelul din spatele tejghe-" lei. 

— O cafea şi două sandvişuri cu şuncă. 

— Nu luaţi loc la masă ? 

— Prefer să stau aici. Vreau să te întreb ceva. 

— Despre ce e vorba ? se arătă interesat chelul după ce transmise comanda în spate. 

—Caut un tip. înalt, solid, cam soios. Poartă o scurtă albastră, jerpelită. N-a trecut cumva ieri pe aici ? 

Barmanul îl privi cîteva clipe cu suspiciune, apoi clătină din cap. 

— Nu-mi aduc aminte. 

— Bărbos, cu plete, insistă Jack fără prea mult entuziasm. E posibil să fi avut cu el o geantă de voiaj sau aşa 
ceva. 

— Nu! Mi-aş fi amintit... negă în continuare celălalt punîndu-i lîngă cafea farfurioara cu sandvişuri. După 
cîteva clipe însă, se apropie de el şi zise nesigur :... ştii, de fapt a fost ieri unul cam ciudat pe aici, dar nu aşa cum 
îl descrii dumneata... Ce m-a frapat e că tîra tot timpul după el o sacoşă mizerabilă şi o geantă diplomat. Nu le-a 
scăpat din ochi nici un moment... 

— O geantă diplomat ? 

— Da... şi încă din alea cu cifru... nu se potrivea nici de-al dracului cu sacoşa aia... şi nici cu mutra lui... 

— Arăta neglijent ? redeveni Jack interesat. "> 

— Nu, îl dezamăgi chelul. Tot o namilă cum zici dumneata, dar fără barbă, tuns îngrijit. Parcă avea şi o 
mustăcioară subțire, dar nu garantez. Oricum însă, nu se potrivea cu diplomatul ăla... 

— Cu ce era îmbrăcat ? încercă Jack o ultimă! carte. 

— Pantaloni şi un tricou simplu. Galben. 

Moretti tăcu, încereînd să-şi amintească lucrurile din coşmelia lui Hogan. Văzuse într-adevăr pe acolo şi un brici, 
însă atît de mîncat de rugină, că nici de pieptene nu mai era bun. Dacă, prin absurd, 

străinul de care vorbea celălalt ar fi fost Arnie Hogan, unde s-ar fi putut acesta bărbieri şi tunde atît de 
„îngrijit" ? Cît despre lucruri curate de îmbrăcăminte, nu văzuse nici urmă de aşa ceva în şandramaua 
aia. Şi totuşi, nici o urmă, cît de neînsemnată, nu trebuia abandonată la jumătate... —m Cum a venit 
aici ? 

— Cu Elefantul. Cu Bob, vreau să spun. Am înţeles că-l culesese Bob pe drum. 

— Bob trece azi pe aici ? 

— Acum o oră a plecat. Vine din nou mîine, pe la trei. Face zilnic curse şi întotdeauna opreşte la noi 
pentru prînz. 

— Ştii cumva pentru cine lucrează ? 

— E o firmă alimentară, sau aşa ceva, din N.O. Habar n-am cum se numeşte. 

— Am să încerc să trec mîine pe aici. Mulţumesc ! 

îşi luă cafeau şi sandvişurile şi se retrase la o masă, în timp ce mînca, întoarse pe toate părţile spusele 
barmanului. Statura necunoscutului corespundea cu cea a lui Hogan, geanta de voiaj intra şi ea în 
scenariul său, la fel grija excesivă pentru bagaje. De unde însă apăruse geanta diplomat ? Şi mai ales, 
dacă individul respectiv era într-adevăr Arnie Hogan, cum de reuşise să se facă atît de fercheş peste 
noapte ? Negreşit trebuia să revină aici a doua zi pentru a vorbi cu Bob Elefantul. 

Se ridică de la masă cu foamea potolită doar pe jumătate, achită consumaţia şi ieşi. 

Pe drumul de întoarcere, opri din rutină şi la celelalte două popasuri, dar nu mai descoperi nimic demn 
de atenţie. 

Ajunse în New Orleans la ora aceea violetă a amurgului tîrziu, cînd oraşul îşi aprindea treptat feeria de 
lumini. Traversă cartierele cu vile, vechi, 

39 


coloniale, înecate în vegetaţie şi ajunse curînd în zona micilor imobile de închiriat. Aerul era curat, răcoros, cu 
un abia perceptibil miros de ocean. Flashurile reclamelor se reflectau pe parbriz, vitrinele magazinelor 
străluceau, din interiorul localurilor se auzea muzica de fiecare seară. Străzile începeau să se anime. Ajunse la 
birou, luă din cutia poştală ziarele şi cele cîteva plicuri şi intră. îşi desfăcu imediat o cutie de bere şi se tolăni pe 
scaun, în sfîrşit se putea odihni. Nu găsi nimic interesant în articolele din ziare referitor la tragedia din mlaştini şi 
luă la rînd plicurile. Majoritatea erau prospecte expediate de diverse iirme şi asociaţii. O singură scrisoare, şi 
aceea fără vreo adresă şi fără ştampile sau timbre, semn că fusese adusă personal pînă aici. Recunoscu pe foiţa 
din interior scrisul buclat al lui Hellen şi simţi o strîngere de 

inimă, 

t 

„Te-am aşteptat ieri toată seara şi tu n-ai binevoit să dai nici măcar un telefon. Nu e prima oară. Dacă pînă 
acum ai crezut că sînt proasta care îți suportă totul, să ştii, băiete, că te-ai înşelat amarnic. Adio ! 

H 

P.S N-are rost să mă cauţi în seara asta. l-am promis lui Matt că voi ieşi cu el. 

Tot H" 

Jack mototoli nervos scrisoarea. Din nou papi-ţoiul ăsta de Matt ! într-o zi o să-i ardă una peste zîmbetul ăla de 
reclamă pentru pasta de dinţi de-o să-l includă ăia în prospectele cu plăci dentare ! Tot timpul se băga peste tine 
cu surîsul lui superior, cu poantele lui subţiri, cu manierele lui de 

gentleman. Flori, bomboane, discuţii învăluitoare, iar proastele mureau de plăcere cînd le băga în seamă. De la 
Hellen însă nu s-ar fi aşteptat să-i facă o asemenea figură. Nu era o gîsculiţă. Deodată se lovi cu palma peste 
frunte. Hellen îi cunoştea antipatia pentru Matt şi totul nu era decît o figură menită să-l pună puţin pe Jăratic. 
Mai mult ca sigur asta era... Dar dacă... totuşi... Întinse mîna spre telefon însă în acelaşi moment zbîrnîi soneria 
acestuia. Rămase derutat cîteva clipe apoi un zîmbet larg i se aşternu pe faţă. Cum putuse să creadă că l-ar lăsa 
ea atîta timp supărat ? 

Ridică receptorul şi rosti cu o voce cît mai copilăroasă. 

— Alo tot mai e supărată pisicuţa pe motăne-lul ei ? 

De la capătul celălalt al firului se auzi o tuse înecată apoi un glas sobru sec. 

— Domnule Moţă..., ăă, domnule Moretti, Benton la telefon. V-am sunat pentru a vă reaminti că în seara asta 
domnul Gregorian aşteaptă un prim raport din partea dumneavoastră. 

— La dracu' cu domnul Gregorian ! mormăi Jack înciudat. 

— Poftim ? N-am înţeles ce-aţi spus. 

Jack făcu eforturi disperate să-şi recapete calmul. 

— E prematur să vă prezint nişte concluzii în seara asta. 

— Dece? 

— Am descoperit cîteva posibile piste, dar va trebui să le verific miine. Spuneţi-i domnului Gregorian că voi 
avea onoarea să-l întîlnesc şi să-i prezint concluziile mele mîine seară. 

— Dar, domnule Moretti... 

— Miine ! strigă furios Jack şi trînti receptorul. 

Scoase pachetul de ţigări din buzunar, aprinse una şi inspiră adînc fumul, încercînd să se calmeze. De la barul de 
vizavi răzbătea pînă la el sunetul nostalgic al unui solo de trompetă. Mai mult ca ori-cînd, goliciunea încăperii îi 
accentua sentimentul de singurătate. Sorbi încă o gură de bere, apoi trase telefonul către el. Formă numărul lui 
Hellen şi duse încet receptorul la ureche. 

Rămase mult timp nemişcat ascultînd apelurile în gol, repetate la nesfîrşit... 

A doua zi, la opt dimineaţa, prost dispus, cu gura amară şi ochii umflaţi de nesomn, Jack Mo-retti se afla în 
biroul domnului Bennet, director general al firmei „Bennet S.T.". Interiorul era elegant, poate puţin desuet 
datorită pieselor masive de mobilier. Singurul element înviorător era fereastra imensă, prin care panorama 
oraşului apărea în toată splendoarea ei. 

Domnul Bennet, micuţ, osos, cu un cap disproporționat de mare faţă de restul corpului, cu pielea gălbejită, 
aproape străvezie, îl cerceta cu o privire ştearsă. 

— Deci, domnule Moretti, cu ce vă pot fi de folos ? 

— Mă interesează cîteva date suplimentare în legătură cu transportul pe care l-aţi efectuat pentru „Condor 
Jewlery". 

Fața bătrînului se rigidiza. 

— Vă ocupați de acest caz ? 

— Da. 

— Cine v-a angajat ? Gregorian ? 

— îmi pare rău. Ştiţi... 

— Da, înţeleg... secretul profesional... Din păcate nici eu nu vă pot da prea multe relaţii. Aştept rezultatele 
anchetei efectuate de poliţie. Şi aşa am avut foarte multe necazuri. 

— V-au scăzut comenzile ? 

— Da. Va trebui să facem mari eforturi pentru a recîstiga încrederea clienţilor. Din nefericire, arătă spre ziarele 
împrăştiate pe biroul său, presa nu ne slăbeşte o clipă. 

— Şi nu credeţi că o rezolvare rapidă a cazului v-ar fi favorabilă ? 

— Ba da. Cu siguranţă. Deşi răul e făcut... 

— Atunci ajutaţi-mă, îl întrerupse Jack. Vă cer doar o informaţie. 

Domnul Bennef rămase tăcut. Probabil nu avea încredere prea mare în detectivii particulari. într-un tîrziu întrebă. 
— Ce anume doriţi ? 

—m Vreau să ştiu dacă în afara cufărului pentru „Condor" echipajul a primit însărcinarea de a mai transporta şi 
altceva. 

Pentru o fracțiune de secundă ochii bătrînului se înnegurară, suficient însă pentru ca Jack să-şi dea seama că 
atinsese un punct sensibil. 

Domnul Bennet negă categoric. 

— în niciun caz. Transportul era comandat exclusiv de firma „Condor Jewlery". 

—i Vă asigur că informaţia va rămîne pur confidențială. 

— N-are rost să insistaţi. V-am răspuns. Moretti înţelese motivul pentru care celălalt 


încerca să nege atît de categoric. Orice transport 
43 


suplimentar echivala cu o încălcare a contractului. Iar, în situaţia de faţă, o asemenea informaţie scă- 
pată ziarelor echivala cu lovitura de graţie dată firmei. Se hotărî să supraliciteze, chiar dacă nici el nu 
era încă sigur de ipoteza ce i se conturase în minte în timpul insomniilor de astă-noapte. Oricum n- 
avea nimic de pierdut dacă încerca. 

—m Domnule Bennet, din cercetările mele reiese că, în afara containerului cu bijuterii, avionul firmei 
dumneavoastră mai avea la bord şi o geantă diplomat cu cifru. Cui era destinată, ce conţinea şi cine o 
înmînase echipajului ? 

— Nu ştiu la ce vă referiţi. Datele dumneavoastră sînt absolut false, zise bătrînul apăsat, cu vocea 
uscată. 

Jack îi simţi hotărîrea şi chiar începutul de iritare şi pentru o clipă se îndoi de raționamentul său. îşi 
aminti însă de reacţia iniţială a domnului Bennet şi se hotărî să mai încerce o dată, chiar dacă va trebui 
să apeleze la meschinul şantaj. 

— Regret că nu ne putem înţelege. Sînt sigur că prietenii mei ziarişti vor fi extrem de receptivi la o 
asemenea ştire... 

Paloarea bătrînului se accentua brusc. Ochii îi luciră şi în ei se citea ură. 

m— Asta se numeşte şantaj. 

a—m Depinde din ce unghi priveşti. Eu o numesc sinceritate. 

Domnul Bennet îşi puse coatele pe birou şi împleti degetele rezemîndu-şi fruntea de ele. Rămase un 
timp aşa. Cînd îşi ridică din nou privirea, Jack înţelese că se hotărîse să vorbească. 

— Am primit ieri dimineaţă un telex de la oficiul nostru din Mexic. Un anume inspector de poliţie, 
Howard Johnston, a solicitat şi a primit aprobarea reprezentantului nostru de a trimite cu avi- 

onul o servietă cu nişte documente pentru locotenentul Kowalski. Se pare în legătură cu un caz pentru care 
fusese trimis acolo, în Mexic. Nu cunosc amănunte şi nici nu doresc să mă amestec în treburile poliţiei. 

— îmi este de ajuns, domnule Bennet. Vă asigur că nu voi divulga nimănui acest amănunt. 

— Sper, murmură bătrînul înfrânt. 

— Puteţi conta pe mine. 

Domnul Bennet nu se obosi să-l conducă. Rămase în fotoliu, privind alb în urma lui. 

Jack ieşi în stradă stăpînit de gînduri contradictorii. Pe de o parte se confirma ipoteza aceea care la început i se 
păruse falsă : că autostopistul cules pe autostrada 26 de Bob Elefantul ducea cu el prada luată din avion, pe de 
altă parte nu înţelegea cum şi unde reuşise Arnie Hogan, căci altcineva nu vedea cine ar putea fi individul, să se 
ferchezuiască. La urma urmei poate că Hogan nici nu era nebun, ci doar un individ ciudat care se izolase de 
ceilalți şi iubea solitudinea. Important era că statura corespundea. Părul făcea parte din a-mănuntele care se 
puteau modifica cel mai uşor. Oricum, trebuia să-l găsească neapărat pe şofer şi să stea de vorbă cu el. Se 
apropie de un chioşc de ziare şi cumpără cîte un număr al fiecăruia dintre marile cotidiene, apoi se sui în maşină 
şi demară spre birou. Circulaţia nu era prea intensă,. în mai puţin de zece minute ajunse. 

în cutia poştală nu îl aştepta nici un mesaj. Hellen... Dar mai bine ar încerca să uite de ea. Cel puţin pînă diseară, 
cînd va încerca s-o sune din nou. Aruncă ziarele pe birou şi îşi turnă un pahar de whisky. Lăsă storurile la 
jumătate şi se tolăni pe scaun luînd cotidienele la rînd. De data aceasta 

ştirile seci, de ultimă oră, privind prăbuşirea avionului companiei „Bennet S.T.", erau înlocuite cu reportaje 
consistente de la faţa locului, cu tot felul de comentarii, raționamente şi informaţii adiacente. Se cunoştea că 
reporterii avuseseră aproape două zile la dispoziţie pentru documentare şi se străduiau să stoarcă tot ce se putea 
dintr-un asemenea subiect gras. Titlurile erau fulminante : „Un avion în flăcări, toţi membrii echipajului 
asasinați", „Bijuterii de 400 000 milioane dolari furate şi patru oameni ucişi”, „Diagnostic clar : împuşcaţi în 
cap" etc. etc. Sub titluri, pe toată lungimea paginii, majoritatea prezentau fotografiile celor patru : Harris, 
Mendez, Jenkins şi Croft. Moretti le examina curios, apoi se cufundă în citit. Nu. puţine erau cazurile în care 
ziariştii dăduseră peste'amănunte revelatoare, ce scăpaseră poliţiei, sau făcuseră speculaţii, considerate la început 
fanteziste, dar care pînă la urmă se adeveriseră. Citi amănunte din viaţa celor patru, descrieri ale locului 
tragediei, parcurse din nou lista cu bijuteriile dispărute, înregistra cu atenție diversele interpretări date de 
reporteri cazului, unele de-a dreptul bizare : atac terorist,, acţiune a traficanţilor de pietre preţioase, răzbunări 
obscure, întîlni chiar şi unele proorociri ale unor magicieni de mîna a doua. în general însă, nimic deosebit, 
revelator. Ceva mai interesant i se păruse materialul din „N.O. Magasine”, sub al cărui ultim subtitlu : „Autorul, 
asasin de profesie sau dement genial ?" se vehicula ideea că Arnie Hogan, după ce comisese multiplul asasinat şi 
luase bijuteriile, încercase să dispară undeva spre autostrada 26. Era clar cine îi vînduse ziaristului informaţia. 
Probabil că zilele astea, cu afluenţa de curioşi de la Creekpoint, bătrînul umblase mai mult beat decît treaz. Şi cel 
mai îngrijorător era faptul 

că acum o mulţime de indivizi, inclusiv flăcăii cu ochelari negri, inclusiv poliţia, se vor apuca să pieptene 
şoseaua. Din păcate, pînă la ora trei nu avea nici o altă modalitate de a-l găsi pe Bob Elefantul. Nu-i rămînea 
decît să spere în şansă. Pînă atunci însă mai avea cîteva treburi de rezolvat. 

Trase telefonul spre el şi formă numărul de la secţia de „Omucideri'" a poliţiei. Surprinzător, îl prinse chiar pe 
Fred Carcra. Glasul lui i se păru dulce ca mierea. 

— Bună, Fred. Bucură-te, omule, vorbeşti cu bunul tău prieten Jack Moretti. 

Celălalt nu-i împărtăşi entuziasmul. Dimpotrivă. 

— Ce mai vrei ? 

— Nimic deosebit. Cum s-a întîmplat de ai scăpat din mlaștini ? 

— Ascultă, Jack, sînt sătul de glume tîmpite. Ce doreşti ? 

— Vorbeam serios. Aţi lăsat baltă ancheta ? 

— Au rămas doi din echipă acolo. Restul ne-am întors. E destul de lucru şi aici. Mai ai altceva de întrebat ? 
— Mă interesa concluzia definitivă a medicului legist. 

— Toţi patru au fost împuşcaţi mortal, cu cîte un singur glonţ, provenit dintr-un Colt 45. Tipul de armă cu care 
erau dotați cei patru membri ai echipajului. Pistolul lui Mendez nu a fost găsit. 

— Despre avion ceva noutăţi ? 

— Nu, expertiza va mai dura cîteva zile. 

— Mulţumesc, Fred ! Iţi voi rămîne veşnic îndatorat. 

Celălalt îşi înăbuşi un început de înjurătură şi trînti receptorul. 

Moretti se ridică de pe scaun şi părăsi biroul. Afară era zăpuşeală. Se apropia obişnuita ploaie 

de prînz. Urcă la volan şi se îndreptă spre cartierul select al oraşului. 
Magazinul domnului Salomon Rosenberg etala în vitrine cele mai elegante şi, evident, mai scumpe, bijuterii. 
Fațada de marmură neagră, geamurile securizate, aerul sobru, uşor retro al aranjamentului amplificau scînteierile 
colierelor de perle, ale brățărilor, diademelor şi medalioanelor cu briliante puse în evidenţă de lucrături fine. 
Domnul Rosenberg se afla în biroul său din spatele magazinului şi se lăsă destul de mult aşteptat. Cînd îşi făcu 
apariţia, îl cercetă pe Jack cu un ochi critic, dîndu-şi seama din primul moment că nu avea de a face cu un client. 
Nici măcar cu unul potenţial. 
Jack îi arătă legitimaţia şi domnul Brown, ne-încercînd nici măcar să-şi ascundă indispoziţia, îl invită în biroul 
său. 
— Luaţi loc, domnule Moretti. Despre ce este vorba ? 
— Aţi aflat, cred, despre transportul pentru „Condor Jewlery". 
— Bineînţeles. Chiar dacă n-aş fi citit ziarele, lucrez în branşă... 
—m Cunoaşteţi bijuteriile care s-au furat ? 
— Pe cele cu o valoare deosebită, da. Mi-au fost transmise date suficiente despre ele. 
— Cine vi le-a transmis ? se arătă interesat Jack. 

„Condor Jewlery" Aşa se procedează în cazuri din acestea. E o regulă nescrisă. Pentru a le putea identifica... 
— Vreţi să spuneţi că autorii furtului nu le pot revaloriza prin... 
18 


— Domnule, îl întrerupse acid Rosenberg, meseria de bijutier este dintre cele mai vechi şi are regulile ei 
precise. în primul rînd cinstea şi solidaritatea între noi, cei din branşă. Altfel n-am putea supravieţui. Mai ales în 
zilele astea... Cine încalcă acest cod moral se autoexclude cu bună ştiinţă şi niciodată nu va mai fi reprimit. în 
nici o parte a lumii... 

— înţeleg... N-a fost în intenția mea; să... 

— Nu-i nevoie să vă scuzaţi... îl întrerupse cu răceală bijutierul şi privi ostentativ către ceasul de birou. 

Jack se făcu că nu pricepe aluzia. 

— Maian totuşi o întrebare : dacă pietrele sînt desprinse din monturi, le mai puteţi recunoaşte. 

— Bineînţeles. Vorbesc de cele importante. Fiecare piatră prețioasă are caracteristicile ei, bine determinate : 
mărimea, culoarea, limpezimea, gradul şi modul de prelucrare, chiar eventualele imprecizii în execuţie, şi alte o 
mulţime de asemenea trăsături. 

— înseamnă că în cazul furtului din avion, autorul nu va putea valorifica prea uşor prada... 

— Exact. Majoritatea pieselor sînt unicate. Pentru a putea fi repuse în circulaţie, vor trebui re-prelucrate. Ceea 
ce le va scădea foarte mult din valoare. Pe de altă parte lucrul presupune existenţa unei întregi reţele... 

— Consideraţi deci că autorul nu poate fi un lup singuratic. 

— Foarte puţin probabil... Doar dacă nu e vorba de un dement... 

Jack privi scurt spre chipul domnului Rosenberg, dar rigiditatea lui îl convinse că acesta nu glumeşte. 

Domnul Rosenberg se ridică. 

m—m îmi pare rău, domnule Moretti dar astăzi timpul meu e foarte măsurat... 

în înaltul cerului de un albastru ireal norii începeau să se adune ca o turmă d& oi. Panglica de asfalt a autostrăzii 
se pierdea tot mai subţire undeva la orizont. Jack conducea crispat. Ultima concluzie la care ajunsese îl umplea 
de tristeţe : banii promişi de domnul Gregorian erau pe cale să se evapore. Oricît de istet se dovedise a fi Arnie 
Ho-gan, jocul acesta era mult prea complicat pentru el. Nu avea nici o şansă, cel puţin la prima vedere, să vîndă 
bijuteriile fără a fi prins. Era exclus să facă parte sau să aibă contacte cu vreo reţea de traficanţi. Oricum, 
rămîneau încă unele necunoscute pe care întîlnirea cu Bob Elefantul ar putea să le lămurească. 

Vira la stînga, şoseaua era pustie, şi opri în faţa benzinăriei. îşi consultă ceasul : 2,45. în parcarea de lîngă 
restaurant erau cîteva camioane. Prin preajmă, în afara băiatului de la pompă, care alimenta un Ferrari roşu, nici 
țipenie. Zăpuşeala îi alungase pe toţi la umbră. 

De cum intră în restaurant, chelul din spatele tejghelei îl observă şi îl fixă cu o privire jucăuşă. Jack îl salută şi se 
aşeză pe unul din scaunele de la bar. 

— Am sosit la timp ? 

— Depinde, îi răspunse cap-de-piele cu un zîm-bet enigmatic. 

— Ce vrei să spui ? 

— Nimic. Depinde pentru ce ai venit. 

— E o glumă, sau chiar ai uitat ? 

— Vai de mine ! se arătă chelul exagerat de amabil. Mă întrebam doar dacă nu cumva ţi-ai lăsat portofelul 
acasă. 

Jack înţelese. Scoase o bancnotă de zece dolari şi i-o întinse. Cap-de-piele o luă cu acelaşi zîmbet 
enigmatic şi îi arătă cu bărbia spre masa din fundul încăperii, ocupată de patru bărbaţi so- « lizi, angrenaţi într- 
o discuţie zgomotoasă. 

— Bob e cel cu maieu roşu. 

m— Mersi, îi aruncă plictisit Jack şi se îndreptă spre- ei. 

Tipii tăcură şi se întoarseră spre el cercetîn-du-l curioşi. Înţelese că ştiau deja despre ce e vorba. Probabil îi 
avertizase chelul de la bar. în faţa lui Bob era unul dintre ziarele ce comentau pe prima pagină accidentul din 
mlaştini. 

Jack îşi scoase legitimaţia şi le-o arătă. 

— Sînt detectiv particular. Mă ocup de afacerea asta. 

Elefantul, un tip roşcovan, cu nasul coroiat, mimă uimirea. Ceilalţi rînjeau. 

— Şi se cîştigă bine la o chestie din asta ? întrebă Bob. 

— Depinde de rezultat. 

— 400 de bătrîne. Elefantul fluieră admirativ citind titlul unuia dintre articole. Poţi spune că ai dat lovitura, 
amice ! 

— Nu-i chiar aşa... 

— Eşti modest. Te văd băiat dezgheţat, sigur ai să dai de urma ticălosului. 

Cei de la masă începură să rîdă. Jack pricepu că ştiau ceva. Un alt lucru important care lui îi scăpa. 

— Mă ajuţi ? îl întrebă scurt Moretti. 

— Eu ştiu ? încă n-ai licitat nimic. 

Jack scoase din buzunarul de la piept 50 de dolari. Văzîndu-i, cei de la masă începură din nou să rîdă. 

— Eşti glumeţ, amice, făcu Bob. 

— Crezi că ai vreun pont mai valoros ? 

— Eu aşa gîndesc. 

— Mă faci curios. Despre ce ar putea fi vorba? 

— Să zicem numele celui pe care îl cauţi... 

— Eşti bun, îl ironiza Jack căutînd să-şi ascundă crisparea, dar îl cunosc înainte de a apare în ziar. 

— Zău ? se miră Bob. De unde ? 

— Am fost la Creekpoint şi am aflat de acolo. Elejantul rînji sigur pe sine. 

— Şi dacă ţi-aş spune că nu este cel pe care îl crezi tu ? 

Jack ciuli urechile. Creierul începu să-i zbîrnîie. Rememora cu rapiditate toate informaţiile culese despre 
accident, despre cei patru oameni ucişi, îşi aminti spusele lui Peter Hunt, expertul de la aviaţie, detaliile furnizate 
de Fred Carera. Tensiunea psihică îi stimula conexiunile cerebrale şi înţelese că ipoteza aceea fantezistă pe care o 
luase uneori în calcul dar la care nu se gîndise niciodată în mod serios putea fi totuşi cheia enigmei. Era însă 
nesigur, nu se putea lansa pe această nouă pistă, total diferită, fără a primi confirmarea din partea lui... Bob 
Elejantul. 

Cei de la masă îi savurau tăcerea. 

*— Ei, ce zici, amice ? Te-ai hotărît ? îl luă din nou în primire Bob. 

Moretti îl privi alb. Avea senzaţia că o parte din necunoscute se clarificaseră, dar era totuşi numai o senzaţie. Ii 
trebuia numele pe care Elefantul pretindea că îl cunoaşte. Duse mînâ la piept şi scoase restul de bani. 

— 200 de dolari e tot ce am. 

— Slăbuţ, foarte slab, se arătă dezamăgit roşcovanul. Prietenii tăi au fost mult mai generoşi. 

Jack deveni atent. 

— Prietenii mei ? 

— Băieţii cu Lincolnul negru, rise Elefantul făcîndu-le cu ochiul comesenilor săi. 

Jack simţea că pierde teren şi că cei de la masă înțelegeau acest lucru. Bob turnă gaz peste foc. 

— Acum un sfert de oră au plecat de aici. Eşti în întîrziere, amice. Ar trebui să te hotărăşti mai repede. Doar 
dacă..., deveni maliţios, nu sînteţi împreună... 

Moretti nu-l luă în seamă. 

— Ei cît ti-au dat ? 

Elefantul scoase din buzunarul de la spate al pantalonilor un teanc de bancnote şi i-l flutură în faţă. 

— 500. Fără tocmeală. 

Ochii lui Jack se îngustară. Pricepu că cei doi flăcăi cu Lincolnul nu puteau fi detectivi sau reprezentanţi ai 
autorităţilor. Asemenea sume nu se prea decontează. Bob avea dreptate. Era în întîrziere. Şi totuşi 500 de dolari 
erau o sumă de care nu-şi putea permite să se disperseze chiar atît de uşor. 

— Văd că eşti cam încet la gîndire, amice. Spune, măreşti potul sau nu ? 

Jack îl privi zîmbind, se uită şi la ceilalţi trei vlăjgani de la masă, apoi cercetă cu atenţie fotografiile din prima 
pagină a ziarului de pe masă. îndeosebi una din cele patru care îi reprezenta pe membrii echipajului. Observă că 
rînjetul lui Bob dispăruse şi intui că se afla pe drumul cel bun, că ipoteza aceea fantezistă era într-adevăr cea 
reală. Iar numele de care avea nevoie se afla acolo, scris cu litere de-o şchioapă. Fără să vrea, năsosul îi spusese 
mai mult decît avea nevoie. Merita o recompensă. 

îşi puse banii înapoi în buzunar şi lăsă în faţa lui Bob bancnota de 50 de dolari. 

— Ți-am spus că ştiu numele. Am uitat să precizez că nu este cel pe care crezi tu că-l cunosc. Faţa lui Bob se 
alungi. Acum Jack era sigur de intuiţia lui. Puse degetul pe fotografie şi îl privi galeş pe Bob : omul pe care l-ai 
cules de pe autostradă este... Luis Mendez. 

Elefantul rămase cu gura căscată. O confirmare mai elocventă nici nu se putea. Jack îi zîmbi dulce şi arătă cu 
privirea spre bancnotă. 

— îi meriţi şi pe ăştia. Oricum, azi a fost ziua ta norocoasă. 

Se întoarse şi plecă spre ieşire fără să mai privească înapoi. în urma lui, după un moment lung de linişte, auzi 
cum Elefantul loveşte cu pumnul în masă scrîşnind din dinţi. 

— La dracu ! La dracu ! La dracu ! Ceilalţi şoferi începură să rîdă. 

—m Te-a dus de nas tipul ! Pun pariu că habar n-avea de Mendez ăsta cînd a intrat aici ! 

Afară ploua torențial. îşi făcuse o cafea şi se aşeză la birou întinzînd ziarele în faţa lui. Scoase pachetul de Camei 
şi pescui o ţigară: O aprinse relaxat şi inspiră fumul reţinîndu-l cîteva secunde în piept. Atmosfera de afară îl 
deprima. Se gîndi pentru o clipă să-l sune pe Peter Hunt, dar renunță imediat la această idee. Expertul nu mai 
avea ce să-i comunice. Cazul era clar acum. Sorbi o gură de cafea şi se întinse în fotoliu punîn-du-şi picioarele 
p6 birou. Pe de o parte simţea o undă de mulţumire că lucrurile se limpeziseră, pe de altă parte îşi dădea seama 
că situaţia devenea mult mai serioasă decît îşi imaginase. Luis Mendez părea a fi un adversar redutabil, un ucigaş 
cu sînge rece, fără scrupule. El îi împuşcase pe ceilalți trei membri ai echipajului, apoi pe Arnie Hogan care 
probabil se repezise la locul accidentului minat de curiozitate. Lui Arnie îi dăduse foc pentru a nu putea fi 
recunoscut şi de asemenea incendiase resturile avionului pentru a-şi masca asasinatele. Iar faptul că toate 
victimele, lui fuseseră împuşcate în cap, cu cîte un singur glonţ, trădau în persoana lui Mendez un veritabil 
ucigaş de profesie. Se anunţa o vînătoare crîncenă. Iar hăi-taşii se tot înmulţeau : el, poliţiştii lui Derek, flăcăii cu 
Lincolnul şi cine ştie dacă nu vor apare şi alţii. Trase adînc din ţigară, mai luă o gură de ca-,, fea şi culese de pe 
birou „N.O. Magasine". Abia acum realiza că din cele "patru biografii ale membrilor echipajului publicate sub 
fotografiile lor, a lui Mendez era cea mai săracă. Cîteva generalităţi preluate de la şeful personalului de la 
„Bennet 

S.T" şi o singură informaţie importantă : Luis Men-dez luptase trei ani în Vietnam, în-cadrul unei unităţi speciale 
de cercetaşi. Ştia ce înseamnă asta. Avusese de-a face în urmă cu doi ani cu un individ care făcuse şi el parte 
dintr-o asemenea unitate. Tipul avusese un atac de gelozie aflînd că gagica îl înşeală cu un animal care avea 
muşchi în loc de creier şi îi urmărise într-o seară pînă la un motel din afara oraşului. I-a surprins taman cînd 
giugiuleala era mai amarnică. înfuriat de vizita neaşteptată, sacul de muşchi s-a extras din gagică şi s-a repezit le 
el. Necazul a fost că gelosul musafir'îşi luase cu el, pentru orice eventualitate, şi o bazooka. I-a pulverizat pur şi 
simplu. Şi pe animal şi pe ţipă. Başca bungalowul făcut ţăndări. Jack 1-a urmărit două săptămîni pentru a încasa 
recompensa de 5 000 de dolari oferită de oficialități. L-a încolţit într-o seară, într-un hotel jegos din cartierul 
portoricanilor. Tipul era beat cui. 

Soneria telefonului îi întrerupse violent gîndu-rile. Ridică receptorul şi auzi vocea uscată a domnului Benton. 

— De două ore vă caut... 

i — Nu prea obişnuiesc să-mi fac anchetele în birou, răspunse enervat. "1 

— Domnul Gregorian vă aşteaptă în seara asta la ora şapte, continuă Benton imperturbabil. 

Jack simţi că îi creşte tensiunea. 

— Spuneţi-i că... 

— Ţin să vă reamintesc, îl întrerupse celălalt cu aceeaşi voce lemnoasă, că domnul Gregorian vă plăteşte şi 
are dorinţa de a şti exact cum evoluează , lucrurile. Vă sugerez să nu întîrziaţi. 

— în regulă, azvîrli Jack şi trînti receptorul. Se ridică de la birou, deschise frigiderul şi luă 

o cutie de bere. O desfăcu şi o goli pe nerăsuflate. 

Se aşeză din nou şi încercă să-şi facă un plan de acţiune. Era însă prea nervos pentru aşa ceva. Afară ploaia 
încetase la fel de brusc precum pornise. La orizont, undeva deasupra fluviului, soarele incendia norii. Se simţi 
înviorat şi îl cuprinse o uşoară melancolie. Luis Mendez părea departe. Acum avea nevoie de Hellen. li formă 
numărul la telefon, dar cînd se făcu legătura auzi declicul automatului. N-avea nici un chef să-i lase mesaje. Pe 
unde o fi umblînd ? Să fi vorbit oare serios, atunci cînd îl ameninţase că se va întîlni cu Matt ? Nu, refuză să 
creadă. Şi totuşi s-ar putea s-o fi vrăjit cu ceva fleşcăitul ăla. Aprinse o nouă ţigară şi sorbi restul de cafea. Se 
răcise şi nu mai avea nici un gust. Va trebui să treacă pe lâ Hellen, să lămurească o dată povestea asta cu Matt- 
filfizonul. Ochii îi alunecară din nou pe ziar. Figura mexicanului avea un aer sumbru. Cum reuşise să se angajeze 
la firma lui Bennet ? Cum îi captase încrederea bătrînului ? Poate că lămurirea acestor întrebări îi va oferi un fir 
pentru a-l găsi pe Mendez. Părăsi biroul şi ieşi în stradă. Asfaltul lucea negru şi culorile vii ale clădirilor păreau 
împrospătate în aerul încă umed. Cîteva firme luminoase începuseră deja să pulseze. Se îndreptă spre maşina 
trasă lîngă bordură. 

Vizavi, Jules Grăsanul stătea rezemat de tocul uşii micului său local, cu mîinile încrucişate la piept, privind 
cerul. Fîşii de nori lungi, cu irizaţii roşcate, brăzdau văzduhul aidoma coastelor unui monstru uriaş ce înghiţise 
pămîntul. Bătrînul mistreţ se afla probabil în unul din momentele sale de reverie nostalgică, în care îşi amintea de 
coastele bretone ale copilăriei sale, măturate de briza aspră a mării, îl observă pe Jack şi îi zîmbi făcînd un gest 
de interogaţie. Jack săltă din umeri, mimînd graba. Grăsanul oftă şi ridică policele mîinii drepte în- 

tr-un semn de încurajare. E curios cît de mult te poate remonta un simplu gest de simpatie din partea unui 
prieten. Moretti y, salută şi urcă la volan. Nu spera că-l va mai găsi pe domnul Bennet la birou, dar cu siguranță 
va fi acolo cineva care să-i dea adresa directorului... 

O oră mai tîrziu se afla pe Sunrise Boulevard. Circulaţia se rarefiase. Palmierii îşi întindeau umbrele suple peste 
gaz'oanele de un verde crud din faţa vilelor albe. Magnoliile erau încă în floare şi mirosul lor parfuma aerul 
crepuscular. 

La numărul 16, vira pe aleea de pictriş şi opri maşina în micul perimetru din faţa clădirii. Urcă în fugă cele cîteva 
trepte ale intrării şi apăsă de cîteva ori butonul soneriei. 

După un timp, uşa se deschise leneş şi în cadrul ei apăru o blondă superbă, cu picioarele pînă în gît. Un slip roşu, 
de mărimea unui timbru, îi punea în evidenţă bronzul catifelat al pielii, iar cămăşuţa de mătase străvezie părea că 
se menţine suspendată doar pe sfîrcurile sinilor pietroşi. îl privi galeş, savurîndu-i figura uimită. 

— Pe cine cauţi, puiule ? ciripi mîngîindu-l pe faţă ca o adiere de zefir. 

Jack îşi simţi gâtul uscat. 

— Pe domnul director Bennet. Jack Moretti mă numesc. 

— Vai, ce protocolar eşti, se bosumflă ea făcîn-du-i loc să intre. Va trebui să-mi ţii puţin companie. Papa e la 
club. Vine în cel mult o jumătate de oră. O luă înainte, apoi se opri şi se întoarse privindu-l în ochi. Te 
deranjează ? 

— Nicidecum, o asigură Jack. 

Intră în urma ei în holul somptuos al vilei, mobilat cu piese albe, stil Ludovic al XV-lea. Candelabrul imens, de 
cristal, avea doar cîteva lumini 

aprinse, răspîndind o lumină difuză, amplificată de lucii.il roşcat al tapiseriilor de mătase. Chiar în faţa intrării, o 
scară largă ducea spre camerele de la etaj. Sub ea, lateral, mai erau cîteva uşi ce comunicau cu încăperile 
parterului. Nu trăia deloc rău, domnul Bennet. 

Blondina se tolăni pe canapeaua din faţa şemineului, în apropierea barului mobil. 

— Ce bei, puiule ? 

— Un Martini... 

— Mm, băieţelul nu bea tărie ? 

— Nu e prea indicat într-o ambianţă ca asta, răspunse Jack măturîndu-i picioarele cu privirea. 

— Cum doreşti, rîse complice minunea întin-zîndu-şi mîna pe spătarul canapelei pentru a-şi pune cit mai bine în 
evidenţă ghiulelele de sub cămăşuţă. Toarnă-mi şi mie un scotch cu două cuburi de 

e gheaţă. 

Jack se conformă şi veni lîngă ea întinzîndu-i paharul. 

— Cin-cin, ciripi fătuca, ciocnind, apoi sorbi bă-trîneşte. Probabil nu era nici la primul, nici la al doilea pahar pe 
ziua de azi. Deci, continuă ea cu 

„ ochi strălucitori, despre ce este vorba ? 

— Nimic deosebit, o linişti Jack, aveam o problemă de serviciu, ca să spun aşa, cu tatăl dumitale. 

— Lucrezi pentru el ? 

— Nu. Sînt detectiv particular. 

— Serios ? se minună ea, dar în azurul ochilor îi apăru o uşoară tulburare pe care o limpezi însă imediat clipind 
de cîteva ori cu genele ei lungi. începe să devină interesant. Pot să te întreb de ce anume te ocupi ? 

— De transportul pentru „Condor Jewlery". 

— Oh, mimă ea groaza, crimele acelea oribile ! Papa e distrus... Ai descoperit ceva ? 

— Domnişoară Bennet... 

— Doamnă, îl corectă ea. Dar, te rog, nu mai fi aşa protocolar. Numele meu e Barbara. Spune-mi Baby, e mai 
plăcut, nu crezi ? 

— în regulă... Baby. Voiam să te întreb... 

Se întrerupse observînd că ea nu mai era atentă la ceea ce îi spunea. Privirea îi devenise rigidă, fi-xîndu-se 
undeva în spatele lui. Se întoarse uitîn-du-se într-acolo. 

Uşa din dreapta scării era deschisă acum şi în cadrul ei apăruse un bărbat într-un costum sport. Faţa uscăţivă, 
palidă, era încă tînără, distonînd cu părul alb complet. Zîmbea relaxat, dar în ochii de un negru intens îi stăruia o 
luminiţă ciudată. Se apropie de ei sprijinindu-se într-un baston ce suplinea nesiguranța piciorului drept. 

Barbara încercă să-şi ascundă indispoziţia. 

— Soţul meu, îl prezentă sec. Nick, el este Jack + Moretti, detectiv particular, adăugă nervoasă fără să se 
uite către cel ce intrase. 

— Mă bucur să vă cunosc, domnule Moretti, îl salută amabil bărbatul îndreptîndu-se spre micul bar. îşi turnă un 
pahar cu whiski, apoi se aşeză pe fotoliul de lingă ei. Cu ce vă putem fi de folos ? Fără să vreau, am auzit că vă 
ocupați de cazul bijuteriilor pentru „Condor”... 

— Da, confirmă Jack reticent, examinîndu- 1. Deşi infirm, tipul emana o anume forță, părea a fi din genul 
indivizilor alunecoşi, cu care e bine să fii prudent. Voiam să-i cer domnului Bennet nişte informaţii suplimentare. 
— Cred că v-aş putea ajuta. într-o anumită măsură mă ocup şi eu de afacerile socrului meu. Sînt consilier al 
firmei în probleme de marketing. 

Jack sorbi o gură de Martini evitînd pentru moment continuarea discuţiei. Aştepta ca individul să 

înceapă să-şi deşerte sacul. Tipul însă, părea mai relaxat decît crezuse. 

— Dacă este vorba de ceva confidenţial, nu insist... 

— Nu-i nimic confidenţial, se hotărî Jack. încerc tot felul de variante. Doream să aflu ceva mai mult despre cei 
patru membri ai echipajului. Informaţiile apărute în ziare sînt destul de slabe. Multe generalități... 

— Am înţeles că ucigaşul ar fi un anume Arnie Hogan. se arătă mirat celălalt. Nu văd ce legătură... 

— Nici eu, îl asigură Jack, dar am obiceiul să-mi fac o imagine cît mai amplă asupra cazului. Chiar dacă adun 
multe ^ amănunte neimportante. Uneori însă, metoda îmi e de folos. 

Soţul magnificei blondine zîmbi larg. Doar ochii negri îşi păstrau aceeaşi luminiţă ciudată. 

— Mă rog, dumneavoastră ştiţi mai bine cum se rezolvă o asemenea afacere. Cred, totuşi, că vă pot ajuta. 
Comandantul corpului de însoțitori obişnuieşte, destul de des, să se consulte cu mine. Ce anume vă interesează în 
legătură cu cele patru victime ? 

Jack înţelese că tipul nu obişnuia să renunţe prea uşor. Poate era mai bine aşa. 

— Din biografiile prezentate în ziare; aceea a lui Mendez este cea mai nesemnificativă. Am înţeles că el fusese 
angajat la firma dumneavoastră doar cu cîteva luni în urmă. Ce ştiţi despre trecutul lui ? 

Celălalt deveni interesat. 

— Luis Mendez ? Ştiu că a luptat în Vietnam... 

— Vietnam ! Nu mai vreau să aud de Vietnam ! se trezi din letargie minunea blondă. Sorbi nervoasă ultima 
picătură din pahar şi 1-1 întinse lui Jack. 

— Te rog mai pune-mi un scotch. 

Nick se ridică ajutîndu-se de baston şi luâ paharul. 

— Cred că ai băut destul pentru astăzi, iubito. Poate ar fi mai bine să te duci să te odihneşti puţin. 

— Eşti nepoliticos, răbufni ea iritată şi se ridică în picioare. Întotdeauna îmi strici cheful. 

— Dar, iubito... 

—m Mai scuteşte-mă cu grija asta a ta ! dădu nervoasă din picior, dai', observînd cum privirea lui se rigidizează 
fixînd-o, se linişti ca prin farmec. îl privi dulce pe Jack şi se scuză cu o voce uşor tremurată, într-adevăr, cred că 
sînt puţin cam obosită... 

Superbele ei picioare se unduiră ca valurile mării purtînd-o spre scara ce ducea la etaj. 

Cei doi bărbaţi o urmăriră pînă ce dispăru în-tr-una din camere. 

— A rămas acelaşi copil răsfăţat, oftă Nick fals, încercînd să-şi alunge crisparea. Deci, rămăsesem la Mendez. 
— Da..., reluă Jack, apoi, brusc, se hotărî să-i pună o cu totul altă întrebare. Aţi fost în Vietnam ? îl aborda 
direct fixîndu-i bastonul. 

Celălalt păru pentru o clipă încurcat. 

— De ce mă întrebaţi ? 

— Mă gîndeam că... Barbara... 

— Da, am fost, spuse tipul îngîndurat şi îşi lovi uşor piciorul drept cu bastonul. O schijă... Două zile am zăcut în 
junglă pînă m-au găsit... Credeam că Baby va reuşi să treacă peste asta... 

—m N-am vrut să vă provoc amintiri neplăcute, se scuză Jack. 

— Nici o problemă, redeveni celălalt amabil, apoi rîse alb. Am să-ţi fac o mărturisire, Jack. Sper că nu te superi 
că-ți spun pe nume. In regulă, te rog 

62 


să nu te formalizezi nici tu... ce voiam să spun ?... aha, da, eu am intervenit pentru angajarea lui Mendez. Ştiam 
ce înseamnă să vii de acolo şi să încerci să iei totul de la capăt. Eu am reuşit, cei mai mulţi însă, au rămas nişte 
inadaptaţi. Nu numai pe Mendez l-am ajutat, au mai fost şi alții... Jack îl asculta nedumerit. Ce urmărea tipul ? 
Să-l înduioşeze ? Nu prea avea şanse. Era posibil totuşi ca povestea să aibă şi o faţă ascunsă. îl întrerupse cu o 
întrebare aparent întâmplătoare. 

— Cînd l-ai cunoscut pe Mendez ? 

Nick îl privi pieziş. Se gîndi cîteva momente înainte de a-i răspunde. 

— La începutul anului am anunţat un post vacant pentru corpul de însoțitori. El a fost unul dintre candidaţi. îmi 
amintesc că avea referinţe destul de bune. într-un fel şi din motivul. ăsta am intervenit pentru el. Pînă atunci 
lucrase pentru o firmă care oferea gărzi de corp, sau cam aşa ceva. Se descurcase binişor... 

— Mai ţii minte numele firmei ? 

— Nu, dar cred că îl pot găsi mîine în fişierele noastre. 

— Bănuiesc că aveți şi adresa lui. Nick păru luat prin surprindere. 

— Da, trebuie să existe şi adresa. Dar... nu văd la ce ţi-ar folosi... E chiar atît de important Mendez ăsta ? Crezi 
că avea vreo legătură, cu ucigaşul ? Din ce am citit eu şi din informaţiile primite de la poliţie am înţeles că a fost 
accident aviatic, iar individul ăla, Hogan, întîmplător se afla prin preajmă... 

— Da, aşa se pare, mormăi detectivul privin-du-şi ceasul. Era timpul să se grăbească pentru în-tîlnirea cu 
domnul Gregorian. Şi totuşi trebuia să 

găsească o modalitate .de a afla chiar în seara asta adresa lui Mendez. Ceilalţi hăitaşi îl devansaseră deja şi o 
noapte putea să însemne foarte mult în cursa asta. 

Nick nu renunţă la ideea lui. 

— Ai descoperit vreo legătură între Hogan şi Mendez ? Mie cel puţin mi se pare imposibil. 

— Nu, nu cred să fie vreo legătură..., evită Jack răspunsul. 

— Atunci ? 

— Deocamdată încerc diverse variante. Nu pot să-ţi spun nimic pînă nu am ceva sigur. 

— înţeleg, zîmbi celălalt şi- se ridică îndreptîn-du-se şchiopătînd către măsuţa cu băuturi. La urma urmei nu ai 
nici o obligaţie față de mine. Nu eu te-am angajat. 

Moretti îl urmări în tăcere cum pune cele două cuburi de gheaţă în pahar şi le acoperă cu whisky. 

— Nick, poţi să faci ceva pentru mine ? 

— Ce anume ? 

— Am nevoie chiar în seara asta de adresa lui Mendez. 

Celălalt nu răspunse. Era întors cu spatele, dar pentru-o clipă, mîna îi încremenise pe pahar. Duse încet paharul la 
buze şi sorbi o înghiţitură. Cînd îl privi din nou pe Jack surîsul îi reapăruse, dar faţa îi era ca de ceară. Poate şi 
din cauza luminii scăzute. 

— La ora asta, în afara portarului, nu cred să mai fie cineva la birouri. Este chiat atît de urgent ? 

— Ți-aş rămîne îndatorat dacă m-ai ajuta. Nick oftă şi ridică neputincios din umeri. 

— Mi-e teamă că e imposibil. Peste o jumătate de oră am o întîlnire în oraş. lau masa cu un viitor asociat al 
nostru. Totuşi, dacă nu se va prelungi 

prea mult, la înapoiere am să trec pe la birou să-ţi aflu adresa şi îţi voi da un telefon. 

Jack se ridică şi îi întinse cartea de vizită. 

— E bine şi aşa. 

Nick îl mai reţinu o clipă. 

— Cred totuşi că am şi eu dreptul să pun o condiţie... 

— în regulă. Te ascult. 

— Cînd vei afla ceva sigur despre cazul ăsta spune-mi şi mie. 

Moretti zîmbi. 

—m Cînd va fi ceva sigur, vei citi oricum în ziare. 

— Aş dori totuşi să mă iei în serios, insistă celălalt. Probabil socrul meu ţi-a spus că afacerea asta ne-a afectat 
foarte mult şi sînteţn interesaţi în rezolvarea ei cît mai repede posibil. Uite, îţi fac o propunere concretă : sînt 
dispus să plătesc pentru fiecare informaţie, onorariul pe care îl vei stabili tu. Cred că va fi în avantajul fiecăruia 
dintre noi... 

— îmi pare rău, Nick, dar nu prea obişnuiesc să lucrez pentru doi clienţi la acelaşi caz. 

— Oricum, gîndeşte-te la oferta mea. 

— De gîndit mă voi gîndi. îţi promit. 

Se îndreptă spre ieşire fără ca celălalt să-l mai însoţească. Afară aerul se răcorise şi o briză uşoară unduia 
frunzele palmierilor. Lîngă Plymouthul lui apăruse un Ferrari decapotabil, cu două locuri, gri-metalizat. Probabil 
jucăria lui Nick. Avea gust băiatul, ştia să se recompenseze pentru anii pierduţi în Vietnam. 

Urcă la volan şi demară în trombă. Domnul Gregorian era cel care îl plătea şi avea dreptul, măcar din cînd în 


cînd, la cite o informaţie... 
3 — Timpul hienelor 

Cifrele uriaşului ceas-reclamă „SEIKO" se vedeau de-a lungul întregului bulevard. Marcasera deja 22,00. Jack 
vira spre clădirea parking-ului. Cînd cobori din nou în stradă, pe imensul ecran albăstrui, apăruse o japoneză 
surîzătoare ce prezenta o gamă întreagă de ceasuri de perete. Strada nu era prea circulată. Inima cartierului 
cubanez, cu animația lui specifică, se afla ceva mai departe. Jack era încă uşor iritat. Domnul Gregorian îl pisase 
cu tot soiul de întrebări despre mersul anchetei, temîndu-se să nu cheltuiască banii în zadar. Jack încercase pe cît 
posibil să evite răspunsurile directe şi jurase în sinea lui să nu mai preia niciodată vreun caz din partea 
armeanului. Conveniseră în cele din urmă asupra unui răgaz de încă trei zile pînă ce el, Jack, îşi va formula 
concluziile şi asta — bătrînul Gregorian ţinuse în mod special să sublinieze — ca o excepţie datorată încrederii 
pe care o avea în tînărul detectiv Moretti. 

Pe o stradă laterală, o ambulanţă trecu ţiuind ascuţit. într-un bistrou, cîţiva muşterii urmăreau la televizor 
transmisia unui meci de fotbal. 

Jack îşi alungă din minte discuţia cu Gregorian. Nu avea rost să-şi prelungească starea de indispoziţie. Mai ales 
că, după ce ieşise din clădirea societăţii de asigurări, o sunase din nou pe Hellen, fără succes. Pe unde umbla fata 
asta ? 

Dădu colţul pe o străduţă cu doar cîteva prăvălii de mîna a treia. în capătul ei se înălţau unul dintre pilonii de fier 
ce susțineau linia trenului urban. La o fereastră, un radio transmitea muzică de jazz. Jack mergea cu atenţia 
încordată. Nu era un loc potrivit pentru plimbări de seară. Dar se afla 

în criză de timp şi nu putea lăsa pe a doua zi incursiunea asta. Mai ales că cel pe care îl căuta nu putea fi găsit 
decît noaptea, în localul din capătul acestei străduţe mizerabile. 

De pe trotuarul de vizavi, doi tineri cu tunsură afro se desprinseră din întunericul unei intrări şi veniră agale în 
calea lui. îl mirosiseră că nu era de-al locului. 

— Hei, şefu', n-ai o ţigară ? îl interpelă primul rînjind ca un pian deschis. Se postă în faţa lui cu picioarele 
răşchirate şi cu mîinile în buzunarele de la spate ale jeans-ilor jerpeliţi. 

Jack se opri urmărindu-le mişcările. Celălalt negru, cu un cap mai înalt decît primul, învîrtea pe deget un baston 
de cauciuc. Nu părea nici el prea prietenos. 

m— îmi pare rău, băieţi, îi dezamăgi Jack. Mai am doar nouăşpe ţigări în pachet şi fumez cam mult. 

Pianul se închise brusc şi ochii tipului luciră galbeni. în mîna dreaptă îi apăru imediat un cuţit cu lama rabatabilă. 
— Nu-i frumos să rîzi de noi, şefu'. Gluma asta o să te coste cam mult... 

Jack ştia că în cazuri din astea aşteptarea era păguboasă. Iar tipii se pare că înţeleseseră că nu aveau de-a face cu 
un fraier obişnuit. Primul negru rotea lama încet, tot mai aproape de pieptul lui, iar celălalt înainta şi el un pas 
strîngînd în pumn minerul bastonului. 

— Uşurel, băieţi, n-am vrut să vă supăr... Plătesc... 

Duse mîna spre buzunarul de la piept, ca şi cum ar fi vrut să soaţă portmoneul, dar în acelaşi moment îi expedie 
fulgerător, celui cu cuțitul, un picior peste încheietura miîinii. Lama făcu o curbă 

amplă şi căzu undeva spre mijlocul străzii. Tipul, surprins, cu un urlet mai mult de ciudă decît de durere, se 
aruncă asupra lui. Jack evită pumnul aplecîndu-se rapid şi îl apucă de antebraţ trăgîn-du-l spre el. Imediat, îi 
curmă dezechilibrul aplicîn-du-i o lovitură crîncenă cu cotul drept în stomac, apoi, într-o fracțiune de secundă, 
roti mîna lovin-du-l jos, la testicule, şi sus, cu dosul pumnului, în plină figură. Tipul căzu moale cu sîngele 
şiroindu-i din nas. Namila din spatele lui mugi cu furie şi îşi repezi bastonul, cu amîndouă mîinile, spre capul lui 
Jack. Moretti reuşi să fandeze, dar, incomodat de greutatea rănitului care se agăţase de el, nu putu să evite în 
întregime lovitura. Bastonul îi atinse năprasnic umărul stîng şi îi amorţi mîna. Se aruncă la pămînt şi, în cădere, 
scoase pistolul aţintindu-l asupra malacului. Tipul încremeni ca prin farmec. 

— In regulă, băieți. Distracţia s-a terminat, scrîşni Jack încercînd să-şi stăpînească durerea din umăr. Se ridică 
anevoie menţinînd namila în bătaia armei. Rănitul încetase şi el să mai geamă şi îl pîndea cu ochii îngustaţi de 
crispare. Hai, duceţi-vă la culcare ! 

Malacul îl ajută pe celălalt să se ridice. Uitîn-du-se în urmă cu teamă, dispărură amîndoi în gangul clădirii de 
peste drum. 

Jack se îndepărtă şi el atent ca nu cumva tipii să se răzgîndească şi să-l ia prin surprindere. Umărul îi era 
fierbinte, usturător, dar amorţeala începea să dispară. Spre capătul.străzii ajunse la barul „Colonel Morton”. Privi 
încă o dată în urmă, strada era acum pustie, şi intră. 

Barul ocupa un întreg subsol. O parte din stîlpii de beton ce susțineau clădirea fuseseră uniţi cu găr-duleţe din 
bambus pentru a forma cîteva separeuri. Mesele erau de asemenea din bambus, iar pe pe- 

reţii de un verde murdar, aplicele orientale alternau cu tablouri înfăţişînd scene de luptă în ţinuturi 
exotice. 

Majoritatea muşteriilor erau bărbaţi. Purtau piese disparate de uniforme cu marca U.S. Army, com- 
binate- cu bocanci din piele, centuri cu ţinte, lanţuri de fier la încheietura mîinii. Se cunoştea că petre- 
cuseră ani lungi pe cîmpurile de luptă, iar în sepa-reurile de la „Colonel Marton", printre paharele de 
tequila şi rachiu de cocos, se înjghebaseră nu de puţine ori trupe de mercenari cu cele mai diverse 
misiuni. Jack înainta precaut. în lumina difuză, prin fumul "de ţigară, multe priviri îl urmăriră cu 
iritare. Se îndreptă spre barul de unde se auzea în surdină o muzică marca „Siam”. Evită să-i privească 
pe cei din jur. O ciondăneală cu ei nu se rezolva aşa de simplu ca cea din stradă. Găsi un taburet liber 
şi se cocoţă pe el. Vietnamezul din spatele tejghelei îl întîmpină la început cu răceală, apoi un zîmbet 
larg îi scoase la iveală dantura de mărgăritar. Cei de la mese se liniştiră şi îşi reluară îndeletnicirile 
paşnice. 

— Jack ! Jack Moretti ! exclamă bătrînul vietnamez. Ce surpriză ! Cu ce ocazie pe aici ? 

— Bună, Fang Do. Mi s-a făcut dor de o mîn-care picantă şi un ceai de iasomie. 

Ochii de tăciune ai vietnamezului clipiră neîncrezători. 

— ŞI chiar nici un păhărel de rachiu de bambus ? 

— Pe ăsta mi-l ofereai oricum... 

Fang Do surise satisfăcut şi se duse să dea comanda la bucătărie. Reveni imediat şi puse pe tejghea 
două păhărele pe care le umplu cu lichidul alburiu. 

— Pac eu cinste în seara asta. Ridică paharul, ciocniră, apoi sorbi un strop. Îţi sînt dator pentru că nu l-ai predat 
poliţiei pe fiul meu. Era doar un copil, închisoarea l-ar fi distrus. 

— Cu ce se ocupă ? N-am mai auzit nimic de el. 

— Lucrează în port. Pe un remorcher. Se descurcă... 

— Mă aşteptam să-l fi luat aici, lîngă tine. Ridurile bătrînului se adînciră. 

— Deocamdată îmi refuză ajutorul. Tot mai crede că eu te-am angajat atunci... Timpul însă va şterge suferinţa... 
E un băiat bun... : 

Fang Do se întrerupse dînd răgaz chelnerului să aşeze în fața lui Jack farfuria aburindă şi ceainicul -cu ceşcuţa. 
Jack inspiră adînc mirosul mîncării. 

— Pare să fie al dracului de bună. Fang Do îşi recapătă vigoarea. 

— Serveşte-te, e specialitatea casei. Luă ceainicul şi turnă în ceaşcă. Spune-mi, Jack, cu ce te pot ajuta ? Ştiu că 
n-ai venit aici numai pentru ceaiul de iasomie. 

Moretti se înfrupta din delicatesele picante sa-vurîndu-le gustul. într-un triziu se hotărî să vorbească. 

— Am un caz destul de complicat. Afacerea cu avionul prăbuşit lîngă Creekpoint. 

— Am citit ceva despre asta, îl întrerupse micuțul vietnamez. A fost ucis acolo şi. unul dintre clienţii mei, 
adăugă el cu mâîndrie. 

Jack se opri din mestecat. 

— Să nu-mi spui că e vorba de Luis Mendez. 

— Ba da, confirmă Fang Do, apoi, după un moment de gîndire, întrebă cu voce scăzută : Pentru el ai venit ? 

— Da. Ce poţi să-mi spui despre Mendez ? 


Micuţul dădu din umeri neputincios. 

— Prea multe nu ştiu. Era un tip de care nu prea puteai să te apropii. Un şacal singuratic. Chiar şi prietenii lui se 
temeau de el. Ai descoperit ceva în legătură cu el ? 

— încă nu ştiu, evită Jack răspunsul. Mă interesa să aflu măcar pe unde locuia. 

m—* Intr-o vreme a stat la hotelul ăla de pe Burgundy Street. Mulţi dintre ei, arătă spre mese, stau acolo. E un 
loc periculos. Nu te-aş sfătui să te duci... în ultimul timp însă, s-a mutat undeva pe malul fluviului... 

— Nu ştii unde anume ? 

— îmi pare rău. 

— Nu poţi să-i întrebi pe tipii ăştia ? încercă Jack marea cu degetul, sorbind ultima gură de ceai. 

Fang Do ezită. 

— Mendez e mort... Le-aş putea trezi bănuieli... Moretti înţelese că lucrurile s-ar putea complica 

inutil. Şi totuşi, după discuţia cu Nick, ginerele lui Bennet, era convins că acesta nu îi va afla prea curînd adresa 
lui Mendez. Discuţia lor avusese un substrat pe care încă nu reuşise să-l priceapă, dar care îi dăduse sentimentul 
că Nick nu era dispus să-l ajute. 

—m Spune-le că Mendez avea încheiată o asigurare pe viață, dar adresa pe care a lăsat-o e falsă. Spune-le că sînt 
de la agenţia de asigurări şi îi caut familia... 

Vietnamezul îl privi neîncrezător. 

— Crezi că au să înghită gogoaşa asta ? m—m Ai ceva de pierdut dacă încerci ? 

Fang Do oftă şi ieşi de după tejghea îndreptîn-du-se spre una din mese. Jack îşi scoase pachetul de țigări 
nereuşind să-şi stăpînească o grimasă de durere, îi cam paradiseră umărul. Luă sticla şi îşi um- 

piu din nou paharul cu rachiu. Evita să privească spre cei cu care vorbea vietnamezul. 

După cîteva" minute Fang Do reveni, luă de la casă o bucată de hîrtie şi scrise pe ea cîteva cuvinte. I-o întinse şi 
zise cu o uşoară crispare : 

— Ai aici adresa. Apoi adăugă şoptit : Fii atent, tipii sînt duri şi s-ar putea să nu fi crezut nici o iotă din povestea 
asta. 

— Mulţumesc, Fang Do. 

Jack cobori de pe scaun şi se îndreptă spre ieşire. Privirile sumbre îl urmăriră în tăcere. în acelaşi timp cu el, un 
haidamac cu o claie de păr blond şi cu o vestă de piele ce părea gata să crape sub tremurul muşchilor se ridică de 
la masă şi traversă încăperea spre uşă. Jack se prefăcu că nu-l observă. 

La ieşire, tipul îl. prinse de umăr făcîndu-l să-şi încleşteze fălcile de durere. Aveau parcă toți un fix în seara asta 
cu umărul lui. 

— Un moment, amice. Am înţeles că vrei să te duci la hogeacullui Mendez... 

Jack îl examina pregătit pentru o eventuală ri-oostă violentă. 

— Cam aşa ceva... 

— Eşti şmecher ? mîrîi vlăjganul. Ce învîrți ? 

— Sînt detectiv particular, se hotărî Jack să supraliciteze şi îşi scoase legitimaţia. Am fost angajat de o firmă de 
asigurări, v-a spus Fang Do pentru ce... 

Namila blondă îi cercetă superficial documentul şi rînji sumbru. 

Fang Do veni grăbit spre ei. 

— Lasă-l, Kurt. îl cunosc. Cîndva mi-a scăpat băiatul de puşcărie. 

Kurt îl privi zeflemitor pe vietnamez. 

— De ce te-amesteci, gălbenuş ? Vrei să ne supărăm ? 

— Nu, Kurt, nu vreau aşa ceva. Dar pentru el... garantez eu... 

Dintr-un motiv necunoscut, malacul reveni la sentimente umane. Se dădu Ia o parte din calea lui Jack. 
— N-aş vrea să ne minţi, băiete. Cînd ne supără cineva, nouă ne sare cam repede muştarul. Ţine minte 
asta ! 

— N-am să uit, îl asigură Jack. 

— Şi mai ţine minte, adăugă neaşteptat malacul, cu o lucire pătimaşă în ochi, că Luis e un os prea 
mare pentru tine... 

Jack ieşi fără să-i răspundă. Abia afară, în răcoarea cu miros de ocean a nopţii, încercă să înţeleagă ce 
anume voise să spună mercenarul. Ce anume știa mercenarul din toată afacerea asta... 

10 

Pînă departe, spre luminile celuilalt mal, fluviul unduia leneş, cu solzi sclipitori, ca un animal fantastic 
aflat în letargie. Cartierul era alcătuit din străzi înguste, în pantă, cu case mizere, înghesuite unele în 
altele. Multe aveau cartoane în loc de geamuri, terasele de lemn erau mîncate de cari, zidurile se 
coşcoviseră fără ca nimănui să-i treacă prin cap să le repare. Din loc în loc, grupuri de punk-iştr 
stăteau adunaţi în jurul cîte unui casetofon ce urla strident. Casa indicată de Fang Do era oarecum mai 

pînă aici. Doar cîte un şuier ascuţit şi îndepărtat al sirenei vreunui vapor. Multe dintre imobilele din 
preajmă păreau părăsite. Nici o lumină la geamuri, în jur doar gunoaie şi resturi. Cerul înstelat se curba 
deasupra ca o cupolă de planetarium. 

Jack opri la două imobile distanţă. Luă lanterna din torpedo, cobori şi o porni pe Jos, atent la gangurile 
întunecate ale clădirilor. în afara unui beţivan bătrîn, prăvălit pe trotuar, care îi făcu semn să vină lîngă 
el să tragă o duşcă, nu zări pe nimeni. Casa lui Mendez, cu un simulacru de gazon în faţă, avea şi ea 
geamurile întunecate. Era un bîrlog cum nu se poate mai potrivit pentru unul cu îndeletnicirile 
mexicanului. Poliţia nu prea se aventura pe astfel de străzi. Chiar şi zgomotul unei împuşcături putea 
trece neobservat. 

Jack urcă cele cîteva trepte ale intrării acompaniat de scîrţiitul lemnului putred. Nici la geamurile de la 
parter, nici la cele două mici ferestre ale etajului nu se zărea vreo umbră sau vreo mişcare. Încercă uşor 
clanţa şi, spre surprinderea lui, constată că uşa era deschisă. Mută -lanterna în mina stingă şi scoase 
pistolul armîndu-l. Auzul îi era încordat la maximum. Cu arma ridicată în dreptul figurii deschise 
încet uşa şi se strecură înăuntru. Pulsul i se accelerase. Dacă Mendez era acasă, lucrurile se puteau 
complica urât. în living nu era nimeni. Fascicolul îngust al lanternei descoperi însă un adevărat 
dezastru. Scaunele erau răsturnate, conţinutul rafturilor aruncat pe jos, aproape toate piesele 
mobilierului mutate din locul lor. Se cunoştea că autorul sau autorii percheziţiei nu avuseseră prea 
mult timp la dispoziţie, ori — şi acest lucru era posibil — fuseseră excesiv de nervoşi. Cu mişcări 

cuprindea neliniştea. Se vedea clar că nu poliţiştii erau cei ce trecuseră pe aici. Lipseau sigiliile, lipsea omul de 
pază, cei ce controbăiseră prin casă nu se sinchiseau prea „mult de ce lăsau în urma lor. Jack rămase pe loc, cu 
simţurile la pîndă, încercînd să raţioneze febril. Ce căutau ? Mai mult ca sigur bijuteriile. Asta însemna că ştiau 
că Luis Mendez nu murise, că înscenase acea substituire macabră pentru a putea fugi cu prada. Raționamentul îl 
ducea la concluzia că vizitatorii puteau fi tipii cu Lin-colnul negru. Cu ei se tot intersectase mereu pînă acum. Ce 
hram purtau ? Cum găsiseră casa mexicanului ? Erau în combinaţie cu el ? Lucrau pentru cineva ? lată o mulţime 
de întrebări la care nu avea încă nici un răspuns. Opri lumina lanternei pe scara ce ducea la etaj. Cel puţin ar 
putea să încerce să afle dacă găsiseră ceva. Urcă precaut şi ajunse într-un hol minuscul. în faţa treptelor, un W.C. 
îngust, cu uşa deschisă. Gol. în dreapta o debara vraişte. Probabil nici aici nu găsiseră nimic. în stînga, o a treia 
uşă. închisă. Judecind după poziţie, tțebuia să fie camera cu ferestrele spre stradă. Jack simți că îi asudă podul 
palmelor. Trecu în dreptul peretelui şi răsuci uşor butonul rotund al încuietorii pînă ce auzi declicul broaştei. 
împinse, lăsînd uşa să se deschidă larg. Nici o mişcare, nici un zgomot din interior. Şi totuşi ceva îl intriga. De ce 
fusese închisă uşa asta ? Răspunsul nu-l putea afla decît cer-cetînd încăperea. Şi totuşi ezita. Nici el nu-şi putea 
explica de ce. Poate îl ajunsese oboseala... 

în cele din urmă, cu respiraţia tăiată, păşi în interior şi roti fascicolul lanternei prin cameră. Saltelele patului erau 
tăiate, hainele din dulap împrăştiate peste tot, sertarele comodei smulse, întreg dormitorul arăta de parcă aici 
furia vizitatorilor, sau a vizitatorului, nu-şi putea da seama cîţi fuseseră, 

atinsese apogeul. Abia cînd examina pentru a doua oară camera, de data aceasta zăbovind îndelung cu lanterna 
pe fiecare lucru în parte, observă că ferestrele erau acoperite cuj pături groase ce nu lăsau nici măcar o rază a 
cerului înstelat să pătrundă înăuntru. Tot atunci realiză şi că peretele din dreapta lui avea o nişă acoperită cu o 
draperie ce putea fi uşor confundată cu tapetul peretului. Deodată, un fior rece îi străbătu şira spinării încreme- 
nindu- 1. Prin crăpătura perdelei, o mînă înarmată cu un revolver îi ţintea inima. Degetul întîrzia să apese pe 
trăgaci. înţelese că celălalt îl dorea viu. Sau poate voia doar să se joace puţin cu el înainte de a-l ucide. 

— Aruncă arma ! Fără mişcări bruşte ! îl soma o voce extrem de cunoscută, dar căreia nu reuşea pe moment să-i 
dea un nume. 

Dădu drumul armei pe podea şi o împinse cu picibrul spre nişă. 

Draperia se dădu la o parte şi din spatele ei apăru un bărbat. 

— Acum, uşor, aprinde lumina. întrerupătorul e chiar lîngă tine. 

Jack lăsă! lanterna şi îndeplini ordinul cu mişcări reţinute. Cînd lumina plafonierei inundă camera nu îşi putu 
reţine 6 grimasă de uimire. Omul cu arma aţintită asupra lui era... Nick, ginerele şchiop al domnului Bennet. 

De data asta însă, Nick nu mai zîmbea. Faţa îi era ca sculptată în ceară. Jack presimţi că viitorul imediat apropiat 
se anunţa sumbru. Șchiopul îi făcu semn cu pistolul. 

— Treci lîngă calorifer şi prinde-te de el ! 

— Un moment... 

Ochii lui Nick luciră cu răutate şi degetul i se încleşta pe trăgaci. Jack pricepu că vremea trata- 

tivelor trecuse. Scoase cătuşele din buzunar şi îşi legă încheitura mîinii stingi de calorifer. Făcu uitată 
cheița. Nick rînji de parcă i-ar fi citit gîndu-rile. 

— Poţi să păstrezi cheiţa. N-am nevoie de ea... S-ar putea ca nici tu să nu mai ai nevoie... 

Moretti simţi că îngheaţă. Tipul nu glumea. Cine ştie ce-o fi învăţat el în Vietnam, pînă să-l îngroape 
obuzul ăla ?! 

— Ce vrei să spui ? 

— Nu cred că n-ai înţeles. Vreau să spun că s-ar putea să te ucid. 

Jack încercă să-l tempereze. 

— Nick, ce se întîmplă cu tine ? 

— Ți-am spus, e simplu, vreau să te ucid. Deja ştii prea multe. 

— îmi pare rău, dar te înşeli. Nu ştiu nimic precis. 

— Nu zău ! se înfurie şchiopul, îndreptînd din nou arma asupra lui. Atunci ce cauţi aici ? 

— îţi explic, nu trebuie să te enervezi. Ştiu că Luis Mendez nu e mort, că 1-a ucis pe Arnie Hogan şi a 
dat foc cadavrului pentru a nu fi recunoscut. Mai ştiu, de fapt presupun, că a fugit cu bijuteriile. Asta-i 
tot. 

Nick se aşeză pe pat, jucîndu-se cu pistolul. Părea ceva mai liniştit. într-un târziu rosti cu voce 
lemnoasă. 

— Vezi, Jack, eu lucrurile astea nu le cunoşteam pînă azi după-amiază. Credeam într-adevăr că Luis e 
mort. Abia cînd ai venit tu şi ai început să te interesezi atît de insistent de el mi-am dat seama că ceva 
îmi scăpase. De fapt, încă de cînd s-a produs accidentul rămăsesem cu o bănuială. Prea erau toţi 

să ucidă. Lucrurile mi-au devenit clare atunci cînd m-ai întrebat de adresa lui... 

— II cunoşteai dinainte de angajare ? Șchiopul rămase cîteva clipe pe gînduri. 

— I-am fost comandant de pluton... Făcu o pauză lungă, apoi îl privi pe Jack cu ochi de nebun liniştit. Îmi pare 
rău, Moretti, dar deja ţi-am spus prea multe. Sper că mă înţelegi de ce va trebui să te ucid... 

Jack simţi un gol în stomac. Creierul îi fierbea în căutarea unei soluţii. Ar fi prea absurd ca totul să se termine 
aici, acum. Deocamdată trebuia cu orice preţ să continue discuţia. Privi în jur, la dezordinea din cameră. 

— Ai găsit ceva ? 

m—m Nu. Se pare că Luis a fost aici ieri seară. Pe masa din bucătărie sînt cîteva ziare de ieri, chiar ediții de 
prînz. N-a stat prea mult... 

— Ştii unde s-ar putea ascunde acum ? 

— încă nu. Mai am de căutat într-un loc... îl găsesc eu... 

— La vechea adresă ? Hote.lul din Burgundy Street ? 

Șchiopul îl privi uimit. 

*— Ai aflat şi de asta ? Eşti bun, Jack. Păcat că n-ai vrut să lucrezi pentru mine. Am fi evitat situaţia asta 
neplăcută. 

— O putem evita şi acum. Nu văd de ce vrei să mă lichidezi. 

— Chiar atît de naiv mă crezi ? Poate vrei să mă şi asiguri că n-ai să spui nimănui de întîlnirea noastră aici. 
Jack simţea că pierde teren, dar nu capitulă. 

— Şi chiar dacă am să spun... de ce te nelinişteşti ? Poţi motiva oricînd că ai vrut să recuperezi 

bijuteriile pe cont propriu. De fapt, încercă el marea cu degetul, ăsta-i adevărul, nu ? Celălalt rînji. 

— Te chinui degeaba. Ştii foarte bine că poliţiştii, Derek mai ales, nu se vor mulţumi cu o simplă explicaţie. 
Mai devreme sau mai tîrziu vor afla că am fost comandantul de pluton al lui Mendez, că am insistat pentru 
angajarea lui... E preferabil să evit lucrurile astea. Brusc, sclipirea de nebunie îi reveni în priviri. La urma urmei 
nu văd ce rost are toată discuţia asta. Eu am de rezolvat cît mai repede conturile cu Luis, iar tu, pur şi simplu, mă 
incomodezi. 

Figura lui Nick deveni dură. Jack înţelese că nu va avea nici o ezitare în a-şi duce gîndul la capăt. 

— O clipă! îl opri el, simțind cum nodul din stomac îi dă o senzaţie de vomă. Tot mă omori, măcar spune-mi : 
aşa-i că Luis încearcă să te trişeze ? 

— Eşti mai tare decît mi-am închipuit, zise şchiopul cu o grimasă de admiraţie. întinse pistolul ţintindu-i inima 
cîteva clipe, apoi cobori arma. în regulă, ai dreptul la un răspuns, deşi... nu văd la ce ţi-ar mai folosi... Da, Luis 
m-a tras în piept. L-am angajat special pentru o lovitură ca asta, dar el a preferat să trişeze. Mulţumit ? 

— Tuai aranjat accidentul ? întrebă Jack uimit. 

— Nu. Planul era mult mai simplu. Nu ştiu ce s-a întîmplat în avion. Pînă să apari tu chiar crezusem că Luis a 
murit. Deşi... 

— Nick ! Pentru ce toate astea, încercă Jack să-l ia pe coarda sensibilă. 

Faţa şchiopului se încrîncenă. 

— Pentru că mi-au ajuns şase ani de făcut sluj în faţa bunului domn Bennet, care nu scăpa nici 

un moment să-mi reamintească părinteşte că m-a cules de pe drumuri şi că datoria mea de mascul e să-i fac 
adorabilei sale fiice un băiat, neapărat un băiat, care să moştenească averea familiei, pentru că eu, înţelegi, nici 
nu mă pot gîndi la aşa ceva, sînt un out-sider. Iar adorabila Iui fiică a trecut şi ea de mult de faza pasiunii oarbe. 
Acum o plictisesc, o agasez, nu scapă nici un prilej să arunce ocheade primului venit. Nick se înfierbîntase uitînd 
unde se află. Brusc îşi dădu seama că situaţia nu era cea mai potrivită mărturisirilor. Privirea îi redeveni rece. 
După cum vezi, n-am încotro, nu mai pot avea încredere în nimeni. Sper că mă înţelegi, Jack... 

Ridică din nou pistolul, de data aceasta nu mai era un gest făcut în joacă, şi ochii i se înăspriră. Jack văzu cum 
faţa îi capătă rigiditatea unei măşti de parafină şi înţelese că nu mai avea nici o şansă. Clipele îi erau numărate. O 
sudoare rece îi broboni fruntea. Dincolo de teamă mai era şi acel exasperant sentiment al neputinței. 

Șchiopul îi ţintise fruntea. Degetul arătător, albit, reducea încet cursa trăgaciului. Tăcerea deveni copleşitoare. 
Pentru o fracțiune de secundă, Jack se gîndi la Derek. Grăsanul va jubila găsindu-l aici, mort, legat de-o ţeava ca 
un câine... 

Trosnetul sparse violent liniştea nopţii. Uşa de la parter fusese izbită de perete, apoi se auzi zgo moțul grăbit al 
unor paşi. Urmă tăcerea.. Şchiopu uită instantaneu de Jack. Cu un zvîcnet se arunca spre peretele de la uşă şi 
apăsă pe comutator cu fundînd camera în întuneric. 

— Tu eşti, Luis ? întrebă el cu glasul marcat de frică. 

De jos nu se auzi nici un zgomot. Nick se ridică, strînse nervos minerul pistolului şi ieşi în cadrul 

uşii încercînd să desluşească vreo mişcare în josul scărilor. 

— Luis, răspunde, tu eşti ? strigă el din nou, fără rezultat. 

Jack înţelese că o asemenea ocazie nu putea fi ratată. Căută cu înfrigurare în buzunar cheiţa cătuşelor şi le 
desfăcu punîndu-le în buzunar. Se aruncă apoi la podea şi se tîrî spre locul în care aruncase pistolul. Șchiopul nu 
îi sesiză mişcările. leşise în hol, se sprijinise cu o mînă de balustradă şi încerca să privească spre parter. 
Fulgerător se lăsă jos. O rafală de armă automată spulberă bara de lemn şi gloanţele ţiuiră înfigîndu-se în tavan. 
Nick trase şi el două focuri la întîmplare şi se retrase în pragul debaralei cu intenţia să-şi caute un alt unghi de 
pîndă. Jack găsi în sfîrşit pistolul. Se furişă spre fereastră şi ridică un colţ al păturii. Privi afară şi bănuiala i se, 
confirmă. In stradă staţiona un Lincoln negru. 

La parter se auziră cîțiva paşi repezi apropiin-,du-se de scară. O nouă rafală ciurui tavanul. Jack pricepu că cei de 
Jos pregăteau un atac-fulger. Nu puteau risca o luptă prea lungă. Deşi fundătura asta părea pustie, nu puteau şti ce 
beţivan se ascunde prin preajmă, iar mîine va vinde informaţiile poliţiei pentru o sticlă de gin. 

Brusc, pe scară se aprinse lumina. După cîteva clipe de linişte tirul automatului porni furibund şi paşii urcară 
treptele. Jack se adăposti după marginea patului urmărind cadrul luminat al uşii. Ca într-un joc de umbre 
chinezeşti văzu silueta unui bărbat solid, în costum, dînd buzna în micul hol, în timp ce trăgea foc continuu, 
haotic, în jurul său. Cîteva gloanţe străbătură şuierînd dormitorul şi făcură ţăndări geamurile şi oglinda. Un 
geamăt înfundat, dinspre debara, îl trăda pe Nick, care fusese atins 

de ploaia de gloanţe. Jack se ghemui şi armă pistolul. Peste răpăiturile automatului se suprapuseră două trosnete 
seci, produse de revolverul şchiopului. Silueta din capul scărilor se răsuci brusc, împrăştie un snop de gloanţe 
spre debara, apoi se frînse din mijloc şi alunecă pe trepte în jos. Alţi paşi se apropiară. 

— în regulă, Ben, se desluşi vocea întretăiată de gemete a celui rănit. Mă descurc... Cred că l-am lichidat... 

— Cine era ?, Mexicanul ? întrebă o a doua voce, mîncată de nicotină. 

— Nu. Un tip cu părul alb. Nu i-am văzut mutra. 

— Mă duc sus. 

— Al grijă... 

Treptele scîrţiiră şovăitor sub greutatea individului. Jack se lipi cu spinarea de lada patului, ți-nîndu-şi respirația. 
Secundele treceau cu încetineală de melc. In sfîrşit, în hol se auzi vocea celui ce urcase : 

— L-ai împănat bine, Frank. Mă mir cum de a mai avut putere să-ți găurească umărul. 

—m Lasă asta ! Nu avem prea mult timp de pierdut, îl grăbi cel de jos. 

Fumătorul se îndreptă spre dormitor, descoperi comutatorul şi aprinse şi aici lumina. Jack încremeni cu degetul 
pe trăgaci, lipit de podea. Tipul din uşă fluieră prelung şi strigă spre cel de la parter. 

— Albiciosul a cotrobăit şi pe aici. Nu trebuia să-l lichidezi. Poate scoteam vreun pont de la el. 

— Nu-ţi face griji, dacă găsea pietrele nu întîr-zia el în coşmelia asta. Poate că Mendez nici n-a trecut pe-acasă. 
— Frank, n-ar fi rău să... 

Individul se opri brusc şi liniştea coborî apăsătoare. Jack nu înţelegea ce anume se întîmplase. Cel de jos deveni 
şi el neliniştit. 

— Hei, Ben... Ben, de ce dracu' ai tăcut ? 

Ben însă se încăpăţina să nu răspundă. Jack avu o presimţire neplăcută. Mai mult din întîmplare privi razant cu 
podeaua spre peretele exterior şi simţi că îngheaţă. Sub fereastră, într-un ciob al oglinzii, orientat spre el, se 
reflecta figura unui bărbat. O-chii acestuia îl fixau pătrunzători. înţelese într-o fracțiune de secundă că tipul îl 
zărise şi se pregătea de atac. Celălalt îşi dădu şi el seama că fusese observat şi, dintr-un salt, se retrase în dreptul 
uşii şi începu să tragă asupra patului. Jack se făcu una cu podeaua mulţumind cerului că flăcăul nu-şi adusese şi 
el un pistol automat ca amicul său. Un glonţ şuieră la cîţiva centimetri de ţeasta lui şi se înfipse în duşumea după 
ce traversă salteaua. 

— Aruncă arma ! urlă individul din uşă. 

Jack utiliza scurtul moment de respiro pentru a încerca să scape din poziţia aceea umilitoare. Ochi globul 
luminos din tavan şi îl pulveriza, apoi se ghemui rapid în întuneric, spre celălalt capăt al patului, în timp ce două 
gloanţe îl căutară zadarnic. Se săltă şi expedie şi el doi plumbi spre uşă, dar individul se retrăsese de acolo 
înţelegînd că lumina din spate l-ar fi transformat într-o ţintă perfectă. 

— Ce s-a întîmplat, Ben ? strigă rănitul de jos, fără însă a primi răspuns. 

Jack dibui lîngă el o valiză mare din piele. Ii închise capacul şi o azvîrli la baza peretelui de lîngă uşă. Obiectul 
căzu cu un zgomot înfundat. Fulgeră! tor, de după tocul uşii, individul apăru ţinînd pistolul cu ambele mîini şi 
trase încrîncenat două focuri spre locul unde se auzi bufnitura. Apoi arma îi ţăcăni în gol. 

* Jack se ridică imediat în picioare. 

— Nu mişca ! îl soma încercînd să-l prindă în bătaia armei. 

Celălalt nu se dovedi prea ascultător. Pricepuse deja, cu o clipă mai înainte, că fusese tras pe sfoară şi se aruncă, 
înti>un ultim.efort, în spatele peretelui. Jack trase, dar glonţul său nu reuşi . decît să-l atingă pe individ la şold. 
Flăcăul gemu mai mult de furie decît de durere şi trecu dintr-un salt mica balustradă de lemn, dîndu-şi drumul pe 
scări în jos. 

— Acoperă-mă, Frank ! urlă în timp ce ateriza nu tocmai bine pe treptele înguste, dovadă înjurătura strivită între 
dinţi. 

O rafală de automat veni din josul scării, apoi se auzi zgomotul unor paşi ce se depărtau spre ieşirea din casă. 
Jack nu reuşi să desluşească dacă plecaseră amîndoi, sau unul din ei rămăsese încă la pîndă. leşi cu precauţie în 
hol. Lumina palidă îi dezvălui trupul lui Nick prăbuşit în uşa debaralei. Nu era o privelişte tocmai plăcută. Un 
glonţ la rădăcina nasului şi un altul în obrazul drept îi desfiguraseră faţa. Tigrul junglei vietnameze sfîrşise jalnic. 
Noroc că Baby a lui nu era prea impresionabilă şi va suporta destul de uşor pierderea... 

Zgomotul motorului unei maşini răzbătu de afară. Flăcăii voiau să o şteargă fără a-şi mai lua rămas bun. Se 
supăraseră probabil că întîlnirea îi lăsase pe amâîndoi cam betegi şi le trebuia un răgaz să-şi lingă rănile. Dar Jack 
nu era dispus să se despartă atît de repede de ei. Trebuia să afle ce hram poartă... 

Cobori în fugă scările şi ieşi în stradă tocmai cînd Lincolnul negru dădea colţul pe strada paralelă cu fluviul. Se 
repezi la maşină şi demară în 

scrîşnetul pneurilor. îi reperă imediat, dar şoseaua pustie îl obligă să se ţină la distanță. Clădirile vechi, coşcovite, 
se succedau una după alta. Din loc în loc, firme luminoase răspîndeau pulsaţii policrome. Afişe imense, cu fete 
zîmbitoare, acopereau zidurile antreprizelor, multe mizgălite cu sprayuri de diferite culori. Avea un aer trist şi 
pustiit cartierul acesta cîndva plin de viaţă. 

După ce depăşi o intersecţie semaforizată, Lin-colnul frînă în dreptul unei cabine telefonice cu geamurile sparte. 
Jack, abia avu timp să oprească la o distanţă rezonabilă. Stinse farurile. Unul din flăcăi cobori ţinîndu-se cu o 
mînă de umărul rănit, intră în cabină şi formă un număr. Din gesturile nervoase ce marcau convorbirea Jack 
înţelese că nu primea felicitări. După cîteva secunde individul trînti furios receptorul şi se urcă din nou in 
maşină. Lincolnul se îndreptă spre Franch Quar-tier. Străzile deveneau tot mai largi, treptat locul caselor 
insalubre fu luat de vile în stil franțuzesc, cu felinare din fier forjat şi parcuri minuscule, în linii armonioase, 
presărate cu statui şi fîntîni arteziene. Nu oricine îşi permite să locuiască aici, pe bulevardul Chartres, pe care 
tocmai. virase limuzina neagră. 

Lincolnul rulă cîteva sute de metri şi intră pe aleea unei construcţii splendide, un veritabil palat cu două etaje şi 
acoperişul în formă de templu antic. Lîngă corpul central, ce avea o intrare monumentală precedată de o scară de 
marmură, semicirculară, se mai aflau cîteva clădiri anexă. Lampadarele de pe aleile parcului împrumutau 
statuilor luciri gălbui. Terasa imensă a parterului' era şi ea luminată, în rest, toate ferestrele palatului erau întu- 
necate. Nu părea locuit. 

Lincolnul se îndreptă spre una din clădirile-ane-xă, singura cu lumină la geamuri şi opri în faţa uşii unui garaj ce 
se deschise automat. Dispăru în interior şi liniştea se înstăpîni peste palat. Doar undeva departe, o muzică de jazz 
părea că unduieşte ca apele fluviului. Jack înţelese că de aici nu mai avea ce afla. Demară şi rulă pînă în capătul 
străzii, unde opri pentru cîteva momente. Deschise geamul şi inspiră adînc aerul impregnat cu mirosul 
magnoliilor. In faţa lui, pînă departe, la fişia plum-burie a, lui Mississippi, oraşul pulsa de lumini multicolore, îşi 
încarcă pistolul, apoi aprinse o ţigară. Merita o clipă de linişte înaintea ultimului drum pe care îl mai avea de 
făcut în noaptea asta... 

11 

Pe Burgundy Street întîlni o animaţie neobişnuită pentru ora aceea tîrzie din noapte. O mulțime de curioşi se 
buluciseră chiar în faţa hotelului pe care îl căuta. Opri maşina, cobori şi îşi făcu loc printre oameni. O presimţire 
sumbră începu să-i încolţească în minte. Cîndva, cu un secol în urmă, hotelul fusese un conac arătos cu patru 
etaje şi acoperiş din ardezie roşie. Acum pereţii erau coşcoviţi, geamurile prăfuite, parcul din faţă lăsat în 
paragină. Clădirea fusese compartimentată în camere minuscule, cu cîte un frigider şi o plită electrică fiecare. 
Chiriaşii, majoritatea aflaţi acum în curte erau femei de stradă, peşti, infractori mărunți, sau foşti mercenari. 
Două maşini de poliţie cu girofarurile rotindu-se staţionau în faţa intrării. 

Un cordon format din cîţiva poliţişti încercau cu greu să ţină mulţimea la respect. Chiar lîngă treptele intrării se 
afla o ambulanţă. Prezenţa ei îl făcu pe Jack să ofteze. Dacă bănuiala i se confirma, însemna că noaptea asta 
blestemată se va sfîrşi cum nu se poate mai prost. Mai mult ca sigur Gregorian va refuza să mai menţină 
contractul. 

Ochi un vagabond care căsca gura ştirbă la maşinile poliţiei şi se apropie de el. 

— Ce s-a întîmplat, prietene ? 

Moşul îl cercetă din cap pînă în picioare, şi rînji flatat de apelativ, arătîndu-i gingiile vinete. 

—* S-au tăiat nişte poponari. e —m Cine ? îi cunoşti ?, întrebă repede Jack, cu o undă de speranţă. 

a—m Un mexican... n-ai un dolar, prietene... ? îl taxă la fel de repede moşneagul, expediindu-i în nări un miros 
greţos de alcool. 

— Cum îl cheamă ? Ştii cumva ? insistă Mo-retti. 

— Habar n-am, nu-s de-al locului... N-ai un dolar ? 

Jack îşi scotoci buzunarele şi îi întinse bancnota. 

— Multam, eşti un domn, îl flata beţivanul. 

— Ce spuneai de mexican ? 

— Nimic. Am auzit că s-ar fi incăierat cu iu-biţelul lui. L-o fi înşelat cu altul... Ăştia sînt geloşi foc... 

*— L-a omorît ? 

— Cine ? 

— Mexicanul, se enervă Moretti. 

— Pe cine să omoare ? 

— Amice, îţi baţi joc de mine ? 

— Pe onoarea mea că nu ştiu mai multe. îmi mai dai un dolar ? 

— „Du-te dracului, îl expedie Jack făcîndu-şi loc spre cordonul de poliţişti. 

— Ce te superi aşa, prietene ? mai strigă moşul în urma lui într-o ultimă tentativă de a-l împăca, dar Jack nu-l 
mai luă în seamă. 

Recunoscuse în dreptul unei maşini de poliţie silueta lui Fred Carera şi gîndurile sumbre îi reveniră. Arătă 
poliţistului din faţa lui legitimaţia şi acesta, cu o grimasă de nemulţumire, îl lăsă să treacă. 

Carera îi sesiză prezenţa abia cînd Jack ajunse lîngă el. Faţa sergentului se întunecă. 

— Ce doreşti, Jack ? 

— Am impresia că ne ocupăm de acelaşi caz.. 

— Derek n-o să fie prea bucuros să te vadă pe-aici. 

— Te-nşeli, Fred. De data asta voi aţi fost primii. Are toate motivele să se umfle în pene. 

— Tu îl enervezi oricum. 

— Unde e ? înăuntru ? Carera confirmă din cap. 

— Ce s-a întîmplat de fapt ? 

Fred îl privi cîteva clipe uimit, apoi faţa i se despică într-un zîmbet sarcastic. 

— Chiar nu ştii ? Faimosul detectiv Jack Mo-retti a rămas de data asta pe dinafară ? Nu-mi vine sa cred. 
Carera lungi vorbele urmărind efectul lor pe faţa lui Jack. 

— Fred, băiete, de ce vrei tu să fii răutăcios ? Cu mine ai ieşit întotdeauna în avantaj. 

— Zău ? te-aştepţi probabil să-ţi fiu şi recunoscător. 

— N-ar strica. Am un pont care te-ar putea ridica binişor în grad. 


— Serios ? Ia s-auzim. 

— De ce eşti grăbit ? Ştii doar: serviciu contra serviciu. 

Figura poliţistului deveni ceva mai prietenoasă. 

— în regulă, acceptă el după un moment de gîndire. Oricum, vei afla mîine din ziare. 
— Iar ce n-am să aflu îmi spui tu acum, continuă Jack zîmbindu-i afectuos. 

— Ce vrei să ştii ? redeveni Carera sobru. 

— Pentru ce e tărăboiul ăsta ? Polițistul se aplecă spre el. 

— "Ține-te bine pe picioare ca să rezişti. A fost, asasinat... 

— Luis Mendez, intui Jack, dorindu-și ca polițistul să-l contrazică. 

Fata lui Fred se alungi. 

— Ştiai ? 

— Ce anume ? 

— Că Mendez nu murise în accident. 

— închipuie-ţi că da. Voi cum aţi aflat ? 

— Din raportul medicului legist. Corpul pe care îl credeam al mexicanului s-a dovedit a fi al unui bărbat cu cel 
puţin 20 de ani mai în vîrstă. Locotenentul e sigur că Mendez I-a ucis pe Arnie Hogan şi pe toţi ceilalți pentru a 
fugi cu bijuteriile. în . seara asta i-a venit ideea şi ne-a ţinut un discurs întreg. 

— E sclipitor Derek ăsta. întotdeauna l-am admirat. 

Fred nu luă în seamă ironia. 

— Tu cepontai ? 

— Uşurel. încă nu mi-ai spus cine I-a ucis pe Mendez. 

— Nu ştim. Se pare că prietenul lui. După ce au făcut amor... 

— Era homo ? întrebă Jack mai. mult pentru a căpăta un răgaz să-şi limpezească gîndurile. 

— Convins. Se pare că din Vietnam i se trăgea. 

— Cum a fost lichidat ? 

— L-a găsit Bertha, proprietăreasa păduchelni-ţei ăsteia. Cocota care locuieşte sub el a venit la ea să se plîngă 
că-i picură o zoaie roşcată din tavan. Coşmelia e veche şi plină de crăpături. Bertha a urcat la el, a bătut un timp 
la uşă, apoi o folosit dublura cheii. L-a găsit gol puşcă pe marginea patului, cu beregata tăiată. Podeaua băltea de 
sînge. Grăsana a priceput că de data asta e groasă şi ne-a chemat. 

—u Precis cînd va vorbi ziariştilor, Derek va uita amănuntul ăsta. m— Ce amănunt ? 

— Că v-a chemat Bertha. M-ar mira să n-o bage şi pe ea în oală. 

— Nu-l prea iubeşti pe Derek. 

— Ăsta e defectul meu... De unde ştii că Men-dez era în călduri înainte de a fi ucis ? 

— Tipa de dedesubt i-a auzit gîfiîind. O anchetează locotenentul sus. 

Fred arătă cu bărbia spre una din camerele de la etaj. 

— Nu aveţi nici un suspect ? Ăştia din hotel n-au văzut pe nimeni ? 

— Chiar dacă ar fi văzut, crezi că vorbeşte vreunul. Fred privi dispreţuitor spre mulţimea pestriță, apoi îl bătu 
prieteneşte pe Jack, pe umăr. Nu trebuie să-ţi faci griji, îl găsim noi pînă la urmă. 

Jack îndură cu stoicism gestul prietenesc al lui Fred, ce-i redeşteptase durerea din umărul beteag. O grimasă de 
neplăcere îi apăru totuşi pe chip. Carera îl privi bănuitor. 

— Nu crezi ? 

— Ba da, se grăbi jack să-l asigure Iuîndu-i cu delicateţe palma de pe umărul tumefiat. Se explică : Mă doare. 
Nu te supăra... 

— Reumatism ? îl întrebă înțelegător Fred. 

— Poţi să-i spui şi aşa... 

Deodată lui Jack îi veni o idee şi vru să-l mai întrebe ceva pe Carera. Se abținu însă. N-avea rost să-i facă lui 
Derek cadou o pistă. Şi aşa se afla mult mai departe decît ar fi trebuit. 

Zgomotul mulţimii scăzu brusc. Toate privirile se îndreptară spre uşa conacului. Doi brancardieri în halate albe 
scoteau prin deschiderea îngustă o targa pe care se afla un corp voluminos, acoperit cu un cearşaf şi strîns în 
curele de piele. Coborîră treptele şi introduseră targa în ambulanţă, după care se urcară şi ei în spate. Din hotel 
apăru şi medicul legist care se aşeză în faţă, pe locul de lîngă şofer. 

Sirena începu să ţiuie ascuţit şi ambulanţa se puse în mişcare. Mulțimea se despică făclndu-i loc spre poartă. 
O urmăriră pînă ce dispăru în stradă, apoi Jack se întoarse spre Carera pentru a-i pune o ultimă şi cea mai 
importantă întrebare. îşi simţea inima strînsă. 

m— Fred... ce s-a întîmplat cu bijuteriile ? 

Polițistul ridică din umeri. 

— Probabil le-a luat ucigaşul. 

Jack făcu eforturi serioase pentru a-şi ascunde mulţumirea. Ar fi fost nedrept ca Derek, după ce îl descoperise 
primul pe Mendez, să mai găsească şi nestematele. Se vede că totuşi există un Dumnezeu al detectivilor. 
Gregorian va trebui să ţină în continuare băierile pungii deschise. 

— în regulă, prietene, făcu Jack pregătindu-se să părăsească locul. 

' Pentru noaptea asta îi era arhisuficient şi nu avea. nici un chef să se indispună dînd cu ochii de locotenent. 

A 

— O clipă, Jack, îl opri Carera. N-ai uitat nimic ? 

— Ce anume ? 

— Ziceai că ai şi tu un pont... 

— Ai dreptate. lartă-mă. 

Scoase din buzunar peticul de hîrtie pe care Fang Do îi scrisese adresa hogeacului lui Mendez şi îl puse 
poliţistului în palmă. 

— Ai aici ultimul bîrlog al mexicanului. E bine să treceţi pe acolo cît mai repede. Luaţi cu voi şi un dric... 
Fred citi adresa, apoi puse hîrtia în buzunarul de la piept. îl privi pe Jack cu simpatie exagerată. Moretti îl 
părăsi, dar după cîţiva paşi se opri. 

— încă ceva, Fred. Felicită-l pe locotenent din partea mea pentru acţiunea de aici. E o lovitură demnă de el. 
Polițistul mormăi ceva printre dinţi, însă Jack era deja departe. 

12 

A doua zi dimineaţă se trezi, la opt. îşi simţea tîmplele grele, iar umărul îl durea la orice mişcare mai amplă. Şi- 
ar mai fi dorit cîteva ore de odihnă, dar ziua se anunţa la fel de încărcată ca şi cea precedentă şi deja timpul nu 
mai lucra în favoarea lui. 

Rămase totuşi cîteva minute întins în moliciunea caldă a aşternutului. Prin crăpăturile storului, lumina zilei 
pătrunde în fişii subțiri. Se gîndi la Hellen şi îşi jură că în seara asta, orice se va întâmpla, îşi va găsi o oră 
disponibilă pentru a o vizita. Trebuia să lămurească o dată pentru totdeauna povestea cu Matt. Simţi că-i creşte 
pulsul numai gîndindu-se la numele ăsta pe papiţoi. Gata, destul cu gîndurile astea. Nu-şi putea permite să 
înceapă ziua nervos. Sări din pat şi se repezi la duş. Zece minute mai tîrziu, înviorat şi proaspăt ras, îşi trase 
hainele pe el şi trecu în bucătărie. Prepararea unui mic dejun consistent devenise deja un tabiet pentru el. Pîine 
prăjită, ouă şi şuncă, un jus de portocale şi, în încheiere, o cafea filtru. îşi aprinse prima ţigară din zi, luă cu el 
ceaşca şi se aşeză în fotoliu. Avea cîteva minute răgaz să-şi pună ideile în ordine. Pînă la un punct, cazul părea 
rezolvat. Şi încă fără nici un merit din partea lui. Mendez era mort, Nick era mort şi el. Din punctul de vedere al 
Justiţiei, cazul avionului prăbuşit lingă. Creek-point putea fi casat. Cu siguranţă Derek apăruse astăzi pe prima 
pagină a ziarelor explicînd strălucita lui acţiune din Burgundy Street. Rămîneau însă bijuteriile... De fapt numai 
pentru ele plătea domnul Gregorian. în afara lui şi a poliţiei mai alergau după ele şi băieții cu Lincolnul. Dar ei, 
cel puţin pentru o parte din noaptea trecută, aveau alibi. Şi apoi nu era stilul lor să taie beregăţile. Trebuia să mai 
fi intrat cineva în joc. Prima urgenţă era depistarea acestui necunoscut, etichetat pînă una-alta drept „iubitul lui 
Mendez" Al doilea lucru, poate nu la fel de important, dar absolut necesar : să afle cui îi aparținea palatul de pe 
bulevardul Chartres şi o dată cu asta să vadă cine erau băieţii cu care se hîrjonise azi noapte. 

Trase ultimul fum şi strivi ţigara în scrumieră. Mai luă o gură de cafea, apoi se ridică şi se duse la telefonul de 
perete. Putea afla chiar de aici răspunsul la una din întrebări. 

Formă un număr şi aşteptă preţ de două apeluri prelungi. 

— Alo, Tina ? Jack la telefon. 

— Bună, iubitule, îi răspunse o voce veselă. Nu te-am mai auzit de un secol. 

— Am fost ocupat cu un caz urât. 

— M-am obişnuit, nu-ţi face griji. Hai, spune, de ce m-ai sunat ? Ți s-a făcut dor de mine sau ai un interes ? 
— Amun interes. 

— Ticălosule ! Nu puteai măcar să mă minţi frumos ? 

— De fapt mi-era dor de tine... 

m— Mincinosule ! Spune, ce interes ai ? 

— E vorba de un palat de pe bulevardul Char-tres. Al cui este ? 

— Ce număr ? 

Jack îi spuse, apoi aşteptă pînă ce Tina introduse datele în calculator. 

— Alo, Jack, adresa e a unuia, Robert LeNoir. Numele mi se pare cunoscut. 

— S-ar putea să fie cel cu vasele de pescuit... Ani să mă interesez. Mulţumesc, Tina. 

— Atât? 

— Te invit într-o seară la cină. 

— Cînd? 

— Imediat ce termin cazul ăsta. 

— Aha, e clar. Mă mai suni prin decembrie... 

— Nu fi pesimistă, ţi-am promis. La revedere. 

— Bine, aştept. 

Robert LeNoir. Palatul îi aparţinea domnului Robert LeNoir. Iar tipii cu Lincolnul erau probabil 

oamenii săi. Rămînea de stabilit cum intraseră ei în această poveste. Să nu fi spus tot ginerele şchiop al lui 
Bennet ? Posibil. Ar putea să meargă să mai dea tîrcoale palatului, să vadă măcar cum arăta domnul LeNoir, însă 
aseară i se păruse că locuinţa din bulevardul Chartres fusese părăsită de stăpîn de cîteva luni bune. Ar mai putea 
să meargă în port să se intereseze de el. Pe undeva prin cotloanele memoriei sale numele individului era asociat 
cu nişte afaceri în domeniul navigaţiei. Era imposibil ca bătrînul Harvey să nu-l cunoască... 

Treizeci de minute mai tîrziu, cu o sticlă de rachiu de chimion sub braţ, Jack mergea de-a lungul cheului. Era un 
soare orbitor. Cerul se îngemăna undeva departe cu albastrul limpede al mării, brăzdat de dungile subțiri de 
spumă ale valurilor*. Lingă pontoane odihneau o puzderie de iahturi strălucitoare. Fete în costume de baie 
minuscule, tineri bronzaţi, etalîndu-şi muşchii, roiau în jurul ambarcaţiunilor. La mesele scoase în faţa 
restaurantelor cu vedere spre mare începeau să se adune muşterii. Briza uşoară îi alungă oboseala din tîmple. 
Zări ghemuit între două iahturi un shooner rablagit, înnegrit de straturile succesive de smoală ce încercau să-i 
acopere crăpăturile. Cobori pe pontonul alăturat şi sări la bord. Uşa cabinei se deschise cu un scîrțiit prelung şi 
un negru bătrîn, dar încă vînjos, îşi făcu apariţia zîmbind cu gura pînă la urechi. Craniul strălucitor îi era acoperit 
cu cîteva smocuri ca de bumbac alb, iar pe obrazul stîng, o cicatrice urîtă i se întindea pînă la baza urechii. Purta 
nişte bermude străvechi, peticite şi un tricou de culoare incertă. 

— Jack, băiete ! exclamă el cu ochii aţintiţi asupra sticlei de sub braţul detectivului. Ţi-ai adus aminte de moş 
Harvey... 

— Nu te-am uitat niciodată, bătrîne. 

— Mare şmecher mai eşti. Să nu-mi spui că ai venit pînă aici doar ca să-mi aduci butelca aia. 
Jack îi întinse sticla rîzînd. 

— Al ochi de vultur, bătrîne. Vezi, nu ţi-am uitat gusturile. 

— Rachiu de chimion ?! exclamă pofticios moş Harvey. Eşti într-adevăr un băiat de zahăr. 

Jack privi spre întinsul de azur al mării. Cîteva iahturi punctau deja orizontul. 

m— Care mai e viaţa ta, bătrîne ? 

— Cum o ştii. Nu s-au schimbat prea multe. Doar că au început să-mi cam ruginească balamalele. 
— Nu ţi-ai luat nici un ajutor ? Figura lui moş Harvey se întunecă. 

— Am avut un puşti pe lîngă mine. N-a.vea de-cît doişpe ani, da' era isteţ foc... 

— Şi ? Te-a părăsit ? 

— Cine poate şti... Ăştia de pe aici zic că şi-ar fi luat lumea în cap, da' eu nu prea cred... Nu pleca el fără să-şi ia 
rămas bun. 

— Vrei să spui că a dispărut pur şi simplu ? Bătrînul oftă dus pe gînduri. 

— L-o fi luat şi pe el ăia... 

Jack nu înţelese ce vrea să spună. 

— Care ăia ? 

— Eu ştiu ? Dacă aş şti, crezi că nu m-aş fi dus pînă acum să-l iau înapoi ? 

— Atunci de unde ţi-a venit ideea asta ? 

— N-ai citit în ziare ? Aproape în fiecare săptămână dispare cîte un puşti. Uneori chiar doi sau trei. 
Jack se aşeză pe un colac de parîme. 

— întotdeauna dispar copii. Totul e să nu exagerezi. Cine ştie pe unde s-o hîrjoni acum puştiul tău... 

Moş Harvey îşi lăsă posomorit capul în piept. 

— E mort... 

Jack tresări. Certitudinea cu care vorbea bătrânul îl înfiora. 

— Nu te înţeleg... 

— Am eu semnele mele. Nu m-am înşelat niciodată. 

Jack se abţinu să mai adauge vreun cuvînt. în afacerea cu sectanţii moş Harvey îl ajutase din plin. Nu reuşise 
niciodată să priceapă sensurile ritualurilor magice ale negrilor, dar de efectele lor stranii nu se mai îndoia de 
mult. 

— Cînd s-a întîmplat ? 

— Acum patru luni a dispărut şi două săptă-mîni mai tîrziu l-au ucis. 

— Ce te face să crezi că e vorba de un omor ? 

— Era speriat... îngrozitor de speriat... am prins groaza lui... era noapte... Apoi a urinat durerea... o durere 
insuportabilă... După aceea, brusc, tăcerea... Sufletul lui s-a desprins de timp... Am simţit cum se pierde în 
întuneric... 

Jack era crispat. Poveştile astea stranii ale negrilor îl derutau şi chiar îi inspirau un sentiment de teamă. In acelaşi 
timp, însă, îl fascinau. Ca intrarea întunecată a unei peşteri pe care ai dori s-o cercetezi, dar nu ai nici o sursă de 
lumină la în-demînă. - — N-ai putut să-ţi dai seama unde l-au dus ? 

Moş Harvey părea în transă. 

— Era prea departe... am încercat... 

Jack se ridică şi se apropie de bătrîn. îi puse mîna pe umăr, făcîndu-l să tresară. 

— Să-mi spui dacă te pot ajuta. 

4 — Timpul hienelor 

— Mulţumesc, Jack, dar nu văd cum... 

Rîsul unor tineri le abătu atenţia. Urmă huruitul puternic al unui motor şi iahtul din dreapta shoonerului porni în 
larg. Cîteva fete se postaseră deja la prova ambarcaţiunii. 

Moş Harvey oftă înăbuşit şi deşurubă capacul, sticlei. Ochii lui îşi recăpătară lucirea vioaie, deşi o umbră de 
tristeţe persista încă în ei. Trase o duşcă de rachiu, apoi îşi şterse gura cu dosul palmei. îi întinse sticla lui Jack. 
— Bei? 

— Ştii bine că nu suport oroarea asta. Bătrînul mai trase un gît apoi puse sticla jos. 

Se vede că alcoolul începuse să-şi facă efectul. îl privi pe Jack hîtru. 

— E rîndul tău. Te-am luat cu necazurile mele şi n-ai apucat să-mi spui pentru ce ai venit. 

— Mă ocup de avionul prăbuşit lîngă Greek-point. 

— Minunat. Erau şi nişte pietricele colorate pe acolo... 

— Cam aşa ceva. 

— Şi crezi că eu te-aş putea ajuta ? 

Jack se ridică şi se apropie de cabină.. De pe pervazul geamului culese o carte. Sprîncenele i se arcuiră brusc. 
— Platon ?! Republica lui Platon ?! 

Moş Harvey îşi arătă dantura strălucitoare. Jack făcea eforturi să-şi revină din uimire. 

— De cînd îl citeşti pe Platon, bătrîne ?' 

— A uitat-o un client de-al meu. E bună. Băiat deştep grecu'. Vrei s-o citeşti ?" 

— Deocamdată am alte pasiuni. Puse cartea înapoi pe geam şi se apropie de bătrîn. Uite pentru ce am venit : mă 
interesează un tip. E imposibil să nu-l cunoşti. 

m— De cine e vorba ? 

— Robert LeNoir. Are un paiat pe bulevardul Chartres. 

m— LeNoir... repetă negrul gînditor. Da, cred că ştiu... Individul e nou pe aici. 

— Cu ce se ocupă ? 

— Are cîteva hoteluri pe coastă şi, pare-mi-se, acţiuni bunicele într-o companie de transporturi maritime. Lumea 
zice că e plin de bani. Eu nu i-am văzut decît iahtul. „Pasărea paradisului”. Costă o avere... 

— Zici că enou? 

— Oricum, nu se prea arată la vedere. Nici nu ştiam că are şi în oraş un palat. 

— Ce vrei să spui ? 

— Are pe țărm, la vest de oraş, o proprietate cit vezi cu ochii. 

— Altceva, ce se mai spune despre el ? 

— Mai nimic. Ți-am zis, tipul e foarte retras. Am şi uitat de cînd nu i-am mai văzut iahtul. Bătrînul ridică din 
umeri. îmi pare rău, asta e tot ce ştiu. 

— In regulă, bătrîne. Mi-e suficient. 

— LeNoir ăsta e şi eT amestecat în afacerea ta ? 

— Asta încerc să aflu. 

Moş Harvey luă din nou sticla şi mai trase o duşcă. Jack îşi privi ceasul. 

— Te las, bătrîne. Mai am nişte drumuri de făcut. 

Sări pe ponton şi se opri întorcîndu-se spre Harvey. 

— După ce îl termini pe Platon, am să-ţi fac rost de Aristotel. Şi ăla era băiat deştept. 

— Ai dracu' grecii ăştia, se hlizi moş Harvey ridicînd mîna în semn de rămas bun. 

Jack se -sui în maşină. Soarele devenise orbitor. Doar adierea brizei mai reușea întrucîtvâ să poto- 

lească razele încinse. Demară cu gîndul la bătrîn. Cum va sfirşi afacerea asta, se va ocupa de cazul micuţului 
dispărut. Ştia că bătrînul negru, deşi aparent vioi şi stăpîn pe sine, suferea enorm de pe urma dispariţiei puştiului. 
Intră în cartierul francez. Străzile nu erau prea circulate. Lumina soarelui se filtra prin frunzele palmierilor şi 
verdele parcurilor strălucea crud. Depăşi străzile elegante şi ajunse în sfîrşit pe Burgundy. Hotelul era liniştit. La 
ora asta păsările de noapte dormeau. Lăsă maşina pe aleea plină de buruieni din faţa intrării şi urcă în fugă cele 
cîteva trepte de marmură crăpate. Holul arăta la fel de jalnic ca întreaga clădire. Tencuiala căzuse pe alocuri, iar 
pereţii erau inscripţionaţi cu tot felul de obscenităţi. In spatele tejghelei de lemn, un munte de carne strîns într-o 
rochie roz cu volane, îl privi cu suspiciune. 

— Bună, Bertha, salută Jack prietenos. Mormanul de carne nu reacţiona în nici un fel. 

Sub peruca neagră, cu cîrlionţi, ochii machiaţi din belşug, păstrau aceeaşi privire neîncrezătoare. 

— Ai un păr superb, încercă Jack să-i intre în vt>ie. 

— Eşti sticlete ? îl luă în primire grăsana, cu chipul oarecum înmuiat. 

— Nu. Jack îi arătă legitimaţia. Sper că n-ai să-i spui lui Derek de mine. 

Ochii Berthei sclipiră. Jack o atinse la punctul sensibil. Probabil locotenentul o încolţise la interogatoriul de 
noapte şi o ameninţase în stilul lui caracteristic. 

— De unde ştii că a fost Derek pe aici ? îl chestiona grăsana încă suspicioasă. 

— L-am văzut azi-noapte. Din păcate am ajuns cam tîrziu. 

— Aveai vreo treabă cu muşteriii mei ? -*- Cu Mendez. 

Bertha deveni reticentă. 

— Nu vreau să mai aud de poponaru' ăsta. Am avut destule necazuri de pe urma lui. 

— Ştiu. Am auzit că te-a chestionat Derek. 

-<— Tocmai de-aia m-am săturat, începu grăsana să dea semne de nervozitate. Dacă vrei informaţii, 
vorbeşte cu el. 

Jack intui că se apropiase de zona fierbinte. Mai mult ca sigur, Derek o ameninţase cu pîrnaiele. Mimă 
plictiseala. 

— îmi pare rău, Bertha. Credeam că vei accepta să mă ajuţi. Ar fi fost în folosul amîndurora. 

— Ce vrei să spui ? 

— Mă gîndeam că Derek nu se va lăsa cu una cu două. Te va băga la apă numai ca să apară el erou în 
faţa ziariştilor. E în stare să aranjeze totul în aşa fel încît să apară o răfuială obişnuită între clienţii tăi. 
Mă mir cum nu ţi-a închis încă stabilimentul. Ar fi o figură de efect. 

Grăsana nu mai era chiar atît de sigură pe sine. 

— Zicea că or să vină azi nişte sticleți de-ai lui... 

— Vezi? Ce ţi-am spus ? Cazul e mult prea complicat pentru el. Nu vrea să aibă dureri de cap. E mai 
simplu să te sacrifice. 

în ochii Berthei reveni suspiciunea. 

— Şi tu ce învîrţi ? 

— Mă ocup de acelaşi caz. Dacă reuşesc să i-o iau înainte şi să-l descopăr pe asasin, te asigur că vei 
ieşi cu faţa curată. 

— Mă duci cu preşu' ? Nu ţine, băiete. Bertha nu-i ciripitoarea voastră. 

— Nu te mint, crede-mă. Aici n-a fost o simplă răfuială de poponari. Mendez era implicat într-un furt de 
bijuterii. Nu ştiai ? 

Grăsana făcu ochii mari. Se vedea că vorbele lui Jack o impresionaseră. Se controla însă imediat şi vorbi cu 
indiferenţă. 

*— Nu m-au interesat niciodată afacerile clienţilor mei. 

Jack se prefăcu că o crede. 

— E şi firesc. Dar cazul ăsta e foarte urît. De aia ţi-am spus că lui Derek îi va fi mai uşor să te bage pe tine mesa 
decît să-l rezolve. Gîndeşte-te bine... 

Bertha nu îi răspunse. Rămase cîteva momente înnegurată, apoi oftă şi îl privi în ochi. 

— Să zicem că ai dreptate. Ce vrei să ştii ? 

— I-ai spus lui Derek cine a urcat la Mendez ? 

— Nu. Nici nu ştiu. La ora aia dormeam. 

— Bertha, ai încredere în mine ! Pe numele cui ai închiriat camera ? 

Grăsana răsfoi registrul şi îşi puse degetul dolofan sub unul din rînduri. 

— Andreas Brown, citi cu greutate, apoi reluă ţifnoasă. E un nume fals, îţi dai seama. De unde să ştiu că... 
— Fii rezonabilă, Bertha. Un motiv ca ăsta nu ţine nici la Derek. îi vor trebui doar cîteva ore ca să afle că 
Mendez a fost un timp clientul Hău permanent şi că îl cunoşti foarte bine. Un motiv în plus ca să-ţi închidă 
stabilimentul. 

Grăsana îşi muşcă buza de jos. Jack îşi dădu seama că e momentul să insiste. 

— Singura ta şansă este ca eu să-l găsesc pe asasin şi să demonstrez că afacerea n-are nici o legătură cu 
răfuielile obişnuite. 

— în regulă, băiete. La urma urmelor nu sînt nevoită să suport toate măgăriile astea. Din păcate, chiar nu ştiu 
cine a fost azi noapte la Mendez. 

— Nici nu bănuieşti ? Dă-mi un fir... 

— Intr-o vreme avea el un... prieten foarte bun. Plecau împreună la vînătoare. Mexicanul zicea că nu vrea să-şi 
piardă îndemînarea. 

m— Cum îl chema pe individul ăla ? 

— Să mă tai, dar nu-mi aduc aminte. Era un nume nemţesc. 

Lui Jack i se aprinse o lampă. Nu era exclus ca de data asta întîmplarea să mai fie şi de partea lui. 
— Kurt? întrebă cu speranţă. 

— Cam aşa ceva... aprobă grăsana. Da, da,... Kurt. 

— înalt, solid, blond ? 

— îl cunoşti ? se miră Bertha. 

— Numai din vedere. 

Lucrurile începeau să se lege. Şi totuşi despre Kurt nu ştia încă nimic. 

— Unde plecau la vînătoare ? 

— Undeva în mlaștini. Aveau acolo o cabană. 

— Alor? 

— Nu. Cred că o închiriau. L-am auzit o dată pe mexican vorbind la telefon despre asta. 

— Nu reţii nimic din discuție ? Cam în ce zonă o fi ? 

m— Să mă tai, dar nu ştiu... 

— Bine, Bertha. Am să încerc s-o găsesc singur. Grăsana dădu din umeri. Ochii ei îşi recăpătară 
placiditatea de pachiderm. 

Jack părăsi tejgheaua şi se îndreptă spre uşă. In prag se opri. 

— Sper că n-ai să-i spui locotenentului de cabană... 

— Chiar aşa tîmpită mă crezi ? făcu dispreţuitor grăsana. 

Jack ieşi din hotel şi se îndreptă spre maşină. Zăpuşeala amiezii devenise lipicioasă. Urcă la volan, dădu drumul 
radioului şi îşi aprinse o ţigară. Bluesul de la aparat împrăştie în aerul încins o undă de nostalgie. Demară. 

La ieşirea în stradă frînă brusc şi evită la milimetru ciocnirea cu o maşină a poliţiei ce tocmai vira pe aleea 
interioară a hotelului. Văzu în oglinda retrovizoare mutrele agasate ale celor doi poliţişti urmărindu-l. îl 
recunoscuseră şi acum se întrebau probabil ce căutase aici. Scoase mîna pe geam şi o flutură în semn de rămas 
bun. Poliţiştii nu-i răspunseră... 

13 

— Alo ? „„Vacances" ? Domnişoară, am o rugăminte. Caut un cetăţean. Luis Mendez. Mi s-a spus că obişnuia să 
închirieze uneori o cabană de vînătoare la dumneavoastră. Vreţi să verificaţi, vă rog ?... Nu ?... Aveţi pe 
calculator toate cabanele ?... S-ar putea ca de data aceasta să fi venit cu un prieten şi să fi luat pe numele lui... 
Ştiu, dar, ştiu că n-aveţi cum să aflaţi... Mă gîndeam totuşi că preferă o cabană anume. Dacă aţi putea verifica 
situaţia închirierilor din ultimul an, poate găsiţi şi numele lui Mendez... Da, Luis Mendez... Bine, aştept... Nu 
este ?... Oricum-vă mulţumesc... 


Tăie nervos, din carnet, şi numele acestei agenţii. Mai rămăseseră cinci. Se ridică şi merse la fereastră. 

Căldura amiezei rărise trecătorii. Se duse la frigider, luă o cutie de bere şi goli jumătate din conţinut dintr-o 
sorbitură. Elicea din tavan se învîrtea fără prea mare efect. îşi promise solemn că primul lucru pe care îl va lua 
din onorariul primit pe această afacere va fi un aparat de aer condiționat. Reveni la birou. Se aşeză şi îşi aprinse o 
nouă ţigară. Privea telefonul, dar mîna întârzia să ridice receptorul. Prelungea aşteptarea şi o dată^cu ea speranţa 
că una din aceste ultime cinci agenţii se va dovedi cea căutată. Dacă nu, va trebui să facă o nouă vizită în localul 
vietnamezului pentru a afla numele întreg al mercenarului neamţ... 

Ridică receptorul şi formă numărul următor. 

— Alo ? „Holiday Inn" ? Vă rog, o informaţie... Caut un cetăţean, Luis Mendez. Obişnuieşte să închirieze la 
dumneavoastră o cabană de vînătoare... O clipă, vă rog, verificaţi închirierile pe ultimul an... De data asta s-ar 
putea să o fi luat pe numele vreunui prieten... Da, Mendez, Luis Mendez... Aştept... 

Goli cutia de bere şi o strînse în pumn. Aruncă ghemotocul de metal în coş şi trase un ultim fum de ţigară. 

— Da ?... L-aţi găsit ?... Imediat, îmi notez... Trase febril carneţelul spre el şi notă adresa 

comunicată de funcţionarul agenţiei. Viaţa devenise din nou frumoasă. 

— Vă mulţumesc, domnule... Nici o grijă; mă descurc. Cunosc zona. 

Puse receptorul în furcă, rupse foaia din carnet şi o introduse în buzunarul de la piept al bluzonu-lui. Treptat, îşi 
tempera entuziasmul. Se putea ca totul- să nu fie decît o pistă falsă. Şi totuşi ceva, un al şaselea simţ poate, îi 
spunca că nu se înşeală. După asasinat, Kurt, dacă într-adevăr el era asasinul, 

încercase să-şi piardă urma. lar o cabană izolată era un loc ideal pentru un prim popas. Mercenarul nu 
era un nov,ice. Ştia că pentru el timpul devenise un duşman de moarte. Acum nu se mai putea încrede 
în nimeni. Şi nu putea zăbovi prea mult în locuri cunoscute, mai ales dacă avea prada la el. Trebuia să 
se refugieze undeva pînă se liniştesc apele. Jack ştia însă că viaţa e uneori mult mai complicată, 
scăpînd oricărui raţionament. De aceea trebuia să verifice pista cit mai repede posibil. 

îşi scoase pistolul de la subţioară şi îi verifică încărcătura. Luă încă două cutii de cartuşe şi le puse în 
buzunar, apoi îşi fixă cu un elastic cuțitul la glezna piciorului drept. Se ridică de la birou, dădu să 
plece, dar imediat se opri şi deschise din nou sertarul biroului. Găsi în el un recipient cu gaz 
lacrimogen, ce putea fi utilizat şi ca spray şi ca grenadă. Era ultimul dintr-un set de şase bucăţi pe care 
le cumpărase de la un tip ce ţinea o prăvălie cu arme de autoapărare pe Rue de Gascogne. 

Cînd să iasă, sună telefonul. Ezită cîteva clipe. înaintea unei acţiuni periculoase nu e bine să te întorci 
din drum. Şi totuşi apelul putea fi important. La dracu' cu superstiţiile ! 

Reveni la birou şi ridică receptorul. 

— Alo, Jack ? Fred Carera la telefon. 

— Bună, Fred. Tocmai plecam. Care-i treaba ? 

— Derek vrea să-ţi vorbească. 

— Acum? 

— Da. 

— Despre ce ? 

— Despre Mendez. Ți-am găsit amprentele în casa lui. Mai era şi un tip mort acolo. Locotenentul vrea 
să-ţi ia un interogatoriu. 

— Ce dracu' vorbeşti, Fred ! Doar eu ţi-am dat adresa!  ...... . 

— Locotenentul Derek te aşteaptă, continuă imperturbabil polițistul. Te-aş sfătui să nu abuzezi de răbdarea lui. 
Jack îl înjură scurt şi trînti receptorul. Mai bine şi-ar fi ascultat primul impuls de a nu răspunde la apel. Acum 
devenise nervos şi asta nu era bine. Nici nu se gîndea să dea curs chemării la poliţie pînă nu lămurea situaţia 
cabanei de vînătoare. Poate că Derek chiar asta urmărea, să-l întîrzie. 

Trînti uşa biroului şi ieşi în stradă. Urcă la volan, rulă cîteva sute de metri şi opri la primul MacDonald. Luă un 
„Big Mack", cu şuncă şi caşcaval şi o cutie de Coka, apoi continuă drumul. In timp ce muşca din sandvişul 
suprastratificat sesiză în oglinda retrovizoare un Chevrolet roşu care mergea cuminte în urma lui. Să fie o simplă 
întîmplare ? N-ar strica să verifice. Astăzi, cu nici un chip nu-şi putea permite să aibă vreo coadă. Vira brusc pe o 
străduţă mai puţin circulată şi mări viteza. După cîteva secunde observă din nou. în oglindă, limuzina roşie. Făcu 
alte cîteva viraje şi reveni pe bulevard. Tipii îl urmăreau conştiincioşi. Se ţinură după el pînă la ieşirea spre 
autostradă. Deveneau enervanţi. Se hotărî să le aplice arhicunoscuta figură cu stopul. întotdeauna lucrurile 
simple reuşesc de minune. Se încadra pe banda din dreapta şi observă mulțumit că Chevroletul face aceeaşi 
manevră. Intre ei erau alte două maşini, un Cadillac şi un Ford. Intersecţia se apropia. Semaforul era pe verde. 
încetini viteza spre disperarea mustăciosului de la volanul Cadillacului, care începu să claxoneze furios. Opri 
exact în dreptul stopului. Pe celelalte benzi, limuzinele treceau şuierînd. Şoferul Cadilacului claxona continuu. 
Cel de la volanul Fordului scoase şi el capul pe geam neînţelegînd ce se petrece. Jack aştepta cu ochii pe 
semafor. Se parc că tipii din  Chevroletul roşu 

intuiseră mişcarea, dar acum era prea tîrziu să se mai încadreze pe una din benzile alăturate. Circulaţia era mult 
prea intensă. Brusc, exact la schimbarea luminii verzi cu cea roşie, Jack ţîşni din loc şi vira spre dreapta intrînd 
pe autostradă. Cadillacul demară şi el, dar culoarea era acum roşie, aşa că frînă în momentul imediat următor. 
Fordul şi, în spatele lui, limuzina roşie rămaseră de asemenea pe loc pînă la următoarea schimbare a luminilor 
semaforului. Jack acceleră. La prima intersecţie trecu pe şoseaua laterală, care, după o buclă strînsă, subtraversa 
autostrada, în următoarele zece minute rulă cu viteză redusă, dar Chevroletul nu se mai ivi în oglinda 
retrovizoare. Nu-şi dădea seama cine puteau fi tipii, dar în momentul de faţă lucrul ăsta nu avea importanţă. 
Continuă drumul grăbindu-se să recupereze întârzierea. 

Tăbliţa cu „Holiday Inn. 6 mile" ar fi putut trece neobservată, dacă n-ar fi urmărit cu atenţie apariţia ei. Indica 
virajul pe un drum lăturalnic, neasfaltat, invadat de iarbă. Se cunoştea că nu era decît foarte rar circulat. Reduse 
viteza. De o parte şi de alta a drumeagului, printre copaci pămîntul se vedea negru şi mustos. Tot mai des 
apăreau bălți acoperite de mătasea-broaştei. Din loc în loc drumul era alcătuit din punți de lemn, buşteni aşezaţi 
transversal şi prinşi cu scoabe de fier ruginite. Lemnul lor putred fusese acoperit de muşchi. Printre frunzele 
copacilor lumina se cernea în perdele aurii, împrumutînd sclipiri de-o clipă aripioarelor insectelor ce se 
încrucişau în aer. Treptat locul deveni mai luminos, arborii groşi, cu crengile contorsionate se răriră, iar apa 
miloasă apăru mai peste tot. Drumul nu mai oferea acum prea multă siguranţă. 

în sfîrşit, o limbă de pămînt solid făcu drumul din nou sigur. Apa se depărta lateral, copacii 

reapărură deşi, însă lumina întrevăzută printre trunchiurile lor anunța că pădurea era pe sfirşite. Pentru o clipă, 
undeva în faţă apăru o formă triunghiulară ce aducea cu acoperişul unei constricţii din lemn. 

Jack găsi un loc uscat între doi arţari şi opri maşina aici. Nu era prudent să meargă cu ea mai departe. Cobori, îşi 
verifică încă o dată arsenalul şi se strădui să facă zgomot cît mai puţin. Trunchiurile arborilor îi ofereau 
suficiente locuri pentru a-şi masca prezenţa. Pînă la un anumit punct însă. Pădurea se sfirşea brusc, iar între 
marginea ei şi cabană se afla o fişie de teren descoperit. Jack cercetă cu atenţie zona. Drumul sfîrşea chiar în uşa 
cabanei. Aceasta era construită pe piloni, deasupra unei pînze de apă tulbure. Pînă departe la orizont, păpurişul 
unduia sub adierea brizei. In fața cabanei era parcat un Nissan gri. Nici un zgomot, nici o mişcare. In dreapta, pe 
terasa de lemn ce înconjura pereţii construcţiei, se aflau un balansoar şi o măsuţă de răchită. Geamurile cabanei 
erau închise, inclusiv cel de la pod, la fel şi uşa prevăzută cu un cadru de lemn pe care era întinsă plasa împotriva 
tînțarilor. 

Jack aşteptă cîteva minute bune, cercetînd împrejurimile. Se putea foarte bine ca Nissanul să fie al unor turiști 
obişnuiţi. Nu desluşi nici o mişcare. Treptat îl cuprinse îndoiala şi chiar teama. Nu, ezitările n-aveau rost. 

Scoase pistolul, îl armă şi ieşi de la adăpostul trunchiurilor de copaci. Privi încă o dată rapid în jur,, apoi străbătu 
în fugă cei 20 de metri pînă la peretele cabanei şi se lipi cu spatele de lemnul aspru încercînd să-şi potolească 
bătăile inimii. Tălpile de crep ale pantofilor nu făcură prea mult zgomot. Din cabană nu se arătă nimeni. 
Exista 

probabilitatea ca cel care venise cu Nissanul să fie plecat în mlaştini, la vînătoare sau la pescuit. 

Se apropie de uşă. în mîna dreaptă ţinea pistolul pr^ătit pentru o eventuală ripostă. Simţurile îi erau încordate la 
maximum. Deschise cadrul de lemn cu plasă. Se auzi un scîrțiit uşor, însă din casă nu se auzi nici o mişcare. In 
tot acest răstimp, Jack rămase ascuns după tocul uşii. Nu putea risca să se expună inutil. Răsuci cu mîna stingă 
butonul broaştei şi împinse uşa lăsînd-o întredeschisă. în liniştea din jur, mişcările nu ar fi rămas neauzite. Mai 
ales de un mercenar versat. Dacă se afla înăuntru, cu siguranţă Kurt ţintea acum cadrul uşii. Jack se întoarse şi, 
fără cel mai mic zgomot, ocoli cabana pe terasă, aplecîndu-se în dreptul ferestrelor. Pe latura opusă intrării văzu 
că intuiţia i se adeverise : aici mai exista o uşă, pentru a face mai scurt accesul spre şalupa legată de unul din 
stîlpii terasei. 

Nu avea timp de pierdut. Uşa era deschisă. Dădu perdeaua din cadrul ei la o parte şi, pentru o fracțiune de 
secundă, se uită în interior. Evenimentele următoare se derulară extrem de rapid. Odaia cu uşa spre terasă era 
micuță. O bucătărie, judecind după mobilier. Din ea se putea trece în camera cea mare, cu ferestrele spre pădure, 
printr-un cadru djreptunghiular în care atîrnau şiruri de bile divers colorate. în spatele lor se contura silueta unui 
bărbat. Masiv, încremenit, pîndind intrarea, principală. Toate acestea Jack le zări într-o clipită, pentru că imediat 
individul, cu un al şaselea simţ specific luptătorilor îi descoperi prezenţa şi se întoarse fulgerător. în mîini avea 
un pistol automat care începu să răpăie asurzitor. Jack se ghemui instinctiv după perete. Plumbii ţiuiră prin aer 
pierzîndu-se undeva deasupra stufărişului. Cîţiva se 

înîipseră în grinzile de lemn. Urmă un moment de linişte grea. Jack scoase grena'da lacrimogenă, o amorsa şi 
cînd gazul începu să ţişnească o aruncă în interiorul cabanei. Micul recipient, propulsat de jetul de gaz, se răsuci 
cu viteză, în mişcări dezordonate, imposibil de localizat. Se pare însă că individul din interior nici _nu intenţiona 
aşa- ceva. Trase din nou o scurtă rafală spre uşa terasei şi gloanţele şuierară fără ţintă. Apoi nu se mai auzi decît 
fişiitul gazului. Jack pricepu că malacul pregăteşte ceva. Cel mai plauzibil era că individul va veni şi el pe terasă. 
Jack îşi calculă cu rapiditate şansele. Chiar dacă va reuşi să tragă un glonţ sau două, automatul celuilalt îl va 
transforma cu uşurinţă într-o strecurătoare. Privi în jur, însă terasa nu-i oferi nici un ascunziş. Deodată îi veni o 
idee. Trase şalupa la marginea platformei de lemn şi urcă în ea. O deplasă spre colţul terasei, în dreptul unuia 
dintre stîîpii de susţinere ai acoperişului şi se ghemui pe fundul ei. Putea observa în acest fel două dintre laturile 
cabanei. Ochii îi erau la nivelul podelei, în unghiul făcut de aceasta cu stîlpul de susţinere. Privea cînd într-o 
parte, cînd în cealaltă. Cîteva secunde mai tîrziu, un cap blond, cu privire dură apăru de după colţul dinspre mal 
al cabanei. Era Kurt. Mercenarul cercetă locul, apoi ieşi în întregime la vedere cu degetul pe trăgaciul armei. 
înainta, străduindu-se să facă zgomot cît mai puţin cu bocancii lui grei. Jack îl lăsă să facă doi-trei paşi, apoi, cu 
o zvicnire, îndreptă pistolul spre pieptul lui. 

— Nici o mişcare, Kurt ! 

Mercenarul nici măcar nu tresări. Privirea îi căzu pe arma aţintită asupra lui şi, în acelaşi moment, făcu un salt 
scurt spre perete, iar arătătorul său acţiona trăgaciul automatului. Jack intui misca- 

rea cu o fracțiune de secundă mai înainte, privindu-i ochii. Instinctiv, apăsă pe trăgaci. Glonţul îl lovi pe Kurt în 
umăr, smulgîndu-i un geamăt. In extrem de scurtul răgaz ce urmă pînă ce mercenarul să înceapă să tragă din nou, 
furibund, Jack basculă şalupa şi se aruncă în apă. Era unica soluţie de a scăpa de sub focul ucigător. Nedemnă, 
într-adevăr, dar sănătoasă. Malacul, era mult mai dur decît îşi închipuise. 

Miătasea broaştei i se încurcă în păr şi i se lipi de faţă, îngreţoşîndu-l. Apa nu era adîncă, ceva mai mult de un 
metru, dar fundul ei era mocirlos şi înşelător.- Jack se prinse de pilonul din colţ şi trase cu putere făcîndu-şi vînt 
pentru a intra sub terasă, în mîna dreaptă ţinea încă pistolul, ridicat deasupra apei. Auzi deasupra tropăitul 
bocancilor. Mercenarul spera să-l surprindă în apă şi să-l lichideze. Se trase şi mai mult sub casă rupînd enervat 
pînzele de păianjen, pînă ce simţi sub picioare o porţiune mai solidă ce îi oferea o oarecare stabilitate. Stătea 
ghemuit, doar cu umerii ieşiţi deasupra apei, încercînd să găsească o soluţie. Intre suprafaţa apei şi grinzile de 
lemn ale podelei cabanei erau vreo 50 de centimetri. Lumina pătrundea cu greutate. Doar spre margini, acolo 
unde era terasa, fîşii înguste de raze îşi făceau loc printre scînduri, desenînd linii de lumină pe lichidul verzui. 
Infernul răpăiturilor începu din nou. Malacul ciuruia apa de lîngă şalupă, apoi cîţiva metri lateral. Brusc focul se 
opri. Kurt aştepta probabil efectul tirului său acvatic. Jack îl auzi patrulînd pe terasă. In acelaşi moment observă 
cum fişiile de lumină dispar şi apar una cîte una, indicînd cu precizie poziţia în care se afla la momentul 
respectiv mercenarul. Liniştea nu dură mult. Kurt dovedi imediat că nu era numai un sac de muşchi, ci avea 

pe undeva şi un crîmpei de creier. înţelese unde se ascundea Jack. Îşi schimbă încărcătorul şi începu să ciuruie 
terasa. Scîndurile dintre grinzi fură străpunse de plumbi împrăştiind un nor de aşchii. Apa părea că fierbe. Jack se 
urni anevoie, pînă ajunse în dreptul locului unde dungile luminoase erau întrerupte de prezenţa mercenarului. 
Apropie pistolul de podeaua terasei şi. trase trei focuri prin ea. Auzi un urlet şi zgomotul automatului încetă. 
Apăsă din nou, încă de două ori pe trăgaci, expediind plumbii în trupul mercenarului. Era sigur că îl lovise. Şi 
totuşi nu sesiză nici o reacţie. Doar liniştea. Se retrase din nou sub casă ghemuindu-se în apa murdară. Nu 
înţelegea ce se petrece deasupra. Cercetă scîndurile terasei şi observă cîteva picături de lichid roşu, gros, 
prelingîndu-se printre ele. Kurt fusese atins serios de această dată. în clipa următoare, un corp greu se prăbuşi în 
apă. Jack îşi feri faţa de valurile murdare şi, cînd privi din nou spre locul în care se auzise zgomotul căderii văzu 
trupul mercenarului plutind cu faţa în jos şi braţele depărtate lateral. în jurul lui, apa se înroşea cu repeziciune. 
Jack oftă. Nu dorise acest deznodămînt. Se putea foarte bine ca mercenarul să nu fi luat prada cu el, s-o fi ascuns 
în altă parte, şi atunci putea spune adio bijuteriilor. 

Se deplasă cu greutate spre locul în care se afla şalupa încercînd să evite apa înroşită de sîngele mercenarului. 
leşi de sub terasă, se prinse cu mîinile de grindă şi se săltă deasupra, pe podeaua de lemn. Se simţea obosit de 
parcă ar fi descărcat un vagon cu saci de ciment. în plus, îl enerva la culme umezeala lipicioasă a hainelor. 
Deasupra mlaştinii, soarele strălucea ca un disc de aur 

incandescent. Puse pistolul jos şi încercă să-şi curețe faţa de ierburi. 

— Cam neplăcută baia asta...., auzi un glas ironic în imediata lui apropiere. 

Tresări şi duse instinctiv mîna spre pistol. 

— Uşurel ! Lasă arma ! îl soma individul în costum negru care apăruse de după colțul cabanei şi îndrepta acum 
spre el ţeava unui Colt 45. 

Jack îşi înfrînă gestul şi îl privi încercînd să-şi amintească de unde cunoştea figura. 

— Ai lucrat bine, băiete, îl complimentă individul arătînd cu bărbia spre cadavrul din apă. îmi pare rău că jocul 
tău se sfirşeşte aici. Erai un tip deştept... 

Vocea asta hîrşiită, distrusă de tutun... Exact, o mai auzise aseară, în casa lui Mendez, cînd fusese ucis şchiopul. 
Individul era unul dintre cei doi musafiri care veniseră cu Lincolnul negru. Tipii ăştia deveneau de-a dreptul 
enervanţi. Se, ţineau de el ca riia. 

îl privi atent. Probabil rana pe care i-o făcuse aseară glonţul lui Jack nu fusese decît o zgîrñietură superficială. 
— împinge jucăria aia spre mine, zise tipul arătînd spre pistol. Fără prostii. 

Jack întinse mîna încet şi făcu vînt'armei pînă . la picioarele lui. Treaba începea să miroasă urit. 

Din cabană ieşi grăbit încă un tip. Se opri ştergîndu-şi ochii cu o batistă înflorată. Efectul grenadei lacrimogene 
încă mai persista înăuntru. Puse batista înapoi, în buzunarul ele la piept al costumului bejuliu şi veni către cei 
doi. Mustaţa blondă i se arcui urmărind rînjetul buzei superioare. Era la fel de solid ca şi ortacul lui, la fel de 
elegant înţolit şi de fercheş. La subţioara dreaptă haina era umflată trădînd prezenţa pistolului. Părea sănătos 

tun, ceea ce însemna că nu el fusese cel de-al doilea aseară, în casa lui Mendez. în mîna dreaptă avea o geantă 
micuță de voiaj şi un diplomat cu cifru. I le arătă triumfător amicului său. 

— E-n regulă, Ben. Le-am găsit. 

Ochii dui Jack se lipiră de cele două obiecte. Măcar să le vadă cum arată, dacă tot nu reuşise să pună mîna pe ele. 
Transpirase degeaba pînă acum şi continuarea nu se anunţa deloc plăcută pentru el. 

Pe faţa lui Ben apăru un surîs de mulţumire la vederea prăzii, apoi, încet, ochii îi coborîră spre Jack. 

— Cu frumosul ăsta ce facem ? 

Blondul rămase d clipă îngîndurat, cercetîndu-l curios pe Moretti. Găsi repede soluţia optimă. 

— îl lichidăm, spuse luminat la faţă şi consideră de cuviinţă să se scuze. Nu te supăra, amice, sîntem prea presaţi 
de timp ca să căutăm altceva mai bun. 

Jack nu-i gustă gluma. Creierul îi zbîrnîia încercînd zadarnic să găsească o cale de salvare. 

— Un moment, Vincent, zise Ben. Mi-a venit o idee... 

Blondul ridică din sprîncene aşteptînd urmarea. 

— Tipul l-a omorît pe maimuţoiul ăla din apă şi a dispărut cu bijuteriile... 

— Ce dracu! tot îndrugi acolo ? 

— Asta o să-i facem pe sticleţi să creadă. 

— Cum ? 

Lăsăm pocnitoarea lui pe undeva pe aici, ca şi cum ar fi pierdut-o, iar pe frumosul ăsta îl lichidăm pe undeva prin 
păpuriş şi îl lăsăm acolo. Nu-l mai găseşte nici dracu'. Toţi o să creadă că s-a evaporat cu pietricelele. 

Vincent îşi privi admirativ amicul. 

—u întotdeauna am zis că eşti un băiat deştept, Ben. E-n regulă. Fă-o. Te aştept la maşină. 

115 


— Păi tot eu ? se încruntă Ben. 

— Grăbeşte-te, i-o reteză Vincent. N-avem prea mult timp. Sticleţii pot pica dintr-o clipă în alta. 

Trecu pe lingă ei şi dădu colţul terasei fără să privească înapoi. 

Ben oftă, se apropie de marginea terasei şi trase spre el şalupa. Tot timpul îl ţinu pe Jack în bătaia armei. Cînd 
barca se lipi de grindă îi făcu semn cu pistolul. 

— Hai, prietene, să facem o mică plimbare. Jack se ridică anevoie şi urcă în şalupă. Nu avea 

de ales. 

— Fă-te mic, să nu cazi cumva în apă, îl sfătui Ben urcîndu-se şi el. 

Jack se ghemui pe fundul ambarcaţiunii la distanţa pe care i-o indicase celălalt. 

Ben porni motorul şi dirija barca spre canal. Apa ciupită de insecte reflecta soarele incendiar. Libelulele plutaau 
în aer ca nişte elicoptere minuscule. Ben, însă, era insensibil la frumuseţea naturii. Făcu cîteva viraje pînă ce găsi 
un canal îngust şi întortochiat şi porni pe el cu viteză redusă, atent să nu împotmolească şalupa. 

Jack îşi schimbă abia perceptibil poziţia întorcîn-du-se cu umărul stîng spre celălalt. Mîna dreaptă îi alunecă lent 


spre gleznă, ridică uşor manşeta pantalonului şi scoase cuțitul ascunzîndu-i lama în palmă. 
A 


samia | 


In acel moment Ben opri şalupa. 

— îmi pare rău, prietene. E timpul. Ridică-te ! Jack îi îndeplini ordinul atent să nu producă 

vreun balans nedorit ambarcaţiunii. Văzu degetul celuilalt cum începe să micşoreze cursa trăgaciului. 
— Doar o clipă, Ben. Fă-mi o ultimă favoare. 

— Ce anume ? 

— Vreau să-ţi arăt ceva. 

— Bine, acceptă răguşitul. Dar repede, n-am timp prea mult. 

— Repede, zise Jack şi se răsuci fulgerător, azvîrlind cuțitul ca în vremurile bune ale taberei de cercetaşi de la 
Pinewood, unde trei ani la rînd a cîştigat pumnalul de argint cu coroniţă. 

Cuţitul se înfipse pînă la prăsele în pieptul lui Ben, care scăpă arma ducînd instinctiv mîna la rană. Ochii îi 
deveniră exoftalmici în urma surprizei şi a durerii. 

— Nu-i aşa că nu ştiai figura asta ? îl întrebă Jack surîzînd. 

Celălalt încercă o înjurătură, dar in colţul gurii îi apăruse deja un fir de spumă roşie. Urmară cîteva spasme, apoi 
trupul i se linişti complet. In ochii sticloşi se oglindea zborul unei libelule cu aripi argintii. 

Jack se aplecă spre el şi, opintindu-se, îl aruncă peste bord, în păpuriş. Corpul lui Ben rămase pe jumătate 
scufundat în noroi. 

— Iartă-mă, prietene, n-am avut de ales, îi zise Jack pornind motorul şalupei. 

Cu destulă dificultate reuşi să readucă ambarcaţiunea pe canalul principal. Culese arma lui Ben şi o puse în tocul 
de la subţioară. Parcurse o bucată din drumul de întoarcere, apoi micşoră viteza. Era riscant să ancoreze din nou 
la terasa cabanei. Putea fi întîmpinat acolo de Vincent şi faptul că se afla pe apă, într-o şalupă, nu era deloc în 
avantajul său. Pe de altă parte, nu cunoştea zona. Dacă încerca să revină la mal pe alt traseu se putea rătăci în 
labirintul canalelor. Dintre cele două rele o alese pe cea care părea mai convenabilă. Va încerca să găsească un 
alt drum spre limba de pămînt. Vincent îi promisese lui Ben că îl va aştepta la maşină. 1.1 putea lua prin 
surprindere. 

117 


In lipsă de altceva, încercă să se orienteze după soare. Găsi cîteva canale lăturalnice şi nimeri în cele din 
urmă pe unul ce părea că s-ar apropia de locul cabanei. Opri motorul şi puse ramele în furci. Trebuia să înainteze 
fără zgomot. După un ultim cot zări pădurea. Se apropie cu precauţie şi, pe măsură ce canalul se lăţea, începu să 
vadă o porţiune tot mai mare din terenul de lingă cabană. La un moment dat, în raza lui vizuală apăru cunoscutul 
Lincoln negru. La volan însă, nu era nimeni. Se apropie cu fereală. Pînă la malul clisos mai erau cinci-şase metri, 
cînd şalupa se împotmoli. Vedea acum în întregime cabana, Nissanul şi Lincolnul, terenul din faţă, pădurea. 
Vincent nu se zărea nicăieri. 

Scoase din furcă una din vîsle şi sondă cu ea fundul apei. Simţi cum se afundă în noroi, dar dădu totuşi de teren 
solid ceva mai în adîncime. Putea încerca să meargă prin apă pînă la mal. 

Deodată, o mişcare îi atrase atenţia. Vincent apăruse de după unul din copaci, la nici 50 de metri de el. Se încheia 
la prohab. Era inutil să se mai ascundă. Tipul privi întîmplător spre mlaştină şi încremeni cu ochii cit cepele. Jack 
flutură mîna în semn de salut şi scoase iute pistolul. Celălalt nu rămase nici el pe loc. Traseră aproape simultan, 
însă niciunul din gloanţe nu îşi atinse ţinta. Vincent trimise încă doi plumbi la întîmplare, pornind în fugă spre 
Lincoln. Moretti reuşi să pulverizeze oglinda retrovizoare a maşinii, în timp ce Vincent se aruncase deja la volan 
şi învîrtea febril cheia în contact. Lincolnul demară în scrîşnetul pneurilor. Un al treilea glonţ al lui Jack 
străpunse geamul portierei din dreapta-faţă, dar trecu oblic, raşchetînd superficial ceafa lui Vincent. 

Lincolnul dispăru în viteză pe drumeagul din pădure. Cîteva secunde mai târziu se auzi un zgomot de 
frîne, două focuri de pistol, apoi un nou demaraj rapid. 

Aproape zece minute i-au trebuit lui Jack pentru a face drumul pe apă înapoi la terasa cabanei. Nu mai 
avea rost să încerce să ajungă la mal prin apa noroioasă. Aruncă în canal arma lui Ben şi îşi recupera 
de pe podeaua de lemn pistolul. După alte cîteva minute ajunse la maşina parcată între copaci. Simţi 
cum începe să-l cuprindă disperarea. Aşa cum bănuise, ultimele două focuri de armă auzite în pădure 
însemnau două pneuri găurite. Maşina lui era lăsată pe o parte, imposibil de urnit, în frunzele copacilor 
din jur păsările ciripeau, răsfăţindu-se în razele soarelui. 

Mai mult ' de o oră a trebuit să aştepte în marginea autostrăzii pînă ce un şofer de camion să se îndure 
de el, în halul de murdărie în care se afla... 

14 

Cînd auzi soneria de la intrare, se afla încă sub duş, frecîndu-şi părul cu al patrulea rînd de săpun. Nu 
dădu atenţie zbîrnîitului, însă insistența lui îi dovedi că la uşă se afla un tip tenace şi răbdător. Se 
limpezi fără grabă, îmbrăcă halatul şi se duse la intrare. Dădu la o parte clapeta vizorului şi privi. Prin 
lentila biconvexă, capul lui Derek apărea lățit, cu un zîmbet gen Kermit. 

Oftă enervat şi debloca siguranţa. 

Locotenentul intră urmat de Fred Carera. 

— Jack, băiete, îmi pare rău că ţi-am întrerupt ora de igienă, făcu Derek una din glumele lui specifice. Aflu însă 
că nu prea vrei să cooperezi cu autorităţile statale. Brusc, faţa i se întunecă. Ştii bine că pot face să-ţi fie ridicată 
autorizaţia. Nu mă pune la ambiţie. 

Jack îşi ascunse acreala afişînd un zîmbet inocent. 

-— Nu înţeleg ce te face atît de nervos. 

— Termină cu şmecheriile astea ! La mine nu ţin ! 

— Foarte bine, Derek, îi sări şi lui Jack muştarul. Atunci spune clar pentru ce ai venit şi păstrează-ţi 
amenințările pentru poponarii din Charon Street ! 

Faţa locotenentului se făcu roşie ca sfecla. 

— Ţi-a spus Carera, arătă spre Fred care luă distanţă căutînd să dispară din ochii şefului. Vreau să-ţi vorbesc. 
De ce n-ai venit azi dimineaţă la secţie ? si 

— Am avut de lucru. 

— Te-am avertizat, Jack. Nu te juca cu mine. 

— In regulă, Derek. Să facem pace, propuse Jack observînd că enervarea locotenentului se apropie de o limită 
periculoasă. Ce vrei de la mine ? 

Treptat, faţă poliţistului îşi recapătă culoarea normală. Ochii, însă, tot mai păstrau o scînteie de ură. 

" — Am auzit că ai fost pe Burgungy Street. 

— Da, îmi fac meseria. 

— Ce ţi-a spus codoaşa aia bătrînă ? 

— Nimic deosebit. 

— Nu zău. De asta ai plecat atît de grăbit astăzi din oraş ? 

— Aha, ai tăi erau popîndăii care m-au urmărit. 

— Care popîndăi ? făcu Derek pe nevinovatul, deşi în glas i se citea ciuda. Te-a urmărit cineva ? 

— N-are importanţă. Vreau doar să ştii că Bertha era prea speriată după întîlnirea cu tine. Nu ştiu cu ce o ai la 
mînă. N-a vrut să-mi sufle nimic. 

Derek mormăi ceva ininteligibil. înțelese că nu mai avea rost să insiste cu subiectul ăsta, deşi nu era deloc 
convins de spusele lui Jack. Viră imediat pe altă linie. 

m— Ți-am descoperit amprentele într-o fostă locuinţă a lui Mendez. Am găsit şi un hoit pe acolo. Ştii, Jack ?, ai 
putea fi considerat complice la crimă. 

— Să nu exagerăm, locotenente ! 

— Altfel nu îmi pot explica refuzul tău de a colabora cu poliţia. 

Jack simţi că terenul devine instabil. Se hotărî să-l sacrifice pe Fred. 

— Dimpotrivă, eu mi-am închipuit că vei aprecia disponibilitatea mea de cooperare. 

— Cum? N-am înţeles cuvîntul „cooperare”. 

— Păi nu eu v-am trimis la adresa aia ? Credeam că ţi-a spus Fred. 

Chipul lui Carera se înverzi. Derek îi aruncă o privire ucigătoare. 

— E adevărat ? 

-— Locotenente, eu... Jack mi-a spus că... 

— Destul, îi reteză Derek vorbele, făcînd un efort vizibil să-şi recapete calmul. 

Din privirea rău prevestitoare cu care îl ţintuia Fred, Jack înţelese că mai putea adăuga un nume pe lista 
duşmanilor săi. 

Derek reveni în atac. 

— Asta nu exclude posibilitatea de complicitate. 

— Bănuiesc că nu ai găsit numai amprentele mele acolo, 

— Nu. Au mai fost doi indivizi. Dă-mi numele lor şi îţi promit că voi ruga instanţa să fie îngăduitoare cu tine. 
— Credeam că le ştii deja. 

— Nu sînt în evidenţa noastră. 

Jack se întoarse spre măsuţa de la perete prefăcîndu-se ocupat de găsirea pachetului cu ţigări. Nu voia ca vreunul 
dintre poliţişti să-i observe zîmbetul. Avea deci şanse. Pînă vor afla ei cine sînt cei doi, el ar putea, cu puţin 
noroc, să recupereze bijuteriile. Pescui o ţigară, o aprinse şi se întoarse către Derek, care acum îi devenise de-a 
dreptul simpatic. 

— Nici eu nu ştiu cine sînt tipii. Nu i-am văzut în viaţa mea şi nici nu mi s-au prezentat. 

— Păcat, băiete, oftă locotenentul. Aş fi vrut să te pot ajuta... 

— Un moment, Derek ! Iţi pot oferi totuşi ceva. Sprîncenele locotenentului se arcuiră. 

— Individul al cărui leş l-aţi găsit acolo, continuă Jack, este ginerele lui Bennet. 

— Serios ? făcu Derek cu o uimire falsă. 

— Ştiai deja ? —e Inchipuie-ţi... 

— Felicitări ! Mai e însă un lucru pe care sînt sigur că nu-l cunoşti. E vorba de rolul pe care I-a jucat tipul în 
toată afacerea asta. 

Derek se arătă vizibil încurcat. Jack îi evită privirea. Nu voia ca polițistul să-i observe mulţumirea de pe chip. Se 
duse la bar şi turnă cîte un strop de whisky în două pahare, puse cuburile de gheaţă şi veni spre cei doi. 

— Nu beau ! îl refuză Carera cu o privire neagră. 

— Cum doreşti, îi surise Jack dulce şi întinse celălalt pahar lui Derek. Locotenentul mormăi ceva şi luă paharul 
aburit sorbind o gură. Se linişti, 

Jack pricepu ca a venit momentul dezvăluirilor. 

— Nick 1-a angajat pe Mendez la compania socrului său. îl cunoştea din Vietnam şi ştia ce îi poate 
pielea. împreună au pus la cale furtul bijuteriilor. Numai că planul nu a reuşit aşa cum fusese prevăzut 
iniţial. Ceva s-a petrecut în avion, nu ştiu ce, şi, probabil, nici nu vom afla vreodată. Cert este că 
Mendez, după aterizarea forțată, a luat totul pe cont propriu. Continuarea o ştii... 

— Interesant, mimă Derek o uimire exagerată. Ai imaginaţie, Jack... Din păcate, nimic din ce mi-ai 
spus nu poate fi verificat. Sper că nu vrei să te cred pe cuvînt. 

— Poţi afla printr-un simplu telefon la arhivele armatei că Nick a fost comandantul de pluton al lui 
Mendez, în Vietnam. 

— Şi ce rezolvă asta ? Amîndoi sînt morţi. 

— Oricum, se lămuresc unele lucruri... 

— Unde sînt bijuteriile ? întrebă brusc locotenentul cu o privire tăioasă. 

— Dacă aş şti, crezi că nu ţi-aş spune ? 

— Nu încerca să mă înduioşezi, că nu ţine. Unde sînt bijuteriile ? 

— Asta încerc şi eu să aflu. 

Derek sorbi ultima înghiţitură de whisky şi puse paharul pe măsuţă. Se ridică înnegurat. 

— Văd că nu vrei să colaborezi cu autorităţile. Voi fi nevoit... 

— O clipă, locotenente, îl întrerupse Jack, simțind cum îi creşte pulsul. Vreau ca lucrurile să fie clare 
între noi. Tot ceea ce mă interesează este să găsesc pietricelele. Pentru asta am fost angajat. Restul 
afacerii, cine sînt vinovaţii, cum au acţionat, e mai puţin important pentru mine. Sînt dispus să ţi-i ofer 
pe tavă în momentul în care voi şti ceva sigur. 

Derek îl privi cu ură. îi era încă proaspăt în minte cazul cu sectanţii. 

— N-am nevoie de mărinimia ta, scrîşni printre dinţi. 

— Parcă vorbeai de colaborare... Locotenentul mormăi o înjurătură şi se îndreptă 

spre uşă făcîndu-i semn lui Carera să-l urmeze. în prag nu se abţinu să nu arunce o ultimă ameninţare. 

— Ai să regreţi, Moretti. Fii sigur de asta. Jack nu-l luă în seamă. închise uşa în urma lor, 

goli bolul de whisky şi se grăbi să se îmbrace. Trebuia să-l găsească pe tipul cu Lincolnul înainte ca Derek să 
descopere cabana din mlaştini şi cadavrul lui Kurt. Altfel, vor începe din nou tracasările şi pînă va dovedi că 
fusese în legitimă apărare, va trece ceva timp... 

Cînd ieşi afară, cerul era însîngerat deja de lumina amurgului. Aerul se mai răcorise şi de undeva, de la geamul 
unei clădiri, un radio răspîndea în eter ritmuri leneşe de blues. Un sfert de oră mai tîrziu se afla pe bulevardul 
Chartres. Opri maşina în dreptul palatului lui LeNoir şi porni spre clădire pe aleea de pietriş alb. Lampadarele 
din parc încă nu fuseseră aprinse şi printre arbuşti se întindeau umbrele înserării. Statuile de marmură priveau cu 
ochii lor goi undeva departe, poate spre alte lumi. Mergea cu simţurile la pîndă şi doar prezenţa pistolului de la 
subțioară mai reuşea să îl liniştească. Nici o mişcare nu se vedea prin preajmă. Doar undeva departe se auzea 
zgomotul difuz al oraşului. Clădirile anexă păreau părăsite. La fel palatul. Urcă scara largă şi ajunse pe terasă. 
Cîteva mese albe, înconjurate de scaune, un balansoar, în rest pustiu. Uşa înaltă, cu geamuri groase, nu avea 
sonerie. În penumbra interiorului se putea distinge totuşi un hol imens cu mobilă 

bogat ornamentată, cu tapiţerii scumpe, cu oglinzi de cristal în care se reflecta lucirea violetă a amurgului 
pătrunsă prin ferestre. Undeva lateral, un contur de lumină marca existenţa unei uşi de la o cameră de serviciu. 
Cineva se afla acolo. 

Bătu insistent pînă cînd uşa aceea micuță se deschise. O siluetă greoaie pătrunse în hol şi veni spre intrarea 
principală. 

Cîteva clipe mai tîrziu, felinarele din fier forjat ale terasei se aprinseră luminînd faţada şi aleile parcului. în prag 
apăru o negresă bătrînă, grasă, cu privirea bănuitoare. Şorţul şi boneta albe îi accentuau luciul de abanos al pielii. 
— Ce doreşte domnul ? 

Jack îi arătă legitimaţia, dar înţelese că ochii apoşi ai bătrînei nu distingeau mare lucru. Oricum, gestul lui o făcu 
să se uite la el cu ceva mai multă bunăvoință. 

— Trebuie să discut urgent cu domnul LeNoir. 

— Stăpînul nu este acasă, îl informă ea, cu indiferența unei veritabile servitoare din sudul tradiţionalist. 

Jack arătă spre clădirile-anexă. 

— Poate mă ajută unul din oamenii lui. Cel cu Lincolnul... 

— Nu este nimeni „acasă, spuse bătrîna şi dădu să închidă uşa. 

— Un moment, vă rog, o opri Jack. E ceva foarte important. Unde-l pot găsi pe domnul LeNoir ? 

Negresa îl cercetă îndelung şi, amintindu-și probabil că îi arătase un act oficial, se hotărî în cele din urmă să 
răspundă. 

— Stăpînul e plecat la Cedar Bay. 

închise uşa înainte ca Jack să mai poată spune ceva. 

Cedar Bay. Cunoştea oarecum locul. Probabil era vorba de reşedinţa despre care îi vorbise şi bătrînul Harvey. O 
fişie de țărm superbă, accesibilă doar celor cu conturi serioase în bancă. 

15 

Cînd ajunse la Cedar Bay se făcuse deja noapte. Puzderia de stele a cerului era însă estompată de luminile 
multicolore ale orăşelului. Jack depăşi balamucul ademenitor al zonei centrale şi rulă mai departe pe şoseaua 
paralelă cu ţărmul. Vile superbe, din beton şi sticlă, cu terase largi, se întindeau de-a lungul plajei. Nisipul era 
luminat de ghirlande de becuri suspendate între palmieri şi stîlpii debarcaderelor. Iahturi strălucitoare pluteau pe 
marea tivită cu valuri de spumă fosforescentă. Deasupra, ca un talger uriaş de argint, luna privea cu îngăduinţă 
tot acest țărm cu oamenii lui minusculi, veşnic agitaţi. d 

Jack opri în dreptul unei maşini de poliție şi îl întrebă pe negrul de la volan de adresa lui LeNoir. Sticletele 
tuciuriu se întrerupse din ronţăitul floricelelor de porumb, îl privi cercetător cîteva clipe, dar se vede treaba că era 
prea plictisit ca să se" întindă la vorbă, aşa că îl lămuri în cîteva cuvinte şi îşi reluă îndeletnicirea nutritivă. 

Cale de încă o milă. Jack avu prilejul să-şi bucure ochii cu frumuseţile acestui paradis terestru. în sfîrşit, pe țărm 
îşi făcu apariţia vila de care îi vorbise polițistul. Câţiva cilindri de beton pîntecoşi, uniţi prin terase cu pereţi 
uriaşi de sticlă. Lumi- 

nată a giorno. Muzica disco şi zgomotul vocilor se auzeau de undeva dinspre mare. Vira pe drumul lateral şi îşi 
găsi un loc de parcare prin sumedenia de limuzine. Un malac în costum alb se ivi ca din pămînt în dreptul 
portierei. Nasul turtit şi urechile aplatizate certificau faptul că îşi petrecuse mulți ani din viaţă pe ringul de box. li 
privi cîteva secunde, cercetă apoi maşina şi în ochii insensibili apăru o undă de dispreţ. îl mirosise că nu era de-al 
locului. 

— Ce cauţi aici ? E o proprietate privată. Jack scoase legitimaţia şi i-o vîrî sub nas. 

— Vreau să vorbesc cu LeNoir. 

"Malacul nu catadicsi să-şi ia mîinile de pe portieră. 

— Domnul LeNoir are invitaţi. Nu te poate primi. 

— Am un lucru foarte important de vorbit cu el. m — Eşti cam greu de cap, băiete. Se încruntă 
urangutanul. Ți-am spus că domnul LeNoir e ocupat. Jack scoase din buzunar o carte de vizită şi scrise pe spatele 
ei două cuvinte : „Condor Jewellry", apoi i-o întinse popîndăului. 

— Am o rugăminte, prietene. Dă-i asta ! Te aştept aici. 

Malacul luă cartonaşul, îl privi pe o parte şi pe alta, se uită din nou la Jack, apoi mormăi ceva şi se hotărî, în 
sfirşit, să-i facă hatîrul. 

După ce-l văzu dispărînd pe uşa vilei, Jack cobori din maşină şi se uită în jur. Lincolnul negru nu se afla prin 
preajmă. Scoase o ţigară, o aprinse şi inspiră adînc cîteva funiuri. Nu avea nici un plan pregătit pentru discuţia cu 
Robert LeNoir. Miza pe orientarea la faţa locului. Aruncă ţigara şi o strivi cu vîrful pantofului atunci cînd îl 
observă pe malacul în costumul alb ivindu-se la intrarea din sticlă, făcîndu-i semn să se apropie. 

îl urmă în holul larg, circular, cu scări în spirală ce duceau spre etaj. Mobilierul era simplu, crom, sticlă şi piele. 
Cîteva picturi abstracte ornau pereţii. Totul se îmbina într-o eleganţă de înaltă clasă. Malacul rămase lîngă uşă în 
aşteptare. Cîteva secunde mai tîrziu, printr-o uşă laterală apăru zîm-bind rece un bărbat înalt, de vreo 30 de ani, 
cu alură de sportiv. Purta pantaloni muştar, curea subţire, cu o cataramă aurie şi o cămaşă înflorată în acelaşi ton 
muştar. în rest, mai etala cîteva fleacuri, gen 2—3 lănţişoare cu medalioane de aur la gât, inele cu diamante, 
brățară lată, tot din aur, la încheietura mîinii drepte. Metalul galben îi punea în evidență bronzul pielii. Părul 
negru îi era întins peste cap şi strîns într-o codiţă la spate. Se apropie de Jack, ţinînd în mînă un pahar cu un rest 
de băutură. Ochii cenuşii accentuau impresia de răceală a zîmbetului. Nu încerca să ascundă că amabilitatea îi 
era forţată. 

— Luaţi loc, domnule Moretti, îl invită, arătînd unul dintre fotolii. 

Jack se conformă mulţumind cu jumătate de gură. 

— V-am primit pur şi simplu din curiozitate, spuse Robert LeNoir privindu-l în ochi. Bănuiesc că menţiunea de 
pe cartea dv. de vizită se referă la firma aceea ale cărei bijuterii au dispărut în urma unui accident aviatic, sau 
cam aşa ceva... N-am reţinut prea bine amănuntele poveştii. Fiecare ziar prezintă o altă versiune, dar cred că am 
o memorie destul de bună a numelor. Greşesc cumva ? 

— Nu. De firma aceea e vorba. 

— Atunci care este legătura cu mine ? Domeniul ăsta, al bijuteriilor, nu figurează pe lista mea de interese. N-am 
acţiuni la nici o companie cu asemenea profil. 

— Nu m-am referit la acţiuni. 

— Dar la ce anume ? 

Jack se hotărî să atace frontal. Trebuia într-un fel să-i testeze reacţiile. 

— E vorba chiar de bijuteriile dispărute în accident. 

Sprincenele lui Robert LeNoir se arcuiră. 

— Nu înţeleg. 

— Aveţi în serviciul dumneavoastră un tip pe nume Vincent ? 

— Da. E unul din oamenii mei. 

— Domnule LeNoir, am toate motivele să cred că bijuteriile se află la el. 

LeNoir îl privi la început amuzat, apoi începu să rîdă în hohote. îi trebui mult timp să-şi revină. Se aşeză şi el şi 
în ochi îi apăru o luminiţă de reală curiozitate. 

— Sînt sigur, domnule Moretti, că este o greşeală. 

— Mă îndoiesc. Nu aveţi un Lincoln negru ? —m Ba da, dar nu aici. 

— Ştiu, la reşedinţa de pe bulevardul Chartres. 

— Exact, confirmă LeNoir redevenind serios. Jack decise că e timpul să mărească potul. 

— Credeţi-mă, domnule LeNior, nu fac nici o confuzie. Vreau doar bijuteriile. Am fost angajat să le recuperez. 
Pupilele lui LeNoir se îngustară. Jack nu îi dădu timp să vorbească. 

— Nu mă interesează Vincent. Nici pe cel care m-a angajat nu cred- că îl interesează prea mult. El doreşte 
pietrele înapoi. Se poate rezolva totul în mod elegant. Altfel, din cîte ştiu, poliţia nu este nici ea prea departe de 
concluziile mele... Iar locotenentul Derek va fi mult mai incomod decît mine... 


Buzele lui Robert LeNoir se albiră. Era clar că 
5 — Timpul hienelor 

abia se abţine să nu răbufnească. Cînd vorbi, vocea îi sună tăioasă. 

— Aş vrea să lămurim un lucru, domnule Mo-retti. Din felul în care îmi vorbiţi am impresia că mă credeţi la 
curent cu toată afacerea asta dubioasă. Mă deranjează foarte mult, vă previn. 

Jack simţi că lucrurile iau o întorsătură proastă. 

— N-am vrut să vă jignesc... 

m— Nu mă* interesează ce ai vrut sau ce nu ai vrut dumneata, îl întrerupse violent LeNoir. în mod normal ar fi 
trebuit să te dau pe uşă afară ! Nu permit nimănui astfel de aluzii ! Chiar crezi că m-aş putea preta la asemenea 
jafuri ? ! Am muncit din greu ca să ajung ceea ce sînt. Am făcut sacrificii, am răbdat multe sperînd mereu că voi 
reuşi să-mi ating scopul fără compromisuri. Şi am reuşit. Iar .acum vii dumneata şi-mi vorbeşti cu dublu înţeles, 
îmi propui un tîrg dubios, mă suspectezi a fi amestecat în tot felul de mizerii... 

LeNoir se opri, făcînd eforturi serioase să se calmeze. Indignarea lui părea sinceră. Jack tăcea intuind că orice 
remarcă a sa n-ar face decît să dea apă la moară furiei celuilalt. în uşă, urangutanul îşi încordase muşchii, pregătit 
să intervină la cel mai mic semn al stăpînului său. Dar Robert LeNoir reuşi în cele din urmă să se liniştească. 
Ochii îi redeveniră reci si distanţi. Doar la tîmpla dreaptă o venă i se mai zbătea încă, precum un şarpe infiltrat 
sub piele. 

— Sper pentru dumneata, ca lucrurile să aibă un miez de adevăr, zise cu glasul lemnos şi se uită spre gorila în 
costum alb. Raul, adu-l imediat pe Vincent ! 

Gorila îl privi încurcat şi dădu din umeri. 

— Nu l-am văzut astăzi. încă n-a venit. 

— La dracu ! Du-te şi caută-l, cînd îţi spun ! 

Malacul ieşi speriat, lăsîndu-i singuri. Tăcerea căzu grea. Robert LeNoir se plimba prin cameră ca un leu în 
cuşcă. Jack avea senzaţia că lucrurile încep să-i scape de sub control. Poate că fusese o greşeală din partea lui că 
venise aici în seara asta. Era foarte puţin probabil ca tîrgul care i-l propusese lui LeNoir să aibă şanse de reuşită. 
Pe de altă parte, afacerea devenise deja un joc cu cărţile pe faţă. Găsise urma lui Vincent şi era sigur că şi acesta 
îşi dădea foarte bine seama că fusese descoperit. Exact ca în povestea cu șoarecele şi pisica, rămînea de văzut 
doar cine este- şoarecele. începu să se simtă neliniştit de absenţa prelungită a lui Raul. Senzaţia că greşise venind 
aici 1 se accentua tot mai mult. Şi totuşi, era posibil ca indignarea lui Robert LeNoir să fie reală. Poate Vincent şi 
cu răposatul Ben au acţionat pe cont propriu. Poate au găsit un fir atunci, imediat după accident, şi au început 
hăituiala pe cont propriu. 400.000 de dolari era o tentaţie serioasă pentru oricine. 

Uşa de la intrare se deschise şi Raul îşi făcu apariţia cu o mutră spăşită. 

m— Nu l-am găsit, şefule. Băieţii spun că a plecat azi-dimineaţă cu Ben şi de atunci nu l-a mai văzut nimeni. Au 
luat Lincolnul. 

— La dracu ! La dracu ! La dracu ! înjură în-crîncenat LeNoir. îl distrug ! Să mă amestece el pe mine în mizeria 
asta ! 

— S-ar putea să ştie Frank unde este, sugeră Jack senin. 

Robert LeNoir îl privi la început nedumerit, rămase cîteva clipe fără cuvinte, apoi îl luă din nou în primire pe 
Raul. 

— Adu-l pe Frank ! Urangutanul ridică iarăşi din umeri. 

131 


— Frank a dispărut de ieri. Trebuia să meargă azi la Miami pentru întîlnirea aceea cu domnul Kristoferson. Şi n- 
a apărut. 

Figura lui LeNoir deveni ca o mască de ceară, înghiţi în sec, apoi răbufni, pradă unui acces de furie nestăpînită. 
— Ce se întîmplă aici ? ! Ce dracu se întîmplă aici ? ! îi nenorocesc pe puii ăştia de căţea ! îi string de gît cu 
mîinile mele ! 

în acel moment, o uşă de sub scările în spirală se deschise, lăsînd să pătrundă zgomotul petrecerii de pe terasă. în 
prag apăru o fătucă roşcată, fragedă şi catifelată ca un fruct abia pîrguit. Rochia despicată pînă la şold oferea 
privitorului o pereche de picioare -lungi, elastice, iar breteluţele înnodate la ceafă abia ţineau în frîu sînii tari ca 
două ghiulele. Aborda un surîs de reclamă la pasta de dinţi — avea, într-adevăr, o dantură ca un şirag de perle — 
şi clipi de cîteva ori din genele ei umbroase, privindu-l *pe LeNoir cu ochi languroşi, aburiţi de şampanie. 

— Cine te-a supărat, puiule ? 

Ochii lui Robert LeNoir aruncară scîntei. 

— leşi dracului afară de aici ! Te-am chemat eu ? Spune ! Te-am chemat eu ? 

Roşcata pricepu că nu-i vremea giugiulelilor şi se retrase îmbufnată. 

— N-am vrut să te supăr, Robert. Voiam doar... 

— leşi ! Am zis să ieşi ! 

— Bine, iubitule, iartă-mă, murmură ea speriată şi dispăru la fel de unduitoare precum se ivise. 

Prezenţa ei, totuşi, reuşise să-l mai tempereze pe LeNoir. Bărbatul se aşeză în fotoliu şi rămase mult tii$ip tăcut. 
Raul îşi schimba greutatea de pe un picior pe celălalt, aşteptînd dispoziţiile stăpînului. Se plictisise probabil şi îşi 
dorea să scape de tot 

balamucul ăsta. Jack era apatic. Nu-şi pusese prea mari speranţe în vizita asta şi îşi dădea seama că nu 
mai are rost să piardă timpul pe aici. Observă totuşi că LeNoir e concentrat, încă sub influenţa 
discuţiei, şi nu voia să-l tulbure. Simţea că mai poate exista o continuare... 

Robert LeNoir îl privi calm. în ochi îi revenise răceala. 

— Domnule Moretti, nu ştiu cît adevăr există în ceea ce mi-ai spus, dar ceva e putred în afacerea asta. 
In ce mă priveşte, sînt direct interesat pentru a lămuri lucrurile cît mai repede. Nu-mi pot permite ca în 
ziare să apară măcar vreo aluzie la persoana mea în legătură cu cazuri murdare. Am muncit prea mult 
pentru a ajunge acum la cheremul unor nenorociti. Se ridică în picioare şi începu să măsoare încăperea 
cu paşi rari. Voi deschide şi eu o anchetă. Din păcate, chiar în seara asta plec din N.O. pentru două-trei 
luni şi nu voi putea urmări cercetările la faţa locului. 

— Unde plecaţi ? 

— Are vreo importanţă ? 

— Nu în mod deosebit... 

— Deci, spuneam că voi deschide o anchetă. M-am gîndit să-ţi fac o propunere. Dumneata oricum .te 
ocupi de acest caz. Aş dori să accepţi să lucrezi pentru mine. îţi voi da tot ajutorul necesar, iar 
onorariul îl vei stabili dumneata. 

— îmi pare rău, domnule LeNoir... 

— Nu te grăbi să refuzi. De fapt, le poţi considera două cazuri separate. Pe mine nu mă interesează 
bijuteriile. Pe mine mă interesează în ce măsură s-au implicat oamenii mei în afacerea asta. 

— Regret, dar trebuie să refuz. Oricum s-ar interpreta, cazul rămîne unul singur, iar eu, din 

principiu, nu lucrez pentru doi clienţi la aceeaşi afacere. 

— Răspunsul dumitale e definitiv ? 

— Da, îmi pare rău. 

— Păcat... în acest caz... Robert LeNoir făcu un gest ce voia să semnifice ~<că întrevederea luase sfîrşit. Chipul 
lui îşi recăpătase duritatea şi expresia de distanţare superioară. 

Jack s'e ridică şi el. Vru să mai pună o întrebare, dar îşi dădu seama că nu mai are rost şi se îndreptă spre ieşire. 
Raul îi deschise uşa. Domnul LeNoir îl urmări cu un surîs rece pînă ce dispăru afară. 

Palmierii foşneau liniştitor în bătaia brizei. Zgomotul petrecerii părea acum departe. Jack era nemulțumit. 
Undeva greşise, dar nu îşi dădea seama unde anume. Urcă la volan şi îşi aprinse o ţigară mentolată inspirând 
fumul adînc, pînă ce i se saturară plămînii. Raul îl privea tîmp, de fapt asta era privirea lui obişnuită, şi aştepta 
să-l vadă plecat cît mai repede. Jack nu îi puse răbdarea la încercare. Răsuci cheia în contact şi demară în 
scrîşne-tul pneurilor. Abia pe şosea micşoră viteza şi deschise geamul lăsînd să pătrundă înăuntru răcoarea nopţii 
şi mirosul mării. Sentimentul de nemulţumire i se accentua'. Ajunsese într-un, punct mort. Sau aproape mort. Din 
cîte îi spusese Derek, nici Ben, nici Frank nu figurau în scriptele poliţiei. Probabil nici Vincent. Va fi extrem de 
greu să afle ceva despre ei, despre locurile pe care le frecventau. Poate ar fi trebuit să accepte oferta lui LeNoir. 
Ar fi obţinut informaţii utile, care l-ar fi pus pe urma lui Vincent înainte ca Derek să descopere dezastrul de la 
cabana din mlaștini. 

Pătrunse în centrul zgomotos şi intens luminat al staţiunii. Pentru moment gîndurile negre îi dis- 

părură, însă reveniră parcă şi mai obsedante atunci cînd lăsă în urmă Cedar Bay şi apucă pe şoseaua 
pustie, argintată de lumina lunii. încercă să-şi alunge starea depresivă şi să se gîndească 1» Hellen. în 
seara asta, chiar dacă trecuse de 10, îi va face neapărat o vizită. Avea nevoie de ea, de liniştea pe care 
o simţea cînd erau împreună. într-un fel, îi înţelegea supărarea. Viaţa ei era obişnuită, monotonă şi 
chiar dacă Hellen îşi d6rea uneori o Schimbare, aceasta nu putea fi de lungă durată. Avea nevoie de 
stabilitate, de un bărbat care să fie permanent alături de ea. Poate din acest motiv Matt, în ciuda 
stupidităţii lui, avea şanse de reuşită... Gîndul ăsta îl indispuse. Dădu drumul radioului de bord şi se 
lăsă în voia ritmurilor de jazz. Departe, la orizont, luminile metropolei deveneau tot mai intense. 

La un moment dat, acordurile muzicii se întrerupseră lăsînd loc unui scurt grupaj de ştiri. Crainicul se 
chinuia să fie cît mai volubil, să prezinte fiecare eveniment ca şi cum ar fi avut o importanţă crucială 
pentru fiecare dintre ascultătorii săi. Jack se amuză de tonul tipului, fără a lua în seamă cuvintele lui. 
Prefera să se bucure de aerul nopţii, de cerul înţesat cu stele. Realiză însă că individul de la radio, 
istorisind ceva despre un accident de maşină, a pronunţat, printre altele, cuvintele „automobil marca 
Lincoln"... Deveni brusc atent şi mări volumul. Crainicul dădea ultimele amănunte : „E-chipa de 
intervenţii speciale a poliţiei, sosită imediat la faţa locului, a început operaţiunile de recuperare. Dar 
curentul de apă, care, după cum ştiţi, este destul de puternic în apropierea podului Concordia, 
îngreunează lucrările. Deocamdată se pare că este vorba de două victime. Vă vom ţine la curent pe 
măsură ce vom obţine..." 

Jack opri radioul. Gîndurile începeau din nou să i se învălmăşească în rninte. Singura concluzie pe 
care o găsi era că trebuia să ajungă cît mai repede la podul Cgncordia pentru a vedea el însuşi despre 
ce este vorba. 

Apăsă la maximum pedala de acceleraţie. 

16 

Strada era pe jumătate blocată. Cîteva panouri cu lumini galbene, intermitente, indicau ocolirea. O 
mulțime de curioşi se adunaseră pe trotuar. în perimetrul marcat de indicatoare opriseră două maşini 
de'poliţie cu girofarurile în funcţiune şi o ambulanţă. Pe trotuar, pînă la marginea parapetului din benzi 
metalice rupte, era o macara cu braţ telescopic. Jack reuşi să parcheze în apropiere şi se îndreptă spre 
grupul de curioşi care priveau peste balustradă în apele negre ale fluviului. Silueta suplă a podului 
Concordia se înălța undeva deasupra, ţiîşnind spre puzderia de lumini a malului opus. 

Un ofiţer de poliţie, cîţiva sergenţi şi un individ în costum cenuşiu, probabil procurorul districtual, 
depăşiseră parapetul şi priveau din înaltul ta-luzului spre şalupa de marginile căreia se agăţau cîţiva 
scafandri. 

Comentariile curioşilor erau confuze. Jack nu reuşi să afle nimic precis. La un moment dat, din apă. 
țişni unul dintre scafandri şi începu să facă semne către cei de pe mal. 

— l-am găsit ! Aici ! strigă el gîfiind. 

Tipul în costum cenuşiu se întoarse către cel din cabina macaralei şi îi arată locul în Care se afla 

scafandrul. Braţul telescopic se lungi şi se roti în acelaşi timp. Cîrligul de care erau agăţate cablurile de 
oţel începu să coboare spre suprafaţa apei. Lumea urmărea încordată operaţiunile. 

Alţi doi scafandri părăsiră şalupa şi se îndreptară spre colegul lor. Acesta apucase deja unul dintre 
cabluri şi se pregătea de scufundare. Cîteva clipe mai tîrziu dispărură toți trei în adînc. Timp de 3—4 
minute, pe mal se înstăpîni liniştea. Apoi, brusc, unul dintre scafandri reveni la suprafaţă şi ridică 
degetul mare al mîinii drepte în semn că totul e în ordine, iar macaraua începu ridicarea. Tamburul se 
învîrtea cu turație minimă şi, curînd, în mijlocul unei bulboane, apăru capota limuzinei negre. Ceilalţi 
doi scafandri părăsiră maşina şi se îndreptară înot spre şalupă. 

Limuzina ce se desprindea acum de suprafaţa apei era într-adevăr un Lincoln. Şuvoaie de apă se 
revărsau din interiorul său. Suporţii macaralei se înfipseră în asfalt, cablul se încorda şi automobilul 
urcă spre mal. Poliţiştii începură să se agite şi să îndepărteze curioşii făcînd loc pentru depunerea ma- 
şinii pe şosea, lîngă ambulanţă. Jack reuşi să ajungă la cîţiva metri de uşile deschise ale furgonetei cu 
cruce roşie. îşi dădu seama că pe procuror îl ştia din vedere, însă nici unul dintre poliţiştii care mi- 
şunau pe acolo nu îi era cunoscut. Se mărgini la rolul de simplu privitor. 

Atîrnată. de braţul macaralei, maşina se înălță spre cerul plin de stele, apoi veni spre şosea şi fu depusă 
pe asfalt. Procurorul, medicul legist, cei din echipa de criminalistică o înconjurară. Prin geamurile 
umede Jack reuşi să distingă, în interior, siluetele a doi bărbaţi. Cel de la volan era aplecat peste bord, 
atît cît îi îngăduia centura de siguranţă, iar cel din dreapta sa era căzut în faţă. ca un sac de cartofi, 

cu capul lipit de colţul dintre parbriz şi portieră. Maşina avea partea din faţă şifonată urît, farurile 
sparte, parbrizul crăpat. Jack deduse că ciocnirea cu parapetul fusese frontală şi întoarse instinctiv 
capul pentru a vedea cum a putut să prindă Lincolnul asemenea viteză, încît să rupă benzile de metal. 
De partea cealaltă a străzii, perpendicular pe şosea, era o străduţă îngustă, întunecată, mărginită de 
zidurile înnegrite, lipsite de ferestre, ale cîtorva imobile vechi. Din poziţia în care se afla, privea uşor 
pieziş faţă de direcţia străzii şi nu reuşea să-i vadă capătul, să vadă dacă era o simplă fundătură sau 
comunica în celălalt capăt cu vreo şosea paralelă. 

Cablurile macaralei fură desfăcute şi fotoreporterii începură să-şi declanşeze aparatele. Criminaliş-tii 
trecură la cercetările preliminare. Procurorul le semnală cîteva lucruri despre care dorea amănunte 
suplimentare, apoi se retrase cu ofițerul de poliţie lîngă ambulanţă. 

— Cum aţi aflat de ei ? îl auzi Jack întrebîndu-l pe locotenent. 

— Un telefon anonim. 

— Ciudat accident. Nu înţeleg cum au reuşit performanţa asta. 

— Probabil s-a rupt direcţia. Se mai întîmplă. 

— Coliziunea e frontală. Sînt ceva martori ? 

— Deocamdată nu. Locul e destul de pustiu. Mai ales noaptea. Clădirile de vizavi nu sînt locuite. 
Procurorul observă deodată că vorbele sale sînt auzite de cei cîțiva ziarişti aflaţi dincolo de panglica 
întinsă de poliție pentru marcarea locului. Se apropie de tipii din echipa de criminalistică ce păreau a-şi 
fi terminat treaba, vorbi ceva cu ei, apoi le făcu semn bancardierilor să vină cu paturile mobile. Unul, 
din poliţişti deschise portiera din dreptul şoferului, lăsînd un şuvoi de apă sa năvălească afară din ma- 

şină. Tipii de la criminalistică cercetară asfaltul şi culeseră din baltă cîteva flecuşteţe pe care le puseră în pungi 
de plastic. 

Jack îşi făcu loc cu greu prin mulțime, cit mai aproape de maşină. Voia să vadă figurile celor două cadavre, deşi 
nu se îndoia că presimţirea aceea neagră i se va adeveri. 

Medicul legist veni şi el la uşa limuzinei. Nu avea prea multe constatări de făcut. 

Brancardierii îl apucară pe şofer şi reuşiră sâ”l urce pe patul mobil. La lumina proiectoarelor, Jack reuşi să 
distingă faţa lui Vincent înainte ca aceasta să fie acoperită de cearceaful alb. 

Corpul lui Vincet fu transportat în ambulanţă, âri timp ce alţi doi sanitari îl urcau pe targa pe cel de al doilea 
ocupant al maşinii. Jack nu reuşi să-i observe faţa decît prin profil, în semiumbră, pentru cîteva secunde. Aducea 
cu Frank. Totuşi nu putea avea certitudinea. Se baza mai mult pe intuiţie şi pe presimţiri. Simţi că îl cuprinde 
exasperarea. Fiecare dintre bănuiţi, atunci cînd în sfîrşit îi dădea de urmă, trecea în lumea drepţilor. Şi nu oricum, 
ci brusc, lăsînd tot mai puţine indicii în urmă. De data asta, treaba eră cum nu se poate mai urîtă. Nu mai vedea 
nici o cale, cît de cît logică, pe care ar putea s-o urmeze pentru a elucida cazul. Era sigur că poliţiştii nu vor găsi 
bijuteriile în maşină şi nici puse" bine pe undeva prin locurile unde sălăşluiseră cei doi proaspăt metamorfozaţi în 
cadavre. 

Uşile ambulanţei fură închise şi limuzina cu cruce roşie demară în sunetul strident al sirenei. Oficialii plecară şi 
ei. Rămase doar 6 echipă de poliţişti care să supravegheze Lincolnul pînă la venirea utilajului care-l va remorca 
spre parcajul poliţiei. Jack porni şi el spre maşină. Bîlciul se terminase. 

Privi spre stînga, de-a lungul străduţei ce venea perpendicular pe şosea în dreptul locului în care se 

petrecuse coliziunea. De cealaltă parte se zăreau luminile unei şosele paralele. Străduţa avea 30—40 
metri lungime şi era aproape sufocată de gunoaie. Nici o mişcare nu se zărea, nici o lumină. 

Se urcă la volan şi porni spre casă. Era prea tîr*-ziu să mai treacă pe la Hellen şi, după toată povestea 
asta, îi pierise orice chef de vizite. Sperase că va reuşi să-i găsească în cele din urmă pe Vincent şi pe 
Frank, dar nu la modul ăsta. Acum toate pistele se blocaseră. Gregorian va face spume la gură. Dar nu 
atît gîndul că va trebui să aibă o discuţie furtunoasă cu domnul Gregorian îl enerva, cît faptul că se 
vedea practic în imposibilitatea de a rezolva cazul. lar aşa ceva nu i se mai întîmplase pînă acum. In 
plus, Derek va descoperi cât de curînd ceea ce se întîmplase în cabana din mlaștini şi se va delecta 
acuzîndu-l de crimă. 

Evită în ultimul moment un camion ce venea din sens opus, orbindu-l cu farurile. Abia atunci observă 
că depăşise banda continuă de pe mijlocul şoselei. Redresa maşina şi micşoră viteza. Hotărît lucru, în 
noaptea asta nu se afla în cea mai bună formă. Devenise pesimist şi lucrul ăsta era distrugător pentru 
un detectiv particular. Pentru a ieşi din starea asta proastă nu exista decît un singur remediu : un somn 
adînc pînă a doua zi dimineaţa. Noaptea e un sfetnic bun. 

17 

Dimineaţa se trezi cu capul cît un butoi. Dormise agitat, nemulţumit, avusese tot felul de vise 
scîrboase, iar acum, cînd soarele se filtra printre  panglicile 

„ transperantului anunţînd o zi superbă, se simţea Obosit şi cu tîmplele înecate ca de o apă murdară. Se ridică 
anevoie şi trase de şnur lăsînd lumina să inunde camera. Trecu sub duş şi rămase minute în şir sub jetul de apă 
rece. îşi puse apoi sîngele în mişcare frecindu-şi pielea îndelung cu prosopul. leşi din baie, scoase din frigider 
sucul de portocale, bău un pahar şi porni filtrul de cafea. Se simţea ceva mar întremat, însă durerea din tîmple 
încă mai persista. Mai mult, cu cît se gîndea la evenimentele din ziua precedentă, se simţea tot mai deprimat. 
Bijuteriile dispăruseră pentru totdeauna. Asta era concluzia la care ajungea inevitabil. îmbrăcă un halat aîb de 
bumbac şi ieşi să ia ziarele din cutia poştală. Reveni în casă, îşi turnă o ceaşcă de cafea, aprinse o ţigară şi se 
aşeză pe canapea întinzînd ziarele pe măsuţa din faţa lui. Nu avea nici o speranţă în răsfoirea lor, totuşi o surpriză 
se putea ivi orieînd. Nu găsi decît comunicate seci, însoţite de fotografii referitoare la accidentul de noaptea 
trecută, însă ora tîrzie nu permisese ziariştilor să afle prea multe pînă la închiderea edițiilor. Amănuntele erau 
promise pentru ziua următoare. Mai exista, la rubrica mondenă din "N. O. Magasine", o notiţă referitoare la dom- 
nul Robert LeNoir şi la petrecerea pe care o oferise prietenilor săi în reşedinţa de la Cedar Bay. Se mai adăuga 
faptul că LeNoir urma să plece chiar în acea noapte în Mexic pentru două-trei luni, la proprietatea să de lîngă 
Valverde. In rest, nimic interesant. 

Jack trase încă un fum de ţigară, apoi strivi *mucul în scrumieră. Se lăsă pe spate şi, pentru a suta oară, reluă 
întreaga succesiune a evenimentelor, îşi aminti cum fusese contactat de Benton, cum plecase la Creekpoint, 
primele investigaţii la locul accidentului şi apoi la coliba lui Arnie Hogan, dis- 

cutia cu patronul restaurantului din marginea autostrăzii, discuţia cu bijutierul, apoi cu domnul Bennet... 

Se opri încordat. Nu-şi dădu seama din ce motiv, însă exista o intuiţie obscură ce îi spunea că sărise un anumit 
element. Parcă şi durerea din tîmple începea să dispară, semn că undeva, în subconştientul său apăruse o 
speranţă. Reluă din nou, cu febrilitate, rememorarea întîmplărilor şi senzaţia aceea ciudată i se accentua. Era 
sigur acum că ceva, foarte evident, altfel, îi scăpa. Dar ce anume ?... 

Brusc, respiraţia i se opri. Găsise ! 

Geanta diplomat ! 

Ignorase total pînă acum prezenţa! ei. Mendez o purtase tot timpul cu el alături de bijuterii, Vincent o luase 
împreună cu pietrele din cabana unde o dusese Kurt. Geanta se aflase aproape tot timpul sub nasul lui, dar el nu-i 
dăduse pînă acum nici o importanţă. Nu se condamna pentru acest lucru. Domnul Gregorian îl angajase să 
găsească bijuteriile, îşi dădu seama că pînă acum valiza cu pietre prețioase şi diplomatul cu cifru fuseseră 
inseparabile. Despre giuvacruri aflase o mulţime de lucruri. Despre diplomat, însă, nu cunoştea aproape nimic. 
Nici măcar ce anume conţinea. Ştia doar că fusese trimisă locotenentului Kowalski. Faptul că se ceruse pentru 
transport aprobarea şefului filialei mexicane a firmei "Bennet S.T." sugera că fusese o acţiune oarecum oficială. 
Oare cu ce se ocupa locotenentul Kowalski ? Şi, mai ales, de ce nu-şi făcuse apariţia pînă acum în cercetarea 
cazului ? Sau... 

Se îmbrăcă în grabă şi, pentru orice eventualitate, îşi puse sub bluza de vară, la subţioara dreaptă, tocul cu pistol. 
Cînd se pregătea să iasă pe uşă, sună telefonul. Ezită un moment, vru să se întoarcă să răspundă, însă gîndul că l- 
ar putea căuta din nou Derek îl 

făcu să renunţe. Lăsă aparatul să sune în gol, trînti Visa şi ieşi în stradă. 

\ Se duse direct la restaurantul „Cîinele Roşu", situat vizavi de Poliţia Centrală. Aici obişnuiau să vină oamenii 
legii pentru a lua masa sau pur şi simplu pentru un scurt moment de respiro. Rar se nimerea vreun muşteriu care 
să nu fie polițist. La ora aceea matinală localul era pe jumătate gol. Jack cercetă sala fără să ia în seamă privirile 
curioase ale clienţilor în uniformă. Surîse : avea noroc. La una dintre mese zări un poliţist voinic, rubicond, cu 
părul alb. Sergentul îl observă abia cînd ajunse Jîngă masa lui. Pe faţă îi apăru un zîmbet larg ce reuşi să înlăture 
suspiciunea din ochii celorlalţi clienţi. 

— Iate uită ! Jack Moretti ! exclamă bătrînul poliţist punînd sanvişul pe farfurie. Nu te-am mai văzut de foarte 
multă vreme. 

— Am avut cîteva cazuri destul de încîlcite... 

— Asta nu te împiedica să-mi dai măcar un telefon. De fapt, nu mă mir. Aşa era şi tatăl tău. Cînd ne întîlneam, 
ne distram de minune, eram cei mai buni prieteni, dar treceau uncori luni de zile fără să ne vorbim. 

—. Credeam că ai ieşit la pensie. 

— Mai am puţin. Bătrînul sergent se întrista. Nici o bucurie, mă aşteaptă o lungă plictiseală... 

— Te vei odihni. 

— Nu simt nevoia, dădu din mînă, a lehamite, polițistul. M-am obişnuit, cu munca asta. Dacă ar fi fost acasă 
cineva care să mă aştepte... Dar aşa, singur... 

— Poate vei accepta să mă mai ajuţi din cînd în cînd.- 

Ochii bătrînului sclipiră. 

— Vorbeşti serios ? 

— Bineînţeles. Cu experienţa ta mi-ai fi de mare ajutor. 


— In regulă. Se pare că ai de gînd să începem chiar de azi, sau mă înşel ? rîse sergentul. 

— Nu eşti prea departe de adevăr, îi confirmă Jack presupunerea. 

— Mi-am închipuit eu că n-ai venit aici doar ca să mă întrebi cum o mai duc cu sănătatea. 

— De ce vorbeşti aşa ? se arătă Jack stînjenit. 

— Am glumit, băiete, îl- linişti polițistul. Hai, spune, ce vrei să afli ? 

— îl cunoşti pe locotenentul Kowalski ? 

— Oarecum. 

— Ce fel de ome? 

— Din cîte ştiu eu, nimeni nu i-a pus vreodată la îndoială corectitudinea. E ursuz, are ciudăţeniile lui, 
însă lucrurile astea nu îl împiedică să fie considerat unul din cei mai buni poliţişti. 

— In ce secţie lucrează ? 

— „A fost un timp la moravuri, dar de câtva timp a trecut la p.d. Am auzit că s-ar ocupa de cazurile 
puştilor ăia dispăruţi. Probabil ai citit prin ziare... 

— Da, am auzit... 

— îmi poţi spime de ce te interesează Kowalski . Ai găsit ceva în legătură cu el ? 

— încă nu ştiu. Am fost angajat pentru un caz, dar în spatele afacerii se pare că mai există ceva încă 
nu-mi dau seama ce anume... E vorba de o ser vietă diplomat care i-a fest trimisă lui Kowalski din 
Mexic. Se pare că pentru cineva ea are o importanţă destul de mare. 

— Din Mexic..., mormăi bătrînul pe gînduri. 

— Da. Îţi spune ceva lucrul ăsta ? 

— Nu-mi dau seama exact. Din cîte ştiu, însă, Kowalski a plecat acolo de cîteva zile. 

— Unde anume ? 

\— La ValVerde. Parcă aşa ceva..., făcu gînditor bătrînul, neînlelegînd uşoara crispare ce marcă figura lui Jack. 
Am auzit întâmplător o discuţie. Trimisese mai de mult un agent să cerceteze cazul la faţa locului. Treaba e 
destul de complicată. 

— în ce sens ? 

— Nu ştiu. Ți-am spus, am auzit doar fragmente dintr-o convorbire telefonică, eram de serviciu într-o noapte... 
Crezi că poate fi vreo legătură dintre servieta diplomat şi... 

— N-are rost să ne hazardăm în presupuneri. Jack rămase pe gînduri. Abia după o lungă tăcere vorbi, mai mult 
pentru sine. 

— Separe că va trebui să plec în Mexic. Aici nu prea mai am ce face. 

Sprîncenele bătrînului poliţist se arcuiră. 

— Chiar crezi că e necesar ? 

— Am ajuns într-un punct mort, zise Jack privind undeva spre uşă. Cazul e mult mai complicat decît am crezut 
iniţial. Şi altă soluţie, deocamdată, nu văd... Aici am epuizat toate pistele. 

— Ai vreo idee ? 

— Cred că da. E mult prea fantezistă, însă... 

— Uneori realitatea întrece imaginaţia, spuse polițistul privindu-l în ochi. Esenţial este să verifici fiecare 
ipoteză. Oricît de absurdă ar părea. 

Jack se ridică de la masă. 

— îti mulțumesc, bătrîne. întotdeauna întîlni-rea cu tine mă face să-mi recapăt suflul. 

— Mă bucur să aud asta, Jack. Sper să mă ţii la curent. 

— Cu siguranţă. Iar, în ceea ce priveşte propunerea mea, să ştii că rămîne valabilă. 

— S-a făcut, zîmbi polițistul. 

Jack îl părăsi fără să mai privească înapoi. Se gîndea că îl aştepta un drum lung şi b pistă' încărcată de 
necunoscute. Era însă optimist... Mexic. Fie, va pleca spre Mexic chiar în seara asta. Trebuia să fie vreun avion... 
Ieşi din local, urcă în maşină şi porni spre casă. Nu avea prea multe lucruri de luat... 

Două ore mai tîrziu, cînd se îndrepta spre aeroport, o maşină a poliţiei frînă în faţa locuinţei sale, debarcîndu-l 
pe locotenentul Derek împreună cu doi dintre oamenii lui. 

Derek înjură crunt negăsindu-l acasă pe Jack Moretti, dar jură că îl va descoperi chiar şi în gaură de şarpe. 

Un angajat al firmei „Holiday Inn" anunţase cu cîteva ore în urmă poliţia ca la o cabană din mlaştini se 
petrecuseră evenimente sîngeroase. Deplasată la faţa locului, echipa de criminalişti culesese, între altele, şi nişte 
gloanţe din cadavrul unui bărbat ce plutea în apă, lîngă cabană. în urma testelor de laborator ele se dovediseră a 
proveni dintr-o armă înregistrată pe numele detectivului particular Jack Moretti. 

In paralel, o altă echipă reuşise identificarea cadavrului. Bărbatul ucis se numea Kurt Moskowitz şi făcuse parte 
din acelaşi corp de mercenari ca şi Luis Mendez. Cei doi fuseseră foarte apropiaţi şi se presupunea că, într-o 
vreme, întreţinuseră raporturi sexuale împotriva naturii. Această afirmaţie, coroborată cu rezultatul anchetei 
preliminare privitoare la moartea violentă a lui Luis Mendez, conduseseră la ipoteza că mercenarul Kurt 
Moskowitz îl asasinase pe Mendez pentru a intra în posesia bijuteriilor. Cum el, la rîndul său, fusese ucis de Jack 
Moretti, concluzia care se impunea era una singură... 

Furia lui Derek nu cunoştea margini. Avea deja în buzunar mandatul de arestare. Deocamdată, nu 
reuşise să-l folosească. însă locotenentul Derek era un poliţist tenace, care nu se lăsa prea uşor învins. 
18 

In noapte, peisajul mexican avea un aspect selenar. Coline aride se înălţau în zare, parcă decupate pe 
cerul negru împînzit cu stele. Cîmpia era bolovănoasă, pustie, cu smocuri de iarbă aspră şi cactuşi 
încremeniţi ca nişte santinele ale veşniciei. Panglica de asfalt a autostrăzii despica orizontul, tot mai 
subţire, dispărînd în întuneric. 

Mergea de două ore şi începuse să simtă oboseala. Balamucul de la aeroport, forfota oraşului, tîrguiala 
exasperată cu cel ce îi închiriase maşina, iar acum monotonia drumului, îl făceau să nu se mai 
gîndească decît la un somn lung şi fără vise. 

Pînă la Valverde mai erau vreo 50 de mile. Spera totuşi ca în drum să găsească vreun motel. Avea 
nevoie de odihnă şi, totodată, era mai indicat să-şi facă apariţia în orăşel mîine dimineaţă, ca un turist 
obişnuit. 

Pentru o fracțiune de secundă, pe marginea şoselei sclipiră două puncte fosforescente şi un coiot o luă 
la fugă pierzîndu-se undeva printre cactuşi. Pescui de pe bord micul recipient de plastic, îi desfăcu 
dopul şi trase o sorbitură lungă de cafea. Prin geamul lăsat al portierei, curentul de aer abia mai reu~ 
şea să-i alunge toropeala. Refuza să se gîndească la caz. Era atât de moleşit, încît orice tentativă de 
genul 

ăsta devenea inutilă. De fapt, nici nu avea prea multe de pus la punct. Se va orienta la faţa locului... 

Deveni atent. Undeva în faţă, în dreapta şoselei, luceau cîteva luminiţe. Nu păreau a fi o iluzie. Apăsă pe 
acceleraţie şi, după cîteva minute, observă că luminile proveneau de la un grup de clădiri din marginea 
autostrăzii. O pancardă înconjurată de becuri multicolore afişa chipul unui mustăcios blond, cu coif şi armură, 
pictat probabil de unul dintre artiştii locali, în culori stridente, iar alături o inscrip-eţie anunţa : „Motel Cortez". 
Jack zimbi. Cam pompoasă denumirea pentru localul acela micuţ în spatele căruia se aglomerau cîteva căsuțe 
albe cu tencuiala scorojită şi lemnăria crăpată. 

Opri maşina lîngă pompa de benzină, In faţa crîşmei se aflau vreo trei limuzime rablagite şi o camionetă plină cu 
pepeni. Coborî.' De undeva, veni un iz de resturi alterate. Duduitul înfundat al unui generator electric răzbătea 
dintr-o coşmelie lipită de peretele clădirii principale. 

îşi făcu loc printre fişiile de hîrtie prinse de pragul superior şi iritră în local. O încăpere lată, cu podeaua de lemn. 
mese rotunde înconjurate de scaune fără spătar, iar în faţă o tejghea lungă, acoperită cu tablă de zinc. O instalaţie 
de bere, rafturi cu sticle, niulte goale, însă păstrate pentru frumuseţea etichetelor. Cîteva becuri pătate de muşte 
răs-pîndeau o lumină gălbuie deasupra puţinilor muşterii aflați la ora aceea tîrzie în încăpere. Nici unul <nu 
părea a fi turist. Mai degrabă zilieri, cine ştie pe unde. Tăceau cercetîndu-l curioşi. Auziseră probabil zgomotul 
maşinii şi aşteptaseră să vadă cine putea fi noul Venit. Jack se îndreptă direct spre tejgheaua din spatele căreia un 
individ pîntecos, măsliniu, cu părul negru, despărţit de o cărare exact pe mijlocul capului, îl privea cu un zîmbet 
uleios ce se 

accentua pe măsură ce Jack se apropia de el. Ghicise imediat că avea de a face cu un străin. Termină de şters 
ultima halbă, o puse pe tava de alături şi se aplecă cu coatele pe tejghea. 

— Fiţi bine venit, senor, la motelul nostru ! American ? 

Jack confirmă din cap. Ochii pîntecosului luciră. 

— Turist? 

— Da, confirmă din nou Jack, uitîndu-se spre halbele de pe tejghea. Ar fi dorit o bere rece, însă curăţenia 
îndoielnică a recipientelor îl făcu să renunţe. 

Barmanul se răsuci şi luă de pe raftul din spate o sticlă verde. 

— Tequila, seiîor ? întrebă cu acelaşi zîmbet greţos, încercînd să închege un început de conversaţie. Face bine 
după un drum lung. 

Jack culese un păhărel şi—1 puse în faţa sa. 

— Mă simt destul de obosit. Se poate înnopta aici ? 

— Bineînţeles, îl asigură pîntecosul umplînd paharul. E cel mai bun motel din regiune. Nici la Val-verde nu veţi 
găsi ceva mai de soi. 

Jack zîmbi în sinea lui, dar nu comentă. Luă o feliuţă de lămîie din farfurioara de pe zinc, o frecă pe dosul palmei 
stingi, apoi presără sare pe pielea umezită. Linse puternic dosul mîinii şi goli dintr-o sorbitură păhărelul. Zeama, 
sărat-acrişoară, atenua într-o oarecare măsură tăria alcoolului. Simţi o căldură plăcută răspîndindu-i-se în trup. 
Barmanul îşi ascunse zîmbetul. Muşterii lui obişnuiţi nu prea apelau la rafinamente din astea. 

— Doriţi să mîncaţi ? Mai putem găsi o porţie de Gaucho Grills. 

Jack acceptă şi se aşeză la una din măsuţele libere, cu spatele la perete. Pîntecosul îi aduse păhă- 

relul, sticla şi farfurioara cu lămîie, apoi deschise uşa din spatele barului. 

— Lola ! Un Gaucho ! Repede ! 

Jack îşi umplu paharul şi aprinse o ţigară. Privi în jur fără ostentaţie. La una din mese erau doi ţipi în salopete 
prăfuite cu o mulţime de halbe goale în faţă, la alta patru indivizi care, după ce se saturaseră să-l examineze, îşi 
reluaseră jocul. într-un colţ văzu cu surpriză o fată. Nu părea deloc o pasăre de noapte. Purta o pereche de blugi 
retezaţi deasupra genunchiului, un tricou ce-i punea în evidenţă sinii frumoşi şi o geacă subțire de vînt. Alături de 
ea, rezemat de perete, era un rucsac pe jumătate gol, decolorat de soare. Fata îi observă privirea şi îşi plecă ochii 
în farfurie. Era brunetă, cu părul împletit într-o coadă la spate. Chipul ei avea o frumuseţe stranie. Prezenţa 
rucsacului îl făcu pe Jack să presupună că făcea autostopul, însă singurătatea ei nu putea fi chiar atît de uşor de 
explicat. 

Gîndurile îi fură întrerupte de apariția unei femei planturoase, cu fustele învolburate, care îi puse în faţă o 
farfurie imensă cu friptură, sosul picant şi un coşuleţ cu pîine. Scoase din buzunarul fustei tacî-murile şi le aşeză 
cu grijă lîngă farfurie. 

— Poftă bună, serior ! 

Jack mormăi a mulţumire şi Lola se retrase la fel de intempestiv precum apăruse. Friptura răspîndea un miros 
apetisant. Sorbi încă o gură de tequila şi începu să mănînce. Sosul era dinamită. Abia acum realiză cît îi fusese de 
foame. 

în colţul ei, fata isprăvi cu cina şi se ridică de la masă îndreptîndu-se spre ieşire. în drum însă, unul dintre tipii ce 
jucau cărţi, un individ solid cu o ţigară de foi în colţul gurii, întinse mîna la spate şi o prinse de braţ în momentul 
în care trecea pe lîngă el, fără ca măcar s-o privească. Tovarăşii lui încremeniră şi 

buzele li se arcuiră a rînjet. Fata încercă inutil să se desprindă din strînsoare. Individul se întoarse £ncet spre ea şi 
îi vorbi fără să lase trabucul dintre dinţi. 

— Te grăbeşti, chiquita ? Nu vrei să-i dai un pupic lui Julio ? 

Jack încetă să' mai mănînce. Pîntecosul de la bar îşi făcu de lucru cu halbele de bere, iar tipii în salopete plecară 
capetele. Dar comesenii oacheşului chicoteau dîndu-şi ghionturi. 

— Mă doare ! Lasă-mă ! se zbătu fata cu chipul înroşit de spaimă. 

— Eşti prea sălbatică ! Ai nevoie de un bărbat să te liniştească, rînji individul, trăgînd-o spre el. Iţi vreau binele, 
chiquita, hai, dă-mi un pupic. 

Fata se uită disperată în jur, apoi încercă să-i desfacă degetele încleştate pe braţul său. 

— Dă-mi drumul ! înţelege odată ! Mă doare, ţipă ea disperată, spre hazul celor de la masă/ 

Jack lăsă cuțitul şi furculiţa lîngă farfurie, îşi şterse buzele cu şerveţelul, apoi se ridică de la masă şi făcu cîţiva 
paşi spre mijlocul încăperii. Cei patru îl priviră curioşi. 

— Dă-i drumul fetei, Julio, spuse liniştit, fixînd ochii negriciosului. Nu-i frumos să bruschezi femeile. 

— Ce spui, gringo ? făcu Julio uimit, scoţîndu-şi ţigara dintre dinţi şi punînd-o cu grijă pe marginea mesei. Zici 
s-o las din mînă pe puicuţa asta ? Trase brusc fata încolăcindu-i mijlocul cu braţul drept şi o lipi de el. Cu stînga 
începu să-i mîngiie coapsele. Te pomeneşti că ai vrea tu să guşti din pulpitele astea... 

în ochii tinerei apărură lacrimi. începu să dea cu pumnii în umerii mexicanului, însă zbaterea ei nu făcea decît să 
mărească hazul celor patru meseni. 

— lartă-mă, Julio, dar insist să-i dai drumul, zise Jack şi vocea îi sună rece de astă dată. 

Rînjetul lui Julio dispăru subit. 

Din spatele tejghelei, barmanul strigă îngrijorat. 

— Seriores, hei, senores ! N-are rost să vă certaţi, ce Dumnezeu ! Se poate întîmpla o nenorocire. 

Nimeni nu-l luă în seamă. Sprîncenele lui Julio se arcuiră şi pe tîmple începură să-i apară broboane de sudoare. 
Dintr-o singură smucitură aruncă fata peste una din mese, fără să se mai uite la ea. Ochii îi rămăseseră fixați pe 
faţa lui Jack. 

Fata gemu înăbuşit lovindu-se de masă, însă îşi recapătă echilibrul şi culese micul ei rucsac de pe podea. 
Şchiopătînd, se depărta de grupul mexicanilor. Jack recepta privirea ei încărcată de recunoştinţă, dar pricepu că 
spectacolul nu se terminase. 

— Mulţumesc, Julio, zise voind sa se întoarcă la friptura rămasă neterminată. 

Mexicanul însă avea alte gînduri. Se ridică de la masă şi veni înspre el. 

— Ascultă, gringo ! Mi-ai stricat cheful şi lucrul ăsta mă face foarte nervos, înţelegi ? Ochii îi luceau ca nişte 
tăciuni aprinşi. 

Pe feţele amicilor săi reapăru voioşia. 

Jack rămase pe poziţie, cu simţurile încordate. Mexicanul duse iute mîna la brîu şi în palmă îi luci lama unui 
cuţit. 

— Iartă-l, Julio, se rugă de el pîntecosul de la bar fără a părăsi tejgheaua. Sau cel puţin duceţi-vă afară ! Nu-mi 
pune poliţia pe cap, Julio. 

— Gura, umflatule ! scrîşni Julio concentrîndu-şi atenţia asupra lui Jack. Rînjetul scîrbos îi apăru din nou pe 
buzele groase. 

— Acum să vedem, gringo, cît eşti de curajos. Pun pariu că-ţi dai drumul înainte ca să-ţi fac eu cep. 

Schimbă rapid cuțitul dintr-o mînă în alta, apoi începu să-l rotească, apropiindu-se cît mai mult. 

Jack avansa piciorul drept în faţă şi se pregăti de ripostă. Urmărea permanent ochii mexicanului, deşi acesta 
încerca să-i distragă atenţia cu jocul cuţitului. Ştia că ochii adversarului îi vor fixa punctul spre care va pleca 
lovitura cu o fracțiune de secundă mai înainte, suficient însă pentru a fi parata. Julio nu se grăbea. Se pare că ştia 
şi el foarte bine regulile jocului. Jack se gîndi că n-ar strica să-l irite puţin pentru a-l face să acţioneze în pripă. 
— Julio, fii atent cu cuțitul, s-ar putea să te tai. 

Ochii mexicanului se îngustară sîngerii şi tâmplele i se acoperiră de transpiraţie. Explozia nu în-tîrzie mult. 

— Vreau să-ţi văd culoarea sîngelui, america-nule ! urlă. 

Intr-o fracțiune de secundă, Jack îl văzu fixîn-du-i abdomenul: încrucişa mîinile în faţă parînd lovitura. Continuă 
mişcarea prinzînd ca într-un cleşte încheietura negriciosului şi-l lovi cu latul piciorului deasupra gambei, 
răsucindu-i în acelaşi timp mîna la spate. Julio se prăbuşi urlînd de durere şi de furie, cuțitul îi zbură undeva sub 
o masă, faţa îi atinse podeaua. Jack tremura de încordare. Ţinea braţul mexicanului în poziţie aproape verticală. 
începu să-l răsucească lent, pînă ce auzi încheietura trosnind. Mexicanul scoase un muget de durere. Amicii lui 
ţişniră în picioare cu şişurile în mîini. Jack îi dădu drumul lui Julio şi făcu un pas înapoi. Situaţia devenea critică. 
Simţi cum îl cuprinde furia. Nu avea altă soluţie decît să scoată pistolul şi lucrul acesta era inacceptabil. îşi vor 
da seama imediat că nu e un turist obişnuit, iar mîine zvonul se va răspîndi cu siguranţă în Valverde. Orăşelul era 
mic şi oamenii vorbeau. 

Cei trei se răsfirară încercînd să-l ia prin surprindere. Julio se ghemuise pe podea gemînd. Din spatele tejghelei, 
pîntecosul urmărea scena cu ochii holbaţi. Jack duse mîna la piept spre tocul pistolului, dar în acelaşi moment un 
strigăt îl încremeni. 

— Rămîneţi pe loc ! 

Mexicanii se opriră şi priviră speriaţi spre uşă. 

Fata strîngea cu amîndouă mîinile patul unui pistol mic, cu butoiaş, pe care îl îndrepta tremurînd de emoție, cînd 
spre unul, cînd spre celălalt. Ochii negri şi paloarea feţei îi dădeau un farmec aparte. Se trase din dreptul intrării 
şi arătă cu ţeava armei spre Julio. 

— Luaţi-l de aici şi căraţi-vă ! 

Mexicanii încă şovăiau, dar cînd auziră zgomotul piedicii trase, înţeleseră că e mai bine să asculte ordinul ei. 11 
culeseră pe Julio de jos şi îl tîrîră afară. Privirile le erau pline de ură. Cîteva clipe mai tîr-ziu se auziră pocnetele 
unui motor hîrbuit şi scrîş-netul pneurilor. Fata aşteptă pînă ce zgomotul maşinii se pierdu în noapte şi abia 
atunci se lăsă moale pe unul din scaune izbucnind în plîns. Degetele îi rămăseseră încleştate pe armă. 

Jack se aşeză lîngă ea. 

— [ți mulțumesc,- spuse cu glas liniştitor şi îi luă încet pistolul din mîini. Puse piedica la loc, apoi aşeză arma pe 
masă în faţa ei. 

Fata îl privi pe sub sprîncene şi îşi. şterse ochii cu mîneca bluzonului. 

— Eu trebuie să-ţi fiu recunoscătoare, zise cu glasul întretăiat de suspine, apoi adăugă mai mult pentru sine : N- 
aş fi putut să trag... 

— Ştiu, zise Jack. Din fericire, ei nu şi-au dat seama de asta. 

— N-am tras niciodată cu arma. 

— Pistolul ăsta nu-i al tău ? Fata clătină din cap. 

— E al prietenului meu..., al fostului meu prieten... 

— Ți l-a lăsat el ? 

— E o poveste lungă..., zise fata şi îl privi cercetător. 

Jack înţelese că întrebările lui începuseră să semene cu un interogatoriu şi renunţă.'Tăcură amîndoi. Pîntecosul de 
la bar se apropie de măsuţa lor. 

— Regret, domnule ! Sper că treaba cu beţivii ăia nu v-au schimbat planurile. Rămîneţi la noi peste noapte, nu-i 
aşa ? 

Jack dădu din cap evitînd să-l privească. Tonul lui mieros îl călca pe nervi. 

— Aveţi căsuţa nr. 3," zise individul şi puse o cheie în faţa lui. 

— Mulţumesc, îl expedie Jack rece şi se întoarse spre fată. Cred că un pahar cu tequila ţi-ar face'bine. 
Aduse de la bar un păhărel. îl umplu. îşi turnă şi lui, apoi ciocniră. Le dădură pe gît dintr-o singură sorbitură. 
Fata îşi duse mîna la piept şi expiră adînc. In obraji începu să-i revină culoarea. 

Jack îşi dădu seama că se simte bine în compania ei. Poate era şi efectul rachiului, dar nu conta... 

— Cum te numeşti ? o întrebă umplînd din nou paharele. 

— Alexandra. Spune-mi Al. Tu ? 

— Jack. Călătoreşti singură ? 

— Deocamdată. 

!—m Nu ţi-e teamă? 

— N-am de ales. 

— Nu înţeleg... 

— Ti-am spus, e o poveste lungă şi sînt prea obosită acum... "De fapt, vreau să uit, ăsta-i adevărul.., 

— tartâ-mă, n-am vrut să te supăr. 

Fata sîmbi trist şi se ridică de la masă. Culese arma şi o puse în buzunarul bluzonului. 

— Mi-e somn. Scoase o cheie din buzunar şi privi bucăţica de metal agăţată de ea. Am căsuţa nr. 2. 

Jack se ridică şi el. m— Te conduc. 

— Chiar vroiam să te rog... 

Pîntecosul zîmbi subţire, urmărindu-i cum ies, apoi făcu un semn din ochi celor doi ţipi în salopete, aflaţi încă la 
măsuţa plină cu halbe goale. Indivizii rînjiră cu subînţeles. 

Liniştea nopţii era doar arareori tulburată de strigătele îndepărtate ale coioţilor. Pe cer, Calea Lactee strălucea în 
toată splendoarea ei. Aerul era curat şi răcoros. 

Lumina stelelor era suficientă pentru a distinge numerele căsuţelor. Jack aşteptă pînă ce fata deschise uşa şi îşi 
aruncă rucsacul în cameră. Luă o ţigară din pachet şi o aprinse. Era o noapte minunată. Alexandra apăru în prag 
şi chipul ei i se păru din nou de o frumuseţe tulburătoare. 

— Noapte bună, şopti ea cu o strălucire nedefinită în ochi. 

— Noapte bună, îi răspunse Jack, apoi, neştiind ce să mai adauge, se îndreptă spre căsuţa lui. 

Intră în bungalow, aprinse becul şi cercetă cu o strîngere de inimă interiorul mizer al camerei. O măsuţă cu două 
scaune scorojite lîngă fereastră, un pat mare- de fier în mijlocul încăperii, un cuier şi, în spatele unei draperii 
zdrenţuite, un WC şi o chiuvetă ruginită. Pereţii erau acoperiţi c-uun tapet jerpelit, plin cu inscripții. 
Singurul lu- 

cru care îl linişti într-o oarecare măsură era aşternutul curat, proaspăt apretat şi răcoros. Se dezbrăcă rapid, stinse 
lumina şi se vîrî în pat. 
Somnul însă nu-i venea, deşi oboseala drumului începea să se facă simțită. încercă să contureze un plan de 
acţiune pentru a doua zi, însă nu reuşi să se concentreze. Chipul fetei îi apărea insistent în faţa ochilor, deşi 
încerca din răsputeri să nu se mai gîndească la ea. . Deodată auzi un ciocănit uşor. Sări din pat şi merse la uşă cu 
paşi de pisică. Se trase în dreptul tocului şi culese pistolul de pe scaun. Nu era exclus ca mexicanii să se fi întors 
să-şi ia revanşa. 
Ciocănitul se repetă, de data aceasta mai insistent. 
— Cine e? întrebă repede pentru ca cel de afară să nu aibă timpul să localizeze vocea. 
— Alexandra... 
Deschise uşa cu precauţie. Fata era singură şi zîmbetul ei părea încurcat. 
— Mi-e teamă să dorm acolo..., şopti ea. 
Jack deschise larg uşa. O privi fără să zică nimic şi îi mîngiie obrazul catifelat. Apoi se dădu la o parte, făcîndu-i 
loc să treacă. încuie uşa şi se vîrî din nou în pat. în lumina stelară ce pătrundea prin fereastră o văzu pe 
Alexandra dezbrăcîndu-se încet. Pielea îi lucea de argint şi corpul ei avea curbe perfecte. 
Se strecură alături de el şi i se ghemui la piept. Jack închise ochii şi-i ceru iertare lui Hellen. Apoi se întoarse 
spre Alexandra şi o strînse în braţe... 

N 157 


19 


Mergeau cu 60 de mile la oră. Părul Alexandrei flutura în vînt şi faţa trăda un amestec ciudat de bucurie şi 
tristeţe. Sub soarele incendiar, asfaltul şoselei făcea ape-ape. în aer se simţea deja miros de ocean. 

Peisajul se schimbase. Locul pustietăţii fusese luat de plantaţii întinse de pepeni, tomate şi ardei, pe care 
forfoteau zilierii în obişnuitele lor costume de pînză albă, cu feţele ascunse sub pălării de pai uriaşe. Din loc în 
loc, printre pilcurile de copaci se zăreau fermele, marea lor majoritate construite în stilul tradiționalelor 
haciendas. 

Şoseaua urca într-o pantă lină. Ajunşi în vîrf, orizontul se lărgi brusc oferind o privelişte minunată, Alexandra 
scăpă o exclamaţie de uimire. Valverde se întindea, cochet şi strălucitor, de-a lungul coastei. Vile superbe, 
palmieri, cazinouri şi restaurante. La țărm pluteau iahturi elegante şi dincolo de ele, cît vedeai cu ochii, se 
întindea imensitatea de turcoaz a oceanului. Singurul lucru care strica impresia plăcută sau, dimpotrivă, accentua 
pitorescul aşezării, erau -suburbiile printre care, acum, treceau în viteză. Cartiere înţesate de cocioabe 
dărăpănate, carcase ruginite de maşini şi rulote, copii murdari, frînghii cu rufe puse la uscat, prăvălii şi cîrciumi 
sordide, gunoaie, praf, muşte, ţînţari. 

Pe măsură ce înaintau spre centrul oraşului, străzile deveneau mai largi, casele mai îngrijite, din cînd în cînd 
apărea un magazin universal din beton şi sticlă. 

Cîteva minute mai tîrziu virară pe şoseaua de coastă. Cartierul de lux se afla ceva mai la Nord. 

Jack hotărî că nu era prudent să-şi facă apariţia pe acolo deocamdată. Se mulțumi să caute o parcare pe undeva 
prin centru. îl amuza impresia de amalgam arhitectonic. Casele în stil spanibl alternau cu magazine moderne, dar 
şi cu construcţii a căror tencuială albă căzuse demult şi ale căror geamuri erau înfundate cu cartoane. Pe toate 
străzile mişunau negustori ambulanți, zilieri în căutare de lucru, turişti în bermude şi ochelari de soare. Moretti 
opri în dreptul clădirii albe cu două etaje şi o intrare cu parasolar din pînză multicoloră. Pe firma verticală se 
putea citi „Hotel Moc-tezuma". Nu părea pretenţios, dar nici mizerabil. Alexandra se pregătise să coboare, însă 
Jack o împiedică prinzînd-o de braţ. Amînase tot drumul discuţia asta, dar acum nu mai avea încotro. 
— S-a întîmplat ceva, Jack ? îl întrebă ea, ne-înţelegîndu-i gestul. 

— AL, pînă acum nu te.-am întrebat încotro vrei să mergi... 

Faţa ei se posomori. 

Mi-e indiferent, credeam... 

— îmi pare rău, zise Jack privind-o în ochi. Nu putem rămîne împreună. 

— De ce ? Te-ai plictisit de mine ? m— Nu-i vorba de asta. 

m— Atunci ? 

— N-am venit aici în vacanţă. Am nişte treburi de rezolvat. 

m— Şi crezi că te-aş încurca ? Jack oftă. 

— Al, înţelege-mă, .sînt foarte presat de timp. 

— Iartă-mă, Jack, murmură ea cu tristeţe. De fapt, presimţeam că aşa se va întîmpla. Nu ştiu de ce, azi-noapte 
mi-am închipuit că..., în ochi îi apărură lacrimi. Jack îi aranja o şuviţă de păr rebelă. 

159— Nu te mint. Al. E imposibil... \ 

— Stai liniştit, tu nu ai nici o vina. Asta e norocul meu... Nu pot fi toți oamenii fericiţi. 

Jack nu găsi ce să mai spună. Se simţea stîn-jenit şi chiar uşor iritat. îi era milă de ea, dar nu putea s-o păstreze 
lîngă el. Ar fi fost prea periculos. Pentru amîndoi. 

Alexandra cobori şi-şi luă rucsacul de pe bancheta din spate. Zîmbi palid. 

— Oricum, îți mulțumesc că m-ai adus pînă aici ! Ocoli maşina şi se opri lîngă portiera lui. 

— Sper că nu te va deranja să stăm la acelaşi hotel. Dacă vrei, ne putem preface că nu ne cunoaştem. 

Jack cobori şi el şi o privi în tăcere. Apoi o prinse de umeri şi se îndreptă spre intrarea în hotel. Luară totuşi 
camere separate. 

20 

O oră mai tîrziu Jack părăsi orăşelul. Aflase chiar de la recepţionerul hotelului că în Valverde funcţiona o filială 
a companiei „Bennet S.T." şi că această filială obişnuia să folosească pentru transporturile ei micul aeroport din 
apropierea localităţii. 

Zări curînd în mijlocul cîmpiei aride cîteva hangare minuscule şi un turn de control. Vira pe drumul lateral şi se 
îndreptă într-acolo lăsînd în urmă un nor de praf. Căldura toridă lichefia aerul făcîndu-l aproape respirabil. 
Ajunse la bariera de lemn ce marca intrarea în aşa-zisul aeroport. De o parte şi de alta se închidea un gard 

din plasă de sîrmă. Turnul de control făcea corp 

comun cu o clădire austeră, veche, iar dincolo de ci se aflau cele cîteva hangare. O pistă acoperită de praf, 
mărginită de reflectoare mîncate de rugină pornea din dreptul turnului şi se pierdea undeva departe spre munţii 
din zare. 

Moleşit de căldură, un militar apăru din ghereta de lingă barieră şi îl cercetă plictisit. 

Jack cobori şi se îndreptă spre el. 

— Buenos dias. Doresc să vorbesc cu comandantul. 

Soldatul, apatic, îi arătă baraca de cărămidă, apoi se retrase în gheretă şi luă receptorul telefonului cu circuit 
închis. 

Jack se îndreptă spre clădirea principală. Cînd ajunse în apropierea ei, după colţ se ivi un ofiţer vînjos, de vreo 40 
de ani. care veni spre el pri-vindu-l cu o nedisimulată curiozitate. Jack îşi scoase legitimaţia şi i-o întinse. 

— Jack Moretti mă numesc. Sînt detectiv particular în New Orleans. 

Sprîncenele stufoase ale ofițerului se arcuiră a mirare. Cercetă actul şi i-l înapoie. 

— Cu ce vă pot ajuta, domnule Moretti ? 

— Mă ocup de cazul avionului companiei „Be-nnet S.T." care s-a prăbuşit acum cîteva zile. Bănuiesc că sînteţi 
la curent... 

Pa faţa ofițerului trecu o umbră. 

— Am avut un prieten foarte bun care a murit în accidentul ăsta. Mai avea puţin şi ieşea la pensie... 

— N-a fost un accident. 

— Cum ?! 

— N-a fost un accident. Totul a fost plănuit de unul din membrii echipajului. Luis Mendez. 

11 — Timpul Hienelor 


— Mendez, repetă înnegurat celălalt. De la bun început nu l-am înghițit pe tipul ăsta... Dar a murit si el. nu-i asa 
9 

— „Da. 

— ŞI totuşi ce vă aduce la mine ? Din cîte văd, cunoaşteţi mult mai multe amănunte decît au a-juns la noi. 

— Afacerea e destul de complicată. Am aflat că în acel avion se mai afla şi o geantă diplomat destinată unui 
anume locotenent Kowalski. 

— Da, a adus-o un poliţist în ultimul moment. 

— Ştiţi cumya ce conţinea ? 

— Nişte documente referitoare la un caz pe care îl cerceta aici tipul. Zicea că nu le poate expedia prin poştă. 
Erau foarte importante. Mai mult nu ştiu. 

— Spuneţi că cel care le-a adus era poliţist ? 

— Da. Cel puţin aşa scria pe legitimaţia lui. Pare-mi-se tot din New Orleans. 

— Vă amintiţi cumva cum se numea ? 

— Howard... Johnson. Ba nu, Johnston. Chiar m-a frapat t-ul. Dar... e inutil să-l căutaţi. 

Jack nu înţelese. 

— E mort, continuă ofiţerul. Intîmplător chiar eu l-am identificat... Dacă acele date din legitimaţie reprezentau 
identitatea lui reală... 

Pentru cîteva clipe Jack rămase interzis. Iar se repetă povestea asta absurdă cu asasinatele la locul cărora el 
ajungea întotdeauna cu cîteva ore mai tîrziu... începea să-l cuprindă exaspterarea. 

— Cum s-a întîmplat ? întrebă încercînd să-şi recapete stăpînirea de sine. 

— A fost călcat de un camion, seara trecută. Autorul accidentului, ca şi victima, nefiind cunoscuţi ş-a prezentat 
evenimentul pe postul local de 

televiziune, în speranţa că se va găsi vreun martor. Cînd am văzut figura victimei, mi-am dat seama imediat că e 
tipul care venise atunci cu servieta la aeroport. Am dat telefon la poliţie şi le-am comunicat ce ştiam. 

— Asta e tot ? făcu Jack dezamăgit. 

— Îmi pare rău, ridică din umeri ofiţerul. 

— Jack rămase pe gînduri. Ceva totuşi era neclar în afacerea asta. 

— Nuvi se pare ciudat că Johnston n-avea nici un fel de acte asupra lui în momentul accidentului ? 

— M-am gîndit şi eu la lucrul ăsta. în plus, mi se pare curios că,< deşi era poliţist, cei de aici nu ştiau de 
ancheta lui... 

— Asta se poate explica. Presupun că lucra acoperit... 

— Atunci e explicabil şi că nu umbla cu actele la el.... 

— Nici chiar sub nume fals ? Mă îndoiesc. Ofiţerul rămase pe gînduri, acaparat de acest 

joc al presupunerilor. După un timp opina : 

— Există şi posibilitatea să fi avut acte false, dar poliţia descoperindu-le neautenticitatea, a omis să mai adauge 
acest amănunt în comunicatul de la televizor. 

— Ar fi o ipoteză plauzibilă, acceptă Jack, fără să fie pe deplin convins. După un moment de tăcere, dădu curs 
unei idei ce îi venise chiar atunci în minte. Domnule... 

— Orellana. Căpitan Orellana. 

— Domnule Orellana, credeți că aş putea să aflu unde a locuit Johnston ? 

— Aici, în Valverde ? 

— Da. 

Căpitanul rămase încurcat. 

— Nu ştiu... Aş putea să-l întreb pe Martinez, şeful poliţiei... ne cunoaştem de cînd eram mici... dar în ultima 
vreme relaţiile noastre s-au răcit destul de mult... 

— Altă soluţie nu există ? La televiziunea locală poate ştie cineva... 

— E chiar atît de important ? 

— Ar putea fi... 

Căpitanul îşi netezi cu un gest reflex mustaţa. Privi undeva, spre munţii albaştri din zare, apoi se hotărî. 

— Fie. O fac pentru Harris... Bietul bătrîn, un sfîrşit atît de crud... Aşteptaţi-mă aici ! Mă duc să-i dau un telefon 
lui Martinez... 

Jack rămase singur. îşi scoase batista şi îşi tampona faţa brobonită de transpiraţie. Micul aeroport, pustiu şi 
prăfuit, părea scos în afara timpului. 

Căpitanul reveni destul de repede. 

— Am vorbit. Martinez n-a fost prea amabil, dar, ţinînd cont că l-am ajutat la identificarea cadavrului, şi-a 
călcat pe inimă şi mi-a spus. Johnston a locuit ultimele zile la hotelul „Paradis. Zîmbi. Nu vă luaţi după nume. 
— Mulţumesc, domnule căpitan. 

Orellana dădu din cap şi rămase pe loc pînă ce îl văzu ajungînd la maşină. Cînd demară, îi făcu un semn scurt de 
adio cu mîna şi se întoarse la postul său. . 

Bulevardul Monte jo, aerisit, cu două rînduri de palmieri pe margini, ducea de-a dreptul spre țărm. Clădirile albe, 
înghesuite, îi dădeau un aer uşor desuet. Hotel „Paradis" avea în faţă o împrejmuire îngustă, cu cîteva mese, 
pustii acum din cauza căldurii. Opri în fața intrării. Un puşti murdar se repezi spre maşină, dar, negăsind nici o 
valiză pe care s-o poată căra, se ţinu de el pînă la uşa hotelului căpătînd pentru osteneală o monedă de 50 de 
cenți. Holul era îngust, clar răcoros. în faţă scările, în' stînga liftul, în dreapta recepţia. Un metis, într-o cămaşă 
roşie, înflorată, apăru din spatele unei draperii de pînză şi veni la tejghea. îl privi uşor nedumerit de absenţa 
bagajelor. 
— Cu ce vă putem servi, domnule ? 
Jack îl privi în ochi, încercînd să-i descopere disponibilitatea de cooperare. 

— Aţi avut un client, Howard Johnston... Cel care a fost găsit mort seara trecută... 
Metisul deveni reticent. 
— Sînteţi poliţist ? 
— Nu. Să zicem un. prieten de-al lui Johnston. îmi poţi spune ceva despre el ? 
— Regret, domnule, dar nu oferim relaţii despre clienţii noştri.fAdresaţi-vă poliţiei. 
Jack îşi dădu seama că nu păşise cu dreptul. Scoase din buzunar un argument universal şi! îl puse pe tejghea. 
Metisul privi bancnota şi rigiditatea îi dispăru. O făcu repede ascunsă într-unui din sertare. Faţa i se umaniza. 
— Prea multe nu ştiu. Domnul Johnston dispăruse pur şi simplu cu cîteva zile în urmă. Chiar 

mă întrebam dacă se mai întoarce. I-am păstrat totuşi camera fiindcă avea cîteva lucruri acolo şi, oricum, o 
achitase anticipat. Jack rămase contrariat. 

— Spui că nu l-ai mai văzut de trei zile ? Am înţeles că abia aseară a fost accidentat... 

— Aşa am văzut şi eu la televizor. 

—m Poate nu erai de serviciu cînd pleca sau se întorcea el. 

— Am vorbit şi cu colegul meu. De fapt, camerista a găsit alaltăieri patul nedesfăcut şi mi-a spus. Ştiţi,' mai sînt 
clienţi care pleacă fără să plătească. Nu era cazul lui. 

— Altceva ai mai observat ? 

— Nu... Adică... Azi dimineaţă, după ce a terminat don Martinez percheziţia, la vreo oră a mai venit un tip care 
a întrebat de Johnston. 

— Cum arăta ? 

— American. La vreo cincizeci de ani. Un individ obişnuit, destul de antipatic. Şi zgârcit... 

Jack pricepu aluzia. 

— Aş vrea să văd şi eu camera lui Johnston, zise scoțînd încă o bancnotă, identică cu prima. 

Metisul făcu o figură dezolată. 

— E inutil. Don Martinez a luat toate lucrurile tipului. 

— Nu-i nimic. 

Bancnota dispăru de pe tejghea şi metisul puse în locul ei o cheie. 

— Cum doriţi. Etajul al doilea, camera 206... Puteţi folosi liftul, mai zise el amabil, însă Jack urca deja treptele 
două cîte două. 

Camera 206 era în capătul culoarului. Sărăcăcioasă, dar curată. Un pat dublu, de mijloc, o măsuţă cu un televizor 
arhaic deasupra, un dulap, grupul sanitar. Ferestrele dădeau spre o curte in- 

terioară, brăzdată de frînghii cu rufe puse la uscat. Jack încuie uşa, privi încă o dată cu atenţie în jur, 
apoi se apucă de lucru. Luă la rînd, cu răbdare, fiecare obiect din inventarul camerei şi îl purifică pe 
toate părţile. Mocheta, crăpăturile podelei de lemn, cuvertura, aşternuturile, salteaua, fiecare îmbinare 
a patului, şifonierul, sertarele, oglinda, îi desfăcu şuruburile de prindere pentru a vedea dacă nu se 
ascunde ceva între ea şi suporturile de lemn. Urmară perdelele, galeria, pervazul ferestrei apoi măsuţa, 
televizorul — îi desfăcu partea din spate, pereţii, fiecare cută a tapetului, fiecare umflătură, lustra, 
orice loc, cîţ, de mic, cît de insigne-fiant, în care s-ar fi putut ascunde ceva. Nu se lăsa demoralizat de 
absenţa urmelor. Nu se grăbea, nu trecea nimic cu vederea. Percheziţia presupune şi ea o anumită artă. 
O încordare a simţurilor, dar şi o anume detaşare a gîndirii. E imposibil ca un om care a stat mai mult 
timp într-un loc să nu lase urme. Nu neapărat materiale. Locul păstrează amprenta personalității celui 
ce a trecut pe acolo. Bineînţeles, dacă a rămas un timp suficient pentru a se acomoda. E adevărat, o 
cameră de hotel nu înseamnă prea mult faţă de o locuinţă stabilă. Jack îşi repetă în minte aceste lucruri 
pentru a nu se descuraja. într-o locuinţă, fiecare obiect de mobilier, orice îmbinare a culorilor, orice 
carte îți pot oferi suficiente amănunte despre personalitatea celui ce vieţuieşte acolo şi, pornind de aici, 
cu puţină imaginaţie, poţi descoperi locurile preferate de acesta pentru a ascunde ceva de preţ. Aici 
însă urmele se întrepătrund, e foarte greu să găseşti ceva semnificativ. Mai ales după o percheziţie 
efectuată de poliţie. Totuşi întotdeauna există o şansă. 

Lucra concentrat şi abia cînd privi pentru ultima dată podeaua camerei observă că pata de lumină pătrunsă prin 
fereastră îşi schimbase mult poziţia. Privi ceasul. Trecuseră aproape două ore şi rezultatele de pînă acum erau 
nule. Intră în grupul sanitar. Chiuveta,- policioara, etajera din perete, fiecare crăpătură, fiecare şurub cercetate cu 
atenţie. WC-ul avea bazinul sus, aproape * de tavan. Urcă pe scaunul de ceramică şi băgă mîna în apă. Cu un 
oftat de resemnare constată că bazinul era gol. Urcă totuşi cu un picior pe suportul de hîrtie şi cu celălalt pe 
chiuvetă pentru a putea pipăi fundul bazinului* Tresări. Mîna îi atinse o bucată de metal în apropierea orificiului 
de scurgere. O scoase cu destulă dificultate. Era o cheie micuță, de metal cenuşiu. Absența oxidării indica faptul 
că nu fusese pusă acolo de foarte mult timp. Reveni în dormitor şi. se aşeză pe pat. Răsuci cheia în palmă, 
încercînd să înţeleagă cam ce fel de încuietoare s-ar putea deschide cu ea. Pe partea rotundă era stanţat un număr 
: 31. In rest, nici o altă inscripţie. Cheia era prea mică pentru a fi de la o yală obişnuită de uşă. Părea mai degrabă 
potrivită cu un fi'şet sau un seif. 

Jack o puse în buzunar şi îşi aprinse o ţigară. Tensiunea nervoasă începea să se risipească. Cercetă încă o dată 
camera, apoi rămase cu privirile în gol, gîndindu-se la Howard Johnston. Nu ştia nimic despre el. Sau aproape 
nimic. Aflase doar că era un agent bun, din moment ce i se încredinţase o misiune dificilă pe care trebuia să o 
ducă la îndeplinire de unul singur, într-o ţară străină. Se pare că tipul se descurcase pînă la un anumit punct. 
Descoperise nişte lucruri explozive, însă faptul că trebuise să apeleze la „Bennett S.T." pentru a transmite unele 
documente confidenţiale la New Or- 

leans demonstra că lucrurile nu stăteau tocmai în ordine aici, cu filierele obişnuite de telecomunicaţie. 
Se iveau apoi o mulțime de întrebări : de ce lucrase Johnston acoperit şi nu colaborase cu poliţia locală 
? Unde dispăruse timp de 3 zile ? Fusese moartea lui un simplu accident ? Şi mai ales : exista vreo 
legătură între oamenii lui Robert LeNoir şi documentele din geanta diplomat, sau aceştia o luaseră 
numai crezînd că în ea s-ar putea găsi lucruri de preţ ? De aici putea construi o ipoteză. Era posibil ca 
încă de la început Luis Mendez, după ce a intrat în posesia genţii, s-o fi deschis şi să-şi fi dat seama că 
documentele din ea reprezintă o mină de aur pentru un eventual şantaj. La fel Kurt Mos-kowitz, apoi 
oamenii lui LeNoir. 

Oricum sucea lucrurile, valoarea genţii era certă. Iar cel ce. luase bijuteriile, mai mult ca sigur păstrase 
şi diplomatul. 

Strivi ţigara în scrumiera de pe noptieră, se ridică şi ieşi din cameră. Deocamdată trebuia să descopere 
de unde provenea cheiţa. în timp ce cobora scările încercă să-şi imagineze unde ar putea ascunde un 
agent versat ca Howard Jonhston nişte documente importante fără a-şi asigura cel puţin un rînd de 
copii. Ținînd cont că Johnston lucra acoperit, trebuia ca locul să fie în aşa fel ales, încît depunătorul să 
nu atragă prea multă atenţie asupra lui. 

La recepţie, metisul îşi făcea de lucru cu un mic joc electronic. Cînd îl văzu pe Jack coborînd scările 
îşi privi ceasul şi fluieră a mirare. 

— Trei ore ! Crezusem că v-aţi hotărît să închiriaţi camera. Aţi găsit ceva ? 

Jack puse cheia camerei pe tejghea. 

— Nimic. 

— V-am spus eu, a trecut poliţia pe acolo dimineaţa. 

Jack dădu să plece, dar se opri la jumătatea gestului. 

— Dă-mi te rog un sfat ! 

Metisul ciuli urechile. Jack reveni la tejghea şi se aplecă spre el. 

— Am nişte documente pe care nu aş vrea să le las la hotel. Unde aş putea să le depun în siguranţă ? 
Am nevoie de un loc unde să nu fie nevoie de prea multe formalităţi. 

Recepţionerul îl privi neîncrezător. La urma ur-mei însă nu era treaba lui să afle mai mult. 

! — Ar fi nişte seifuri la gară, la Hotel „Royal", la „Caraibe”... sau la una dintre bănci. 

m— Mulţumesc amice, zise Jack şi mai scoase o bancnotă la vederea căreia metisul îi deveni cel mai 
devotat prieten. 

leşi în stradă şi urcă la volan. Soarele dogoritor rărise trecătorii. Era ora siestei. Găsi un Mac Donald, 
luă două sandwichuri la pachet şi o cutie de Coca-Cola de la gheaţă şi porni spre gară. 

La gară nu întârzie prea mult. Seifurile erau amplasate chiar în sala de aşteptare şi erau prevăzute 
numai cu cifru, fără cheie. Găsi destul de uşor hotelul „Royal". Aşezat pe țărm, ultraluxos, cu piscine 
şi terase largi, un hol strălucitor cu covoare grele şi candelabre de cristal. Individul de la recepţie îi 
explică pe un ton de superioritate că seiful hotelului e rezervat numai oaspeţilor stabilimentului. Jack îi 
arătă cheiţa, dar individul îi răspunse scorţos că n-are nici o idee de unde putea fi aceasta. „Caraibe” 
era tot pe țărm, tot elegant, dar nu de categoria „Royal"-ului. 

Un hol aerisit, cu ferestre uriaşe spre țărm, cu multe aranjamente florale. 

170 


Fata cu alură de manechin de la recepţie îi zîmbi profesional însă în ochii ei sclipea şi o anumită simpatie 
spontană care-l făcu pe Jack să regrete că nu venise aici ca simplu turist. Cheiţa nu corespundea celor înmînate 
oaspeţilor care apelau la serviciul de păstrare a obiectelor de preţ. Fata îi dădu un prospect cu băncile din oraş şi 
le sublime pe cele trei în care existau seifuri. 

Soarele începea să se lase spre orizontul de turcoaz. Jack simţi cum îl cuprinde îngrijorarea. Cu schiţa oraşului 
aşezată pe bancheta din dreapta, găsi destul de uşor sediul primei bănci. O clădire veche, în totală contradicţie cu 
construcțiile moderne din jur. Cîţiva palmieri îsi aruncau umbrele pe treptele de granit. Pătrunse prin uşa 
rotitoare într-un hotel larg, înalt, cu o mulțime de ghişee. Pe mijlocul sălii se aflau cîteva bănci de aşteptare si 
măsuţe cu reviste. Erau destul de putini clienţi. Zări în partea din stinsa, pe un perete întreg, şiruri suprapuse de 
seifuri. Se apropie şi le cercetă cu aparentă indiferentă. La prima vedere orificiul pentru cheie părea să se 
potrivească. Auzi zgomotul unor paşi în spate, se întoarse ca din întîmplare si văzu un tip rotofei, transpirat, care 
tocmai scotea din buzunar o cheie. Pentru o fracțiune de secundă reuşi să observe forma acesteia, atît cît apărea 
ea dintre degetele grăsunului Pulsul i se acceleră. Părea să corespundă. îl lăsă pe rotofei să scoată din seiful său o 
geantă de voiaj apoi începu să-şi scotocească buzunarele, timp în care aruncă o privire circulară în sală. Pe una 
din banchete se aşezase un individ între două vîrste, cu o pălărioară caraghioasă de pînză albă pe cap şi cu braţele 

albe ca brinza. Probabil un funcţionar în vacanţă care nu purta cămaşă cu mîneci scurte decît cîteva 
zile pe an, în concediu. Mai erau două femei cufundate într-o discuţie, un tip în maieu şi bermu-de, 
însă nici unul dintre aceştia- nu era atent la mişcările lui. In colţul opus al sălii observă totuşi un tip 
brunet în uniformă, cu pistol la centură şi cu un aparat de emisie-recepţie în mînă. înțelese că făcea 
parte din corpul de pază al băncii. Tipul îl privea destul de insistent şi Jack înţelese că nu era cazul să-i 
pună răbdarea la încercare. Găsi uşa cu nr. 31, scoase cheia şi o introduse în broască. Constată cu 
uşurare că se potrivea. Trase de miner şi seiful se deschise. 

înăuntru se afla un plic galben, mare, destul de umflat. în rest nimic. Luă plicul şi-l desfăcu. Conţinea 
o casetă video. îl închise la loc şi o porni spre ieşire. 

Brunetul din corpul de pază se urni din loc, în întâmpinarea lui. Jack ezită o clipă, însă îşi continuă 
drumul încercînd să nu-i acorde atenţie. Brunctul ajunse la cîţiva paşi de el, dar în acelaşi moment 
tipul cu pălărioara albă, surescitat, tăie calea paznicului. 

— Domnule, te rog, lămureşte-mă, zise el nervos întinzîndu-i măsliniului un formular. Sînt cîteva 
rubrici pe care nu le înţeleg... 

Brunetul îl privi neatent, se uită apoi la Jack, însă probabil că nu era nici el prea hotărît, aşa că dădu 
curs insistențelor tipului cu pălărioară, aban-donîndu-l pe Moretti. 

Jack ieşi afară abia reţinîndu-şi un oftat de uşurare. 

Parcă în faţa intrării şi privi mai mult din în-tîmplare faţada hotelului. La una din ferestrele etajului I, Alexandra 
îi făcu un semn scurt cu mîna. Suridea. Voise să pară un salut amical, însă Jack desluşi în el aşteptarea. 

Intră şi merse la recepţie. Uscăţivul, cu o vestă roşie peste cămaşă şi cu un papion îngust, grena închis, îl 
întâmpină cu aceeaşi privire alunecoasă. 

— Aş dori să închiriez un aparat video, îl aborda Jack pe un ton sec. Nu-i plăcea individul. 

— Avem. Imediat, zîmbi cu o amabilitate forțată uscăţivul şi dispăru pe uşa din spatele său. 


m Se întoarse imediat cu un player destul de uzat; —m Avem şi cu înregistrare dacă doriţi... ... — Nu, ăsta mi-e 
suficient, îl asigură Jack şi luă aparatul sub braţ. Făcu doi paşi, apoi se opri... : — Fă-mi un serviciu, te rog ! 
— Vă- ascult. 


mTimite un băiat să ia un buchet de orhidee pentru domnişoara de la 102... Mile treci în notă... 

— Am înţeles, senor, zîmbi complice uscăţivul şi îl strigă pe unul dintre puştii care îşi făceau de lucru cu ştersul 
geamurilor... 

Jack intră în cameră, puse aparatul pe masă şi merse direct la frigider. Luă o cutie de bere rece şi o goli pe 
nerăsuflate. îşi dezbrăcă bluzonul şi cămaşa ude de transpiraţie, montă playerul, trase jaluzelele, încuie uşa şi 
dădu sonorul televizorului la minim. Scoase caseta din pungă, o examina negăsind nici o etichetă sau vreo 
inscripție oarecare, apoi o introduse în aparat şi se aruncă pe pat cu telecoman-în mînă. 

Se asigură încă o dată că totul e în ordine şi apăsă butonul de pornire. Cele zece secunde pînă 

la apariţia imaginilor i se părură o veşnicie. Brusc, fără vreun generic sau vreo prezentare, începu să se deruleze 
filmul... Jack simţi că începe să se sufoce de oroare. La aşa ceva chiar că nu se aşteptase. Treptat, scîrba i se 
transformă într-o mînie surdă. 

Caseta conţinea un film pornografic, în care protagoniștii principali erau copii. întîi o fetiță de şase-şapte ani, cu 
ochii dilataţi de spaimă, pe care un individ o forţa la acte de o oribilitate extremă. Apoi încă o fetiță, de data 
aceasta cu o faţă senină, care n-avea cum să realizeze monstruozitatea lucrurilor pe care le făcea. Urma un băiețel 
care urla violat sălbatic de un negru... Feţele maturilor nu apăreau niciodată în cadru... Jack simţi că'nu mai 
rezistă. Opri aparatul şi rămase în pat încer-cînd să se calmeze. O durere pătrunzătoare îi cuprinsese parcă fiecare 
fibră a trupului. Dincolo de ea, un ocean de disperare şi neputinţă... 

Se ridică din pat. Mizeria umană îl şoca de fiecare dată. Făcu eforturi considerabile să poată judeca la rece. îşi 
aminti că Johnston venise aici pentru a cerceta cazurile unor copii dispăruţi. Conţinutul casetei ducea spre o 
singură concluzie : micuţii erau folosiţi la realizarea unor asemenea filme. Probabil Johnston dăduse de urma 
bandei. Totuşi ce putea reprezenta caseta asta ? De ce o păstrase el cu atîta grijă ? în afara faptului că puteau fi 
identificaţi copiii, despre cei care îi supuneau la acele acte oribile nu se putea descoperi nimic. Camera evitase 
fizionomiile sau detalii ce puteau fi cît de cît concludente. Cel puţin în fragmentul care îl vizionase el. Şi totuşi 
ceva trebuia să mai fie acolo. Iar pentru a afla trebuia să urmărească filmul pînă la capăt. 

Trase un scaun lîngă fereastră şi porni din nou player-ul. 

174 


Filmul dură aproape o oră. Restul benzii nu era imprimat. Opri aparatul, scoase caseta şi o puse în pungă, apoi 
ridică jaluzelele lăsînd lumina sîngerie a soarelui să pătrundă în cameră. Rămase un timp privind în gol, spre 
cerul vineţiu, pînă ce tristeţea îi deveni suportabilă. 

Descoperise, sau cel puţin aşa bănuia, elementul pentru care Howard Johnston considerase atît de importantă 
această casetă. Într-unul din cadre, camera de luat vederi surprinsese pentru cîteva secunde umărul unui individ 
musculos ce brutaliza o fetiţă. Se ivise un element neobişnuit, nu-şi dădu seama de la început ce anume şi reluă 
secvenţa. La reluare sesizase pe umărul individului un tatuaj aparte. Comută pe stop-cadru şi se apropie de 
ecranul televizorului. Tatuajul reprezenta un fel de panteră stilizată, lucrată cu minuţie, în stilul vechilor 
reprezentări aztece. în spatele panterei erau două spade încrucişate. Arta cu care fusese conceput tatuajul 
demonstra că cel ce îl realizase nu era un meşter de duzină. Jack îl copie pe o foaie de hîrtie, pe care o puse în 
buzunarul de la piept al bluzonului. Pînă la final, banda nu mai oferi nici un fel de indicii. Nu existau oglinzi în 
care s-ar fi putut descoperi imagini nedorite de realizator, nu existau exterioare sau ferestre. 

Lumina crepusculară învăluia oraşul şi reclamele începură să se aprindă una cîte una. De undeva, de pe terasa 
unui restaurant, se auzea muzică mexicană. 

Jack îşi dădu seama că era prea tîrziu să mai încerce în seara asta să-l găsească pe individul tatuat sau pe 
meşterul care îl desenase. De fapt, nici nu se mai simţea în stare de cercetări. Avea nevoie de cîteva ore de 
linişte. 

Un ciocănit discret îl făcu atent. Ascunse caseta în sertarul noptierei, apoi trecu la uşă. 

— Da? 

— Eu sînt, Alexandra, auzi glasul fetei. Deschise şi rămase uimit: Alexandra purta o 
rochie galbenă, de vară, care-i punea şi mai mult în evidenţă părul negru şi roşeaţa obrajilor. Era o cu totul altă 
fată faţă de cea în blugi deşiraţi pe care o cunoscuse cu o seară în urmă. 

— Voiam să-ţi mulţumesc pentru flori. Sper că nu te-am deranjat. 

— Nu, zise Jack privind-o lung. Tocmai ieşeam... Era purul adevăr. Voia să uite măcar în seara 
asta de grijile anchetei, Iar Alexandra putea fi, la urma urmelor, o prezenţă agreabilă. 

—m Nu mergi cu mine să mîncăm undeva ?' 

Chipul fetei se însenină. 

— Vorbeşti serios ? 

— Bineînţeles, îi zîmbi Jack şi se întoarse să-şi pună cămaşa şi bluionul. 

Alexandra făcu ochii mari văzînd cum îşi fixează la subţioara stingă tocul cu pistol. 

— Nu-ţi face griji, e numai pentru apărare, găsi Jack o explicaţie de circumstanţă. 

Fata nu comentă, deşi ochii ei mărturiseau o teamă nelămurită. 

Terasa „Calmares" era susţinută de piloni de lemn înfipţi în mare. De la un stîlp central coborau spre parapeţi 
şiruri de steguleţe şi becuri multicolore. Pe partea opusă țărmului, un vaporaş vechi, scos de mulţi ani din uz, 
servea acum ca bar 

şi bucătărie. Se înnoptase deja şi cerul era dominat de o lună ca un glob de argint suspendat deasupra mării. 
Iahturile ce pluteau în larg păreau jucării în comparaţie cu astrul nopții. 

Găsiseră o masă liberă spre marginea terasei. Briza cu miros de ocean adia abia perceptibil. Pe podiumul din 
mijlocul terasei o orchestră formată din cîţiva măslinii burtoşi, în cămăşi albe şi cu sombrerouri uriaşe începeau 
să etaleze un repertoriu cu iz naţional. 

Alexandra era fericită. 

Un chelner le aduse lista de bucate. Comandară două porţii de cocido şi un vin roşu de Jerez, iar ca desert, salată 
de fructe. 

Chelnerul nu întîrzie mult. îi servi cu eleganţă şi le ură poftă bună. 

— Pari îngîndurat, zise Alexandra, căutînd să-i capteze atenţia. 

— Sînt obosit. 

— Ai umblat mult azi ? 

— Destul de mult, răspunse el ursuz. 

— -Sper că nu te agasez cu întrebările mele. Jack o privi în ochi şi zîmbi. 

— Nu, fii liniştită. Umplu paharele şi îl ridică pe al său admirînd strălucirea de rubin a lichidului. Ciocniră. 
— Pentru ce bem ? întrebă fata. 

— Eu ştiu ? Pentru seara asta superbă, îi răspunse el distrat. 

— Pentru noi, nu ?... Ochii Alexandrei se umeziră.' Hai să bem pentru noi. Chiar dacă totul nu-i decît o 
minciună. 

Jack rămase surprins de sarcasmul ei neaşteptat. Puse paharul pe masă şi se aplecă spre ea exami-nînd-o cu un 
surîs abia conturat în colţul gurii. 

— Cine eşti tu, Alexandra ? 

— Are vreo importanţă ? zîmbi' ea trist şi privi spre luminile multicolore în jurul cărora se învîr-teau fluturi de 
noapte. O fată pe care ai întîlnit-o ieri, cu care te-ai culcat, şi pe care mîine, probabil, o vei uita... 

— Duritatea nu te prinde. 

— Crezi ? Nu-i ăsta adevărul ? Oftă şi îşi lăsă ochii în jos. Cînd îl privi din nou pe Jack, toată siguranţa ei 
dispăruse. Sper că nu te-am indispus... Nu ştiu ce m-a apucat... 

Jack îi prinse mîna în palmele sale. 

— N-ai linişte în suflet. De ce, Alexandra? 

— Pentru că... Pentru că... nu ştiu... Orchestra începu un tango. Jack îi strînse uşor 

mîna. 

— Dansăm ? 

Ea îl privi mirată. 

— Nu ştiu tango. 

— E simplu, zîmbi el. Haide. 

Se alăturară celor cîteva perechi de pe ring. Fata îi urmărea mişcările încercînd să prindă ritmul, învăţă destul de 
repede. Jack o strînse la piept şi-şi lipi obrazul de părul ei mătăsos. Era ciudată fata asta. Era plăcut s-o ţii în 
braţe, să fii cu ea... Alexandra îşi întoarse chipul spre el de parcă i-ar fi citit' gîndurile. Pe buze îi apăru un surîs 
victorios. 

— Ai văzut ? învăţ repede, zise ea, dar ochii aburiţi mărturiseau că se gîndea la cu totul altceva. 

Jack o strînse şi mai tare la piept şi privi marea. 

Orchestra sfirşi tangoul. Cînd reveniră la masă, Alexandra începu să mănînce repede. Făcea doar cîte o mică 
pauză pentru o sorbitură de? vin, apoi punea mîna din nou pe tacîmuri. Sfîrşi cînd Jack era la jumătatea porţiei. 

— Mi-a fost foarte foame, zise ea rîzînd. N-am mîncat nimic toată ziua. 

Părea un copil. Jack îşi aprinse o ţigară şi inspiră adînc fumul savurîndu-l împreună cu vinul de Jerez. 

Un iaht traversă fîşia de argint de pe apă şi sună de cîteva ori din sirenă. La bordul lui era în toi o petrecere. 
Chipul Alexandrei se întrista. 

— S-a întîmplat ceva ? o întrebă Jack nedumerit. 

Fata clătină din cap, însă tristeţea nu dispăru, îl privi în ochi şi vocea îi tremura. 

— Ştii, Jack, nimeni pînă acum nu a avut răbdare să mă înveţe tango... 

El încercă un sentiment de milă amestecată cu duioşie. 

— Şi chiar nu vrei să-mi spui nimic altceva des-, pre viaţa ta ? 

— N-ar avea rost... E mai bine pentru amîndoi... 

— Nu-mi plac enigmele. 

— Serios ? glumi ea. 

Chelnerul veni, debarasa masa şi le aduse salatele de fructe. Cîntăreţii sfîrşiră şi ei pauza şi îşi rehiară repertoriul. 
Alexandra îl privea visătoare. 

Jasck se simţea cuprins de stări contradictorii. Pe de o parte raţiunea îi dicta că se impunea o răcire cît mai 
grabnică a relaţiilor cu Alexandra, pe de altă parte un mic spiriduş îi repeta că singurele clipe care contau în acel 
moment erau trei : era tînăr, era cu o fată frumoasă, viaţa merita trăită din plin. 

Terminară desertul şi Jack umplu din nou paharele. Undeva spre nord izbucni un snop de artificii. Alexandra goli 
paharul, îl puse pe masă, apoi îl privi pe Jack cu un zîmbet enigmatic, 

— Acum aş vrea să mergem la hotel şi să facem dragoste, şopti aplecîndu-se spre el. Jack găsi că era o idee 
excelentă. 

Dimineaţa se trezi cu o durere de cap teribilă. Razele soarelui urcaseră deja pe pat şi luminau locul gol din stingă 
lui. Se ridică în capul oaselor cu o grimasă de durere. Privi în jur încercînd za” darnic să descopere prezenţa 
fetei, apoi, brusc, îşi aminti de casetă. Se repezi la noptieră, deschise sertarul: şi răsuflă uşurat. Plicul era, acolo. 
îl desfăcu. Caseta se afla şi ea la locul ei. Se ridică din pat şi trecu sub duş. Apa rece îi alungă durerea din tîmple. 
Reveni în cameră şi se îmbrăcă. Simţea nevoia unei cești de cafea şi a unui mic dejun consistent. Abia după 
aceea va porni în căutarea tipului cu tatuaj. 

leşi pe hol, încuie uşa şi o porni spre scări. Înstinctiv, încetini paşii în dreptul camerei 102. în definitiv, de ce nu 
? O va lua pe Alexandra la micul dejun, după care îşi .va continua cercetările de unul singur. 

Se întoarse şi bătu în uşă. Nici un răspuns. Insistă de cîteva ori, dar fără rezultat. Ceva nu părea în ordine. Cobori 
la parter şi îl aborda pe uscăţivul de la recepţie 

— Ai văzut-o pe domnişoara de la 102 ? 

— Da. A ieşit acum o jumătate de oră. 

— Nu ştii unde s-a dus ? Uscăţivul ridică din umeri. 

— A plecat cu nişte prieteni. 

— Ce prieteni ? întrebă Jack nedumerit. 

— Doi ţipi. Cel care m-a întrebat de numărul camerei zicea că sînt amicii ei. 

—< A luat si bagajele ? 

— Nu. 

— Cum arătau tipii ăia'? 

m— Cum să arate ? Fercheşi, muşchiuloşi, cu ochelari negri amîndoi, de parcă erau fraţi siamezi. 

— încotro s-au dus ? întrebă Jack cuprins de o bănuială sumbră. 

— Nu ştiu, îi aştepta o maşină în faţă. 

Jack se repezi afară. Privi în lungul străzii. îngrijorat mult mai mult decît ar fi crezut de soarta fetei. Nu descoperi 
nimic. 

Se urcă în maşină şi rămase cîteva clipe la volan încercînd să-şi imagineze un plan de acțiune. Şi totuşi, dacă tipii 
erau într-adevăr prietenii Ale-, xandrei ? Nu ştia nimic despre viaţa ei, despre legăturile ei anterioare. Oricum 
însă, nu rezolva nimic dacă rămînea priponit la hotel. Dimineaţa era aproape pe sfîrşite iar în cursul drumurilor 
pe care le avea de făcut avea mult mai multe şanse să dea şi de urma fetei. învîrti cheia în contact şi apăsă pedala 
de acceleraţie. O siluetă apărută fugar în oglinda retrovizoare îl determină să pună imediat piciorul pe frînă. Se 
întoarse şi văzu un individ care tocmai intra pe uşa hotelului. îi era foarte cunoscut. Brusc îşi aminti unde îl mai 
văzuse. Era tipul cu pălărioara albă, care îl scăpase de gardianul de la bancă. Şi totuşi ce căuta aici ? Să fie 
întîmplătoare intrarea lui în hotel ? Aşa cum întîmplătoare a fost şi intervenţia de la bancă ? Jack! nu prea credea 
în coincidente, 

Cobori din maşină şi intră din nou în hotel. Tipul nu era în hol. Probabil urcase deja. Vru să renunţe, dar gîndul 
la caseta din noptieră îl făcu să urce totuşi scările. O mică verificare nu strica niciodată. La etaj îl zări din primul 
moment pe individul cu pălărioară albă cum încerca să deschidă o uşă. Jack simţi un fior rece. Era uşa camerei 
102. 

Sui în fugă ultimele trepte, dar tipul îl observase şi se făcu nevăzut după colțul culoarului. Jack îl urmări şi avu 
timp să vadă închizîndu-se uşa de la scara de serviciu. Alergă într-acolo m şi cobori treptele două cîte două. leşi 
într-o curte interioară cu cîteva garaje lîngă care tronau containere pentru gunoi. îl zări pe tip fugind prin gangul 
din faţă şi dînd colţul grăbit. Alergă în urma lui pînă în stradă şi încercă zadarnic să repereze pălărioara albă în 
mulţimea de trecători. 

Strivi o înjurătură între dinți şi mătură cu privirea trotuarul de vizavi, dar fără rezultat. Porni în direcţia în care o 
luase fugarul. Nu scăpa nici o vitrină, nici o uşă, nici un gang. Ajunse la o intersecţie semaforizată şi rămase pe 
loc neştiind încotro s-o ia. In colţul trotuarului se afla intrarea într-o sală uriaşă de jocuri mecanice. Geamurile 
erau pictate cu vedete din desenele animate, în urmăriri nesfirşite, în lupte cosmice, într-un iureş cuntinuu. Micky 
Mouse, Popey marinarul, Donald, Superman, Batman, apoi... un chip ce îl privea intens de sub o pălărioară albă. 
Doar o frac-iune de secundă îl zări căci inidvidul dispăru de la geam. Jack se repezi la casă, făcu schimbul de 
monezi-şi intră. 

Sala era înţesată de aparate, scăldate de o lumină palidă, cînd albastră, cînd roşie, care punea în evidenţă 


strălucirea ecranelor. Muşterii nu erau prea mulți. Doar cîteva grupuri de tineri zgomotoşi 

ce chiuiau la fiecare punct marcat. Muzica disco se revărsa în valuri. Jack străbătu culoarele dintre aparate, 
cercetă sala, dar nu dădu de urma tipului. îi venea să creadă că totul nu fusese decît o iluzie. Zări însă nişte 
draperii groase de pluş în spatele cărora o săgeată indica WC. Intră atent, cu mîna dreaptă pregătită să apuce 
patul pistolului. Un şir de chivete cu oglinzi imense deasupra se înşirau pe peretele din stînga. Faţă în faţă cu ele 
erau cabinele. Jack se uită din mers pe sub uşi dar nu zări nicăieri picioarele tipului. Scoase pistolul şi începu să 
deschidă cabinele brusc, una cîte una. 

La un moment dat încremeni trezindu-se cu ţeava unui pistol îndreptată spre frunte. 

Individul cu pălărioara albă era urcat cu picioarele pe WC şi strîngea cu amîndouă mîinile patul armei. Pe buze îi 
apăru un surîs răutăcios. 

Jack nu-şi pierdu cumpătul. îndreptă şi el pistolul pe pieptul necunoscutului. Rămaseră cîteva clipe crispaţi, 
ţintindu-se unul pe celălalt, cu degetele albite pe trăgaci, pînă ce necunoscutul izbucni în rîs. 

— E ridicol ! Cît ai de gînd să mai stăm aşa? 

— Lasă arma ! îl soma Jack. 

— Cred că acelaşi lucru l-aş putea spune şi eu, zise tipul fără să coboare ţeava pistolului. 

Jack hotărî să rişte. Lăsă uşor arma în jos şi necunoscutul făcu acelaşi gest de parcă ar fi fost imaginea lui în 
oglindă. Se trase un pas înapoi şi-i făcu loc să coboare. Tipul îşi puse pistolul la spate. De data aceasta purta 
peste cămaşă un sacou subţire din pînză albastră, destul de mototolit. 

Jack ascunse şi el arma în tocul de la subţioară, dar nu părăsi cadrul uşii. Un nerv îi contractă pometul obrazului 
stîng. 

— Unde-i Alexandra ? 

— Cine ? făcu necunoscutul mirat. Jack simţi că-l inundă furia. 

— Nu glumi cu mine ! 

— îţi jur, încercă să-l liniştească necunoscutul, nu ştiu cine este Alexandra. 

— Atunci de ce voiai să intri în camera ei? m 

— Aha, de fata aia e vorba... A plecat cu doi ţipi într-un Porsche. 

— Nu mi-ai răspuns la întrebare. Celălalt dădu semne de iritare.. 

—um Nu crezi că ar fi cazul să ieşim din locul ăsta ? zise el nervos, ocolind răspunsul. 

Jack nu-l putea lăsa să plece chiar atît de uşor. 

— Mai întîi să facem prezentările, zise încordat, pregătit pentru o eventuală ripostă dură. In ciuda aşteptărilor 
figura necunoscutului se distinse. Rămase cîteva clipe privindu-l amuzat, apoi duse mîna la buzunarul interior al 
hainei. 

— Uşurel, îl preveni Jack, neînţelegîndu-i relaxarea. 

Tipul dădu din cap şi zîmbetul i se lărgi. Cu mişcări încetinite scoase din buzunar o legitimaţie în coperţi de piele 
şi o desfăcu dînd la iveală, alături de plasticul cu fotografia, o insignă a poliţiei din New Orleans. 

— Locotenent Jan Kowalski, zise el, întinzîn-du-i legitimaţia sub ochi. Mulţumit, domnule Mo-retti ? 

Jack se simţi prins pe picior greşit. 

— De unde-mi ştii numele ? 

—u Şi totuşi, făcu celălalt punîndu-şi actele înapoi in buzunar, nu crezi că ar fi cazul să ieşim de aici ? 

25 

Douăzeci de minute mai tîrziu se aflau pe terasa unui restaurant cu vedere spre mare. Aveau pe masă cite un suc 
de portocale şi o ceaşcă de cafea. Umbrela îi proteja de razele încinse ale soarelui, iar briza aducea o răcoare 
plăcută. Mesele din apropiere nu erau ocupate, aşa că puteau vorbi lejer. Kowalski îşi pusese scaunul într-o parte 
şi stătea cu cotul rezemat de masă privind oceanul. 

Jack luă o gură de suc şi căută să înnoade discuţia. 

— Nu mi-ai spus, locotenente, de unde ştii cine sînt. 

— Am dat peste dumneata încă în N.O., răspunse polițistul apatic. Mi s-a spus că eşti în căutarea bijuteriilor, la 
concurenţă cu Derek. Rise. Bănuiesc că l-ai călcat destul de urît pe bătături. Duse ceaşca de cafea la gură şi sorbi 
zgomotos, apoi continuă. Dumneata umblai după bijuterii, eu după geanta pe care mi-o trimisese Howie. Era 
firesc să ne întîlnim. 

— înţeleg că ai ajuns la aceeaşi concluzie ca şi mine. Cel care are bijuteriile are şi geanta. 

— Cam aşa ceva. 

— La urma urmei, ce conţine geanta aia blestemată ? 

Locotenentul rămase mult timp tăcut înainte de a se hotărî să vorbească. 

— Dovezile pe care a reuşit să le culeagă Howard în legătură cu o bandă de traficanţi de copii. Cel puţin aşa 
mi-a spus la telefon înainte de a le trimite. 

Jack rămase pe gînduri. într-un fel, cele spuse de Kowalski îi confirmau bănuielile. 

m— Ai aflat ceva în plus despre moartea lui ? 

— A fost răpit cu cîteva zile înainte de a fi găsit mort. Probabil voiau să afle ce probe mai au împotriva lor. 

— Şi? Au aflat ? Kowalski oftă. 

—* Howard a fost unul dintre cei mai buni oameni ai mei. îşi cunoştea meseria mai bine ca oricare altul şi foarte 
greu putea fi luat prin surprindere. 

— Ce pot să înţeleg prin asta ? 

— Faptul că ai intrat în posesia plicului lăsat de el în seiful băncii demonstrează că nu le-a pus pe tavă chiar 
toate informaţiile. Probabil din cauza asta l-au şi ucis, apoi au înscenat accidentul. Ştiau că Howard lucrează de 
unul singur şi nu credeau că va fi identificat prea repede. Oricum, chestia asta nu îl afectează prea mult. 

— Stai puţin, îl întrerupse Jack, mă urmăreai încă de cînd am fost la bancă ? 

Kowalski zîmbi tot fără să-l privească şi dădu din cap. 

— Atunci cum de n-ai făcut nici o percheziţie în camera lui Johnston ? Ai fi putut găsi cheia înaintea mea. Să 
nu-mi spui că nu ţi-a trecut prin minte lucrul ăsta. 

Polițistul se lăsă pe spate urmărind zborul unui pescăruş. 

— Am încercat să fac o percheziţie, dar era cît pe ce să fiu surprins de Martinez. Apoi ai apărut tu şi mi-ai luat-o 
înainte. 

Credeam că eşti în relaţii bune cu poliţia locală. 

— Am motivele mele pentru a fi reticent. —m De aceea ai intervenit la bancă ? 

Kowalski îl privi în ochi şi aprobă din cap su-rizînd. 

— Cu tine oricum mă descurc mai uşor decît cu ei. 

Jack rise la rîndul său. li plăcea tipul. 

— Ştii, Kowalski, mi s-a spus despre tine că eşti un tip ursuz şi dezagreabil. Nu mi se pare. 

— încă nu mă cunoşti suficient, nepoate... Uite, cînd va veni chelnerul cu nota de plată îţi voi deveni 
dezagreabil, lăsîndu-te pe tine să plăteşti. 

— Ți-am spus de la început că fac cinste. 

— Eşti în bani, constată admirativ locotenentul, trăgîndu-şi pălărioara pe ochi. Se cîştigă bine în meseria ta ? 
— Nu atît cît îţi închipui, dar suficient ca să-ți fac cadou o pălărie adevărată. 

Kowalski tresări şi îl privi nedumerit. 

— Ce are pălăria mea ? Ce nu-ţi place la ea ? 

— E cam demodată. 

— Ei, asta-i bună ! se enervă locotenentul. Alaltăieri am luat-o. Vînzătorul mi-a spus că-mi vine la fix. 

— Trebuia şi el să-şi vîndă marfa, mormăi Jack, făcîndu-se că nu observă privirea ucigătoare pe care i-o aruncă 
polițistul. Ii lăsă timp să se calmeze, apoi reluă dialogul. 

— De ce voiai să intri în camera Alexandrei ? 

Polițistul nu răspunse. încă nu-i trecuse supărarea. Jack pricepu că amorul propriu îi era cam şifonat. încercă să 
caute ceva pentru a-l îmbuna. Brusc, găsi un lucru care, cu siguranţă, va fi în folosul amîndorura. 

, Se ridică, puse banii de consumaţie sub farfurioară şi se adresă lui Kowalski pe un ton cît se poate- de serios. 
— Să mergem, locotenente. Am o surpriză pentru dumneata. 

Polițistul îl privi fix, dar în cele din urmă consimţi să-l urmeze. 

Cîteva minute mai tîrziu se aflau în camera lui Jack. Polițistul se aşezase pe un scaun, iar Mo-retti scoase din 
noptieră plicul galben, luă din el caseta şi o introduse în aparatul video. înainte de a porni banda, se întoarse 
către Kowalski. 

— De fapt, caseta asta ţi-era adresată dumitale. Eu am găsit ceva, dumneata poate descoperi mai multe. Poate îi 
recunoşti pe unii dintre copii. Bănuiesc că ţi-a spus Johnston la ce erau folosiţi... Polițistul zîmbi într-un fel 
ciudat. 

Jack dădu drumul aparatului. După derularea celor zece secunde fără înregistrare, la apariţia primelor imagini, 
Moretti simţi că i se taie picioarele. 

Pe ecran rula un film de desene animate cu ciocănitoarea Woody. O amorţeală rece îl cuprinse. Se uită spre 
locotenent, neînțelegînd de ce acesta continuă să zîmbească, deşi în ochi îi apăruse şi o umbră de îngrijorare. 
— Ticăloşii ! scrîşni cu furie. Mi-au i'urat-o ! Ce tîmpit am fost ! îl string de gît pe nemernicul ăla de la 
recepţie. 

Stinse aparatul şi se îndreptă spre fereastră. Simţea că plezneşte de furie. Privirile i se pierdură undeva înspre 
orizontul de azur presărat cu scame de nori albi. 

—  Linişteşte-te, zise Kowalski, pentru ca după o scurtă tăcere să adauge cu jumătate de gură : caseta e la loc 
sigur... 

— Cum?! exclamă Jack întorcîndu-se spre el. 

— Nu puteam risca să o las aici, la îndemîna oricui, în timp ce tu băteai restaurantele. 

Jack realiză justeţea reproşului şi mînia i se domoli. 

— Tu ai luat-o ? 

— Da. Aseară. Şi din păcate, sau din fericire, cum vrei s-o iei, temerile mele s-au adeverit. 

—m Nu înţeleg. 

Polițistul se ridică, scoase caseta din aparat şi o examina cu atenţie. 

— Cineva a avut aceeaşi idee ca şi mine, numai că de data asta, eu i-am luat-o înainte. 

— Explică-te ! răbufni Jack. Kowalski îi arătă caseta. 

— Asta nu e -cea pe care ţi-am pus-o eu în plic. Mie nu-mi plac desenele animate. A mai fost cineva după mine 
care a făcut un al doilea schimb. Probabil e destul de furios acum. Nu te văd bine, nepoate. 

; Jack era nervos. De la început presimţise că Alexandra nu putea să-i aducă decît încurcături. Bine cel puţin că 
banda se afla la Kowalski. Oricum, pentru el o păstrase Howard Johnston. 

— Şi în camera Alexandrei ce căutai ? 

— Am văzut-o cu tine şi m-am gîndit că poate ai lăsat şi la ea cîte ceva. 

Jack simţi că subiectul devine incomod pentru el. Şi totuşi, chiar dacă nu voia să recunoască, soarta fetei îl 
îngrijora cu adevărat. 

— N-ai idee cine erau tipii cu care a plecat azi dimineaţă ? Bănuiesc că la ora aia stăteai pe undeva la pîndă. 
Kowalski ridică din umeri. 

— îmi pare rău. l-am văzut de la distanţă, dar, oricum, nu îi cunosc. Am observat doar _ că unul dintre ei a avut 
o discuţie destul de violentă cu fata înainte de a o arunca în maşină. Sincer îmi pare 

„rău, nepoate. Presimt că o să ai necazuri şi mi-e teamă că n-am să te pot ajuta. 

— Ce vrei să spui ? 

— Nimic. Nu-mi place să cobesc. 

Tăcură amîndoi. Timp îndelungat. încă se suspectau. In cele din urmă Jack se hotărî. 

— Ascultă-mă, locotenente, ar fi bine să lămurim lucrurile. întîmplător am nimerit peste afacerea dumitale. Nu 
mă interesează şi nu vreau să te încurc. Dimpotrivă, încerc să te ajut. Asta pentru că unul dintre cei implicaţi în 
cazul dumitale are bijuteriile, care mă interesează pe mine. Deocamdată, pista pe care avansăm e comună. Eu îţi 
dau orice informaţie te interesează, dar cred că am dreptul la reciprocitate. 

Scoase din buzunarul bluzonului hîrtia pe care copiase tatuajul tipului din film. 

— Uite, nu ştiu dacă ai văzut caseta... Locotenentul dădu afirmativ din cap... Ufrul dintre ţipi avea tatuajul ăsta 
pe mînă. L-ai remarcat ? 

Faţa lui Kowalski se încruntă. 

— Nu... Eram atent la copii. Cu excepţia a doi băieţi, restul figurau toţi în fişele noastre de dispăruţi. 

Jack surîse abia perceptibil. îşi luase totuşi o mică revanşă. 

— Tatuajul nu pare a fi ceva comun... Dacă l-ai găsi pe tipul ăsta, caseta ar fi o probă zdrobitoare împotriva lui... 
în Ochii lui Kowalski străluci o luminiţă stranie. 

—  Şpune-mi, Jack, din cîte ai aflat tu, cine a fost cel care a pus ultimul mîna pe geanta pe care mi-o trimisese 
Howard. 

— Unul dintre oamenii lui Robert LeNoir. Cred că ai auzit de LeNoir... 

— Oarecum, mormăi din nou pe un ton enigmatic polițistul. 

— Eu am vorbit cu el şi s-a arătat foarte revoltat de faptul că l-aş fi bănuit a avea vreo legătură 

cu cazul... De fapt, mi se pare plauzibil ca oamenii lui să încerce să pună mîna pe bijuterii fără să-i ceară 
consimţămîntul... Dar, de ce m-ai întrebat ? Kowalski se ridică şi se îndreptă spre uşă. In prag se opri şi se 
întoarse spre el. 

— Vino ! E rîndul meu să-ţi fac o surpriză. 

Afară, soarele era deja în toiul amiezii şi palmierii aproape că nu mai aveau umbre. Urcară în maşina lui Jack şi 
locotenentul îi spuse s-o ia spre nord, pe bulevardul Belvedere. La un moment dat, Kowalski îi arătă spre oglinda 
retrovizoare. 

— Se pare că avem o coadă. 

Jack ridică din umeri. Observase şi el Fordul argintiu, dar nu era încă lămurit dacă îi urmărea sau nu. Găsi o 
porţiune ceva mai liberă a şoselei şi apăsă pe accelerator. Fordul rămase mult în urmă, apoi, la o intersecţie, vira 
lateral şi dispăru din vedere. 

— Alarmă falsă, zîmbi Jack. Kowalski nu-i răspunse. 

înainte cu cîteva sute de metri de intrarea în cartierul de lux, polițistul îi făcu semn să tragă pe dreapta, în 
parcarea din faţa unui restaurant destul de comun, pe frontispiciul căruia o reclamă uriaşă anunţa : „Inchiriem 
mese de biliard. Program nonstop”. 

Restaurantul era de fapt o sală înţesată cu mese de biliard. De jur împrejur, de-a lungul pereţilor, cam la nivelul 
etajului întîi, era o terasă de lemn, pe care se aflau aşezate mese pentru cei ce voiau doar să privească la jucătorii 
de jos, din sală, să facă pariuri sau pur şi simplu să mănînce şi să bea ceva. Mult fum, amestecat cu miros acru de 
sudoare. 

Urcară la etaj şi găsiră în cele din urmă o masă cît de cît curată. Un grăsan cu o mustăcioară sub- 

tire umbrindu-i buza superioară şi o privire apatică veni la masa lor fluturînd o cîrpă soioasă cu care alunga 
roiurile de muşte. Lui Jack îi pieri foamea. Comandară două halbe de bere şi Kowalski îşi trase scaunul spre 
balustrada de lemn urmărind cu atenţie mişcările celor de jos, de la mesele de biliard. 

După cîteva clipe se aplecă spre Jack. 

— Priveşte masa a doua de la ferestrele dinspre țărm. Nu fi prea insistent. 

Jack îi urmă îndemnul. 

— li vezi pe malacul ăla care îşi tamponează colţul gurii cu batista ? 

Moretti confirmă uşor din cap. 

— Priveşte-l cu atenţie, continuă Kowalski... acum se întoarce... priveşte-i umărul... 

Jack se aplecă punîndu-şi coatele pe balustradă şi îl cercetă cu atenţie pe malacul în vestă de piele neagră. 
Respirația i se opri. Pe umărul stîng al individului, în ciuda distanţei, se putea desluşi un tatuaj reprezentînd o 
panteră stilizată în maniera vechilor desene aztece şi două săbii încrucişate dedesubt, într-adevăr, Kowalski se 
ţinuse de cuvînt. îi făcuse o surpriză de zile mari... 

Abandonă privitul spre sala de joc atunci cînd ospătarul le aduse berea. Jack aşteptă pînă ce măsliniul se 
îndepărtă. 

— îl cunoşti pe individul ăla ? arătă eu bărbia spre sală. 

— Oarecum, făcu locotenentul apatic, e omul de încredere al prietenului tău Robert LeNoir. 

Moretti încruntă sprîncenele. Astăzi era ziua surprizelor. Sorbi o gură de bere şi încercă să reia cazul prin prisma 
noilor informaţii, 

— înseamnă că LeNoire... se întrerupse urmărind reacţia poliţistului. 

Kowalski îl completă pe un ton categoric. 

— Ele patronul întregii afaceri. 

— Eşti sigur ? 

— Howie culesese toate dovezile necesare ca să-l trimitem la puşcărie pentru un timp foarte, foarte lung. De 
asta LeNoir a dat ordin să fie ucis. Probabil tot LeNoir a pus la cale şi accidentul avionului, pentru a recupera 
documentele. 

Jack clătină din cap. 

— Nu, a fost o coincidenţă. Accidentul fusese regizat de un alt tip care, cu ajutorul lui Mendez, trebuia să pună 
mîna pe bijuteriile de la „Condor”. 

Kowalski nu era convins. 

— Din cîte ştiu, Luis Mendez e mort. Nimeni nu mai poate afla pentru cine a lucrat el de fapt... Insă, oricum ar 
fi fost, treaba asta n-are importanţă. 

— ŞI totuşi doi dintre oamenii lui LeNoir, cei la care am toate motivele să cred că se găseau diplomatul şi valiza 
cu bijuterii, au fost ucişi în condiţii cel puţin dubioase. 

— LeNoir a înscenat totul. Pentru el viaţa unui om nu înseamnă nimic. Voia să şteargă toate urmele. 

— înseamnă că bijuteriile tot la el sînt. Locotenentul dădu încet din cap. 

— Fii convins de asta. 

— De fapt, locotenente, ce ştii despre Robert LeNoir ? 

— Afacerea cu filmele porno e dear o etapă intermediara. Copiii sînt expediaţi apoi spre Thailanda, Birmania... 


Fetele sfîrşesc în case de toleranţă, băieţii în diverse localuri sau pe plantaţii, ca mînă de lucru foarte ieftină... 
15 — Timpul Hienelor 

— Ceea ce-mi spui seamănă mai degrabă cu scenariul unui film prost. 

— Din păcate, nepoate, realitatea întrece de cele mai multe ori ficţiunea. Trebuia să-ţi fi dat seama de asta pînă 
acum. 

Jack avea încă o mulţime de nelămuriri. 

— Nu înţeleg totuşi de ce lua copii tocmai din N.O. pentru a-i aduce aici... Nu era mai simplu ?... 

— întrebarea asta mi-am pus-o şi eu. Cred că la mijloc e o chestiune de psihologie. Vezi tu, aici LeNoir 
domneşte ca un rege. Are domeniul lui particular, nimeni nu-l deranjează. Martinez, şeful poliţiei din oraş, îi e 
prieten apropiat... probabil acum înţelegi de ce Howie a trebuit să lucreze acoperit iar eu nu am nici o speranţă de 
colaborare cu cei de aici... toate astea par ca un fel de armistițiu... i se permite orice, cu condiţia să nu tulbure 
viaţa oraşului.:. în nici un fel... Probabil şi lui îi e mai comod să-şi pună la cale afacerile aici... Dovadă că nu ne-a 
fost prea uşor să-i dăm de urmă... 

— Şi, atunci, cum ai de gînd să rezolvi cazul ? Kawolski zîmbi scurt. 

— Bănuiesc că, dacă ţi-aş pune întrebarea asta, nici tu nu mi-ai răspunde. 

— Nu-ţi cer detalii. 

— Nici n-ar avea rost să încerci. Tot ce pot să-ţi spun este că banda pe care ai luat-o din seiful acelei bănci ne va 
fi de mare folos pentru a convinge anumite persoane că se impune o acţiune-ful-ger, de mare anvergură. 

— E o chestiune de durată ? Kowalski ridică din umeri. 

— Câteva zile. Poate chiar mai devreme. Totul depinde de un răspuns pe care îl aştept în seara asta. îl privi pe 
Jack înţelegîndu-i gîndurile şi con- 

tinuă pe un ton relaxat. Fii liniştit, îţi voi comunica ora. Vei merge cu noi. Nu intenţionez să-ţi iau cazul. Decit... 
— Decît ? 

— „dacă va fi absolută nevoie. 

Faţa lui Jack se crispa o clipă. Gîndurile îl asaltau. Simţea nevoia unui răgaz pentru a judeca situaţia la rece. 
Pentru a hotărî în ce mod va acţiona. Nu-şi putea permite să rateze totul chiar acum, în final. Locotenentul se 
arătase dispus să coopereze, dar nu putea şti ce interese mai presus de voinţa lor s-ar putea ivi... Pe de altă parte, 
îşi dădea seama că Robert LeNoir era mult prea puternic aici pentru a-l înfrunta de unul singur... 

Kowalski se ridică. 

— Mai am cîteva lucruri de rezolvat. Mergem ? Jack nu-i răspunse. Voia să rămînă singur. Locotenentul 
înţelese. 

— Ne întîlnim diseară, la opt, la tine, în holul hotelului. E bine ? 

Jack aprobă din cap fără să-l privească. 

Rămase la masă, tăcut, încă mult timp. Zgomotul vocilor, pocnetul bilelor de biliard, exclamaţiile jucătorilor 
creau un fond sonor difuz pe care îl percepea ca de la mare depărtare. O greutate îl apăsa şi nu reuşea să 
depăşească starea asta tîmpită, de agasare amestecată cu deprimare. Poate şi din cauza atmosferei închise, 
saturate de mirosuri scîrboase. Nu era prima oară cînd i se întîmpla aşa ceva, însă de fiecare dată avea impresia 
că ajunge la exasperare şi îşi jura că, odată terminat cazul, se va lăsa de meseria asta. Şi totuşi un licăr de rațiune 
îi spunea că întotdeauna trebuia să existe o soluţie. 

Tresări observîndu-l pe grăsanul care îl servise proţăpit lingă masa lui. Crezu la început că individul venise să 
rnai ia vreo eventuală comandă, însă măsliniul îi puse în faţă un pacheţel în hîrtie roz, legat cu o panglică 
albastră. 

— Un cadou pentru dumneavoastră, rînji mexicanul şi se depărta alungind cu cîrpa muştele de pe mese. 

Jack privi pachetul, neînţelegînd ce poate fi. Se uită în jur, dar la mesele din preajmă nu se afla nimeni care să 
poată părea interesat de persoana lui. Chelnerul dispăruse undeva în sala de joc. Desfăcu atent funda, apoi 
înlătură hîrtia roz. Rămase în palmă cu o cutie de carton lunguiaţă, fără nici o inscripţie. O deschise şi simţi un, 
fior rece stră-bătîndu-i şira spinării. 

In cutiuţă, pe un strat de vată bine presat, se afla un deget. Un deget micuţ, fin, învineţit la baza unghiei date cu 
ojă sidefie, mînjit cu sînge închegat la celălalt capăt, acolo unde fusese retezat. Puse cutia pe masă şi abia se 
abţinu să nu vomite. Brusc îl cuprinse groaza. Ştia al cui era acest deget. Alexandra... 

Cu mina tremurîndă, extrase din cutie un bileţel şi îl despături. 

„Alexandra mai este în viaţă pînă la miezul nopţii. O poţi lua în schimbul unei anumite casete". 

Atît. Numai cele două fraze. Nici o semnătură, nici un loc de întîlnire. Hîrtia era obişnuită, scrisul butucănos,. în 
nici un caz al lui Robert LeNoir. N-ar fi făcut el o asemenea greşeală. Absența altor amănunte dovedea că cei 
care îi trimiseseră pacheţelul erau la curent cu ancheta lui, ştiau ce cunoaşte, îi puteau anticipa mişcările. îşi 
dăduse seama că va 

înţelege unde trebuie să vină şi că nu va. amesteca poliţia în afacerile lui. Ceea ce nu. cunoşteau însă era faptul că 
el nu se mai afla în posesia casetei cerute şi asta complica lucrurile al dracului de mult. Mai ales că ar fi fost 
inutil să încerce s-o recupereze de la Kowalski. 

Privi din nou degetul acela micuţ, palid şi flasc şi simţi cum îl inundă furia. Mai mult din instinct se uită spre sala 
de biliard. Lîngă cea de-a doua masă de la fereastră, malacul în vestă de piele neagră stătea şi îl fixa de acolo, de 
jos, cu un rînjet crud. li trebui un efort considerabil pentru a-şi recăpăta stăpînirea de sine. N-avea rost să-l 
înfrunte aici, pe terenul lui. Puse bileţelul în buzunar şi închise cutia lăsînd-o pe masă. Vîri o bancnotă sub halba 
de bere şi ieşi. 

Cînd urcă în maşină, respiraţia îi era regulată, privirea rece şi gesturile calculate. 

Ştia ce are de făcut. 

Privi pentru ultima oară pe fereastră. Se înserase. Undeva la orizont cerul mai păstra cîteva irizări violete ce se 
stingeau cu încetul. Era timpul. Se examina încă o dată în oglindă. Era îmbrăcat în negru, culoarea obligatorie 
pentru acţiunile de noapte. Croiala bluzonului nu punea în evidenţă faptul că numeroasele buzunare erau 
încărcate. Se mişca lejer, deşi la gamba dreaptă îşi legase un şiş cu lama subţire, iar în jurul brîului înfăşurase o 
frînghie rezistentă, prevăzută cu o ancoră de oţel 

CU braţe rabatabile. Pistolul îl ţinea tot în tocul de la subţioară. Mai avea asupra lui trei cutii cu cartuşe, într-unui 
din buzunare păstra un aruncător de proiectile tranchilizante, cu arc, iar prin buzunare îndesase o brichetă, cîteva 
capsule fumigene, un pumn de bile mici din plastic, cătuşe, leucoplast şi o mulţime de alte nimicuri folositoare 
ce îi dădeau o anume siguranţă. Intr-o bucată de pînză învelise cîteva bucăţi de pîine pe care le unsese cu un 
amestec cu miros greţos, amestec preparat cu multe luni în urmă de un bătrîn indian în schimbul unei sticle de 
rachiu. Nici un amănunt nu fusese trecut cu vederea. Pornea de unul singur împotriva unei întregi bande, era o 
acţiune extrem de riscantă, nu ştia dacă se va mai întoarce viu de acolo, dar altă soluţie nu exista. La bijuterii 
poate ar fi renunţat şi ar fi aşteptat desfăşurarea de forţe promisă de locotenentul Kowalski, dar cu viaţa 
Alexandrei nu se putea juca, mai ales că se simţea responsabil de ceea ce i se întîmplase fetei, iar ţipi ca Robert 
LeNoir nu obişnuiau să glumească. 

în cameră se făcuse deja întuneric. 

Jack închise ochii într-un ultim moment de relaxare şi de control al simţurilor. Respiră adînc şi îşi sondă 
subconştientul căutînd teama şi, mai ales, motivele ce o generau. Se concentra asupra lor şi le elimină unul cîte 
unul. 

Era acum calm, lucid, stăpîn pe sine. 

Părăsi camera şi se îndreptă spre ieşirea de serviciu. N-avea nici un sens să mai dea ochii cu locotenentul 
Kowalski care, probabil, îl aştepta de o bună bucată de vreme în holul hotelului. 

La amiază, recepţionerul îi explicase că domeniul lui Robert LeNoir se afla spre nord, la ieşirea din oraş, pe o 
suprafaţă de cîteva mile pătrate, în- 

tre autostrada care cotea puternic spre interiorul continentului şi ţărmul ce se arcuia uşor spre est. Ii descrisese cu 
lux de amănunte drumul pînă acolo. Jack era convins că, imediat după discuţia cu uscăţivul, se grăbise să dea un 
anumit telefon, însă lucrul ăsta îi era absolut indiferent. Oricum, ştia că va fi aşteptat. 

Cobori din taxi în dreptul unei staţii de benzină prăfuite, cu o singură pompă, lînă care, pe un scaun din bețe de 
bambus, dormita un puşti. Taximetris-tul îl privi o clipă curios, dar nu puse nici o întrebare, îşi luă banii şi vira 
înapoi spre oraş. Puştiul sărise şi el de pe, scaun, dar Jack pornise deja în susul şoselei, fără să-l ia în seamă, aşa 
că, după ce îl urmări un timp convingîndu-se că nu avea nici un motiv de îngrijorare pentru bruma de bani pe 
care o adunase în seara aceea, 'băiatul îşi reluă locul şi moțăitul. 

Jack merse aproape un sfert de oră pe autostradă, pînă ajunse la o bifurcaţie de unde zări, în lumina argintie a 
cerului înstelat, un gard de plasă metalică tăind podişul cu ierburi aspre, din marginea şoselei şi pînă departe spre 
coasta aflată la cîteva mile. 

Părăsi autostrada, se despărţi şi,,de drumul lateral ce ducea către intrarea principală pe domeniu 

— o poartă masivă de fier, luminată de două reflectoare puternice sub care se agitau. cîteva siluete 

— şi merse paralel cu gardul, la o distanţă suficient de mare pentru a nu fi reperat. 

Se opri după vreo zece minute şi se ghemui la pămînt, examinînd cu atenţie terenul din faţa lui. 

Pe porţiunea aceasta era ceva mai accidentat şi cîteva tufe de arbuşti piperniciţi în apropierea pla- 

sei metalice puteau fi utilizate cu destul succes pentru o mascare provizorie. La cîteva sute de metri în spatele 
gardului se zăreau suficient de bine construcţiile reşedinţei lui Robert LeNoir. în centru era o clădire masivă, 
albă, cu etaj, înconjurată de pilcuri de palmieri, ca o veritabilă oază în mijlocul podişului arid. De jur împrejurul 
ei erau risipite locuinţele angajaţilor, garaje, magazii uriaşe, chiar şi un generator eolian, toate luminate a giorno 
de becuri puternice. Puţine erau locurile de umbră. Ici-colo, siluete minuscule se mişcau cu diverse treburi, 
patrulau sau pur şi simplu îşi treceau vremea în aerul răcoros al nopţii. Cuibul francezului părea impenetrabil la 
prima vedere. 

Jack se apropie de plasa metalică şi se întinse la pămînt într-o adîncitură a terenului. Rupse cîteva tufe şi încercă 
să-şi ascundă cu ele prezenţa. Deja, de undeva din stînga, se auzea lătratul furios, tot mai apropiat al unor cîini. 
Scoase turtele din bucata de pînză abţinîndu-se să inspire mirosul lor neplăcut, le rupse în bucăţi şi împinse 
bucăţile prin plasă. Apoi se făcu una cu pămîntul. Doi dogi germani apărură în fugă lătrînd cu înverşunare. Lui 
Jack îi veniră instantaneu în minte cuvintele pe care bătrînul indian i le spusese atunci cînd îi preparase 
amestecul : „Ascultă-mă pe mine, reţeta asta puţini o mai au. E de pe vremea cînd strămoşii mei erau vînaţi cu 
cîinii în pădurile Floridei. Nu dă greş. Orice dulău, cît de dresat ar fi el, muşcă momeala. Apoi devine blînd ca un 
mieluşel"... într-adevăr, cele două bestii negre amuşinară cîteva secunde bucăţile de turtă, lătratul le deveni tot 
mai rar, apoi le înfulecară cît ai zice peşte. Cînd în sfîrşit în urma lor apăru alergînd un tip bărbos, cu un automat 
în 

mînă şi baionetă la şold, dogii îl priviră lingîndu-se pe bot, cu ochii tulburi şi cu un scheunat de gudurare. îşi 
mişcau cozile ca nişte căţei de circ. 

— La dracu ! răbufni bărbosul privindu-i stupefiat. Ce s-a întîmplat cu voi ? ! 

Jack scoase tubul-lansator de proiectile tranchilizante şi îl îndreptă încet spre mercenarul aflat la cîţiva metri în 
faţa lui. 

— Psst ! şuieră scurt şi bărbosul se întoarse brusc, cu ochii holbaţi şi automatul pregătit de ripostă, în momentul 
cînd reuşi să desluşească printre tufe silueta lui Jack, acesta îi țintise deja gâtul şi apăsă pe declanşator. 
Mercenarul scăpă automatul şi îşi duse instinctiv mîinile la gât. îi veni să strige, dar din gâtlej nu-i ieşi decît un 
horcăit înfundat. Se prăbuşi la pămînt, cu faţa în sus. 

Jack privi de-a lungul gardului, într-o parte apoi în cealaltă. Nu se zărea nici un alt om de pază prin preajmă. Se 
ridică, se apropie de unul din stîlpi şi urcă pe plasă pînă la cele trei rînduri de sîrmă ghimpată, aflate aproape la 
doi metri jumătate deasupra solului. Scoase un mic patent, tăie sîrma şi trecu de partea cealaltă. Cînd ajuse la 
pămînt, dogii îl priviră blînd cîteva clipe apoi se întoarseră la stă-pînul lor care, cu ochii închişi, mormăia ceva 
neinteligibil. Era un tip rezistent şi efectul tranchilizantului nu putea dura prea mult. Jack îl tîrî lîngă plasă, tăie 
cîteva bride de sîrmă realizînd două ochiuri mai mari prin care introduse o pereche de cătuşe. Răsuci mîinile 
tipului la spate şi îi puse bră-ţările, legîndu-l de stîlpul gardului. îi lipi o bucată de leucoplast pe gură şi îl lăsă 
sub supravegherea potăilor negre. 

Atent, fără să facă cel mai mic zgomot, porni în fugă spre clădirile dintre pilcurile de palmieri, încerca să 
folosească zonele întunecate ale terenu- 

lui, pe unde nu ajungea lumina reflectoarelor. Ajunse la cîteva zeci de metri de o magazie. în colţul ei, doi 
bruneţi cu sombrero şi veste cumpărate de la vreun magazin de uniforme purtate fumau prinşi într-o discuţie 
presărată cu rîsete înfundate. Din cînd în cînd unul dintre ei privea de-a lungul magaziei, acela fiind probabil 
sectorul aflat în grija lui. Văzu în dreptul lor, la vreo treizeci de metri, o grămadă de butoaie. Făcu un ocol lung şi 
se ghemui la adăpostul lor. Scoase una din capsulele fumigene, îi smulse izolaţia de plastic şi codiţa impregnată 
cu fosfor alb se aprinse imediat în contact cu aerul. Aruncă între butoaie capsula şi un fum gros începu să se 
răspîndească în aer. Rămase la pîndă. 

Cîteva secunde mai tîrziu unul dintre bruncţi, făcu ochii mari şi îi arătă celuilalt fumul. Acela ridică din umeri, 
nedumerit la rîndul său şi se îndreptă precaut spre butoaie. Camaradul său rămase pe loc urmărindu-l cu privirea. 
Jack se retrase ghemuit, la adăpostul perdelei de fum. 

Individul se apropie, îşi făcu loc printre carcasele de metal ruginit şi încercă să găsească sursa presupusului 
incendiu. Aerul era înecăcios. îşi scoase sombrero-ul şi îl flutură pentru a risipi vălătucii de fum. Descoperi 
capsula şi se aplecă spre ea. în acel moment Jack apăsă butonul lansatorului şi îi expedie un proiectil 
tranchilizant la baza gâtului. Individul tresări violent, dădu să se ridice, . însă Jack era deja lîngă el şi îl prinse de 
mînă trîntin-du-l la pămînt. îi astupă gura şi îl imobiliza pînă ce simţi cum i se destinde corpul. 

— Hei, Lencho ! Que pasa ? strigă tipul rămas lîngă magazie, neînţelegînd ce se petrece. 

Jack ridică sombrero-ul celui de jos şi îl flutură făcîndu-i semn să se apropie. Tuşi ostentativ de cîteva ori, apoi 
repetă gestul. Cînd îl văzu urnin-du-se, lăsă sombrero-ul pe un butoi pe jumătate învăluit în fum şi avansa printre 
recipientele metalice. 

Mustăciosul se opri la cîțiva metri, încordat, 'chi-nuindu-se să desluşească ceva prin vălătucii groşi. Repetă 
întrebarea, de data aceasta, cu voce scăzută. 

— Lencho ! Que pasa, hombre ? 

Lipit de pămînt, în stînga lui, Jack îi ţinti pieptul şi micul proiectil şuieră înfingîndu-se în sînul stîng al 
mustăciosului. Tipul gemu scurt şi îşi privi cu spaimă cămaşa. Extrase din piele acul, însă tranchilizantul 
începuse deja să-şi facă efectul. Reuşi totuşi să scape un strigăt gutural, după care se prăbuşi la pămînt. 

Jack privi îngrijorat spre" fişia de asfalt dintre depozite şi vila centrală. Cîţiva ţipi auziseră strigătul şi priveau cu 
atenţie spre magazie. Din cauza distanţei nu îl localizaseră precis. Şi nici nu erau prea convinşi dacă ţipătul într- 
adevăr existase. Butoaiele se aflau departe de ei, în penumbră şi fumul se risipise. Totuşi, trei dintre ei porniră 
într-o scurtă incursiune de verificare, examinînd împrejurimile. Jack înţelese că nu va trece prea mult timp pînă 
să îi descopere pe cei doi. Evenimentele se precipitau şi el trebuia să acţioneze acum, cu rapiditate maximă. 

Se retrase în întunericul din spatele butoaielor şi, prin acelaşi ocol larg, reveni la poziţia iniţială. Drumul era liber 
acum. Alergă spre magazii şi se îndreptă spre generatorul eolian. 

în apropirea acestuia se afla o clădire mai scundă, ce părea a fi. un paraj, iar între ea şi generator se găsea o 
pompă de benzină lîngă care erau parcate două limuzine şi o camionetă. Din înălţimea generatorului, chiar de 
sub elice, cîteva proiectoare luminau locul ca în palmă. Rezemat de o balustradă, un grăsan fuma cercetînd 
perimetrul de jos, de sub el. Lîngă pompă se mai afla un individ care alimenta camioneta. Alţi doi, înarmaţi şi ei, 
stăteau rezemaţi de una dintre.limuzine, faţă în faţă, şi jucau zaruri pe capotă. Jack se retrase cu spatele lipit de 
peretele garajului-şi se prelinse de-a lungul lui pînă ajunse la celălalt colț. Privi de aici cu precauţie, în spaţiul 
dintre garaj şi magazia alăturată nu se zărea nimeni. Nici mai departe, îri faţă, pe aleea de beton. Observă o 
fereastră pe peretele lateral al garajului şi se apropie de ea. Răsuflă uşurat : nu avea gratii. Scoase din buzunarul 
de la piept un mic diamant, tăie în dreptul închizătorii un semicerc peste care aplică o fişie de leucoplast. Apăsă 
uşor şi geamul se sparse cu un pocnet sec. Desprinse ciobul şi deschise fereastra de la zăvorul din interior. Se 
strecură înăuntru,fără cel mai mic zgomot. Garajul era destinat mai mult reparării maşinilor, după cum arăta 
utilat. Un Dodge destul de rablagit Qa urcat pe o rampă, luminat de razele unui proiector ce pătrundeau prin 
luminatorul din tavan, într-unui din colţurile încăperii, Jack descoperi obiectele pe care, de fapt, sperase să le 
găsească aici. Frumos aranjate, pe două rînduri, cîteva butoaie de motorină păreau că nu aşteaptă altceva decît 
vizita lui. Peretele lîngă care erau aşezate cele mai multe dintre ele era chiar cel învecinat cu pompa de benzină 
de afară. Jack le desfăcu cîtorva capacele con-vingîndu-se că erau pline şi se opinti să răstoarne 

Unul dintre ele, cînd ochii îi căzură pe o canistră aflată pe una din policioarele metalice ale rafturilor de perete. 
Constată că era mai mult de jumătate plină cu benzină. Deşertă benzina peste butoaie. Un miros pătrunzător 
începu sase răspîndească în încăpere. Cu ultimii litri de benzină trase o dîră pînă sub fereastră şi lăsă aici o baltă 
mai mare. Se uită pe geam asigurîndu-sc că nu putea fi observat de nimeni, apoi sări afară. Scoase bricheta, apoi 
batis- ' ta pe care o făcu ghemotoc. în timp ce o aprindea murmură printre dinţi, cu un zîmbet rece : 

— Iartă-mă, domnule LeNoir, pentru pagube, dar trebuie să înceapă balul... Aruncă batista aprin-» să în balta de 
sub geam şi benzina se aprinse imediat. Dîra de foc porni spre butoaie. 

Jack părăsi fereastra şi alergă spre peretele din spate al garajului. Pe terenul din jur nu se zărea nimeni. Se 
depărta în fugă alegînd porțiunile de umbră lăsată de pereţii magaziilor. După ce depăşi două construcţii, se opri 
brusc adăpostindu-se după colţul ultimului depozit. Zărise cu o fracțiune de secundă mai înainte silueta unui 
individ solid cu figură de american apărînd de după celălalt colţ şi îndreptîndu-se grăbit spre corpul 
mustăciosului prăbuşit lîngă carcasele ruginite. îl întoarse cu piciorul, apoi, imediat, se răsuci spre cei aflaţi 
probabil pe aleea de asfalt. Jack îşi scoase pistolul. Dar, în momentul în care americanul deschise gura să-şi che- 
me camarazii, o explozie asurzitoare pulveriza colţul m garajului şi o flacără imensă izbucni spre cer. Se auziră 
strigăte, comenzi, tropotul înfundat al celor ce alergau spre locul dezastrului, toate pe fondul trosnetelor 
puternice ale incendiului. Jack nu mai fu obligat să facă uz de armă. Individul alergă şi el spre vilvătaia Ce 
ameninţa să cuprindă pompa de 

benzină. Trecu la cîțiva metri de Jack, însă era prea preocupat ca să-l observe. Jack ţîşni în urma lui, departîndu- 
se de construcţii, apoi, la adăpostul semiîntunericului cu umbre mişcătoare, coti spre pilcul de palmieri din faţa 
vilei. Zona era pustie acum. Toţi se îndreptaseră către garajul în flăcări, încer-cînd să stăpînească într-un mod 
oarecare vilvătăile. Trebuia să profite de momentul ăsta de buimăceală. 

Privi clădirea principală. Era masivă, albă, elegantă. Intrarea somptuoasă avea în față patru coloane de marmură. 
Ferestrele parterului erau înalte, prevăzute \cu grilaje din fier forjat. Etajul avea .cîteva balcoane îngropate. La 
unul dintre ele, pe latura dinspre garaj, apăruse o siluetă atletică. Părul lins îi era legat într-o coadă la spate. Ochii 
lui Jack se îngustară. Examina concentrat etajul pentru a memora camera de la balconul căreia Robert Le-Noir 
privea încremenit agitația oamenilor săi în jurul flăcărilor. Era tare tipul. Nici un semn de panică sau de agitaţie. 
Probabil îşi dăduse seama că explozia nu fusese întîmplătoare şi acum clocea planuri de ripostă. 

Uşa principală se deschise şi urangutanul Raul, în acelaşi costum alb, cobori scările şi se apropie de colţul 
clădirii. Privi de aici vîlvătăile fără a scăpa de sub supraveghere intrarea. 

Jack îşi părăsi postul de observaţie, se îndepărtă de casă şi o ocoli pînă spre latura opusă celei la balconul căreia 
se afla LeNoir. N-avea rost să forțeze intrarea principală. Pe Raul poate l-ar fi neutralizat, însă în interior se 
găseau cu siguranţă alţi gealaţi cu ochii în patru. Robert LeNoir era prea deştept ca să rămînă descoperit. Dovada 
celui din urmă raţionament se ivi chiar în secunda următoare. Un metis cu pletele unsuroase ajungîndu-i 

pînă la jumătatea umerilor se apropie de colţul clădirii iluminat de flăcări, cercetă zona, apoi rămase rezemat de 
perete, atent la cei ce forfoteau undeva, pe lîngă garaj. Jack se retrase în umbra unui trunchi de palmier şi scoase 
lansatorul pentru a-l încărca. Făcu cîteva tentative, simțind cum îl cuprinde enervarea. Arcul era blocat. Scoase 
de la glesnă cuțitul, îi prinse minerul în palmă şi porni aplecat printre tufele de leandri spre peretele vilei. Mai 
avea cîțiva metri cînd se auzi o nouă explozie, parcă şi mai puternică decît prima şi lumina flăcărilor alungă 
umbrele nopţii pînă departe spre deşertul cu ierburi aspre. Explodase pompa de benzină. Metisul îşi feri cîteva 
clipe faţa, apoi împinse din nou capul spre a privi către efectele noului incendiu. In acea clipă simţi o palmă 
puternică apăsîndu-i gura şi lama unui cuţit la gît. Tresări voind să se întoarcă, însă tăişul rece îi intră în piele, 
amenin-ţîndu- 1 să-i secţioneze carotida. Scăpă automatul din mîini şi se lăsă moale. 

— Uşurel, băiete ! Să nu faci vreo prostie, îi suflă Jack la ureche. Haide, în genunchi ! 

îi luă palma de la gură şi îl apăsă pe umeri, menţinîndu-i cuțitul la gît. Intenţiona să scoată o altă pereche de 
cătuşe şi leucoplastul, însă procedeul i se părea destul de greoi în situaţia de faţă. Se hotărî pentru o metodă mult 
mai rapidă şi mai eficientă. îi luă uşor şişul de la gît. Lăţosul ţinea la viaţa lui, nu făcu nici o mişcare. Jack strînse 
minerul în pumn şi îi aplică o lovitură scurtă, năprasnică în moalele capului. Metisul se prăbuşi la pămînt şi 
rămase nemișcat. 

Jack îl lăsă acolo, îşi puse cuțitul înapoi şi se depărta privind peretele. La etaj, numai două geamuri, în 
extremitatea dreaptă, erau" luminate. Chiar 

deasupra lui se afla unul din balcoanele îngropate. Ferestrele parterului erau toate întunecate. Deschise complet 
fermoarul bluzonului şi îşi desfăşură de la brîu cordelina. Desfăcu braţele ancorei şi, cu un elan rapid, o aruncă 
spre balcon. Zgomotele flăcărilor acoperiră clinchetul ancorei ce se agăţă de balustradă. încerca de cîteva ori 
rezistenţa corde-linei, privi încă o dată în jur, apoi începu să se caţere, ajutîndu-se de nodurile frînghiei şi împin- 
gîndu-se cu picioarele în perete. Ajuns la balcon, escaladă balustrada şi trase frînghia în urma lui, lăsînd-o pe 
podeaua de mozaic. Aruncă o ultimă privire spre grădină şi se apropie de uşa cu geamuri lungi a balconului. Era 
deschisă. Intră. Era un dormitor din lemn de mahon cu tapiţerii de mătase ce sclipeau în lumina roşiatică venită 
de afară. îl traversă şi întredeschise uşa. Camerele de la etaj dădeau toate într-un palier circular, suspendat, cu 
balustradă din lemn placat cu bronz auriu. Tavanul clădirii era în acelaşi timp şi tavanul uriaşului hol de la parter. 
Un candelabru imens, de cristal, suspendat în centrul golului mărginit de balustrade, scînteia orbitor. De la 
parter, o scară largă urca spre camerele de la etaj. Cîteva ; voci agitate răzbăteau ele jos. Scoase pistolul şi ieşi 
afară din cameră lipincîu-se de peretele culoarului. Se uită în jos, pieziş, şi observă jumătate dintr-o fîntînă arte- 
ziană sculptată în motive florale, aflată exact sub candelabru. Luminile acestuia se reflectau în apa limpede a 
bazinului prin care unduiau peşti roşii. Încercă să localizeze camera în care se afla Le Noir. Pe coridorul opus 
erau patru uşi. Cu siguranţă trebuia să fie a doua din partea stingă. Se urni voind să ajungă acolo-pe culoarul din 
partea opusă scării ce venea de la parter, însă exact în acel 

moment uşa camerei se deschise şi în pragul ei apăru Robert LeNoir. 

Jack se opri. Le Noir încremeni şi el şi ochii i se dilatară văzîndu-l pe Moretti atît de aproape de camera lui. îşi 
recapătă însă imediat stăpînirea de sine şi, în timp ce Jack îndrepta asupra lui pistolul, strigă repede : 

— Paco !E aici ! 

Apoi dispăru în cameră. 

Jack rămase cu degetul pe trăgaci. Ar fi putut să-l împuşte. LeNoir ştia asta, dar mai ştia şi că Moretti îl voia viu. 
De aceea, poate, avusese atîta sînge rece. Aceste gînduri îi trecură lui Jack într-o i'rîntură de secundă, , pentru că, 
imediat după strigătul lui LeNoir, de jos se auzi un zgomot de paşi alergînd spre scară şi urcînd apoi treptele. 
Jack pricepu că, dacă mai întîrzie mult, vor trage în el ca la ţintă. Alergă aplecat, aproape atingînd peretele cu 
umărul, pînă la colţul coridorului, apoi coti spre capătul scării. Erau trei. Raul, în impecabilul lui costum alb, un 
costeliv cu ochelari negri şi haidamacul în vestă de piele neagră, tatuat pe umărul stîng. Raul trase primul două 
focuri de pistol într-o direcţie aproximativă, apoi costelivul se opri cîteva trepte mai sus şi lansă o rafală de 
automat ce spulberă ornamentele balustradei. Gloanţele ţiuiră la cîţiva centimetri de capul lui Jack şi se înfip-seră 
în perete. Tipul cu tatuaj nu trăgea încă. Aştepta o ţintă precisă. Jack expedie şi el două gloanţe în fugă, mai mult 
pentru a le potoli zelul. Ajuns în marginea scării, scoase repede un pumn de bile din buzunar şi le aruncă pe 
trepte. Apoi se rostogoli de partea cealaltă a scării acompaniat 'de încă o rafală a costelivului. Raul mai avea de 
urcat vreo zece trepte, însă tocmai atunci cîteva 

bile îi nimeriră sub tălpi. Alunecă, încercă să se prindă de ceva, genunchiul i se izbi crunt de muchia unei trepte, 
făcîndu-l să urle de durere şi furie. Celălalt picior i se poticni şi el şi urangutanul se prăbuşi pe scări scăpînd 
pistolul din mîini. Costelivul încercă să se ferească de el, făcu o fandare laterală, însă şi talpa lui nimeri pe nişte 
bile. Reuşi totuşi să se redreseze prinzîndu-se de balustradă, însă cele cîteva momente de care avu nevoie să-şi 
recapete echilibrul îi fură suficiente lui Jack să ajungă pe coridorul în care dădea uşa camerei lui LeNoir. Înainta 
aplecat cîţiva paşi, apoi se apropie de balustradă şi trase trei focuri printre barele de lemn sculptate, de data 
aceasta cu ceva mai multă precizie. Primul glonţ se înfipse în umărul costelivului, celelalte două îi fură adresate 
haidamacului cu tatuaj, dar acesta reuşi să scape refugiindu-se spre cealaltă latură a scării, într-un unghi dificil 
pentru Jack. Trase şi el cîteva gloanţe, însă mai toate nimeriră sub podeaua coridorului. Pe scări, Raul gemea şi 
îşi căuta arma. 

în primul moment de linişte, Jack se ridică fulgerător, îşi făcu vînt şi izbi cu talpa piciorului uşa camerei lui 
LeNoir. Broasca se sparse şi canatul fu trîntit de perete. Două gloanţe ţişniră unul după altul din cameră, însă 
Jack nu intră, adă-postindu-se după tocul intrării. 

Abia reuşi să-şi recapete suflul, că vacarmul începu din nou. Costelivul îşi proptise automatul pe braţul beteag şi 
expedie o rafală spre locul unde se afla Jack. Raul, întins pe scări, îşi recuperase şi el arma şi trăgea orbeşte 
uitîndu-se din cînd în cînd spre individul cu tatuaj şi urlînd cu furie : 

— Ucide-1, Paco ! Ucide-l, frățioare ! 

210 


Tatuatul, acoperit de ei, urca scările grăbit, în-cercînd pe cît posibil să se ferească de bilele rămase pe trepte. 
Jack reuşi să evite rafala costelivului ghicindu-i intenţia şi aplecîndu-se la timp, dar înţelese că, dacă va rămîne 
pe coridor, şansele lui de supravieţuire în următoarele secunde erau ca şi inexistente. Mai ales că uşa principală 
de la parter se deschise şi alți cîţiva indivizi înarmaţi intrară în fugă, alertaţi de zgomotul împuşcăturilor. 

Privi pentru o fracțiune de secundă în cameră şi zări în stînga uşii o canapea masivă de piele şi două fotolii. 
LeNoir se afla undeva în faţă. Scoase ultima capsulă fumigenă; smulse cu dinţii foiţa de plastic şi o azvîrli 
înăuntru. Imediat se a'runcă prin spaţiul uşii cu umărul stîng înainte, făcu o rostogolire şi ajunse în spatele 
canapelei. Se tîrî cîţiva paşi, mirat că LeNoir nu ripostează cu nici un foc de revolver, apoi, strîngînd patul armei 
cu amîn-două mîinile, se ridică brusc şi îndreptă pistolul spre locul în care intuia că se află francezul. încremeni 
şi un nod dureros i se puse în coşul pieptului. 

Robert LeNoir rîdea. Capsula fumigenă nimerise sub postamentul de lemn al unei oglinzi de lîngă uşa deschisă a 
balconului şi vălătucii de fum, acum sensibil rarefiaţi, erau împinşi afară de curentul de aer. Silueta francezului 
se contura pe măsură ce fumul dispărea din cameră. în fața lui, ca o pavăză, o ţinea pe Alexandra. îi încolăcise 
braţul stîng pe după gît, iar cu mîna dreaptă îi apăsa sub bărbie ţeava revolverului. îşi lipise obrazul de al ei şi 
rîdea cu ochii aţintiţi asupra lui Jack, stu-diindu-i reacţiile. Fata stătea moale, cu mîinile pe lîngă corp şi chipul ei 
trăda o suferinţă neputincioasă amestecată cu'spaimă. 

— Aruncă arma, Morctti, îl îndemnă LeNoir cu o luminiţă de sadism în ochi. Reprezentaţia s-a terminat. 
Jack încă mai ezita, căutînd zadarnic o soluţie. Francezul apăsă ţeava armei în gâtul fetei smul-mgîndu-i un strigăt 
de durere. 

— N-ai nici o şansă, Moretti, scriîşni el, de data aceasta cu duritate, ca un ultimatum. Aruncă arma ! 

în uşă apăru şi tipul cu tatuaj îndreptînd revolverul spre Jack. Faţa îi era plină de ură. 

— Nu trage, Paco ! îl tempera LeNoir. E-al nostru ! 

Apoi privi din nou către Moretti. 

Jack simţi cum îl cuprinde o sfîrşeală de din- * colo de lume.  Înţelese că partida era pierdută. Aruncă 
arma pe covorul persan din faţa canapelei şi se ridică. Chipul îi era sculptat în ceară. 

— L-aţi prins, frățioare ? se auzi de pe scări glasul lui Raul. 

— Da, mîrîi Paco, întorcîndu-se spre el. E-n ordine. 

LeNoir îi dădu drumul fetei şi o împinse uşurel în față. 

— Dă-mi pistolul ăla, Alexandra. 

Fata tremura toată. Sîngele îi fugise din obraz şi pupilele mărite îl fixau pe Jack cu o implorare mută. Culese 
arma de pe covor şi i-o întinse lui Robert LeNoir. Acesta o strecură în buzunar. 

Jack privi mîinile fetei şi simţi că ceva se rupe în el. Alexandra nu avea! nici un deget lipsă... 

LeNoir îi ghici gîndurile şi un zîmbet larg i se lăţi pe faţă. Doar ochii îi rămaseră cenuşii şi reci. 

— Ce zici, Moretti ? Alexandra e o actriţă excelentă, nu ? O trase spre el şi o sărută zgomotos pe obraz. Sub 
genele fetei apărură! lacrimi. 

— Chiar credeai că ţi-a ieşit întîmplător în cale ? Că e singură, tristă şi părăsită ? Oricum, te apreciez, Moretti. 
Eşti un băiat fin. Orhidee, cină pe malul mării, tango... Un 'veritabil .gentleman. Apropo, cum ţi s-a părut la pat ? 
Aşa-i că e dinamică ? Din păcate caseta pe care mi-a adus-o nu e cea care mă interesa... 

O împinse de lîngă el şi se apropie de Jack. 

— Bănuiesc că nici tu n-ai venit cu ea, rosti mînios, apoi faţa i se destinse brusc. Oricum, nu mă mai interesează 
în momentul ăsta. Prietenul tău Kowalski a cam tulburat apele pe aici... Cred că ţi-a spus că pregăteşte o razie. 
Poate chiar în noaptea asia... 

Jack simţi că îl cuprinde disperarea. Strînse pumnii pînă ce i se înfipseră unghiile în carne. 

— N-are rost să te frămînti atît, continuă francezul cu acelaşi zîmbet rece. Chiar îmi pare rău că va trebui să te 
ucid. începuseşi să-mi placi. Sincer vorbesc, li admir pe oamenii inteligenţi... 

Ultimele cuvinte i se suprapuseră peste răpăitul, înfundat al unei arme automate venit de undeva de afară. Jack 
tresări. In ochii lui Paco apăruse o umbră de îngrijorare. Numai Robert LeNoir era liniştit... 

— Vezi ? Ce ţi-am spus ? Amicul tău Kowalski a pornit şi el la acţiune... Din păcate e prea tîrziu... 

Puse pistolul la centură şi se îndreptă spre peretele din spatele său, în mijlocul căruia trona un tablou de Rubens, 
în ramă aurită. 11 prinse de o margine şi îl roti în jurul unui ax vertical dînd la iveală , uşa blindată a unui mic 
seif. Scoase din buzunar o cheiţă, o introduse în broască, apoi roti de cîteva ori butonul de cifru. Răsuci cheiţa şi 
deschise seiful. Luă din interior o servietă diplomat şi o aşeză pe măsuţa de lîngă perete. 

Afară, focurile de armă se înteţiseră, însă zgomotul lor rămînea îndepărtat. Din holul principal se auziră voci şi 
paşi alergînd spre ieşire. Starea de nervozitate a lui Paco se accentua. Robert LeNoir, însă, rămînea calm, cu 
toate că gesturile i se iuţiseră. Cînd desfăcu capacul servietei, un morman de bijuterii scînteiară. Jack avu o 
tresărire recunoscînd cîteva din piesele aflate pe lista primită de la Gregorian. LeNoir aşeză lîngă ele teancuri de 
bancnote luate din seif, apoi închise servieta şi o luă în mîna stîngă. 

Obrajii Alexandrei se albiră ca hîrtia. Presimţea cruzimea finală. Francezul îi făcu semn lui Jack să se apropie 
cîțiva paşi şi întinse mîna spre fereastra deschisă a balconului. 

— Vezi pista aceea din spatele leandrilor? Jack privi în direcţia indicată şi zări la circa o 

sută de metri de clădire, dincolo de grădină, un mic perimetru de asfalt luminat roşiatic de flăcările ce mistuiau în 
continuare garajul de afară. Respirația i se opri, desluşind în mijloc un elicopter „Alouette”. 

— Un vas mă aşteaptă la douăzeci de mile de țărm. Copiii după care aleargă locotenentul tău sînt acolo. îşi privi 
ceasul. Şi tot acolo voi fi şi eu peste ' un sfert de oră... îmi pare rău, Moretti. îmi pare rău mai ales că nu vei putea 
să-i povesteşti lui Kowalski toate acestea. 

Tirul de afară crescu în intensitae. Se auziră 'chiar şi detunăturile grele ale unor grenade. De pe hol răbufni 
glasul lui Raul. 

— Levin întăriri, domnule ! Grăbiţi-vă ! Paco se dădu la o parte din dreptul uşii, menţi- 

nîndu-l tot timpul pe Jack în bătaia armei. 

Le Noir se apropie de Alexandra, o ciupi uşurel de bărbie, însă fata se feri retrăgîndu-se la cîţiva 

'paşi de Jack, pe care îl privi cu ochii scăldaţi în lacrimi. 

Francezul nu-i mai acordă atenţie. Se îndreptă spre ieşire şi, cînd ajunse în dreptul lui Paco, îi şopti la ureche : 
— Lichidează-l ! Apoi ştii ce ai de făcut... Paco dădu din cap fără să-l scape din ochi pe 

Moretti. 

Robert LeNoir dispăru grăbit şi paşii i se auziră pe coridor, apoi coborînd treptele scării. Jos, glasul lui răsună 
pentru ultima oară. 

— Stai lîngă Paco, Raul. 

Scîrţiitul uşii principale îi marcă ieşirea din casă... 

' Jack se afla la trei metri în faţa lui Paco şi era complet descoperit. înţelese cu groază că nu avea nici o scăpare. 
Din cine ştie ce motiv, Paco întîrziase împuşcătura pînă ce îl auzi pe LeNoir că ajunge la uşa de jos. Insă de cum 
percepu zgomotul ei de închidere, pe faţa înecată de ură îi apăru un rînjet rău şi degetul i se încleşta pe trăgaci. 
Ochii lui Jack se dilatară. înţelese că Paco va trage chiar în acel moment... Dar, cu o fracțiune de secundă înainte 
ca glonţul să pornească, Alexandra ţişni din locul ei şi se aruncă în calea proiectilului. Detunătura reverberă în 
cameră şi corpul fetei se frînse din mijloc. Jack o prinse instinctiv în braţe şi se prăbuşi cu ea. 

— în lături, tîrîtură ! urlă Paco şi se pregăti să expedieze un al doilea glonţ. 

Cu ultimele puteri, Alexandra se încorda căutînd spasmodic să-l apere pe Jack cu trupul ei. înnebunit de durere, 
Jack avu totuşi o străfulgerare de luciditate, în fracţiunile de secundă în care Paco, nervos, se străduia să-l 
ţintească din nou, scoase rapid şişul de la gleznă şi-l expedie în pieptul malacului. 

Ochii lui Paco se dilatară de uimire. Scăpă pistolul şi duse instinctiv mîinile la piept încercînd să 
scoată şişul. 

— Raul ! mai apucă să strige înainte de a se prăbuşi pe-o parte. 

Jack se trase de sub trupul inert al fetei, o ridică, o întinse pe canapea şi îi puse mina” dreaptă sub cap. 
Pleoapele Alexandrei se întredeschiseră. Privirea îi era acum senină şi limpede. 

— lartă-mă, Jack, murmură ea cu glas obosit şi un fir de sînge îi apăru în colţul buzelor. 

Moretti îi mîngiie fruntea brobonită de sudoare. Sub sînul drept, pe cămaşă îi apăruse un trandafir de 
sînge. 

— Ştii, Jack, eşti singurul bărbat care mi-a dăruit flori, mai şopti Alexandra cu vădit efort, apoi capul 
îi căzu într-o parte. 

Moretti simţi cum i se strînge inima. li puse mîna la carotidă, apăsă uşor şi percepu cîteva pulsaţii 
extrem de slabe şi neregulate. 

Pe scara din hol se auzeau tot mai clar paşii grei ai lui Raul. 

— Paco, frăţioare ! mugi urangutanul. Răspun-de-mi, s-a întîmplat ceva ? 

Jack sări în picioare şi privirile îi cercetară înfrigurate încăperea căutînd o armă. Paco se prăbuşise 
peste pistol şi trebuia urnit din loc pentru a recupera arma. între timp, Raul, care renunţase la 
revolverul lui în favoarea unei bazooka, ajunsese la capătul scării şi se îndrepta şchiopătînd spre ca- 
meră. Jack fugi la comutator şi stinse lumina. Lucrul acesta îl opri pe Raul din înaintare. 

— Paco ! De ce nu-mi răspunzi, frăţioare ? Paco gemu la podea. Jack îl prinse de mînă şi îl 

trase la o parte reuşind să recupereze pistolul. Se 

lipi apoi de tocul uşii încercînd să-l surprindă pe Raul. Afară, focul armelor se înteţise. După plecarea lui LeNoir 
nu mai rămăsese nimeni în casă în afara lor. Paşii lui Raul se auzeau tot mai aproape. Jack se aplecă şi încercă să 
privească pe culoar. In acel moment o lovitură puternică îi aruncă pistolul din mînă şi o pereche de mîini ca nişte 
cleşti îi prinseră gâtul ridicîndu-l de la pămînt ca pe un fulg, scoţin-du-l pe culoar. 

— Trage, Raul ! 

Paco se ridicase cu un efort supraomenesc, avînd şişul încă înfipt în piept şi se străduia, dacă nu să-l sugrume pe 
Jack, cel puţin să-l ofere drept țintă lui Raul. Avea ochii tulburi şi un fir de sînge din ce în ce mai gros îi susura 
din colţul gurii. 

Jack simţi o durere atroce în trahee şi ochii i se împăienjeniseră. încercă zadarnic să scape din strîn-soare. Simţea 
în obraz răsuflarea fierbinte a mexicanului şi înţelegea că acesta avea încă destulă forță pentru a-l ucide. 

Raul îşi pusese bazooka pe umăr şi o îndreptă spre ei: 

— Fereşte, Paco ! urlă cu furie, ezitînd deocamdată să tragă. 

Jack simţi sub cot minerul şişului şi îl apăsă cu putere. Paco icni slăbind strînsoarea şi Moretti reuşi să se smulgă 
din mîinile lui, aruncîndu-se spre cadrul întunecat al uşii. Paco se răsuci după el, dar, în acelaşi moment, Raul, 
orbit de furie şi de perspectiva de a-l scăpa pe Jack, apăsă pe trăgaci. Proiectilul şuieră scurt, însă Jack apucase 
deja să plonjeze în cameră. Paco însă nu reuşi să.se ferească. O explozie asurzitoare îi pulveriza piejDtul împroş- 
cînd pereţii coridorului cu sînge şi fragmente de carne. Capul îi zbură în sus, se lovi de tavan, apoi se rostogoli la 
picioarele lui Raul. înnebunit de du- 

rere, Raul aruncă bazooka şi luă în palme ţeasta sîn-gerîndă. 

— lartă-mă, frăţioare ! strigă disperat. lartă-mă, Paco ! 

Jack se ridică, uşor amorţit de suflul exploziei, şi ieşi pe coridor. Urangutanul, aşezat pe podea, plîn-gea montînd 
un nou proiectil în ţeava armei. 

— Am să te răzbun, frăţioare ! promise el capului mutilat pe care îl pusese alături. 

Tresări observîndu-l pe Jack şi întinse arma spre el. 

Moretti se aplecă fulgerător, culese de jos pistolul şi, din poziţia aceea ghemuită, îi expedie un glonţ în frunte. 
Raul scăpă bazooka şi se prăbuşi pe spate. 

Abia atunci, Jack simţi oboseala. Afară lupta era în toi, dar se pare că poliţiştii cîştigau foarte greu teren. Un 
vuiet crescînd în intensitate îl nedumeri la început, apoi realiză că venea de la elicea elicopterului. Robert LeNoir 
avea toate şansele să scape. Brusc, îi veni o idee. Se repezi spre locul în care zăcea Raul, luă bazooka de jos, apoi 
alergă în cameră şi se postă la fereastră. Pe pista de beton din spatele leandrilor, micul elicopter trepida cu uşa 
din spatele pilotului deschisă. îl văzu pe LeNoir alergînd aplecat, urmat de cîţiva dintre oamenii lui. Mai avea 
vreo douăzeci de metri pînă la aparat în clipa în care Jack apăsă pe trăgaci. Proiectilul străbătu fulgerător spaţiul 
Şi, o secundă mai tîrziu, elicopterul explodă violent. O vîlvătaie uriaşă se înălță spre cer şi,fragmentele incendiate 
se risipiră pînă la mari distanţe. LeNoir şi oamenii săi se aruncară instinctiv la pămînt. în jur, focurile de armă 
încetară pentru scurt timp, apoi reîncepură cu şi mai multă furie. Poliţiştii trecuseră la atacul decisiv. 

Jack părăsi fereastra. Cimpul de luptă nu-l mal interesa. Se apropie de canapea şi luă cu grijă în braţe trupul inert 
al Alexandrei. Fata închisese ochii. Dacă n-ar fi fost paloarea accentuată a feţei, ar fi părut că doarme. Jack o 
strînse la piept şi ieşi cu ea pe culoar, apoi începu să coboare scările. 

Cînd ajunse la uşa principală, de afară nu se mai auzeau decît împuşcături răzlețe. Se opri ascultînd. Cîteva 
maşini frînară scurt şi din mega-foanele poliţiei răzbătură ordine de predare necondiționată. Focurile de armă 
încetară curînd. Deschise uşa şi ieşi. 

Flăcările incendiilor luminau pîlpîitor. In faţa vilei se aflau cîteva automobile cu girof arurile rotindu-se. Doi 
poliţişti, surprinşi de apariția lui, îl prinseră în cătarea armelor. 

— O ambulanţă ! Repede ! strigă Jack coborînd scările. 

Unul dintre oamenii în uniformă îi făcu semn cu pistolul spre platforma dintre vilă şi depozitele ce ardeau. Jack 
porni într-acolo urmat de cei doi poliţişti. 

Locul arăta ca după un veritabil război. Maşini de poliţie, dube albastre, ambulanţe, oameni în uniforme de 
camuflaj escortînd prizonierii. Ofițerii ordonau ultimele operaţiuni, sanitarii îi culegeau pe cei răniţi în paturile 
mobile, cîteva cadavre erau acoperite cu cearşafuri albe. 

Poliţiştii, fără să renunţe la ameninţarea armelor, îl conduseră spre una din maşinile de salvare. Sanitarii îl văzură 
apropiindu-se şi scoaseră imediat o targa. 

— Ce s-a întîmplat ? îl întrebă un medic apărut din interiorul ambulanţei. 

— A fost împuşcată în piept... 

Medicul clătină din cap oftînd şi îşi ajută oamenii să ridice corpul Alexandrei. Imediat, sirena începu să ţiuie şi 
salvarea se îndepărtă în viteză. 

Jack rămase singur, faţă în faţă cu cei doi poliţişti ce îl cercetau suspicioşi. 

— Milinile ` sus ! ordonă cu răceală unul dintre ei. îl percheziţionară rapid, apoi îl răsuci şi îl împinse către una 
din dubitele albastre. Jack renunţă să mai încerce să-şi justifice prezenţa acolo. 

După cîţiva metri observară un alt grup ce venea de după colţul vilei şi se îndrepta spre aceeaşi maşină. în faţă 
era Robert LeNoir. Cu cătuşele la mîini. îl escortau locotenentul Kowalski şi cîţiva soldaţi mexicani. 
Locotenentul avea în mînă servieta diplomat. 

Ajunseră aproape în acelaşi timp în dreptul dubelor în care erau înghesuiți arestații. Kowalski îl zări şi el pe Jack. 
Un zîmbet de uşurare îi apăru pe faţă. îl lăsă pe francez şi se apropie de el. 

— în regulă, băieți ! îi linişti pe cei doi subofiteri, făcîndu-le semn să se „îndepărteze. 

Jack privi spre cei ce îl urcau pe LeNoir în dubă. Francezul rămase o clipă în uşă, aruncînd o ultimă privire spre 
detectiv. Ochii îi ardeau de ură. Jack ridică spre el degetul mare al mhnii drepte. Nu apucă să mai vadă reacția 
francezului şi, de fapt, nici nu-l mai interesa. Uşile fură închise şi maşina porni. 

Se întoarse către Kowalski. Locotenentul îl privea cu simpatie. 

— Te-am subapreciat, nepoate. Fără ajutorul tău ne-ar fi scăpat. 

Moretti zîmbi obosit, fără să-i mai dea atenţie. Simţea nevoia să fie singur. Se răsuci pe călcîie şi se îndepărtă. 

— Jack ! Locotenentul veni în urma lui. Moretti se opri şi se întoarse. Polițistul îi arătă 

servieta diplomat. 

— Cred că lucrul ăsta îţi aparţine. Rămaseră un timp, faţă în faţă, privindu-se. 

Apoi Jack luă servieta. 

t 

Ieşi din clădirea inspectoratului de poliție şi inspiră adînc aerul cu miros de ocean. Era o zi superbă. Forfota 
orăşelului nu părea prea afectată de afacerea ce ocupase prima pagină a tuturor ziarelor. Vaporul lui LeNoir 
fusese reţinut de paza de coastă, bijuteriile fuseseră predate emisarului domnului Gregorian, totul se sfirşise. Şi, 
ca de obicei, la finalul unor asemenea cazuri, cînd tensiunea dispărea, se simţea golit de orice sentiment. Cobori 
scările, li lăsase pe Kowalski şi pe colonelul Stehton, venit special să lămurească problema extrădării 
francezului, să îndeplinească ultimele formalităţi. Se îndreptă spre maşină. 

Brusc, o limuzină frînă chiar în faţa lui, portiera se dădu la o parte şi locotenentul Derek! ţişni pe trotuar cu 
pistolul aţintit asupra lui. 

— Mîinile sus, Moretti ! strigă tremurînd de încordare. Privirea îi era cruntă. Fără prostii ! Eşti arestat ! 

Jack ridică mîinile încet, neînţelegînd ce se petrece. Polițistul scoase cătuşele din buzunarul de la spate şi se 
apropie de el. 

— Un moment, Derek ! se auzi o voce răguşită din spatele lui Jack. 

Derek încremeni cu ochii holbaţi. Colonelul Stenton coborî scările şi veni lîngă Moretti punîndu-i mîna pe 
umăr. 

— Detectivul Moretti ne-a dat un ajutor substanţial la capturarea lui Robert LeNoir. Nu merită un astfel de 
tratament... 

— Dar... domnule colonel..., se bîlbîi Derek coborînd pistolul. 

— Sînt convins că e vorba de o neînțelegere, continuă calm Stenton. Locotenentul Kowalski te va lămuri. 
Kowalski ieşise şi el din clădire şi zîmbea văzînd figura şifonată a lui Derek. 

— Ai rămas în urmă cu evenimentele, locotenente..., spuse ironic. 

Derek se înroşi de ciudă. 

Kowalski nu-i mai dădu atenţie. Se întoarse spre Jack. 

— Am telefonat la spital. Alexandra e în afară de orice pericol. . 
— Mulţumesc, locotenente, spuse Jack privindu-l în ochi şi îi întinse mîna. 

îl ocoli apoi pe Derek, care nu-şi mai găsea locul de nervi, urcă în maşină şi demară fără să mai privească în 
urmă. Gîndul îi era acum la Hellen... 

De pe terasa unui restaurant, o trupă de mexicani dădu drumul primelor acorduri ale unui tango... 

